
Pirma knyga 


Aš esu Maksas Šulcas, nesantuokinis Minos Šulc sūnus, bet 
grynakraujis arijas. Mano motina, kai gimiau, buvo tarnaitė 
kailių pirklio žydo Abramovičiaus namuose. Kad esu tikras 
arijas, nėra ko abejoti, nes mano motinos, taigi Minos Šulc, 
giminės medis nors ir nesiekia Teutoburgo miško mūšio metų, 
bet iki Frydricho Didžiojo laikų jį vis dėlto galima atsekti. Kas 
buvo mano tėvas, tiksliai negaliu pasakyti, bet jis tikrai buvo 
kuris nors iš šių penkių asmenų: mėsininkas Hubertas Nagleris, 
šaltkalvis Francas Heinrichas Vylandas, mūrininko parankinis 
Hansas Huberis, vežėjas Vilhelmas Hopfenštangė ar liokajus 
Adalbertas Henemanas. 

Aš rūpestingai patikrinau savo penkių tėvų genealogijas ir 
galiu jus užtikrinti, kad visų jų kilmė šimtu procentų arijiška. 
O apie liokajų Adalbertą Henemaną galiu didžiuodamasis pa- 
sakyti, kad vienas jo protėvių net turėjo Hageno Raktininko 
pravardę, nes buvo šlovingojo riterio Sigizmundo fon der Vei- 
dės ginklanešys, ir šeimininkas ir valdovas taip juo pasitikėjo, 
kad net buvo patikėjęs vieną raktą... ne bet kokį, o savo po- 
nios žmonos nekaltybės diržo... paauksuoto nekaltybės diržo, 
kuris vėliau didžiojo karaliaus rūmuose labai išgarsėjo ir įėjo 
į istoriją. 

Icikas Finkelšteinas gyveno gretimame name. Jis buvo tokio 
pat amžiaus kaip aš, o jei norite tiksliau, tai Icikas Finkelštei- 
nas pasaulio šviesą išvydo lygiai dviem minutėm ir dvidešimt 
dviem sekundėm po to, kai pribuvėja Gretchen Fetvanst stai- 
giu trūksniu iš tamsių motinos įsčių išvadavo mane... jeigu tai 
galima pavadinti išvadavimu, mat... gerai pasvėrus ir įvertinus 
mano gyvenimą... tuo galima gan smarkiai suabejoti. 

Po dviejų dienų, kai Icikas Finkelšteinas atėjo į šį pasaulį, 
mūsų miesto, Silezijos miesto Vyshalės, laikraštyje „Jūdische 
Rundschau“ pasirodė toks skelbimas: 

„Aš, Chaimas Finkelšteinas, kirpimo salono „Pasaulio val- 
dovas“ ties Gėtės ir Šilerio garvių kampu savininkas, Vyshalės 
„Žydų kėglių klubo“ pirmininkas, „Žydų religinės bendruome- 
nės“ generalinio sekretoriaus pavaduotojas, „Vokietijos gyvūnų 
globos draugijos“, „Augalų globėjų draugijos“, „Artimo meilės“ 
lygos ir „Vyshalės kirpėjų gildijos“ narys, brošiūros „Kirpimas 
be laiptų“ autorius... leidžiu sau pranešti apie savo sūnaus ir 
paveldėtojo Iciko Finkelšteino gimimą.“ 

Rytojaus dieną laikraštyje „Jūdische Rundschau“ pasirodė 
kitas, tokio turino, skelbimas: 

„Mes, Vyshalės religinė žydų bendruomenė, džiaugiamės 
ir nuoširdžiai sveikiname poną kirpėją Chaimą Finkelšteiną, 
Vyshalės kirpimo salono „Pasaulio valdovas“ ties Gėtės ir Šile- 
rio gatvių kampu savininką, „Žydų kėglių klubo“ pirmininką, 
„Žydų religinės bendruomenės“ generalinio sekretoriaus pava- 
duotoją, „Vokietijos gyvūnų globos draugijos“, „Augalų globė- 
jų draugijos“, „Artimo meilės“ lygos ir „Vyshalės kirpėjų gildi- 
jos“ narį, brošiūros „Kirpimas be laiptų“ autorių, su sūnaus ir 
įpėdinio Iciko Finkelšteino gimimu.“ 

Ar galite įsivaizduoti, ką poniai Finkelštein pasakė liesoji 

Hilda... Finkelšteinų tarnaitė, kai skelbimas apie mažojo Iciko 
gimimą pasirodė Vyshalės laikraštyje „Jūdische Rundschau“? 

— Ponia Finkelštein, — pasakė ji, — aš čia kai ko nesuprantu. 
Jūs daugiau kaip dvidešimt metų gyvenote be vaikų, bet toks 
skelbimas apie mažojo Iciko gimimą man vis tiek atrodo šiek 
tiek perdėtas! Ponas Finkelšteinas juk apskritai ne pagyrūnas. 
O dabar še tau! 

Liesoji Hilda: dvimetrinė, perdėm perkarusi, paukščio vei- 
du, juodais kaip derva plaukais žalga. 

Sara Finkelštein: mažutė, apvalainutė, su pensnė, pražilusi, 
nors dar visai nesena moteriškutė. Atrodė truputį apdulkėjusi, 
kaip ir orūs šeimos portretai ssnamadiškoje Finkelšteinų svetai- 
nėje. Chaimas Finkelšteinas: dar mažesnis už savo žmoną, bet 
ne apvalainis. Mažuliukas, liesas žmogelis... truputį persimetu- 
siu kairiuoju petimi, tarsi jį slėgtų 2000 metų tremties, 2000 
metų kančios. Kairįjį petį, tą, kuris arčiau širdies. Chaimo Fin- 
kelšteino nosį apibūdinti sunku. Sakyčiau... truputį varvanti... 
visada šiek tiek paraudusi nuo chroniškos slogos. Tačiau ne- 
kumpa. Jo nosis nebuvo nei ilga, nei kumpa. Ji buvo normali. 
Apskritai niekuo neišsiskyrė. Ir jis nebuvo pilnapadis. 

Plaukai? Ar jis turėjo plaukų? Ponas kirpėjas Chaimas Fin- 
kelšteinas? Ne. Plaukų jis neturėjo. Bent jau ant galvos. Tačiau 
jų jam ir nereikėjo. Nes Chaimas Finkelšteinas, tas mažuliukas 
vyrutis, turėjo išraiškingas akis. Ir kas tas akis pamatydavo, tam 
nekliūdavo jo plikė. Nei truputį paraudusi nosis, kuri amžinai 
truputį varvėdavo, nei jo stoto menkumas. Didelės buvo tos 
akys ir giedros, geros ir protingos. Chaimo Finkelšteino aky- 
se tarsi švietė Biblijos raidės ir širdis, suprantanti savo artimą. 


Toks trad buvo Chaimas Finkelšteinas, Vyshalės kirpėjas žydas. 

1907 metų gegužės 23 dieną Finkelšteinų namuose įvyko dide- 
lės iškilmės: Iciko Finkelšteino apipjaustymas. 

Manau, kad jūs žinote, kas yra apipjaustymas, ir kad jūs, 
jeigu esate žydas, ne tiktai apžiūrinėjate, taip sakant, vertinate 
savo patrumpintą galą, bet ir kartais susimąstote apie simbolinę 
apyvarpės netekties priežastį. Ar ne taip? 

Apipjausrymas yra Viešpaties ir Izraelio tautos sandoros ženk- 
las ir vadinamas 5rit mila. Kaip uolus enciklopedijos skaitytojas 
nustačiau, kad žydų kūdikių apipjaustymas yra simbolinė kastra- 
cija, taip sakant, ženklas, kuris simbolizuoja žmogaus sukilmini- 
mą, jo gyvuliškų instinktų ir geismų sutramdymą... yra simboli- 
nis veiksmas, kurį aš, kaip masinis žudikas, be galo vertinu. 

Kai Icikas Finkelšteinas buvo apipjaustomas, Finkelšteinų na- 
muose viešpatavo šventiška nuotaika. Kirpimo salonas „Pasaulio 
valdovas“ buvo uždarytas. Finkelšteinų tarnaitė, liesoji Hilda, pa- 
prašė, kad mano motina jai truputį padėtų, nes pati negalėjo susi- 
doroti su darbais, ir mano motina, kuriai rūpėjo geri kaimyniški 
santykiai, nuėjo pas Finkelšteinus ir padėjo Hildai suktis virtuvė- 
je. Ten buvo kepami medaus ir obuolių pyragai, saldūs blynai su 
razinomis ir migdolais ir visokie kitokie skanėstai. Nebuvo šykš- 
tima ir degtinės, ir mano motina su liesąja Hilda, neatsisakančia 
išlenkti taurelę, gėrė į žydų ir Iciko Finkelšteino sveikatą. 

Mano motina virtuvėje kilnojo taurelę ir gėrė už žydų svei- 
karą ir Iciko Finkelšteino sveikatą, nes mėgo pagerti ir jai tai 
patiko, tik ji neišmanė, kodėl į namus plūsta tiek daug svečių ir 
kokia šventė vyksta pas Finkelšteinus, ir kai pagaliau neiškentu- 
si paklausė liesąją Hildą, toji nusijuokė ir pasakė: 

— O kas jau čia vyks? Mažajam mūsų Icikui šiandien sueina 
aštuonios dienos. Todėl jam šiandien nupjaus galiuką! Tokia 


jau tų žydų mada. Aštuntą po gimimo dieną nupjauti. 

— Tai baisu, — tarė mano motina. - Tada vargšas neturės kuo 
šlapintis... o vėliau ir barškintis. 

— Anoks čia baisumas, — nuramino ją liesoji Hilda. - Pypu- 
kas vėl ataugs. — Ir liesoji Hilda mano motinai paaiškino, kaip 
viskas vyksta: — Paklausyk, Mina, — pasakė liesoji Hilda, - būna 
taip: ateina toks tipas, jie vadina jį 20beliu. Jis turi ilgą peilį, 
aštrų abiem pusėm. Juo ir nupjauna vaikeliui galiuką. Tada su- 
murma kelis burtažodžius, ir nupjautas galiukas vėl atauga... 
nei per ilgas, nei per trumpas... kaip tik toks, koks turi būti... 
užtat ypač storas ir tvirtas. Todėl žydai turi tiek daug vaikų. 

— Čia rai bent, - pasakė mano motina. — To aš nežinojau. 

— Tai Viešparies ir Izraelio tautos sandoros ženklas, — pri- 
dūrė liesoji Hilda, - bent jau taip andai sakė ponas kirpėjas 
Chaimas Finkelšteinas. Ir ponas rabinas, neseniai buvęs pas 
mus, panašiai aiškino. Jis net minėjo vieną pranašą... kurio 
vardas, atrodo, Jeremijas... taigi jis atseit taip žydams pasa- 
kęs: „Apipjaustykit, paaukokit savo odelę ir arverkit savo širdį 
Dievui.“ 

— Tik odelę? — paklausė mano motina. 

— Aha, tik odelę, — atsakė liesoji Hilda. 

— Tada jie mažyliui Icikui turėjo nupjauti tik odelę, - pasakė 
mano motina, — bet ne visą pimpaliuką... tas pats ir su širdim. 

— Na taip, — tarė liesoji Hilda, — gerai sakai... tačiau galas 
ne širdis... jis ataugs... aš tau juk sakiau. — Liesoji Hilda piktai 
nusijuokė. Mano motina papurtė galvą ir pasakė: —- Kur tai ma- 
tyta. Nemaniau, kad žmonės taip galėtų daryti. 

— Kiek dienų tavo Maksui? — paklausė liesoji Hilda. 

— Aštuonios, — atsakė mano motina, - lygiai tiek, kiek ma- 
žyliui Icikui, arba, jeigu tiksliau: dviem minutėm ir dvidešimt 


dviem sekundėm mažiau. 

— Tada aš, tavimi dėta, jam irgi apipjaustyčiau galiuką, — tarė 
liesoji Hilda. — Kadangi, Mina, jis paskui vėl ataugs, kaip žy- 
dams, ir bus nei per ilgas, nei per trumpas, kaip tik toks, kokio 
reikia, bet užtat ypač storas ir tvirtas. 

Dabar jūs, matyt, paklausite, iš kur aš viską taip tiksliai Ži- 
nau, bet aš jums to ir labai norėdamas negaliu pasakyti. 


Po Iciko Finkelšteino apipjaustymo mano motina susijaudinusi 
parlėkė namo, sukėlė ant kojų visus penkis mano tėvus, ištrau- 
kė mane iš lopšio ir paguldė ant stalo pasišovusi atimti iš manęs 
galą, jį, taip sakant, apipjaustyti. Abramovičių nebuvo namie... 
ir aš, vargšas, bejėgis ir beginklis vabalas, buvau visiškoje jų va- 
lioje. Maryr, kažką nujaučiau, nes klykiau kaip skerdžiamas, ir 
nei motina, nei penki tėvai negalėjo manęs nuraminti. Šaltkal- 
vis laikė mane už rankučių, mūrininko gizelis už kojyčių, moti- 
na įgrūdo į burną žinduką, liokajus ir vežėjas sutrikę stoviniavo 
šalimais, o mėsininkas šaipydamasis išsitraukė ilgą peilį. 

— Gana, niekas jam nieko nepjaus, - staiga tarė mano moti- 
na. — Aš tik pajuokavau. 

— Kokie čia juokai, - pasakė mėsininkas. — Tai labai rimtas 
dalykas. 

— O jeigu jam nearaugs, — aiškino savo poziciją motina. — 
Juk pagaliau jis ne žydas. Be to, čia nėra mohelio, kad pasakytų 
burtažodį. 

— Šikt man ant to mokelio ir jo burtažodžio, — atsakė mė- 
sininkas. 

— Nekišk nagų, — pasakė motina, — nes mes už tai dar galime 
atsidurti cypėje. 

Mėsininkas jau norėjo čiupti mano galą, bet atsitiko keistas 


dalykas. Aš, Maksas Šulcas, aštuonių dienų spirgas, staiga klyk- 

damas šokau ir įsikibau mėsininkui į gerklę, nors dar neturėjau 
dantų, pasileidau ir nukritau ant grindų, žaibiškai nuropojau 
iki lango, prisitraukiau prie palangės ir pirmąkart gyvenime pa- 
mačiau... gatvę... paprasčiausią gatvę... su šaligatviais, nuotakais 
ir akmeniniu grindiniu... ir mūriniais namais, nuožulniais įvai- 
riaspalviais stogais, pamačiau vežimus ir dvikojų ir keturkojų 
padarų knibždėlyną, išvydau dangų... pelenų spalvos ir juodą... 
aptrauktą-išmargintą-išterliotą debesų... pamačiau sukančius 
apkūnius paukščius... ir jokio angelo, nė vieno ničvienaičio. 
Žmonės apačioje susibėgo į krūvą. Ir kažkas suriko: 

— Kas ten viršuje, po velnių, darosi? 

Ir mano motina, į tą laiką priėjusi prie lango ir paėmusi 
mane ant rankų, jam atsakė: 


— O kas jau čia galėtų darytis! 


Jūs, matyt, manote, kad aš iš jūsų šaipausi? Arba nerikite, ir 
paskui sakysite: 

— Maksas Šulcas paisto niekus! Jis įsivaizduoja, kad tėvai no- 
rėjo jį nužudyti... nes jis buvo benkartas... dėdamiesi, kad ketina 
tik apipjaustyti aštuntą dieną po gimimo, kaip žydą. Ko siekia 
Maksas Šulcas? Ką jis nori man įkalbėti? Ką nori apkaltinti? Savo 
motiną? Žydus? Ar gerąjį Dievą? O tas naujagimio spardymasis, 
gynimasis, bėgimas, prisiplojimas prie lango... Nesąmonė! To- 
kių dalykų nebūna! Slogus sapnas! Daugiau nieko! 

Tačiau aš tiktai noriu jums papasakoti savo istoriją... siste- 
miška eilės tvarka... ar taip sakoma?.. nors pasakosiu ne viską, 
tik tai, kas, taip sakant, svarbiausia, arba tai, kas man, Icikui 
Finkelšteinui, tada dar Maksui Šulcui, atrodo ypač svarbu. 

Penki mano tėvai kasvakar lankė mano motiną. Jie sustoda- 
vo į eilę prie jos kambario durų. Paprastai pirmas pas ją eidavo 

stipriausias, taigi mėsininkas, paskui šaltkalvis, tada mūrinin- 
ko gizelis, vežėjas ir liokajus. Taip, liokajus visuomet eidavo 
paskutinis, čiuplutis mažas žmogelis piepsinčiu balsu, kuriam 
nieko kito neliko, kaip tik maudyti savo galą kitų keturių tėvų 
sėkloje. 

Žydui kailių pirkliui Abramovičiui tai, aišku, nepatiko, ir 
aš, Icikas Finkelšteinas, tada dar Maksas Šulcas, jį suprantu. 
Kailių pirklys Abramovičius nieko neturėjo prieš mane arba, 
tiksliau, prieš mano buvimą, kol buvo įsitikinęs, kad aš esu jo 
vežėjo Vilhelmo Hopfenštangės ar jo tarno Adalberto Henema- 
no sūnus, nes jiedu, taip sakant, priklausė šeimai. Ir kai paaiš- 
kėjo, kad taip nėra, pakėlė triukšmą. Vieną dieną pasakė mano 
motinai: 

— Klausykite, Mina. Taip negali toliau tęstis. Aš maniau, kad 
jūs tiktai su mano vežėju ir tarnu. Tačiau kad penki vyrai stovė- 
tų eilėj, to jau per daug. Juk pagaliau čia padorūs namai. 

— Visų gerų dalykų būna trys, — atsakė mano motina. 

— Tačiau ne penki, - atkirto kailių pirklys. — Tai jau tikrai. 


Čia padorūs namai, ir aš esu priverstas jus atleisti. 

Vieną lietingą liepos dieną... man tada kaip tik suėjo septynios 
savaitės... motina susikrovė savo lagaminus, paėmė mane ant 
rankų ir paliko Abramovičiaus namus. Penki mano tėvai, savai- 
me suprantama, padėjo jai persikraustyti. Mano motinos bagažą 
sudarė trys lagaminai, viena kuprinė, pirkinių rezginė ir skėtis. 
Mėsininkas nešė sunkiausią lagaminą, geltonąjį medinį su gele- 
žine spyna ir sklende, šaltkalvis rudąjį odinį, mūrininko gizelis 
mėlynąjį iš burių audinio, vežėjas kuprinę, o menkasis tarnas iš 
paskos cimpino tiktai su skėčiu ir rezgine, ryškiai žalia rezgine, 
prikrauta maisto produktų ir kitų vartojimo reikmenų, pavyz- 
džiui: kojinių gumų, plaukų suktukų, kaspinėlių ir taip toliau... 

Mano motina, žinokit, buvo dikta motera. Žmonės sakyda- 
vo, kad ji sveria dvi tonas, nors jos kojos buvo plonos. Ji atrodė 
kaip vaikščiojanti statinė su kojokais, kojokais, kurie šiaip taip 
įstengia oriai nešioti milžinišką liemenį. Dar reikia paminėti 
vešlius šviesius jos plaukus, plieno spalvos akis ir riestą nosį, 
smagią kaip jos dvigubas pagurklis su šviesiai ruda karpa. Jos 
lūpos buvo goslios. Dantys balti ir stiprūs. Jie visuomet žavėjo 
mėsininką. Ir jis vis sakydavo mano motinai: 

— Klausyk, Mina, kai pamatau tavo dantis, aš visuomet išsi- 


gąstu, kad nenukąstum man galo. 

Tada mano motina jam atsakydavo: 

— Nesąmonė, Hubertai, jį galėčiau nukąsti tarnui Adalbertui 
Henemanui, nes jis toks nulėpęs. O kieto kaip plienas daikto 
nenukąsi. Nejau manai, kad aš noriu išsilaužyti dantis? 

— Ne, Mina, - atsakė mėsininkas. — Dantis reikia saugoti. 

Kai išėjome iš namų, aš ramiai miegojau ant motinos rankų. 
Pabudau tiktai tada, kai ėjome pro Finkelšteino saloną, ir ėmiau 
bliauti. Chaimas Finkelšteinas tuojau išlėkė į lauką, nors ir turė- 
jo klientą, ir liesoji Hilda atidarė langą trečiame aukšte, pamatė, 
kas vyksta, ir išbildėjo į gatvę. Pagaliau mano motina tarė: 

— Aš nežinau, kas tam vaikui darosi, pone Finkelšteinai. 
Jūsų kromelis jį apkerėjo. 

— Koks „kromelis“? — pasipiktino Chaimas Finkelšteinas. 

— Aš neturiu „kromelio“. Čia „salonas“. 

— Tada jį apkerėjo salonas, — tarė mano motina. - Antraip 
jis taip nebliautų. 

— Eime, Mina, - paragino ją mėsininkas, - neplepėk taip il- 
gai su tuo žydu... be to, tavo lagaminas man labai sveria ranką. 

— Taip, reikia eiti, - pasakė liokajus ir kiti tėvai jam pritarė. 

Mes nežinojome, kur mums eiti. Kaip jau pirma minėjau, 
Chaimo Finkelšteino salonas buvo ties Gėtės ir Šilerio gatvių 
kampu. Mėsininkas būtinai norėjo likti Gėtės gatvėje, manau, 
kad dėl „Girių karaliaus“, nors nesu tikras, ar jis žinojo tą Gė- 
tės eilėraštį; galbūt buvo ką nors girdėjęs apie pašėlišką lėkimą 
nakčia ant žirgo per mišką, apie tėvą ir sūnų, ar apie karš- 
tą žirgą, ir tai jam padarė įspūdį... o liokajus, kuriam patiko 
„Varpas“, tuo aš nė kiek neabejoju, nes kartais net cituodavo 
tą didį Šilerio eilėraštį... jis būtinai norėjo, kad liktume Šilerio 
gatvėje. Kitiems trims mano tėvams buvo vis tiek, kur mes 


gyvensime. Šaltkalvis pareiškė, kad Gėtės garvės šaltkalviai ne 

geresni už Šilerio garvės kolegas, mūrininko gizelis linktelėjo 
galva ir pasakė: 

— Taip, Šilerio gatvės namai tokie pat aptekę blakėmis kaip 
ir Gėtės gatvės. 

O Vilhelmas Hopfenštangė, vežėjas, pareiškė, kad abiejų 
gatvių grindiniai tokie pat nelygūs, pilni stiklo šukių ir kito- 
kio šlamšto. Pagaliau paskutinį tvirtą žodį tarė mano motina. 
Ji pasakė: 

— Mes pirma pereisime į kitą gatvės pusę! 

Ar žinote vokiečių miestą Vyshalę? Gatvės čia kreivos ir 
siauros, tokios siauros, kad kitoje pusėje ne tiktai viskas puikiai 
matyti, bet ir girdėti, kas kalbama priešais kirpimo saloną „Pa- 
saulio valdovas . 

Tenai stovėjo Antonas Slavickis... Antonas Slavickis, vaikų 
prievartautojas... ir išsišiepęs stebėjo mūsų grupę. Antonas Sla- 
vickis iš profesijos buvo kirpėjas, kaip ir Chaimas Finkelšteinas, 
tiktai ne toks geras. Jo kirpykla... ne salonas, tiek ji netraukė, 
buvo priešais kirpimo saloną „Pasaulio valdovas“, taip arti, kad 
abu kirpėjai - Finkelšteinas ir Slavickis - galėjo per savo vitrinas 
susižvalgyti... ir jie tai dažnai darė, Finkelšteinas šypsodamasis 
ir geranoriškai, o Slavickis piktai ir su pavydu. 

Slavickis? Ilgas, išdžiūvęs bernas vešliais antakiais, girtuoklio 
spangėmis, kurios truputį žvairavo, riebaluotais plaukais, kau- 
lėta nosimi ir su tokiu ilgu galu, kad jis, pasak girdų, net siekė 
jam iki kelių... ir dėl to, sakė žmonės, Slavickis jį prisirišdavęs 
prie šlaunies guma. 

Mes perėjome gatvę. Kai žygiavome pro Slavickio kirpyklą... 
penki mano tėvai šnopuodami nuo naštos sunkumo, mano mo- 
tina, dviejų plonų kojų nešama statinė, ant rankų su manimi, 
jau nusiraminusiu, nebebliaunančiu ir kaip tik besiruošiančiu 

vėl sudėti bluosrą... taigi kai mes nieko nenuruokdami žygiavo- 
me pro Slavickį, tas vaikų barškintojas staiga žengė į priekį ir 
įžnybo mano motinai į storą dūlę. 

Mano motina pasipiktinusi sustojo. Ir pasakė: 

— Kas jums, pone Slavicki, čia užėjo? Aš esu padori moteris! 

Slavickis ėmė mikčioti. Taraigi. Jis šiaip taip išlemeno... kaž- 
kokį kvailą atsiprašymą... mano motinai tai patiko, ir ji pasakė: 

— Ką gi, nieko tokio. Mano užpakalis jau ne vienam susuko 
galvą. Kas gi jums manyje patinka? 

Ir Slavickis atsakė: 

— Jūsų užpakalis. 

Mano motina į tai: 

— Taip ir maniau! 

Slavickis: 

— Jeigu maloningoji ponia kada mors norėtų madingai nu- 
sikirpti, aš iš jos nieko neimčiau už darbą, nors, tiesa, nesu mo- 
terų kirpėjas. 

Ir mano motina paklausė: 

— Pagal paskutinę madą? 

— Pagal paskutinę madą, - atsakė Slavickis. 

— Jums teks tesėti žodį, - pasakė mano motina. - Kada jūs 
mane nukirpsite? Turiu galvoje, dykai? 

— Jeigu norite, kad ir dabar, - atsakė Slavickis. 

— Na gerai, — tarė mano motina. - Kam atidėlioti. Kirpkite 
dabar. 

Motina su manimi dingo Slavickio kirpykloje. Penki mano 
tėvai liko kantriai laukti priešais duris, bet kai praėjo dvi valan- 
dos, mėsininkas tarė kitiems mano tėvams: 

— Mina nebeišeis. Ir man nė trupučio nekeista. Jo galas il- 
giausias visoje Gėtės gatvėje. 

O šaltkalvis pridūrė: 

— Ilgiausias ir kiečiausias. Tai visi žino. Jis meistras barškinti. 

Mūrininko gizelis jam pritarė: 

— Taip. Teisybė. Tačiau jis juk lenkas. Ir tai įtartina. 

Vežėjas Vilhelmas Hopfenštangė linktelėjo ir pridūrė: 

— Be to, našlys. Ir tai dar įtartiniau. 

Penki mano tėvai valandėlę pasitarė. Paskui pastatė moti- 
nos bagažą priešais Slavickio kirpyklos duris, persižegnojo ir 
dingo. 


„Skurdus“... aš nerandu kito žodžio Antono Slavickio kirpyklai 
ar kromeliui apibūdinti. Apmusiję veidrodžiai, subraižyti kir- 
pimo krėslai su suplyšusiomis sėdynėmis, iš kurių brukosi vata, 
vienintelė kriauklė geltona ir dėmėta, suskeldėjusios sienos, 
plyšėtos grindys, prastas apšvietimas, viskas prasta, dulkėta, 
apleista. Už užuolaidos virtuvės niša, prie pat atsarginių durų 
į galinį kiemą, kur, beje, buvo tupykla. Kirpėjas Chaimas Fin- 
kelšteinas ir geriausias jo klientas, kailių pirklys Abramovičius, 
Slavickio klientus vadino „liumpenproletarais“. 

Slavickio manta buvo sudėta į tris komodas, stovinčias greta 
koridoriuje. Slavickis tikino, kad anksčiau, kai dar buvo gyva jo 
žmona, turėjo atskirą butą, bet tai buvę seniai. Dabar gyvenąs 
kirpykloje. 

— Našliui buto nereikia, — pasakė Slavickis mano motinai. — 
Naktį pasistatau išskleidžiamą lovą, o dieną ją vėl suglaudžiu. 
Suprantate, ponia Šulc. Štai kaip yra. 

— Aš tai suprantu, — atsakė mano motina. — Tačiau jeigu 
norite, kad aš ir mano Maksas liktume čia, tatai reikės pakeisti. 
Tada mums reikės buto. 

— Na gerai, — tarė Slavickis. - Pažiūrėsim. Viskam savas metas. 

Ar galite įsivaizduoti, kaip tokia išskleidžiama lova, kurioje 
miega vienišas našlys, staiga virsta padoriu miesčionišku šeimos 
guoliu, kuriame turi atsirasti vietos ne tiktai liesam našliui, bet 
ir riebiai moteriškei, sveriančiai dvi tonas, nors jos kojos ir plo- 
nos, taigi dviem visiškai skirtingų kūno matmenų asmenims? 

Slavickis norėjo jau pačią pirmą naktį pasinaudoti mano 
vargše motina. Tačiau ta laikėsi „savo taisyklių“ ir gynėsi lieso- 
mis kojomis ir riebiomis rankomis. 

— Taip nedera, — sakė mano vargšė motina. — Aš laikausi 
„savo taisyklių“. Ir taip nedera. 

Tačiau Slavickis nenorėjo apie tai girdėti. Jis vis lindo ir lin- 
do prie jos, nusirišo nuo šlaunies gumą, stovėjo nuogas priešais 
naująjį šeimos guolį, rodė savo galą, trikdė mano vargšę moti- 
ną, barėsi su ja, lindo po antklode, derėjosi, bandė perkalbėti, 
paskui ėmė keiktis ir galop šaukti. 

Mano motina laikėsi savo. Kaip Dievą myliu! Tikrai. Kas 
nedera, tai nedera. Žmogus privalo laikytis principų. 

Kai Slavickis pagaliau suprato, kad prakišo, kad nieko ne- 
peš, jo pykčiui nebuvo ribų. Jis kaip laukinis iššoko iš naujo- 
jo vedybinio guolio, nuogas, stačiu galu, putotomis lūpomis, 
prakaituota plokščia kakta, sulipusiais plaukais... ir išliejo savo 
įniršį, patenkino geismą pasinaudojęs manimi. 

Ar galite įsivaizduoti jo padaryto nusikaltimo mastą? Aš, 
Maksas Šulcas, lygiai septynių savaičių būsimas masinis žudi- 
kas, bet tuomet dar nekaltas, gulėjau kaip angelas savo nauja- 
jame lopšyje, kriauklėje, į kurią Slavickis šlapindavosi, kuri ta- 
čiau buvo visiškai sausa, nes mano motina buvo ją iššluosčiusi, 
gulėjau šiltai suvystytas... užklotas, ramiai miegojau, sapnavau 
savo kolegas, angelus, sapnavau ir šypsojausi... ir staiga buvau 
išplėštas iš sapno, nutvertas... norėjau šauktis angelų pagalbos, 

bet atsakė balsas, persigandęs išsproginau akis, prišlapinau iš 
baimės vystyklus, užspringau, ėmiau dusti, apvėmiau motinos 
pienu Slavickiui ranką, tiesiau rankutes ir kojytes, norėjau ginti 
savo nekaltybę, išvydau didžiulį Slavickio galą, pamaniau, kad 
tai milžiniškas soliteris, ėmiau murmėti, murmėti maldas, no- 
rėjau mirti, troškau grįžti į tamsias, bet saugias motinos įsčias... 
ir staiga kniūpsčias atsidūriau ant kirpyklos krėslo, stovinčio 
priešais kriauklę. 

Mano motina stovėjo šalia išskleidžiamos lovos: sverianti 
dvi tonas, šiurpstanti nuo vėsos, nusmukusiais naktiniais marš- 
kiniais, žemai nukarusiomis krūtimis... stovėjo ant savo liesų, 
ilgų, plikų moteriškų gandro kojų, tik šiurpo nuo vėsos, sto- 
vėjo ir žiūrėjo, žiūrėjo užsimiegojusiomis stiklinėmis akimis, 
matė Slavickį, matė kirpėjo kėdę, matė mano aksominę odą... 
arijišką, baltą kaip sniegas, nekaltą... apsilaižė lūpas, patikri- 
no dantis, norėjo kąsti, bet persigalvojo, ėmė ieškoti cigaretės, 
pagaliau rado ją už dešinės ausies, o ne už kairės, įsikišo ją į 
burną, tarp stiprių baltų dantų, susirado degruką, ne už dešinės 
ausies, o už kairės, pakėlė liesą koją, kairę, brūkštelėjo degruką 
į šlepetės padą, pamatė ugnį, užsidegė cigaretę, ėmė ją švampti, 
spoksoti į mamutišką kirpėjo galą, nedrąsiai šypsotis, kikenti, 
nes Slavickis prakaitavo... ir staiga krūptelėjo. 

Aš, Maksas Šulcas, būsimas masinis žudikas, tuomet dar 
nekaltas, klykiau kaip skerdžiamas, blaškiausi, kabinausi į su- 
plyšusio krėslo vatą, kėliau galvytę, pritvinkusią kraujo, vėl 
nusišlapinau, nevalingai, norėjau nusipersti, bet negalėjau, nes 
anga buvo užkišta, ėmiau trūkčioti, girdėjau angelų giesmes, 
girdėjau jų „Aleliuja“, mačiau kopėčiomis lipančias kojytes, 
mačiau įvairius raktus, natų ir kitokius, mačiau ir didelį gele- 
žinį savo protėvio „Hageno Raktininko“ raktą, girdėjau, kaip 

jie žvanga ir girgžda, mačiau auksinį jo šeimininkės diržą, ma- 
čiau jos putę, girdėjau, kaip kažkas kikena ir šnabždasi, mačiau 
nuodėmę ant gamos laiptų, mačiau nuodėmių pelkę, nemačiau 
angelų, nemačiau arfų ir Pano fleitų, girdėjau, kaip juokiasi ge- 
rasis Dievas, norėjau melstis ir negalėjau... 


Žinau, jūs pasakysite: 

— Maksas Šulcas paisto niekus! Tai slogus sapnas! Ir daugiau 
nieko! 

Ber kodėl jūs taip sakote? Ar ne tam gerasis Dievas išrado 
nekaltybę, kad ji būtų sutrypta... čia, Žemėje? Ir argi silpnieji 
ir bejėgiai neužklumpami iš netyčių, neparmušami pagaliais, 
neišprievartaujami, neišniekinami, neišbarškinami per subinę 
stipriųjų? Tam tikru momentu tiesiog nepašalinami? Ar taip 
nebūna? O jei būna... tai kodėl jūs sakote, kad Maksas Šulcas 


paisto niekus? 

Aš praleisiu kelerius metus iki 1914 metų vasaros, savo anksty- 
vąją vaikystę, nes apie tą laiką neturiu nieko svarbaus pasakyti. 
Paminėti reikėtų tiktai Didįjį Karą. Jis atėjo kaip tik laiku, kad 
truputį prablaškytų Gėtės ir Šilerio gatvių žmones. 

Ar dar jį prisimenate? Jį vadino Pirmuoju pasauliniu karu! 
Ašei pats tada jau buvau septynerių, paaugęs vaikas, kai ką ži- 
nantis, ko nežino daugelis suaugusiųjų, išsprogusiomis neaiš- 
kios spalvos varlės akimis, kurios daug ką matė, net tokius da- 
lykus, kurių joms nederėjo matyti. Mes buvome išsikėlę į rūsį, 
pilną žiurkių būstų, esantį po Slavickio kirpykla. Ir čia... žiūrint 
pro rūsio langą... karas atrodė linksmai. Per dienas pro šalį trau- 
kė ilgos kolonos. Mano kambaryje griaudėjo maršų muzika. 
Pro rūsio langą iš apačios mačiau sunkius pabūklus, taip pat 
žmones ir gyvulius, žavėjausi arklių kanopomis, džiaugiausi, 
kai jos strikinėdavo priešais langą, stebėjausi vienodu kareivių 
žingsniu, nes nežinojau, kad pasaulyje yra tiek daug kojų. Man 
ypač patiko ryžtingi karininkų batai. Jie buvo švariai nušveisti 
ir juodi, girgždėjo ant gatvės grindinio, nekreipė dėmesio į stik- 

nosimis, mirkčiojo man ir kėlė slaptus geismus. 

Mano patėvis kuriam laikui dingo, ant kirpyklos durų pali- 
kęs tiktai didelę lentą su užrašu: „Uždaryta!“ 

Jam nesant mūsų rūsyje dėjosi smagūs dalykai. Mano moti- 
na dažnai turėdavo svečių: kareivių, kaip aš spėju, atostoginin- 
kų, mielų vyrukų, kurie man vis ką nors pakišdavo. Iš pradžių 
jie ėjo po vieną, paskui ištisomis rujomis. Aš turėdavau budė- 
ti... priešais miegamojo duris... arba laukiamajame, kaip dabar 
vadinosi mūsų svetainė, ir dalinti lapelius su numeriais laukian- 
tiems eilėje. Aš juos taip pat informavau, pasakojau naujokams, 
kurie dar nepažinojo mano motinos, kad jos kojos plonos ir 
ilgos kaip gandro, bet užtat riebus užpakalis, kad ji sveria dvi 
tonas, yra malonaus būdo ir mėgsta vaikiškai pažaisti, net loja 
kaip Šėtonas, kaimynų šuo, vaikšto keturiomis ir sukasi ratu. 

Ar jums įdomu, kaip vyko Pirmasis pasaulinis karas Gėtės 
ir Šilerio garvėse? Ar papasakoti, kaip mes, Gėtės gatvės vai- 
kai, žaisdavome karą prieš Šilerio garvės vaikus? Arba apie nau- 
ją gramofoną mano vargšės motinos miegamajame, su tokiu 
daiktu, panašiu į piltuvą ir keliančiu tokį pragarišką triukšmą, 
kad žiurkės mano spąstuose eidavo iš proto? Tačiau manau, kad 
jums tai neįdomu. 

Vieną dieną iš karo grįžo mano patėvis... nors karas dar toli 
gražu nebuvo pasibaigęs... nukabino nuo kirpyklos durų senąją 
lentą ir pakabino naują su užrašu: „Kirpykla vėl atidaryta“ — 
išvijo iš mano motinos miegamojo atostogininkus, nepaliko 
jų ir laukiamajame, kuris dabar vėl vadinosi svetaine, sudaužė 
gramofoną, išvadino mano vargšę motiną kekše, nuo ryto iki 
vakaro keikėsi, išpėrė jai kailį, pasigėrė... ir tada... tada vėl pra- 
sidėjo ir vėl tęsėsi senasis gyvenimas, toks pat, koks buvo prieš 
išeinant Slavickiui į karą. 

Vyshalės žydų bendruomenė turėjo 99 sielas. Žinant, kad mūsų 
mieste Vyshalėje buvo 33 099 gyventojai, galima sakyti: jų buvo 
nedaug. Tačiau dauguma žydų gyveno Gėtės ir Šilerio garvėse, 
todėl mano patėvis mėgo kartoti: 

— Mina, šis prakeiktas miestas visiškai sužydėjęs. 

Dabar leiskite jums pateikti tokį pokalbį, kuris vieną dieną 
per pietus įvyko tarp mano motinos Minos Šulc, kuri dėl ne- 
normalių Slavickio išsidirbinėjimų gavo stovėti prie stalo stačia, 
nes negalėjo atsisėsti, ir mano patėvio... mano patėvio, kuris sė- 
dėjo įprastoje savo vietoje, jau truputį įmetęs, su nublukusiais 
sportiniais marškinėliais ir apatinėmis kelnėmis, po kuriomis 
pūpsojo nuleipęs galas. 

— Jeigu taip ir toliau bus, Mina, — kalbėjo Slavickis, — mes 
galėsim krautis mantą. Šis miestas visiškai sužydėjęs. Ir kur žy- 
dai kerpasi plaukus? Pas Chaimą Finkelšteiną. Nes jis taip pat 
žydas. Kaipgi kitaip? 

Mano vargšė motina papurtė galvą. 

— Tu klysti, Antonai, — pasakė ji. — Tikrai klysti. Namsargis 
man pasakė: 99 žydai. Taip jis pasakė. Ir 90 iš jų gyvena čionai. 
53 Gėtės gatvėje ir 37 Šilerio. Nemažai, bet ir ne per daugiau- 
sia. Suskaičiuok dabar, kiek namų yra Gėtės garvėje ir kiek Šile- 
rio? Ir kiek butų? Štai ką aš tau pasakysiu, Antonai: aplink mus 
gyvena daugiau krikščionių. Tai va, Antonai! Ir kur krikščionys 
kerpasi plaukus? Pas Chaimą Finkelšteiną! 

— Tada jis juos apkerėjęs, - atsakė Slavickis. - Antraip jie pas 
jį nesikirptų! Antraip eitų pas mane. 

Mano motina vėl papurtė savo riebią galvą. 

— Nemanau, Antonai. Antraip ir katalikas batsiuvys Hansas 
Baumeisteris... taip neklestėtų... nepaisant vis-4-vis su konku- 
rentu žydu. Gėtės ir Šilerio garvių klientai ne duodasi žydų 

kerpami, o tik nori, kad už savo pinigus... būtų padoriai ap- 
tarnaujami. 

— Ir ką tai reiškia? — pasaliai paklausė Slavickis. 

— Tai reiškia, — lėtai atsakė mano motina, — kad Chaimas 
Finkelšteinas sukasi geriau už tave... nes yra geresnis kirpėjas! 
Jis netelžia į kriauklę! Ir kerpa be laiptų! 


Vaikystėje aš mėgau keistai vartytis per galvą. Galėjau persivers- 
ti ratu nuo rankų ant kojų, persukti sąnarius, pastovėti ant ran- 
kų, ant galvos, padaryti špagarą, pačiulpti kojos nykštį, visaip 
vaipiausi, juokiausi be priežasties, laidžiau akmenukus į mažas 
mergaites, spardžiau užpakalius mažesniems už save berniu- 
kams, daužiau langus, laipiojau stogais, šlapinausi nuo stogų į 
gatvę ir taip toliau. 

Kartą patėvis pasakė mano motinai: 

— Žinai ką, Mina, man atrodo, kad tam vaikiščiui vienas 
varžtas atsisukęs. 

Ir mano motina jam taip atsakė: 

— Žinai ką, Antonai. Tai atsitiko tą pirmą kartą. 

— Apie ką tu? - paklausė patėvis. 

— Tavo galas buvo per didelis, - pasakė mano motina, - ir 
per ilgas. Jis atsimušė į jo smegeninės viršų. Arba į jo stogą. Ir 
kas tada pasidarė — jam pavažiavo stogas! 

— Pavažiavo stogas, — pakartojo Slavickis. 

— Taip, Antonai, — rimtai tarė mano motina. — Pavažiavo 
stogas. 


Mano patėviui nepatiko, kad aš žaidžiu su Iciku Finkelšteinu, 
jo konkurento Chaimo Finkelšteino sūnumi. 


Tačiau man patiko žaisti su Iciku Finkelšteinu. Aš išmo- 

kiau Iciką statyti žiurkėms spąstus, kišti į apsvaigintų žiurkių 
minkštas vietas ir užpakalines angas ilgas juodas saldymedžio 
šaknis, išmokiau atskirti bukas ir smailias adatas, paaiškinau, 
kad sliekas ir be galvos, taip sakant, sukapotas, toliau raitosi, 
o tai reiškia, jog tas kirminas ir į jį panašūs nenori atsisakyti 
savo kirminiškos būties ir galų gale pergyvena jį sukapojusią 
ranką. Išmokiau jį žaisti rutuliukais, atkreipiau jo dėmesį, kad 
svarbu ne jų spalva, o dydis, nors, pavyzdžiui, aš labiau verti- 
nau mėlynus negu žalius, o žvilgančius labiau negu matinius ir 
blausiaspalvius, paaiškinau, kad duobutė geroje žemėje, į kurią 
mes įridename rutuliukus, visada turi būti platesnė už rutuliu- 
ką, antraip jis įstrigs, o kas įstringa, bet vis tiek nori pakliūti į 
vidų, privalo turėti valios, o rutuliukai jos neturi; jie patys ne- 
rieda, nesiskverbia savo noru į žemę, reikia pirščiukais juos ten 
įgrūsti... bet tai prieštarauja žaidimo taisyklėms. Aš rodžiau jam 
Gėtės ir Šilerio šaligatvių plyteles, nors jis pats jas pažinojo, bet 
nepažinojo kaip aš, rodžiau, kaip jas reikia skaičiuoti, kurios 
tinka žaisti „klasėms“ ir kurios netinka. 

Kaip sakoma: ranka ranką plauna. Mano draugas Icikas Fin- 
kelšteinas neliko skolingas. Kadangi mes ėjome į tą pačią mo- 
kyklą, net buvome toje pačioje klasėje ir sėdėjome tame pačia- 
me suole, Icikas, savaime suprantama, man duodavo nusirašyti, 
padėdavo ruošti namų darbus, mokė skaičiuoti atmintinai, aiš- 
kino, kodėl po taško sakinį reikia pradėti didžiąja raide: kadan- 
gi taškas yra ne kablelis, o taškas, ir taškas būna gale, reiškia 
pabaigą, ir kas po pabaigos nori pradėti iš naujo, turi to imtis 
plačiai, nes kas norės pradėti nuo mažo? 

Mano draugo Iciko Finkelšteino tėvai buvo kilę iš Pohod- 
nos, Galicijos žydų miestelio, vieną dieną iškeliavę į Vokietiją... 
nes, kaip man paaiškino ponas kirpėjas Chaimas Finkelšteinas, 

„Žydai Pohodnoje badmiriavo, o Vokietija yra pažangi šalis, 
oraus gyvenimo šalis, kur ir žydas gali užsidirbti duonai ir ra- 
miai žvelgti į ateitį . 

Finkelšteinų namuose buvo kalbama jidiš kalba, nes tai 
buvo pono kirpėjo Chaimo Finkelšteino ir jo žmonos Saros 
kalba. Jidiš yra savotiška Vokietijos Vidurio aukštaičių kalba, 
artimesnė vokiečių dvasiai negu mūsų aukštaičių kalba, kuri iš 
esmės — kaip man paaiškino ponas kirpėjas Chaimas Finkelštei- 
nas — yra „tik sudarkyta, iškraipyta, išpūsta jidiš kalba“. 

Ar visi Vyshalės žydai tarpusavyje kalbėjosi jidiš kalba? Ką 
aš žinau? Tiktai kelios šeimos, vadinamieji atsikėlėliai. Kiti ir 
namie kalbėjo vokiškai. Mat dauguma Vyshalės žydų buvo Vo- 
kietijos žydai, jau nuo seno, daugelį kartų gyvenantys mūsų 
gražioje tėvynėje. 

Aš, Maksas Šulcas, grynakraujis arijas, Minos Šulc sūnus, 
pas Finkelšteinus išmokau jidiš, padedamas savo draugo Iciko 
susipažinau su hebrajiškais rašmenimis, šeštadieniais eidavau 
su savo draugu į Šilerio garvėje esančią mažą sinagogą, kartais 
sykiu su juo melsdavausi, nes man tai patiko, sinagogoje ramiai 
sėdėdavau šalia Finkelšteinų, kartais atsistodavau, kai visi atsi- 
stodavo, giedodavau su jais, linguodavau maldos ritmu, karš- 
tai šnabždėdavau: „Schemach Jisrael Adonai Elohenu Adonai 
Echat! - Klausyk, Izraeli! Viešpats, mūsų Dievas, yra vienatinis 
Viešpats!“ 

Mes kalbėdavome apie Jeruzalę, Icikas ir aš. Kartą aš pasa- 
kiau jam: 

— Žinai ką... kai užaugsime... mes tenai kada nors nuvažiuo- 
sime pasižiūrėti. 

Mūsų kvartale buvo dvi vaikų futbolo komandos: krikščionių 
ir žydų. Kad aš, geriausias Iciko Finkelšteino draugas, žaidžiau 
žydų komandoje, buvo savaime suprantama. Įvarčius mušda- 
vome tik mudu —- pakaitomis. Icikas mušė tik dešine koja, o 
aš kaire. Mes išgarsėjome, buvome dažnai užkabinėjami, kai 
išgarsėji, tai įprasta, bet nekreipdavome į tai dėmesio ir patys 
sau taip sakydavome: jie tik pavydi — ir laikėmės išvien, lyg 
neperskiriami. 

Mano draugas Icikas buvo šviesiaplaukis ir mėlynakis, tiesia 
nosimi, dailiomis išlenktomis lūpomis ir gerais dantimis. O aš, 
Maksas Šulcas, nesantuokinis, nors ir gryno arijų kraujo Minos 
Šulc sūnus, buvau juodaplaukis, varlės akimis, kumpanosis, 
storalūpis ir prastais dantimis. Jums nesunku bus įsivaizduoti, 
kad mus dažnai painiodavo. Priešininkų komandos vaikai vadi- 
no mane „iciku“, sakė, kad aš apkerėjęs futbolo kamuolį, klau- 
sinėjo, ar mano tėvas Chaimas Finkelšteinas taip par šlapinasi į 
kriauklę kaip mano draugo Makso Šulco patėvis, ar jis taip pat 
periąs kailį savo žmonai, o jei ne, tai kodėl? 

Jei būčiau tai papasakojęs savo patėviui Slavickiui, jis būtų 
tik tiek pasakęs: Na, ką aš tau sakiau! Nežaisk su tuo Iciku. Jis 
tave apkerėjo. Ne kitaip. Kodėl jis su tavo šviesiais plaukais? O 
tu su jo juodais? Ir tavo tiesia nosimi? O tu su jo kumpa? Apie 
akis, lūpas ir dantis aš nė nešneku... 

Tačiau aš tai, aišku, papasakojau ne savo patėviui, o tik po- 
nui kirpėjui Chaimui Finkelšteinui. 

— Nesuk dėl to sau galvos, — pasakė Chaimas Finkelštei- 
nas. — Nėra tokių žydų, kurie atrodo kaip tu. Tačiau jie to ne- 
žino. Supranti? Jie prietaringi ir mano, kad žydas turi atrodyti 
taip ir taip. Ir tu būtent taip atrodai. 

Icikas Finkelšteinas, aišku, žinojo, kad patėvis mane kartais 
prievartauja, bet nežinojo, kad jis mane ir muša. Vieną dieną aš 
jam parodžiau storą raudoną rumbą ant savo sėdynės. 

— Ir nuo ko jis? - paklausė mano draugas Icikas Finkelšteinas. 

— Nuo nendrinės lazdos, — atsakiau, - nuo juodosios. Mat 
mes turime dar geltoną, bet ja Slavickis peria kailį tik mano 
motinai. Kai užtvatina, ta vieta ar tos vietos skauda kelias va- 
landas. Tačiau tai ne taip baisu. Tikrai. Ne taip baisu. Baisu 
būna tada, kai ima mušti mano motiną. Kiekvienąkart, kai už- 
vanoja motinai, suskausta ir mano užpakalis! Ir dar kaip! 

— Aš to nesuprantu, — pasakė Icikas. 

— Ir aš, — pasakiau aš. 


Aš daug ką galėjau suprasti, bet daug ko ir nesupratau. Pavyz- 
džiui, savo sapnų. Dažnai sapnuodavau ilgą peilį. Nupjaunu 
juo Slavickio galą, prisiklijuoju jį sau, nes jis ilgesnis, lakstau 
po savo kambarį su tuo ilgu galu, vartausi per galvą, darau špa- 
gatą, stoviu ant rankų, ant galvos, nubėgu į svetainę, paskui į 
miegamąjį, pamatau begalį Slavickį, gulintį lovoje šalia mano 
motinos, pamatau jo pavydų žvilgsnį, pamatau, kaip jis susigū- 
žia, nušliaužia šalin, padaro man vietos, pamatau, kaip mano 
motina apsidžiaugia, ima savo storais pirštais glostyti mane, 
mano galą, ilgąjį, ir tada pabundu. 

Sapnuodavau ir geltonąją lazdą, ir juodąją, abi jos būdavo 
mano rankose. Paties Slavickio sapne nematydavau, bet gir- 
dėdavau, kaip jis staugia... labai aiškiai... girdėdavau jo balsą, 
žinodavau, kam skirti smūgiai, girdėdavau, kaip čiaukši lazda, 


čaižanti kūną. 

Kai Icikui Finkelšteinui suėjo dešimt merų, iš liaudies mokyk- 
los jis buvo perkeltas į gimnaziją, taip tada darydavo turtingi ir 
protingi žmonės, tad to paties užsinorėjau ir aš. 

— Ką gi tu veiksi gimnazijoje su savo pavažiavusiu stogu? — 
paklausė mano motina. — Liksi liaudies mokykloje, ir baigta. 

— Jokia mada, - pasakiau aš motinai. 

— Kodėl? 

— O kodėl ne? - atsakiau aš. 

— Tu kalbi kaip žydas, —- pasakė motina. —- Tavo atsakymai 
sukti. Kas gi tu toks? 

— Icikas eis į gimnaziją, — atsakiau, — tad eisiu ir aš. 

— Kad galėtum ir toliau nuo jo nusirašinėti, ką? 

— Taip, — atsakiau aš. — Mes turime sėdėti viename suole. 
"Tai svarbu. 

— Vis tiek neisi, - pasakė motina. 

— Tai gal man pasakyti Slavickiui, kad pas tave vaikšto nam- 
sargis. Kas antrą popietę? 

— Tu ketini mane šantažuoti? 

— Namsargis, — pakartojau aš. 

Nežinau, ar tai buvo šantažas, ar ne. Šiaip ar taip, pasiekiau 


to, ko norėjau. Tapau gimnazistu. 

Motina — ir aš — sakėme Slavickiui, kad aš ir toliau vaikštau į 
liaudies mokyklą, nes žinojome, koks jis pavydus. Pagaliau jis iš- 
siaiškino tiesą, ėmė iš manęs šaipytis, vadinti prašmatniu ponu... 
gimnazistu... studentu... tuo, kuris nori tarpti profesoriumi — ir 
kasdien kūlė, už „kvailą galvą. Tačiau aš nepasidaviau. 

Mano vargšė motina mokėjo už mokslą tais pinigais, ku- 
riuos gaudavo iš namsargio. Knygas ir sąsiuvinius, plunksnako- 
čius, trintukus ir visa kita pirkdavausi pats, nes nuo dešimties 
metų nuolatos uždarbiavau, vedžiodamas per gatvę luošius ir 
neregius, prižiūrėdamas kataliko batsiuvio Hanso Baumeisterio 
vaiką arba šluodamas jo dirbtuvę ilga šiaudine šluota, tą pa- 
čią paslaugą teikiau žydui batsiuviui Fricui Vėberiui, apie kurį 
mano patėvis sakydavo: „Tas žydas pasivogęs vokišką vardą! — 
padėdavau namų šeimininkėms, įsiteikdavau joms, gaudavau 
arbatpinigių, saldainių, saldymedžio. 


Gimnazijoje praleisti metai man, Maksui Šulcui, kekšės sūnui, 
vaikų prievartautojo posūniui, žiurkių kankintojui su pavažia- 
vusiu stogu... uždėjo naują antspaudą. Aš praprusau, tapau mo- 
kytu vaikinu, išmanančiu lotynų ir graikų kalbas, net algebrą, 
apie viską nusituokiau, ypač apie istoriją ir mitologiją, nors kar- 
tais jas painiodavau, taip sakant, suplakdavau mintyse į krūvą. 
Tiesa, pavyzdingas mokinys nebuvau, bet, savo suolo draugo 
Iciko Finkelšteino vadovaujamas ir skatinamas, kimšausi į savo 
mergvaikišką galvą visa, kas verta žinoti... netgi liesoji Hilda, 
Finkelšteino tarnaitė, ėmė mane gerbti ir kartais sakydavo: 

— Tas Maksas Šulcas, kas be ko, puskvailis, bet mokytas vy- 
rukas. 

Icikas Finkelšteinas laisvalaikiu skaitė geras knygas, net tų 
didžiųjų poetų ir mąstytojų, kurių nebuvo mokyklos progra- 

mose, — o kad aš, Maksas Šulcas, visur jį mėgdžiojau, tai, aišku, 
ir aš skaičiau tas pačias knygas, dariausi protingesnis, beveik 
toks pat kaip Icikas Finkelšteinas. 

Sulaukęs šešiolikos, Icikas Finkelšteinas įkūrė poetų klubą. 
Ar galite tai įsivaizduoti? Icikas Finkelšteinas, kirpėjo Chaimo 
Finkelšteino sūnus, - poetas? Tačiau taip buvo. Taip ir ne ki- 
taip. Aš, aišku, irgi į jį įstojau, nenorėjau palikti draugo vieno, 
taip pat ėmiau rašyti eilėraščius, aptikau savo poetinę gyslelę, 
nežinojau, iš kur ją turiu... bet turėjau! 

Iciko Finkelšteino eilėraščiai buvo tobulos formos, mano — 
beformiai, jo — harmoningi, mano — disharmoniški, jo — pro- 
tingi, mano - kvaili, jo — realistiški ir normalūs, mano - absur- 
diški ir iškrypėliški. Gimnazijoje mudu išgarsėjome, kiti mumis 
stebėjosi, mums pavydėjo, dažnai duodavo į kailį - lygiai kaip 
tada, kai žaidėme futbolą, - bet mes nekreipėme į tai dėmesio 
ir kūrėme toliau. 

Kai prie pabaigos ropomis artėjo 1923 metai arba ropomis 
skubėjo — mat pas mus siautė infliacija, ir metai buvo ilgi, vos 
pasivelkantys, nors ir skubėjo, - dėl naujo kalendoriaus, ir tada 
mano draugas Icikas Finkelšteinas pasakė: 

— Taip! O dabar užteks. Mes išsimokėme. Esame du dideli 
poetai, kiekvienas kitoks. Dabar eisiu mokytis pas savo tėvą. 

Aš paklausiau: 

— O aš? 

— Tu irgi, - atsakė Icikas Finkelšteinas. 

— O kaip mūsų studijos. 

— Šūdas tos studijos, — atsakė Icikas Finkelšteinas. — Vokieri- 
joje siaučia infliacija. Viskas vis tiek eina velniop. Dabar geriau- 
sia mokytis amato. Amatas aukso kasykla. 


— O ką apie tai mano tavo tėvas? 

— Mūsų nuomonės sutampa. 

Aš pasakiau: 

— Apskritai tu teisus. Mums vis tiek būtų nieko neišėję. Uni- 
versitetas — ten kapanotis — visa kita — metai po to — ir pas- 
kum - iš poezijos neprakusi. 

— Taip, neprakusi, - pritarė man Icikas Finkelšteinas. 

— O darta infliacija, - pasakiau aš. - Viskas neteko prasmės. 
Tu teisus. O amatas. Jis aukso kasykla. 

Icikas Finkelšteinas linktelėjo. Mes vienas kitą supratome. 
Jis uždėjo ranką man ant peties ir pasakė: 

— Klausyk, Maksai. Vieną dieną aš perimsiu kromelį. Ir pa- 
darysiu tave savo partneriu. 

— Gerai, — tariau aš. — Tiktai kodėl „kromelį'? Tu juk turi 
galvoje „Pasaulio valdovo“ saloną? 

— Jį, - atsakė Icikas Finkelšteinas. 

Aš tariau: 

— „Pasaulio valdovas“ yra aukso kasykla. 

— Teisybė, — pritarė Icikas Finkelšteinas. — Jis yra aukso ka- 
sykla. 

Slavickis, aišku, pasiuto, kad aš einu mokytis pas jo konkuren- 
tą, bet mano motina pasakė: 

— Vaikas turi ko nors rimto išmokti. O „Pasaulio valdovas“ 
rimtas salonas! 

Motina šiuo atžvilgiu visiškai palaikė mano pusę, gynė nuo 
Slavickio pykčio priepuolių, taip sakant, dengė mano užnugarį, 
saugojo mane! Ir aš, Maksas Šulcas, nuėjau mokytis pas Chai- 
mą Finkelšteiną. 

Icikas ir aš kaip mokiniai buvome truputį per seni, jau be- 
veik septyniolikmečiai — kiti gizeliai iš mūsų šaipėsi, vaipėsi, 
tyčiojosi, traukė per dantį, badė pirštais, spardė mums užpa- 
kalius, — bet mūsų tai netrikdė. Jie tik pavydėjo mums — mes 
buvome išsilavinę, mokėjome lotyniškai, spręsti algebros už- 
davinius ir daug ko kito, buvome skaitę gerų knygų, kūrėm 
eiles ir taip toliau. Gizeliai mus vadino „profesoriumi Iciku“ ir 
„profesoriumi Maksu“. Tačiau, kaip sakyta: mūsų tai netrikdė. 
Mes žinojome, ko norime! 

Kai dėl manęs, kirpėjo amatas mane visada domino. Ar yra 
pasaulyje dalykas, kilnesnis už žmogaus galvą? Ir ar neįdomu 
tą kilnų daiktą formuoti, taisyti, gražinti... nes dirbdamas tokį 
ar panašų darbą jauti, kad būtų smagu tą kilnybę suknežinti. 

Kad esi arti to, jog padarytum tai savo rankomis. Kartais net 
niežti nagai... keistas, žinokit, dalykas. Štai galva! Ir ji tavo 
valioje! 

Ar aš buvau ambicingas? Jums tai rūpi žinoti? Taip, aš buvau 
ambicingas. Norėjau tapti geru kirpėju. Kadangi „kirpimas“ 
nėra paprastas amatas. Pirmiausia norėjau pralenkti Slavickį, 
kad vieną dieną galėčiau pasakyti: 

— Aš, Maksas Šulcas, mergvaikis, esu geresnis kirpėjas už 
tave! 

Brošiūra „Kirpimas be laiptų“ tapo mano Biblija, o jos auto- 
rius Chaimas Finkelšteinas - mano didžiuoju pavyzdžiu, mano 
mokytoju. 

Chaimas Finkelšteinas aiškino man, kad žmogus ant gal- 
vos turi šimtą tūkstančių ir vieną plauką, tiek kietagalvis, tiek 
minkštagalvis, bet esama labuonių, ant kurių plaukų daugiau, 
bet tik ant tokių, kurių plaukai labai švelnūs, ploni, nes, kas yra 
plona, bet vis tiek nori uždengti visą plotą, turi tankiau vešė- 
ti, o garbiniuotų plaukų, taigi storų, šiurkščių, paprastai būna 
mažiau, taip jau, girdi, sureguliuota Dievo, kuris viską teisingai 
paskirsto, kai nori. 

— O jei nenori? — paklausiau aš. 

— Tada ne, - atsakė Chaimas Finkelšteinas. — Viskas jo ran- 
kose. Jis įpučia gyvybę ir vėl ją užpučia. Jis yra „didysis užden- 
gėjas“, bet ir „didysis nudengėjas“. 

— Dėl to atsiranda plikės? 

— Dėl to, - atsakė Chaimas Finkelšteinas. 

Chaimas Finkelšteinas išmokė mane teisingo „fasoninio kir- 
pimo be laiptų“, išmokė atskirti plaukų odekoloną, skutimo 
odekoloną, veido odekoloną, išmokė, kad dieninis kremas turi 
būti be riebalų, o naktinis riebus, išmokė, kad ūsus reikia pri- 

deginti žnyplėmis, išmokė „teisingai retinti“ fileravimo žirklė- 
mis, kai plaukai sausi, o kai šlapi, vien tiktai skustuvu. 

Chaimas Finkelšteinas paaiškino man, kaip skusti „poną“: 
pirmiausia karštas kompresas — įkiši skudurą į karštą vandenį, 
išgręži, paskui pakiši kompreso vidurį po pono smakru... ne- 
svarbu, kokiu - smailiu ar su dvigubu pagurkliu... lėtai išskleidi 
galus, prispaudi prie skruostų ar žandų taip, kad burna ir nosis 
liktų laisvos. - Kadangi mūsų klientas turi kvėpuoti, o ne už- 
dusti, — sakė Chaimas Finkelšteinas. 

Svarbu gerai išmuilinti. Geras išmuilinimas — pusė skutimo. 
Galima skusti palei ar prieš plauką. Taip pat ir vienaip, ir ki- 
taip. Jei įpjauni, vartoti ne alūno akmenį, o alūno vandenį, nes 
tai esą higieniškiau. Nuskutęs veidą, savaime suprantama, kaip 
reikiant nuplauni, tada... ir tai labai svarbu... odą rūpestingai 
įtrini alkoholio turinčiu skysčiu, geriausia odekolonu. 

Chaimas Finkelšteinas įkalė man, kad geras kirpėjas turi 
nepamiršti galąsti „savo peilio“. Paaiškino, kad esama trijų rū- 
šių galandinimo diržų: „Adamas“ iš burių drobės ar kanapinės 
juostos su rankena viename gale ir žiedu kitame, „ranka brau- 
komas diržas“ iš juchto, ištempto ant lentos, ir „pustyklė“ su 
rankena viename gale. 

Ar jums kada teko galąsti skustuvą? Ar žinote, kas yra galvos 
atlošas ir galvos atlošo popierius? Ar žinote, kad geras kirpėjas 
klientui po apykakle pakiša servetėlę, kurios keturių su puse 
centimetro pločio kraštas užlenkiamas, tas, kuris yra tarp kaklo 
ir apykaklės, būna, taip sakant, įspraustas? 

Jei imčiau jums viską pasakoti, ko išmokau pas Chaimą Fin- 
kelšteiną, tai niekada nepabaigčiau... 

Ar žinote, kaip atrodo kišeninis veidrodėlis... priklausantis 
damai, kuri nėra dama? Aš turiu galvoje savo motinos veidro- 

dėlį... įgrūstą ar įspraustą į jos didelę, pigią rankinę tarp pudri- 
nės, nagų lako, lūpdažio, plaukų segtukų, siuvimo reikmenų 
ir kitokio šlamšto... mažą veidroduką, aplipusį ar išteptą lūpų 
dažais ir nagų laku... truputi... truputį įtrūkusį ar su truputį... 
nubėgusiomis stiklo akimis... 

Kartais jį pasiskolindavau... laikydavau priešais savo veidą. 
Ir ką aš tenai matydavau? Įvairius veidus tarp daugelio įtrūki- 
mų: kirpėjo veidą... mokyto žmogaus veidą... puspročio veidą... 
poeto veidą... iškrypėlio veidą... normalaus žmogaus veidą... 
arijo veidą... žydo veidą... futbolininko veidą... Tačiau ir kito- 
kius veidus... ypač kai mano varliškos akys nuo ilgo spoksoji- 
mo imdavo ašaroti... tada tarp suskilusio veidrodėlio nubėgusių 
siūlių matydavau daug tolimos ateities veidų... nutrūkusias ei- 
les... veidų eiles... ir vieną jų... labai konkretų... tą, kuris spur- 
dėjo, norėjo nusimuilinti... nusimuilinti iš tų eilių... veidų ei- 
lių... tarsi joms nepriklausytų... tokį, na, žudiko veidą! — tačiau 
keistą, kuris, rodės, turėjo visų mirtingųjų bruožus, sukurtus 
„pagal Jo paveikslą“... ir vis dėlto negalėjau to tvirtai pasakyti, 
nors veidas buvo konkretus, aš tai mačiau, nes vaizdas buvo 
išplaukęs... nes mano akys ašarojo... prakeiktos varlės akys... ir 
nežinojau, ar galiu tikėti tuo veidrodėliu, savo motinos, kuri vis 
dėlto buvo kekšė. 

Priešais tą veidrodėlį aš klausiau savęs; kas gi tu esi? Klausiau, 
kaip andai paklausė mano motina... norėjau pasirinkti vieną... 
vieną iš tų veidų, bet negalėjau... jie nenorėjo su manimi turėti 
nieko bendra: jie piktai spoksojo į mane, keistai persikreipę, 
nes aš vaipiausi ir rodžiau liežuvį. 

Vėlesniais metais įvykių buvo nedaug. Aš tapau geru kirpėju, 
išlaikiau visus egzaminus, tebegyvenau pas Slavickį ir savo mo- 
tiną, bet dirbau „Pasaulio valdovo“ salone, kuris, beje, buvo 
išplėstas: nuo penkių kirpimo krėslų ir dviejų gizelių anksčiau 
iki dešimties krėslų ir aštuonių gizelių. 


Ketvirtojo dešimtmečio pradžioje mano patėvis ėmė pastebimai 
senti, aptuko, pražilo ties smilkiniais, pradėjo dažyti plaukus, 
praretėjusius šukuoti ant kaktos, norėjo šauniai atrodyti, rėka- 
vo garsiau negu pirma, daugiau gėrė, užsiaugino ūsus. Mano 
motina irgi pasikeitė, pasidarė dar storesnė, vos galėjo pajudėti, 
nebenorėjo vaizduoti šuniuko, net pamiršo, kaip reikia loti. Ta- 
čiau jos kojos dar labiau suplonėjo. 

Mūsų rūsyje dabar dažnai buvo kalbama apie Adolfą Hitle- 
rį, ir Slavickis džiaugdavosi, kai mano motina pasakydavo: 

— Žinai, Antonai! Nuo tada, kai užsiauginai ūsus ir šukuoji 
plaukus ant kaktos, pasidarei panašus į „fiurerį . 

Ir Slavickis atsakydavo: 

— Taip, Mina. Tą parį sakė ir batsiuvys Hansas Baumeisteris. 

Niekada jokių laikraščių neskaitęs Slavickis nuo 1930 metų 
ėmė reguliariai pirkti laikraščius „Stūrmer“ ir „Volkische Beo- 

bachter“, spjaudėsi išgirdęs žodį žydas, pamėgo riebius nacio- 
nalistų šūkius, prašė batsiuvo Hanso Baumeisterio juos paaiš- 
kinti, paskui pats aiškino mano motinai, kuri juos pabraukdavo 
nagų laku, paprastai raudonu, bet kartais ir rožiniu, iškirpdavo 
ir priklijuodavo prie išilginės kirpyklos sienos. Virš kriauklės, 
į kurią šlapinosi Slavickis, kabojo tokios citatos: „Kraujas ir 
žemė“... „Tarptautinis žydijos sąmokslas“... „Gėdinga Versalio 
taikos sutartis“... „Pirmojo pasaulinio karo gėda“... „Šalin činšo 
vergiją“ ir taip toliau. 

Šiaip Slavickis ir mano motina niekada nesutardavo, bet dėl 
„pono Hiclerio“... kaip jį vadino Slavickis... jų nuomonės sutapo. 

— Jis mus visus išlaisvins, — sakydavo mano motina, — jis 
atkeršys ir atostogininkams, kurie išniekino mūsų rūsį, anu- 
liuos, kaip sakoma, Versalio sutartį — panaikins činšo vergiją ir 
grąžins garbę neištekėjusioms arijų kilmės motinoms su gene- 
aloginiu medžiu. 

Ir Slavickis jai pritardavo: 

— Taip, Mina. Jis tai tikrai padarys. Gali neabejoti. Ir išvys žydus 
iš Šilerio ir Gėtės garvių. Kirpėją Chaimą Finkelšteiną taip pat. 

— Žinai ką, Antonai, — sakydavo mano motina, — tu sulig 
kiekviena diena daraisi vis panašesnis į „fiurerį — savo ant kak- 
tos krintančia sruoga ir ūsais. Jis turėjo tokį pat ilgą galą kaip 
tu, nors ir nepririštą prie šlaunies guma, bet jis sutrumpėjo dėl 
to, kad pasidarė vegetaras. 

— Taip, — sakė Slavickis, — teisybė. 

— Tiktai tavo pavardė prastoka, - sakė motina. - Ją turėtum 
pasikeisti. 

— Svarbu ne pavardė, - atsakydavo jai Slavickis, - o kraujas 
ir įsitikinimai. Aš juk ne koks nors prakeiktas lenkas. 

— O kas tu? - klausdavo mano motina. 

— Tikras vokietis ir grynakraujis arijas, — atsakydavo Slavic- 
kis. — Mano protėviai buvo užsienio vokiečiai. Dėl to pavardė 
atrodo panaši į lenkišką. 

— Mar kaip — aš to nežinojau, - pasakė mano motina. - Ko- 
dėl tu man apie tai niekad nepasakojai? 

— Todėl, kad nemėgstu girtis, — atsakė Slavickis. 

— O ar gali tai įrodyti — savo protėviais? — paklausė mano 
motina. — Ar turi genealoginį medį? 

— Negaliu, — atsakė Slavickis. — Bet galiu prisiekti. O jei 
tikras vokietis prisiekia, tai jo priesaika būna tikra. 

— Taip, — sutiko mano motina. - Teisybė. 

Slavickis nusipirko seną radiją, ir jie abu — mano motina 
ir jis — kas vakarą sėdėdavo prie radijo, kalbėdavo apie poli- 
tiką, skaičiuodavo, kada „ponas Hitleris“ gali ateiti į valdžią, 
kalbėdavo apie vokišką garbę, kraują ir žemę, tautą be erdvės, 
apie mūsų butą rūsyje ir Chaimo Finkelšteino butą, apie vo- 
kiečio kirpėjo orumą... netgi jei jo pavardė atsitiktinai panaši į 
lenkišką... kalbėdavo apie arijės motinos — su ir be vestuvinio 
žiedo — orumą. 

— Kas tas žiedas? — sakė Slavickis. — Aš šiku ant jo, nes jis 
auksinis. O kas prisirišęs prie aukso? Tarptautinė žydija! 

Mano motina, dabar sverianti tris tonas, nutaisydavo nekaltą 
Gretchen veidą, pritariamai linguodavo galva, adydavo kojines, 
kartais padėdavo jas į šalį, nes dar megzdavo Slavickiui megz- 
tinį, šypsodavosi Slavickiui, kuris gėrė degtinę, tabalavo ilgu 
nuleipusiu galu, slapčia dairėsi į geltonąją nendrinę lazdą, davė 
ramybę juodajai, nes aš jau buvau sulaukęs pilnametystės. 

Ar sakiau jums, kad buvau Vyshalės gyvūnų globos draugijos 
narys? 

1932 metų pavasarį į ją įstojo keli svarbūs nacionalsocia- 
listinio judėjimo nariai. Su šūkiu: „Adolfas Hideris myli gy- 
vūnus!“ Mūsų draugijos buveinėje ant sienų kabojo arba buvo 
priklijuota daug tokių šūkių: „Kadangi fiureris myli gyvūnus!“ 
Arba: „Adolfas Hitleris myli gyvūnus, ir gyvūnai myli jį!“ Ir 
dar: „Gyvūnas jaučia, kai yra mylimas! Rinkite gyvūnus mylintį 
Adolfą Hitlerį!“ 

Vieną dieną mūsų mieste kilo didelis sujudimas. Buvo kal- 
bama: „Į Vyshalę arvyko fureris, kad pasakytų kalbą ant Alyvų 
kalno.“ 

Ar žinote Alyvų kalną? Jis taip vadinamas todėl, kad Mejerio 
aliejaus firma tenai kasmet rengia šaulių šventę, tuo būdu gud- 
riai reklamuodama garsųjį Mejerio aliejų. 

Artinantis tai didžiai dienai mūsų miestas pasidarė panašus 
į šventą vietą, o kartu ir apgultą miestą. Aš dar niekada nebu- 
vau matęs tiekos policininkų, ant dviejų savų kojų, bet ir ant 
keturių, kaip sakoma, raitosios ir pėsčiosios policijos. Žmonės 
šnabždėjosi: — „Pamatysit, kai pasirodys, komunistai jam už- 
kurs pirtį.“ — Kiti sakė: „Jie neišdrįs!“ Gatvėse knibždėjo žmo- 

nių su svastikomis — tie smagiai kilnojo į viršų ranką, kiti, kurie 
neturėjo raiščių, jos nejudino, laikė tarsi paspraudę, kaip tas 
vandeniu perlietas pudelis uodegą. 

Į miestą suplūdę aplinkinių kaimų ūkininkai — ir kiti - gėrė 
smuklėse, kirkino tarnaites ir aukles, dar buvusias gatvėje, kad 
pasidžiaugtų būsima švente ar šilta gegužės saule — prieš eida- 
mos ant Alyvų kalno. 

Tą įvykių kupiną dieną salone „Pasaulio valdovas“ aš dirbau 
tik iki pietų, bet dvyliktą valandą jau atsisveikinau — tiksliau, 
be penkių dvyliktą — su Chaimu ir Iciku Finkelšteinais, pa- 
sakiau, kad man reikia laisvos dienos ar popietės, nes noriu 
pamatyti „Jį. 

— Ką pamatyti? - paklausė Chaimas Finkelšteinas kosčioda- 
mas. — Apvaizdos sūnų - prisikėlusįjį? 

— Nekosčiokite, — pasakiau Chaimui Finkelšteinui, — nes 
jums praeis noras kosčioti! — Ir nežinau, kodėl taip pasakiau. 

Aš parbėgau namo, apsivilkau savo geriausią kostiumą, — 
nes neturėjau uniformos... net nebuvau partijos narys, — užsi- 
rišau ant rankovės raištį su svastika, prarijau pietus, pašaipiai 
pasiūliau Slavickiui... kad taip pat užsirištų, bet ne su guma ir 
ne segtuku ar žiogeliu prisisegtų, o prisisiūtų. Slavickis atsakė, 
kad aš vis labiau įžūlėju, priminė, kad dar nėra išmetęs juodo- 
sios lazdos, bet užtikrino mane, kad užsiriš — ir dar kokį! - nes 
esąs vokietis — ir dar koks! Štai kaip pasakė Slavickis. 

Antrą valandą - tiksliau pirmą valandą penkiasdešimt pen- 
kios minutės — visi trys išėjome iš savo rūsio, pasidžiaugėme, 
kad šviečia saulė, manydami, kad ją užsakė „ponas Hitleris“, — 
nes jis galėjo tai padaryti, - pasakė Slavickis, — visi trys buvome 
su raiščiais, net motina. Jos raištis labiausiai krito į akis, atrodė, 


kad bet kurią akimirką gali sprogti, dėl perdėm storo žasto. 

Atrodė, kad žmonės iš viso miesto plūsta ant Alyvų kalno — 
ir iš visų apylinkių. Jums būtų reikėję pamatyti Vyshalę — tą 
popietę. Man ypač patiko gėlėmis papuošti langai. Čia galėjai 
pamatyti visas įmanomas spalvas. Šilerio ir Gėtės gatvių žydai 
savo languose buvo pastatę gedulo gėles, kaip ir pacifistai, pas 
komunistus mačiau neapykantos gėles, pas silpnesnių partijų 
šalininkus ir neutralus — bespalves gėles, nebyliai ir liūdnai nu- 
leistomis galvomis, kitos, rodės, klykė iš nevilties arba verkė. O 
nacionalsocialistų gėlės sveikino mus, jos buvo rūpestingai pa- 
rinktos ir surikiuotos ir tryško vien tiktai džiaugsmo spalvomis. 


Spūstyje pamačiau motiną ir Slavickį, ėmiau ieškoti savo gy- 
vūnų globos draugijos, bet negalėjau rasti, bet netyčia radau 
ar sutikau savo buvusį vokiečių kalbos mokytoją Zygfrydą fon 
Zalcštangę, kuris dabar buvo rektorius, apsidžiaugiau, pasvei- 
kinau jį, paspaudžiau jam buvusią mokytojo ranką, kuri dabar 
buvo rektoriaus ranka, ėmiau brautis su juo į priekį - prie visų 
švenčiausiojo, — ir Zygfrydas fon Zalcštangė išmanė, kaip tai 
daryti, pamokė mane, atkreipė mano dėmesį į tai, kad tam yra 
alkūnės, kurias kartais reikia panaudoti, o kartais ir ne. Pagaliau 
mums pavyko prasibrauti į gerą stovimą vietą — netoli altoriaus. 
Apsidairęs aš išsigandau, nes už mūsų stovėjo milijonai. 

— Maniau, kad čia tiktai Vyshalės ir jos apylinkių žmonės, — 
pasakiau ponui Zygfrydui fon Zalcštangei. - Tačiau jų daugiau. 
Daug daugiau! Aš matau milijonus! 

— Čia susirinko beveik visa Vokietija, - pasakė ponas fon 
Zalcštangė. 

— Ką reiškia: beveik visa Vokietija? 

— Tik nepatenkintieji, — atsakė Zygfrydas fon Zalcštangė. — 


Čia susirinko visos Vokietijos nepatenkintieji! 

— Komunistai? — paklausiau aš. 

Mano buvęs vokiečių kalbos mokytojas papurtė galvą. 

— Kiti, — pasakė jis, — kiti nepatenkintieji. Esama ir kitokio 
nepasitenkinimo, nuo kurio komunistai negali pagydyti. — Po- 
nas Zygfrydas fon Zalcštangė šyptelėjo ir pasakė: — Bent jau 
taip gerai. 

— O kas? - paklausiau aš. — Kas juos gali pagydyti? 

— Adolfas Hitleris, — atsakė Zygfrydas fon Zalcštangė. - Jis 
yra didysis gydytojas. 

Mano buvęs vokiečių kalbos mokytojas valandėlę krapštė 
nosį. Paskui tarė: 

— Čia susirinko visi tie, kuriems kada nors buvo užvelėta per 
labuonę — Dievo ar žmonių. 

— Ak, — tariau aš. — Mat kaip yra. 

— Aha, būtent, — patvirtino Zygfrydas fon Zalcštangė, — čia 
susirinko bankrutavę asmenys — taip pat skystablauzdžiai ir šik- 
nalaižiai, tie, kurie gyvenime neprasimušė, - arba kad neturėjo 
kvapo ir neišmoko po truputį ropštis į viršų, arba kad šikna, 
kurią jie laižė, buvo nepasotinama. 

Mano vokiečių kalbos mokytojas valandėlę išsiblaškęs šyp- 
sojosi. 

— Ir, aišku, kiti, - pasakė paskui susimąstęs ir rimtai žvelg- 
damas į mane, - kaip jau pirma sakiau: tie, kuriems kada nors 
buvo užvelėta per labuonę - gerojo Dievo ar žmonių, pavyz- 
džiui, plikiai, tie irgi čia susirinkę — nagi apsidairykite — ir tie, 
kurie per ploni ar per stori, žmonės su per trumpomis kojomis 
ir žmonės su per ilgomis kojomis, tie, kurie per seni ir ku- 
rie per jauni, iškrypėliai be partnerių ir impotentai, žmonės 
su smaugikų rankomis, kurie lig šiol negalėjo smaugti, nes 


jiems buvo pasakyta, kad gali tik glostyti, atėjo akiniuočiai ir 

akiniuotės, nes „Jis“ pasakė: „Leiskite mažutėliams ateiti pas 
mane!“ Tačiau tie mažutėliai tai bedaliai! Taip, bedaliai, — kal- 
bėjo ponas fon Zalcštangė, — visų pirma bedaliai — tie, kurie 
norėtų, bet negali. 

— O kodėl jūs čia, pone fon Zalcštange! — paklausiau aš. — 
Juk jums gerai sekasi? 

— Dėl pipirų, — atsakė Zygfrydas fon Zalcštangė. 

— Kokių pipirų? - paklausiau aš. 

— Todėl, kad žmona man kasryr į kavą įberia pipirų, - atsakė 
Zygfrydas fon Zalcštangė verksmingu balsu. 

— Ir kodėl ji taip daro? 

— Nežinau, - atsakė Zygfrydas fon Zalcštangė. 

— Ir jūs niekaip negalite jai sutrukdyti? 

— Niekaip, — liūdnai atsakė Zygfrydas fon Zalcštangė, - jo- 
kiais būdais. Aš naktimis keršydamas knarkiu, bet tai nieko 
nepadeda. 

— Tada blogai, — tariau aš. — O aš visada maniau, kad kai 
žmogus turi tokią puikią tarnybą kaip jūs, jis tiktai juokiasi, ir 
daugiau nieko. 

Ponas fon Zalcštangė kreivai šyptelėjo, sutrikęs įsikišo į 
burną cigaretę, paskendęs mintyse pamirksėjo, sumaigė ciga- 
retę savo rektoriškais pirštais, staiga ją išspjovė, lyg nedrįsda- 
mas rūkyti ant Alyvų kalno. Aš būčiau norėjęs jį paklausti: O 
kodėl, pone fon Zalcštange, čionai neatėjo kiti, kad išklausytų 
pamokslą ant Alyvų kalno... pasakykite man, pone fon Zalc- 
štange... kiti... aš turiu galvoje atstovus... jūs žinote, apie ką aš 
kalbu... didieji ir mažieji, ir visai maži... visi skirtingų interesų 
grupių atstovai, kaip dabar sakoma, jeigu aš neklystu, mielas 
pone fon Zalcštange, iš mūsų gražaus vokiško miesto Vyshalės 
ir iš kitur... su mūsų fiureriu norintys prisiirti prie valdžios... 

juk šiaip jie visada būna, kai „Jis“ pamokslauja... nejau nė vie- 
nas iš jų nėra nuskriaustas... ir tų, kurie nėra nuskriausti, čia 
nėra... ir ar jie išvis gali sau tai leisti... turiu galvoje, nebūti čia 
su nuskriaustaisiais... o gal jie visi ratuoti... ir negalėjo čionai 
atkakti, nes čionai kaip į šventą vietą reikia ateiti... ir atvažiuoti 
automobiliu netinka... nes čia vis dėlto Alyvų kalnas... pamoks- 
las ant kalno... ir kodėl ratuoti žmonės negali ateiti pėsčiomis... 
gal jie visi pilnapadžiai... Tačiau juk ir aš pilnapadis! Ir ar jums, 
pone fon Zalcštange, taip pat skauda galvą? Gal dėl to kalta 
saulė? Ji pasiutiškai karšta. Aš neturėčiau čia stovėti... na, saulė- 
kaitoje... nes man pavažiavęs stogas.. 

Tačiau tada buvau nustumtas į šalį. Ir kai vėl susiradau poną 
fon Zalcštangę, jis man davė ženklą tylėti. 

Nežinau, kiek milijonų nuskriaustųjų tuomet buvo susi- 
rinkę ant Alyvų kalno, bet maniau, kad jeigu gerasis Dievas 
matė mus iš viršaus, jam turėjo atrodyti, kad čia skruzdėlynas. 
Nes kalnas visąlaik judėjo. Tačiau mes juk nebuvome skruz- 
dėlės? Ir nenorėjome nunešti kalno. O gal norėjome? Gal mes 
stovėjome visai ne ant Alyvų kalno šlaito? Gal nešėme Alyvų 
kalną ant savo pečių? Ar jį nešė kiti pečiai, kurie kartu nešė 
ir mus? Atrodė, kad kalnas siūbuoja, vilnija vėjyje po skais- 
čiai mėlynu gegužės dangumi ir giedra saule, tarpais išsitempia 
ir vėl susitraukia, ėmė drebėti, kai pasirodė „fiureris“, pastatė 
ausis kaip žvėris, bandė pastrikinėti, pasibaidęs nešti kudašių, 
bet negalėjo, pajuto, kad yra nešamas, nusiramino — kaipmat 
nusiramino. 

Ar jums patinka paukščiai? Ar kartais bandėte pasekti, kaip 
jie skraido? Ypač paukščiai giesmininkai? Ar žinote, kaip atro- 
do, kai paukštis iš dangaus krinta žemėn? Arba daug paukščių? 
Visas pulkas? Ar jums smagu, kai paukštukai čiulba? Ypač ge- 

gužės mėnesį? Ir ar žinote, kaip būna, kai paukščių balsai staiga, 
visai netikėtai, nutyla? 

Kai fiureris priėjo prie altoriaus, žmonių minia sulaikė kva- 
pą... bet mums reikėjo kvėpuoti, antraip visi būtume uždusę. 
Tad užčiaupėme burnas ir kvėpavome tik pro nosį. 

Pirmąkart pamatęs fiurerį, aš labai išsigandau, nes pama- 
niau, kad čia Slavickis, bet paskui tariau sau: Ne! Čia negali 
būti Slavickis, nes Slavickis mėsėdis ir su ilgu galu, o šito galas 
trumpas ir jis vegetaras. Be to, Slavickio akys kaip girtuoklio ir 
jo žvilgsnis negyvas, o šito akys kaip pranašo. Pastebėjau pasku- 
tinį paukščių pulką, jis atskrido iš nežinia kur, staiga pasirodė, 
nutūpė abipus fiurerio ant altoriaus, atrodė kaip mirties paukš- 
čių pulkas, neciepsėjo, nečirškavo, neulbavo, kiūtojo tylomis 
ant ąžuolo lentų ir vėliavų medžiagos, sutūpęs keistais tarpais: 
vienas, paskui — devyni, tada — trys ir vėl trys. 1933, toptelėjo 
man. Ką tai turėtų reikšti? Aš kumštelėjau Zygfrydą fon Zalc- 
štangę ir pašnabždomis paklausiau: 

— Ką tai galėtų reikšti? — nors ir šnibždėti buvo nevalia. 

— Jis ateis į valdžią 1933 metais, — taip pat pašnibždomis 
atsakė Zygfrydas fon Zalcštangė. — Tai juk duria akis. 

— Kaip duria? — paklausiau aš. 

— Užsičiaupkite, - sudraudė mane Zygfrydas fon Zalcštan- 
gė. - Ar nematote, kad „Jis“ kelia akis į dangų ir prašys jo ma- 
lonės. O paskui prasidės. 

— Kas prasidės? — paklausiau aš. 

— Kalba, idiote! — atsakė Zygfrydas fon Zalcštangė. 


Adolfas Hidleris iš pradžių kalbėjo apie judėjimo atsiradimą, 
papasakojo apie žygį į Karvedžių salę, apie kritusių kovos drau- 


gų kraują, apie mirusiuosius, kurie nėra mirę, nes gyvena mu- 

myse, paaiškino mums, kodėl reikia lieti patrankas ir kad jis lies 
jas — ir dar kokias! — nes prisiekęs tai daryti savo tėvui, Apvaiz- 
dos valdovui, išaiškino mums, kad paprastos patrankos tik šau- 
do, o jo patrankos galinčios gaminti ir sviestą, juodą duoną, 
Harco sūrį ir dešreles su raugintais kopūstais. Hitleris išaiškino 
mums, kad rudi marškiniai geresni už kitus, kad įtemptos kel- 
nės geriau už tabaluojančias, kad vyturai juokingai atrodo dėl 
blauzdikaulio, kurį geriausia slėpti aule, kaip ir viską, kas yra 
žemiau kelio, taigi žema, ir ne virš kelio, taigi neaukšta, kalbėjo 
apie Versalio sutartį, kurią reikia anuliuoti, paaiškino mums, 
kad nulis yra apskritimas su skyle viduryje, su tikra skyle, nes 
pusinių skylių nebūna. Skylė yra skylė! 

Hicleris kalbėjo apie kromelninkų sielas ir kraugerius, apie 
teršimą ir griovimą, aiškino mums, kad garbė yra paveldima, 
lygiai kaip drąsa ir ištikimybė, kalbėjo apie pasaulio žydijos są- 
mokslą, savo tinkluose laikantį ir dusinantį vokišką garbę, vo- 
kišką drąsą ir vokišką ištikimybę. 

Aš beveik nesiklausiau, nes viską tą jau žinojau, buvau ne- 
syk skaitęs laikraščiuose ir girdėjęs per radiją. Žiūrėjau į mirties 
jo ant kaktos užkritusią plaukų sruogą su Slavickio sruoga, jo ir 
Slavickio ūsus. Tiktai kai fiureris sušneko apie istoriją, vis labiau 
gręždamasis į praeitį, ir pagaliau pasiekė Jeruzalės laikus, aš vėl 
suklusau, suglaudžiau kulnus, kvėpavau pro nosį, lioviausi lygi- 
nęs ūsus ir plaukų sruogas, pamiršau mirties paukščius ant ąžuo- 
linio vėliava uždengrto altoriaus, žiūrėjau vien tiktai į „Jo“ akis. 
Fiureris atvertė Bibliją. Jis pirma pavartė Senąjį Iestamentą, 
paskui Naująjį, nusibraukė plaukus nuo kaktos, suraukšlėjo ją 


ir pagaliau tarė: 

— Lukas 23, 27-29. 

Tada pradėjo kimiu balsu skaityti: 

— „Jį lydėjo didelis būrys liaudies ir daug moterų, kurios 
verkė jo ir aimanavo. Atsigręžęs į jas, Jėzus prabilo: „Jeruzalės 
dukros, verkite ne manęs, bet verčiau savęs ir savo vaikų! Ateis 
dienos, kai sakys: Laimingos nevaisingosios! Laimingos negim- 
džiusios ir nežindžiusios! 

Fiureris užvertė Bibliją, sunėrė rankas, pakėlė pranašiškas 
akis į dangų ir kalbėjo toliau: 

— Iš tiesų, iš tiesų aš sakau jums: Viešpats juos prakeikė. Ir 
tas prakeiksmas įsigalėjo. O aš atėjau jūsų išvaduoti. 

Ir fiureris kalbėjo: 

— Palaiminti yra stiprieji, nes jie karaliaus žemėje. 

Palaimintas yra kumštis, nes jis išmuš skylę rate, kad jame 
būtų tikra skylė, o ne pusinė. Nes pusinių skylių nebūna! Palai- 
minti tie, kurių kraujas tirštas, nes jie valdys viską, kas yra po 
saule. Nes skystas kraujas išgaruoja. O kas išnyksta, to nebėra. 
Tad ir negali valdyti! 

Ir fiureris kalbėjo: 

— Jūs girdėjote, kas buvo pasakyta senovėje: Nežudyk, o kas 
žudys, bus teisiamas. Tačiau aš sakau jums: kas nužudo tautos 
priešą, tas pašventina mano vardą. O kas pašventina mane, tas 
tampa mano šventumo dalininku. 

Ir fiureris kalbėjo: 

— Jūs girdėjote, kad buvo pasakyta: Akis už akį, dantis už 
dantį. Ir aš klausiu jūsų: Ar ne tą patį daro muitininkai? Kas 
yra akis ir kas yra dantis? Ar tada nelieka dar viena akis? Ir tris- 
dešimt vienas dantis? Ir jūs iš tiesų nieko nepelnote. O aš sakau 
jums: dvi akys už vieną akį. Ir trisdešimt du dantys už vieną. 
Amžiams apakinkite savo priešus ir atimkite iš jų dantis. Nes 

neregys nieko nebemato. O bedantis negali įkąsti. Jei norite 
valdyti, muškite be gailesčio. Jei norite karalystės Žemėje, kurią 
aš jums ketinu duoti, darykite, kaip sakyta. Amen. 

Ir Aureris kalbėjo: 

— Prakeikta yra lazda netikusio mokytojo rankoje. O jeigu 
lazda pakeičia mokytoją ir naujas mokytojas yra tikras mokyto- 
jas, ji yra palaiminta. 

Ir fiureris kalbėjo: 

— Palaiminta yra lazda tikro mokytojo rankoje. Nes ne lazda 
ranką, o ranka lazdą kilnina. Iš tiesų sakau jums: Tikro moky- 
tojo rankoje lazda tampa kardu, kurį jis valdo amžinai. Amen. 

Kai fiureris ištarė paskutinius savo žodžius, pasibaisėjo dan- 
gus, nes jo kalba buvo galinga. Ėmė griaudėti ir žaibuoti. Virš 
Alyvų kalno kaupėsi debesys, suko virš altoriaus. Tačiau lietus 
bijojo prapliupti, ir debesys išsisklaidė. Žmonių minia tylėjo 
kaip vandens į burną prisisėmusi. 

Per paskutinę didžiosios kalbos dalį pajutau smarkų niežė- 
jimą. Užpakalis! - pagalvojau aš. Kodėl jis taip niežti. Niežėji- 
mas vis stiprėjo, stiprėjo, virto deginančiu skausmu. Aš regėjau 
geltonąją ir juodąją lazdą, regėjau ir Slavickio galą, jis kabojo 
prie geltonosios ir juodosios lazdos, buvo dalis jų, pašaipiai šyp- 
sojosi, buvo mano bejėgiškumo simbolis. Mano labuonėje be 
perstogės dundėjo fiurerio žodžiai: „Prakeikta yra lazda netiku- 
sio mokytojo rankoje. O jeigu lazda pakeičia mokytoją...“ Man 
visai apsisuko galva. Pajutau gerklėje gumulą. Jis dusino mane. 
Aš norėjau jį išspjauti. „Palaiminta yra lazda tikro mokytojo 
rankoje. Nes...“ 

Ir aš tariau sau: Maksai Šulcai! Dabar tu jau niekam nebe- 
atkiši užpakalio. Pats metas tau pačiam paimti lazdą į ranką, 
geltonąją ir juodąją. 

O greta manęs stovėjo Zygfrydas fon Zalcštangė ir pastirai 
spoksojo į priekį. 

„Čia susirinkę visos Vokietijos nepatenkintieji.“ Juk taip jis 
pirma pasakė? „Čia susirinko visi tie, kuriems kada nors buvo 
užvelėta per labuonę - gerojo Dievo ar žmonių.“ 

Aš norėjau savo buvusį vokiečių kalbos mokytoją paklausti, 
ar visi čia esantieji, kurie dabar stovi ir žiūri fureriui į marmūzę 
ar į akis, turėjo netikrą mokytoją — su lazda rankoje, bet nedrį- 
sau, nes Zygfrydas fon Zalcštangė taip pastirai ir keistai žvelgė 
priešais save. Galbūt, pamaniau, kiti paragavę kitokių lazdų, 
nebūtinai geltonų ar juodų? Galbūt žalių ar mėlynų, raudonų 
ar violetinių? Aišku, kad būta daugelio kitokių lazdų, visokiau- 
sių spalvų. Ir kai taip galvojau, mane vėl ėmė dusinti tas didelis 
gumulas, ir aš būtinai norėjau jį išspjauti. Taip pat staiga pama- 
čiau milijonus lazdų, jos šnypšdamos švytavo virš Alyvų kalno, 
ir daugybė jų spalvų atsispindėjo veidrodyje virš mūsų, kuris 
dabar buvo nebe mėlynas, o spalvų jūra. Nenuostabu, kad fiu- 
reris nuginė lietų! 

Į dešinę nuo manęs stovėjo sena moteris — sena moteris 
pilku veidu, kurį gerojo Dievo lazda buvo taip negailestingai 
išduobėjusi ir suraukšlėjusi, tarsi tai nebūtų veidas, sukurtas pa- 
gal jo paveikslą. Senė judino lūpas, lyg melsdamasi. Aš tik kartą 
išgirdau vieną pašnibždomis ištartą frazę: „Dangus ir žemė iš- 
nyks, bet mano žodžiai išliks.“ 

Senei ėmus melstis, ėmė melstis ir kiti. Minia pamažu suju- 
do. Ir tada... Tada, matyt, buvo taip. Staiga! Staiga kažkas suri- 
ko. Ir mes visi ėmėme šaukti. Mūsų dešinė ranka. Ji staiga paki- 
lo į viršų. Lyg savaime. Mes šaukėme kaip išprotėję. Šaukėme. 
Amen! Amen! Amen! Kiekvienas įkvėpė kaimyną. Mes šaukė- 


me. Mes siautėjome. Mes verkėme. Jis buvo išganytojas. Kažkas 

minioje garsiai kūkčiodamas paprašė: „Mano fureri, duok ir 
man lazdą!“ O kitas suriko: „Ir man! Ir aš tikėsiu tavimi!“ Ne- 
trukus kairėje ir dešinėje susidarė skanduotojų chorai. Kairėje 
stovintys šaukė: „Žiūrėkite, mūsų užpakaliai kruvini.“ — O sto- 
vintys dešinėje: „Leiskite mums būti tikraisiais mokytojais, ir 
mes tikėsime tavimi!“ 

Ar žinote, kaip išspjaunamas gumulas? Ar žinote, kaip atro- 
do, kai išspjaunami milijonai gumulų ir lekia oru? 


Jums, aišku, rūpės, ar aš atėmiau iš Slavickio lazdą — vėliau — 
reikiamu momentu! Ar abi lazdas? Ir ar pasiguldžiau jį ant ke- 
lio, kaip jis mane? Ir ar išprievartavau jį, kaip jis išprievartavo 
mane? 

Ne. Aš palikau jam tas lazdas, nes jos buvo senos ir niekam 
tikusios. Kaip ir Slavickis. Ir pagaliau, ar ir Slavickis neturėjo 
netikro mokytojo — kada nors gyvenime? Galbūt tebeturėjo ir 
negalėjo jo atsikratyti? Pagalvokite apie tai. Ir paskui, kas gi tas 
Slavickis? Ir ar tikrai mano gyvenime buvo tik Slavickis? Ir ar 
gerasis Dievas taip pat nebuvo Slavickis? Toks su lazda? Ir ar 
be „Jo“ lazdos, neregimojo Slavickio lazdos, ir geltonosios ir 
juodosios žemiškojo Slavickio lazdos, mano gyvenime nebuvo 
ir kitų lazdų? Galbūt ne svarbiausių, o šalutinių? Ne violetinių 
ir raudonų, ar žalių ir mėlynų, nes tai buvo kitų lazdos, kurios 
taip pat buvo svarbios? Aš turiu galvoje visas tas bespalves šalu- 
tines lazdas, savo penkių tėvų lazdas, kurios mane, Maksą Šul- 
cą, kuris buvo niekas, kuris net neegzistavo, vienu vieninteliu 
lazdos stūmiu pasiuntė į šį pasaulį. Ir pagalvokite apie bespalves 
šalutines mano futbolo priešininkų lazdas arba mano mokyto- 
jų, kurie mane kankino, arba mano moksladraugių, kurie iš 


manęs tyčiojosi, apie kuriuos aš jums net nepasakojau, — nes 

negaliu visko pasakoti, nenorėdamas bandyti jūsų kantrybės. — 
O dėl geltonos ir juodos lazdos, tai ar iš tiesų tik Slavickis jo- 
mis švaistėsi? Ar prie to neprisidėjo ir mano motina? Ir ar ne ji 
padėjo mano penkiems tėvams su jų šalutinėmis lazdomis? Ir 
kur prasideda tas ratelis? Ir kuo jis baigiasi? Ir kur gerojo Dievo 
vieta? Ar jis yra tame ratelyje? Ar virš jo? Ir ką man pagaliau 
reikėtų perti? 

Ne. Aš neatėmiau iš Slavickio lazdų. Aš įsitaisiau naujas, ge- 
resnes lazdas... geresnes už senąsias, kai jos buvo dar naujos. Ir 
pasirinkau ne geltoną ar juodą, o savo paties spalvas. Ir norėjau 
būti daugiau negu auka. Kas gi yra ta viena auka? Aš norėjau 
būti auka kiekvienos žaizdos, kiekvienos pašaipos, nesvarbu, 
kieno, — gerojo Dievo ar savo aplinkos. 

Šiandien suprantu, kodėl tie gumulai, kuriuos tada išspjo- 
vėme, taip toli lėkė ir kliudė nekaltuosius, — nes mes į nieką 
nesitaikėme. Mes juos tik išspjovėme. 

Tuomet aš to nesupratau. 

Kitą dieną po kalno pamokslo įstojau į Apvaizdos sūnaus par- 
tiją, tapau, taip sakant, nariu. Kaip ir mano motina. Įstojo ir 
Slavickis, kuris dabar buvo nebe lenkas, o vokietis. Slavickis ir 
aš taip pat įsirašėmė į kovinę SA formuotę, bet nusprendėme, 
kad kol kas nepirksime privalomų batų ir uniformų, iki fiureris 
ateis į valdžią, — nes batai ir uniformos kainavo krūvą pinigų — 
o krūva pinigų yra krūva pinigų — ir niekad negali žinoti — be 
to, atsarga gėdos nedaro. 

Mano motina manė, kad tai labai protinga. Ji sakė: 

— Mes mylime fiurerį. Bet atsarga gėdos nedaro! - Ir kreipėsi 
į mano patėvį: - Atsarga gėdos nedaro, ar ne, Antonai? 

Kai to sulaukėm ir Hitleris užlipo ant mūsų, taip sakant, 
atsisėdo į balną ir pasakė mums: „Nuo!..“ — mudu su Sla- 
vickiu nubėgome į artimiausią parduotuvę, nusipirkome dvi 
prašmatnias uniformas ir dvi poras blizgančių batų, užveržė- 
me pasmakrėje kepurių dirželius, prisigėrėme, svirduliuoda- 
mi trainiojomės gatvėse, pilnose kitų uniformuotų asmenų, 
kurie tvatino tautos priešus, padėjome jiems, prakaitavome, 
riaugėjome, juokėmės, onanizavomės, perdėme... buvo, žino- 
kit, velnioniškai smagu. Paskui Slavickis suorganizavo pirki- 
nių krepšį, ir mes plyšaudami nušlitiniavome namo, bet kol 

kas dar netaikėme į savo rūsį, o šlitiniuodami perėjome Gėtės 
gatvę ir Šilerio garvę, išbeldėme Finkelšteinams langus... buto 
ir firmos, tada įšlitiniavome į saloną „Pasaulio valdovas“, pri- 
piešėme svastikų ir kiaulės uodegų ant brangių veidrodžių, 
prisidėjome į savo pirkinių krepšį ko galėjome: tualetinio 
vandens, skutimosi odekolono, brangių kremų, taip pat tep- 
tukų, naujausių skutimo mašinėlių, žirklių, muilo, šukų, še- 
pečių. Išspardėme užpakalį Chaimui Finkelšteinui ir Icikui 
Finkelšteinui, sakėme: „Kiaulė žydas! — sakėme. — Icikas!“ 
Slavickis baubė: 

— Mano sūnus nuo šiandien čia nebedirba! Heil Hitler! Jūs 
apkerėjote jį! Jis atrodo kaip „icikas“! Taip, po velnių... kaip 
Icikas Finkelšteinas! 

Kai mes su savo batais ir prašmatniomis uniformomis par- 
ėjome namo, mano motina išsprogino iš nuostabos akis, ėmė 
vizginti storą užpakalį, kikenti, rodyti savo plonas kojas, labai 
susijaudino, pasakė Slavickiui: 

— Na, Antonai, dabar tu atrodai kaip vyras. - Man: — Tu 
irgi. Tačiau susirask kitą užpakalį. 

Ir Slavickis pasakė: 

— Mes apsipirkome. Ir tavęs nepamiršome. Parnešėme viso- 
kių kremų. Net užpakaliui. 

Ir mano motina pasakė: 

— Ak, Antonai! 

O Slavickis: 

— Ak, Mina! 

— O kaip bus su žiurkėmis? — paklausiau aš. 

— Nesuk dėl jų galvos, — atsakė Slavickis. — Fiureris apie 
žiurkes nieko nekalbėjo. 


— Bet apie žydus kalbėjo, — pasakiau aš. Sumušiau kulnimis 

ir pridūriau: — Viešpats juos prakeikė. Ir tas prakeiksmas tebe- 
galioja. Aš atėjau, kad jį įvykdyčiau. 

— Fiureris to nesakė, — paprieštaravo Slavickis. — Tu paistai 
niekus. 

— Juk sakiau jam, kad nestovėtų saulėkaitoje be kepurės, — 
pasakė mano motina. 

— Be to, aš nesuprantu, ką tai reiškia, - pasakė Slavickis. — 
Ar tu supranti, Mina? 

— Aš irgi nesuprantu, — atsakė mano motina. — Man tai per- 
nelyg painu. 

— Jis nori išnaikinti žydus, - pasakiau aš. 

— Na ir kas? — paklausė Slavickis. — Gal tu prieš? 

— Aš tik pagalvojau apie žiurkes, — atsakiau, — apie mūsų 
rūsio žiurkes. Kai žydų Gėtės ir Šilerio garvėse nebeliks — juk 
atsiras daug laisvų butų, ar ne? 

— Taip, po velnių! —- pasakė Slavickis. 

O mano motina pridūrė: 

— Jėzau, Marija ir Juozapai! 

— Tada mes persikelsime į Finkelšteinų butą, — pasakiau 
aš, — ir atsikratysime žiurkių. 

— Taip, po velnių! — pasakė Slavickis. 

— Jėzau, Marija ir Juozapai, - pasakė mano motina. 

— Aš, tiesa, prie jų pripratęs, - pasakiau, — visuomet su jomis 
žaidžiau. Tačiau vienąkart tai turi baigtis. 

— Žinoma, - sutiko Slavickis. 

— Yra ir dvikojų žiurkių, - pasakė mano motina. 

— Žinoma, - sutiko Slavickis. 

Ar žinote, kaip būna, kai du broliai pešasi dėl valdžios? Nežino- 
te? Aš irgi gerai nežinau, nes aš, tuomet dar Maksas Šulcas, esu 
vienintelis savo motinos, kekšės Minos Šulc, sūnus ir neturiu 
brolių. 

Tačiau mūsų partijoje, ten vyko kažkas panašaus į brolių 
kovą: rudų uniformų nešiotojai ir juodų uniformų nešiotojai 
tarpusavyje kovėsi dėl valdžios. Rudoji SA ir juodoji SS. 

Slavickio uniforma ir maniškė... buvo rudos, arba, tiksliau 
tariant, šviesiai rudos, — ir mano motina vieną dieną mums 
pasakė: 

— Kaip praskiesta kakava. Man iš pradžių patiko, o dabar 
jau nebe. 

Ir mano patėvis Slavickis paklausė: 

— Na ir ką? 

— Kas taip rengsis, liks musę kandęs, - pasakė mano moti- 
na. — Pamarysi! Netrukus į madą ateis juodos uniformos! 

Mano motina, aišku, neklydo. Po Remo pučo 1934 metais 
ir Didžiojo Rudžio nužudymo toliaregiai nusivilko rudas uni- 
formas ir apsivilko juodas. Tiktai trumparegiai to nepadarė, — 
bet jie juk buvo trumparegiai. 

Aš neabejojau, kad mano motinos žodžiai pasitvirtins ir kad 
Vokietija tikrai bus ne ruda, o juoda. Taigi pasirinkau juodą 
spalvą. 

Praėjus kelioms savaitėms po „Didžiojo Rudžio“ likvidavi- 
mo, aš, Icikas Finkelšteinas, tada dar Maksas Šulcas, nuspren- 
džiau pereiti į SS. Išstojau ir iš gyvūnų globos draugijos. Aš, 
Icikas Finkelšteinas, tada dar Maksas Šulcas, pasirinkau. 

Buvęs mano vokiečių kalbos mokytojas kartą man pasakė: 

— Maksai Šulcai, rudojoje SA vietą randa kiekvienas, kuris 
gerai perdžia. O SS ne! 

Mat SS buvo Juodųjų Puritonų, Naujosios Vokietijos sąjun- 
ga. Tokioms pelytėms kaip Maksas Šulcas, kurie atrodė ne kaip 
aukštesnės, o kaip žemesnės rasės žmonės... lygiai taip ir ne ki- 
taip... atrodė taip, lyg negalėtų suprasti tautų žudymo etikos... 
išvis nesuprastų... tokiems įstoti į SS buvo tikrai nelengva. 

Ką aš pasakiau? Nelengva? Tai tiesa. Tačiau čia turiu pri- 
durti, kad geri ryšiai... juolab su tam tikras vietas užimančiais 
žmonėmis... gyvenime dažnai vaidina lemiamą vaidmenį. 

Ar aš turėjau ryšių? Ar norite tai sužinoti? Aišku, kad tu- 
rėjau. Buvęs mano vokiečių kalbos mokytojas Zygfrydas fon 
Zalcštangė jau kuris laikas priklausė SS, ir jo žodis ten buvo 
svarbus. Mat Zygfrydas fon Zalcštangė buvo tikras pusbrolis 
obergrupenfiurerio Helmuto fon Šaumbeko, žmogaus, kuris 
Berlyne užėmė labai aukštą vietą. 

Zygfrydas fon Zalcštangė priglaudė mane po savo sparnu... 
ir ne vien tik jis, mat du buvę mano draugai iš gyvūnų globos 
draugijos... posėdžiavo Vyshalės Juodojo Korpuso rasinėje ko- 
misijoje. 

Kaip ir visi naujieji kandidatai į SS narius, aš, Icikas Finkelš- 
teinas, tada dar Maksas Šulcas, turėjau pereiti niurzglų Juodo- 

jo Korpuso rasės ir patikimumo sietą. Tai buvo daug laiko at- 
imanti ir sunki ceremonija. Tačiau man pavyko. Pasirodė, kad 


mano kraujas neskystas, o veidas tiktai apkerėtas. 


Slavickis! Jis, aišku, taip pat norėjo įstoti į SS. Mielai būtų de- 
filiavęs su prašmatnia uniforma ir kaukole ant kepurės. Tačiau 
kas galėjo jį užstoti? SS jo nepriėmė. Kažkuo užkliuvo genealo- 
ginis medis. Ir ilgas galas. Mat jis buvo suglebęs. Ir liko sugle- 
bęs. Tuo punktu nieko negelbėjo nei riebus užpakalis, nei gel- 
tona lazda. O suglebęs, nepakylantis ir noro nerodantis daiktas 


pas mus neturėjo jokių šansų. 


Ber vis tiek Slavickiui ir mano motinai sekėsi geriau negu anks- 
čiau. Mano motina ant kirpyklos durų pakabino naują iškabą, 
kur buvo parašyta: „Arijiška Minos Šulc ir Co įmonė, su genea- 
loginiu medžiu.“ 

Kadangi vien iškabos nepakako, truputį prisidėdavo Slavic- 
kis, pabūdavo, taip sakant, už firmos „Mina Šulc ir Co“ rek- 
lamos vadovą — kartais grasinamai atsistodavo kitoje gatvės 
pusėje... priešais kirpimo saloną „Pasaulio valdovas“, stovėdavo 
ten su dėmėtu kirpėjo chalatu ir svastika ant rankovės, šiurpą 
keliantis Trečiojo Reicho apaštalas, ir griausmingu balsu šauk- 
davo klientams, norintiems eiti pas Chaimą Finkelšteiną: 

— Ka! Jūs norite kirptis pas prakeiktą žydą? Norite remti pra- 
keiktą žydą? Kieno jūs pusėje, mūsų fiurerio Adolfo Hitlerio, ar 
ne? Kas ne su mumis, tas prieš mus! 

Bailesni spūdino pas mus. Drąsesni liko pas Chaimą Fin- 
kelšteiną. 

Man pačiam, Icikui Finkelšteinui, tuomet dar Maksui Šul- 
cui, sekėsi gerai. Aš dirbau pas Slavickį. Mūsų klientūra dabar 

buvo geresnė, ir Slavickiui reikėjo gero kirpėjo. Jam reikėjo ma- 
nęs. Aš gerai uždirbdavau, gaudavau daug arbatpinigių, nes nė 
vienas mūsų klientas nedrįso šykštėti arbatpinigių esesininkui 
ir juodos uniformos nešiotojui. Taigi aš negalėjau skųstis. 

Žydai! Jiems pas mus buvo riesta. Mes, Naujoji Vokietija, rodė- 
me jiems, ką reiškia, kai tavo gyslomis teka ne tirštas kraujas, o 
tik vanduo. „Juk jei kraujas toks skystas, tai kaip jis galėtų neiš- 
garuoti!“ Mes, Naujoji Vokierija, šalinome juos iš svarbių vietų 
ir valstybinių įstaigų, visaip bauginome, pamažu perėmėme jų 
turtą ir stūmėme iš daugelio profesijų. Žydai buvo šalinami iš 
kariuomenės ir darbo tarnybos, viešai pajuokiami, pasitelkus į 
pagalbą spaudą, radiją, kiną ir kitas priemones, kurias tuo metu 
turėjome. Jų marmūzės pasirodydavo ant skelbimų stulpų ir 
pirmame „Stūrmer“ puslapyje. Prasčiokai daužė jų vitrinas ir 
mėtė į žydų parduotuves dvokiančias bombas. Žydai visiems 
matant gaudavo į kailį ir negalėdavo pasiskųsti. Kokia nors 
dingstimi būdavo suimami ir kuriam laikui dingdavo, arba 
amžinai. Tai buvo prastas jiems metas. Tačiau niekis, palyginti 
su tuo, kas laukė paskui, tik įžanga... įžanga didžiosios žydų 
katastrofos. 

Aš pats tuomet buvau tik smulki žuvelė. Buvau atsidavęs 
velniui, su batais ir uniforma pasikabinęs ant istorijos rato, bet 
mano svoris mažai ką reiškė. Kas gi yra ta maža žuvelė? Ir kas ta 
uniforma? Ir kas ta batų pora? Tačiau milijonai mažų žuvelių... 


su uniformomis ir be jų... su batais ir be jų... visos tos mažos 

žuvelės, kurios tuomet pasakė „taip“ ir kartu su manimi pasika- 
bino ant didžiojo laimės rato... tą ratą išjudino. 

Ar aš tuomet jau žudžiau žydus? Jūs norite tai žinoti? Ne, 
tuomet dar ne. Vėliau. Tuomet aš buvau tik narys. Paprastas SS 
narys. Buvau mokomas. Buvau ruošiamas savo misijai. 

Va kaip. Aš buvau narys. Ir likau narys. SS manęs nepaleido. 
Aš jai buvau reikalingas lygiai kaip Slavickiui, kuriam visuomet 
manęs reikėjo. Jiems reikėjo mano rankų. Ir mano užpakalio, 
kuris vieną dieną atremtų didžiojo laimės rato atosmūgį, to 
rato, kuriuo mes tada norėjome išjudinti istoriją. 

Vokietijos žydai žinojo, kad kilpa jiems ant kaklo vis labiau 
veržiasi. Tai yra ir protingi žydai žinojo. Tiktai kvaili žydai 1936 
metais dar tikėjo, kad mūsų vyriausybė bus nuversta iš vidaus. 
Daug žydų emigravo arba jau buvo emigravę. Tačiau daug ir ne. 

O Vyshalės žydai, tai yra Gėtės ir Šilerio gatvių žydai, — tie 
liko. Kitaip tariant, jie neemigravo! Tikėdamiesi stebuklo? Aš 
to nežinau. 

Neemigravo ir Finkelšteinai. Taigi aš, matyt, klydau. Chai- 
mas ir Icikas Finkelšteinai buvo kvaili žydai, kurie nesuprato, 
kas jų laukia. Aišku, ir Saros Finkelštein, Chaimo Finkelšteino 
žmonos ir Iciko Finkelšteino motinos. 

Šarfiureris Francas Zaueris tuomet dar negalėjo žinoti, kad 
aš, Maksas Šulcas, artimiausiais metais taip pat tapsiu šarfiure- 
riu... netgi oberšarfiureriu! Ir su manimi, Maksu Šulcu, smul- 
kia žuvele, elgėsi kaip tėvas. 

Vieną dieną šarfiureris Francas Zaueris man prie alaus pa- 
sakė: 

— Maksai Šulcai! Vyshalės žydai yra kvaili žydai. Jie nenori 
emigruoti! 

Ir aš atsakiau: 

— Taip, šarfiureri. 

Mano jau daug bokalų sugurkęs šarfiureris atsiraugėjo, pa- 
būt pagalvojo apie mano motinos užpakalį, ar ką nors kita, 
nubraukė nematomą siūliuką ar dulkę... taip, ir dulkę... nuo 
savo puošnios juodos uniformos, darsyk atsiraugėjo ir tada 
tarė: 

— Maksai Šulcai! Kad jūs kadaise dirbote pas prakeiktą žydą 
Finkelšteiną, nieko nereiškia. Kas buvo, tai buvo, ar ne taip? 

— Taip, — atsakiau aš. — Aš iš to žydo kirpyklos jau seniai 
išėjau. 

Šarfiureris Francas Zaueris linktelėjo. 

— Ir kad buvote susidraugavęs su žydu Iciku Finkelšteinu, 
nieko nereiškia. Kas buvo, tai buvo, ar ne taip? 

— Taip, - atsakiau. 

— Jūsų motina man pasakojo, kad žydas Icikas Finkelšteinas 
norėjo jus padaryti savo partneriu, ar taip? 

— Taip, — atsakiau aš. — Tačiau iš to nieko neišėjo. Pirma, 
kad senis Finkelšteinas dar sveikas kaip ridikas, o antra, kad aš 
partijos narys. 

— Taip, — sutiko mano šarfiuureris. — Teisybė. 

— Aha, - pasakiau aš. — Teisybė. 

Mano šarfiureris baigė gerti savo bokalą, truputį atsmaukė 
kepurę su kaukole atgal, susiglostė suprakaitavusius plaukus. 

— Arjums, Maksai Šulcai, neatrodo, - paklausė paskui pasa- 
liai, — kad pats metas žydus iš Gėtės ir Šilerio gatvių iškrapšty- 
ti — taip sakant, arijizuoti jų kromelius? 

— Pats metas, šarfiureri, — atsakiau aš. 

— Kadangi tai vokiečių poetų ir mąstytojų gatvės, - pridūrė 
Francas Zaueris. 

— Už tai galima išgerti dar po vieną bokalą, šarfiureri, — pa- 
sakiau aš. 

Francas Zaueris linktelėjo. Jis išlenkė savo bokalą, užsisakė 
dar vieną ir jį taip pat išlenkė. Mes valandėlę parylėjome spok- 
sodami vienas į kitą. Francas Zaueris užsisakė dar vieną alaus. 
Ir dar vieną. Atrodė, kad yra nepasotinamai ištroškęs. Vienu 
metu jis pakilo ir svirduliuodamas išėjo į lauką. Grįžęs girtai 
man suriaumojo: 

- Ir kas per namai stovi Gėtės ir Šilerio gatvėse? 

— Pilni blakių, — atsakiau aš. 

— Tai nieko, — tarė Francas Zaueris ir atsisėdo. 

— Blakės į arijišką subinę nekanda. 

— Taip, šarfiureri, — pritariau aš. - Nekanda. O kaip bus su 
žydų butais? 

— Nesuk dėl jų galvos, —- pasakė Francas Zaueris, kaip andai 
mano patėvis Slavickis apie žiurkes. 

— Pirma į savo rankas reikia paimti jų kromelius, — pasakė 
Francas Zaueris. 

— Taip, šarfiureri, - pritariau aš. - Kromelius! 

— Ir visų pirma žydo Finkelšteino. 

— Taip, šarfiureri, — pritariau aš. 

— Ar jūs geras kirpėjas, Maksai Šulcai? 

— Taip, šarfiureri, - atsakiau. 

— O ar žinote, ką fiureris pasakė apie kirpėją ariją? 

— Taip, šarfiureri, — atsakiau. — Fiureris pasakė: „Kirpėjas ari- 
jas tai ne kirpėjas žydas!“ 

— Teisingai, — tarė Francas Zaueris. 

Francas Zaueris atsiraugėjo, užsisakė dar alaus, vėl atsirau- 
gėjo, nusiperdė, pasikasė, staiga trenkė kumščiu į stalą ir su- 
riaumojo: 

— Maksai Šulcai! Aš įsakau jums perimti prakeikto žydo Fin- 
kelšteino kirpyklą. 

— Tai ne kirpykla, — pasakiau aš, — o kirpimo salonas! Ir jis 
vadinasi „Pasaulio valdovas“! 

— Tuomet aš įsakau jums, — užbaubė Francas Zaueris ir vėl 
trenkė kumščiu į stalą, — perimk kirpimo saloną „Pasaulio val- 
dovas“! 


Prašau pasižymėti paraštėje: Maksas Šulcas kirpimo salono „Pa- 
saulio valdovas“ ties Gėtės ir Šilerio garvių kampu niekada ne- 
perėmė! Jo šarfhureris buvo tiesiog prisiputęs. 

Taraigi. Jis buvo tiesiog prisiputęs. O įsakymo suimti Fin- 
kelšteinus nebuvo — bent jau tada, 1936 metais, dar ne. Ir aš 
nieko negalėjau padaryti, nors jų kromelį, tai yra saloną, būčiau 
mielai perėmęs. Tačiau negalėjau pars vienas suimti Finkelštei- 
nų, nes buvau tiktai smulki žuvelė. Ir mano šarfiureris buvo tik 
smulki žuvelė, nors tada ir stambesnė už mane. 

Taip tad buvo. Mes dar kurį laiką leidome toliau egzistuoti 
Gėtės ir Šilerio gatvių žydų kromeliams, taip sakant, davėme 
patiems smulkiesiems dar truputį pakvėpuoti. 

Kodėl? Jums rūpi kodėl? Ką aš žinau. Aš juk ir pats bu- 
vau smulki žuvelė! Galbūt kad mūsų obergrupenfureris Hel- 
mutas fon Šaumbekas buvo pasakęs: „Ramiai, po truputį! Kad 
užsienio spauda nekeltų triukšmo! Ir reikia sulaukti tinkamo 
meto!“ — tikrai nežinau kodėl. 

Aš dažnai naktimis vartydavausi savo lovoje, spoksodavau 
į tamsą. Spoksodavau atsigręžęs į rūsio langą... matydavau 
laikraščių iškarpas, antraštes, švytinčias mano vaizduotės lau- 
ke: KIRPĖJAS ŽYDAS — PAVOJUS NACIJAI! PATS PIRMAS 
TAUTOS PRIEŠAS! SAVO KIRPYKLĄ TYČIA ĮKŪRĘS GĖ- 

TĖS IR ŠILERIO GATVIŲ KAMPE. TAME KAMPE, KUR DU 
VOKIEČIŲ POETAI NORI PADUOTI VIENS KITAM RAN- 
KĄ! TARP JŲ TŪNO JIS! ŽYDAS! TYČIA! KAIP SKIRIAMA- 
SIS BRŪKŠNYS! KAD SĖTŲ NESANTAIKĄ! KAD RANKOS 
NESUSIEITŲ! GRIAUNA KULTŪRĄ! KELIA PAVOJŲ! NE- 
PASIDUOKITE, TAUTIEČIAI! NEPASIDUOKITE ŽYDUI 
KIRPĖJUI! VYRAI IR MOTERYS VOKIEČIAI, JEI JUMS KĄ 
NORS REIŠKIA GĖTĖ IR ŠILERIS... IR JŲ VIENA KITOS 
IEŠKANČIOS RANKOS... PAŠALINKITE KIRPĖJĄ ŽYDĄ IŠ 
TO KAMPO! 

Ir kitokios: DRAUGAI PARTIEČIAI! ATĖJO METAS! JAU! 
KONFISKUOKITE VISAS BE IŠIMTIES ŽYDŲ ĮMONES! 
NAUJUOSIUS SAVININKUS ARIJUS PARTIJA REMS Fl- 
NANSIŠKAI! 

Aš dažnai per dienas su baltu kirpėjo chalatu stovėdavau 
greta Slavickio ir žiūrėdavau pro vitrinos langą į konkretų salo- 
ną, matydavau neryškią iškabą su užrašu: Naujasis savininkas... 
Maksas Šulcas... arijiška įmonė... su genealoginiu medžiu... 

Daugiau beveik nėra ko pasakoti. 1937 metais mirė mūsų nam- 
sargis. Tai buvo didelis smūgis mano motinai. Tačiau paskui 
atsirado naujas... naujas namsargis. 

Taip tad buvo. Jums tai įdomu? Išmeskime dabar kalendo- 
rių — 1937 metų? Ir pakabinkime naują? 1938 metų? Kodėl? 
Ir kur? Ir kada? O koks skirtumas. Ir kodėl ne. Kur nors! Kada 
nors! Dėl manęs, kad ir prie rūsio lango. Ir rudenį. Kodėl rudenį? 
O kodėl ne? 1938 metų lapkričio mėnesį... įvyko pogromas... jį 
mes vadiname Krištolo Naktimi. Mes smogėme. Tačiau dar ne 
kaip reikiant. Visoje šalyje užsiliepsnojo žydų sinagogos. Buvo 
nusiaubtos parduotuvės. Ir gatvėse atsirado daug stiklo... šukių. 
Labai daug stiklo. Labai daug šukių. Ir pas mus Vyshalėje. 

Šilerio gatvės sinagoga degė visą naktį. Nuo jos užsiliepsno- 
jo keli gretimi namai. Dėl to, beje, buvo kaltas lapkričio vėjas. 
Taip, tas prakeiktas vėjas. Sudegė ir Finkelšteinų salonas. Ta- 
taigi, sudegė. Šilerio ir Gėtės gatvių kampo... nebeliko. Tenai 
žiojėjo milžiniška skylė. Kultūrinė skylė. Kažin ar ji dabar jau 
užsitraukusi, ta skylė? Nežinau, mat paskui Vyshalėje ilgai ne- 
užtrukau. 

Tačiau aš jus be reikalo trukdau. Ar ne? Jums juk rūpi, kaip 


tapau masiniu žudiku? 

Tai va: aš, Icikas Finkelšteinas, tuomet dar Maksas Šulcas, 
pabandysiu viską išdėstyti kuo trumpiau. Jums juk jau baigiasi 
kantrybė. Man irgi. 

O buvo taip: aš toliau dirbau pas Slavickį. Man neblogai 
sekėsi... visai neblogai. Tačiau paskui — paskui prasidėjo tas pra- 
keiktas karas! Taip, tas prakeiktas karas! 

Ar esate ką nors girdėję apie žygį į Lenkiją? Tai buvo trum- 
pas pasivaikščiojimas. Tenai 1939 metais mes netrukome susi- 
tvarkyti. 

Ar aš jame dalyvavau? Ne. Deja, nespėjau. Mane SS tiktai 
trumpai apmokė panaudojimui užnugaryje... trumpai, pasa- 
kiau... pagal prūsišką klipatų sistemą. Na, jūs jau žinote, kas 
tai yra... per trumpai... nes kai aš su savo daliniu atsidūriau 
Lenkijoje... žiemą... 1939 metų žiemą... lenkišką žiemą... o tai 
velnioniškai šalta žiema... taip... karas Lenkijoje jau seniai buvo 
pasibaigęs. Ką gi aš dariau... Lenkijoje... žiemą? Jums rūpi tai 
žinoti? Ogi nuobodžiavau. Tenai nebuvo kas veikti! Bent jau 
mūsų ruože. Mums reikėjo sergėti kelis kaimus... kelerias kapi- 
nes... mišką... taip, jį irgi... ir plentą... prie naujosios rusų sienos 
arba netoli jos. Ten buvo tyku ramu. Partizanų aš nemačiau. 
Bent jau mūsų ruože. O vadovaujantis lenkų sluoksnis buvo 
seniai likviduotas... draugų iš SS, kurie buvo panaudoti pirma 
mūsų... kaip ir kiti vokiečiams ir reichui priešiški elementai... 
turiu galvoje ten, mūsų ruože, prie naujosios rusų sienos arba 
netoli jos. Tai buvo ramus ruožas. Mūsų ruožas. Ir niekas ten 
nevyko. Mes iš nuobodulio šaudėme nuo medžių varveklius, 
kartais patiesdavome kelis žydus, nieko geriau neprasimanyda- 
mi... miške arba kapinėse. Vien dėl praktikos. Aš neprisimenu, 
kas ten dėjosi... taip buvo ramu... tame mūsų ruože... Lenkijo- 
je... tada, 1939 metų gruodžio mėnesį... 

Buvo tik vienas įvykis. Aš jo nepamiršau: mes atvarėme į 
vienas kapines kelis žydus, kad tenai juos sušaudytume. Tačiau 
kapinės buvo ne tos. Mat tenai ant kapų stovėjo kryžiai. Ir žydai 
drebėdami stypsojo priešais kryžius ir iš baimės net neįstengė 
verkti. O ant vieno kryžiaus, paties mažiausio, paprasčiausio, 
kabojo Jėzus Kristus. Ir jis verkė. Ir pasakė mūsų unteršturm- 
fiureriui: „Aš to nenorėjau! Tiesa, juos prakeikiau! Tačiau norė- 
jau tiktai pagąsdinti! Kad jie atsiverstų!“ Paskui ponas Jėzus vėl 
pravirko ir daugiau nepasakė nė žodžio. 

O mano unteršturmfiureris įsiuto ir suvarė raudančiam 
Kristui kelias kulkas į pilvą. Ir Kristus nukrito nuo kryžiaus, 
bec liko gyvas. 

Tada mano unteršturmfureris pasakė: 

— Maksai Šulcai! Užčiaupkite pagaliau tą netikrą šventąjį. 
Jūs tai mokate geriau už mane! 

Ir aš paskui tai padariau. 

Kai nušoviau Kristų, mes išvarėme žydus iš krikščioniškų 
kapinių, nes mano unteršturmfiureris pasakė: 

— Atsarga gėdos nedaro! 

Ir aš jam pritariau: 

— Aha. Taip sakė ir mano motina - atsarga gėdos nedaro! 

— Niekada negali žinoti, — pasakė mano unteršturmfiure- 
ris, — toksai tipas kaip tas Jėzus Kristus moka visokių fokusų. 
Jis gali staiga prisikelti. 

Tada mes nuvarėme žydus į jų kapines. Tenai nebuvo kry- 
žių. Ir ten juos sušaudėme. Tačiau jų buvo nedaug. 

Pats pasiutimas prasidėjo tik tada, kai persikėlėm į Rusiją. 
Su operatyvinė grupe D. Pietų Rusijos ruože. Tačiau tai buvo 
irgi vėliau. 1941 metais. 

Ar žinote, kaip viename miškelyje sušaudoma 30 000 žydų? 

Ir ar žinote, ką tai reiškia nerūkančiam žmogui? Tenai aš išmo- 
kau rūkyti. 

Ar mokate skaičiuoti mintyse? Ar mokate žaibiškai sudėti 
skaičius? Jei mokate, tai žinosite, kad tai nelengva, netgi tam, 
kuris moka. 

Iš pradžių aš skaičiavau aukas, kaip vaikystėje skaičiuodavau 
šaligatvio plyteles žaisdamas „klases“, ir tada tarpais pasitaiky- 
davo suklysti. Tad vėliau neįstengiau. Buvo per sunku. 

Aha. O kas buvo paskui? Paskui gavau lengvą infarktą... nuo 
per didelio barškinimosi ir per didelio rūkymo, kaip tada ma- 
niau. Ir buvau perkeltas į užnugarį. Tai yra: dar labiau į užnuga- 
rį, nes tada dar smagiai žygiavome į priekį ir mūsų ruožas pietų 
Rusijoje taip pat buvo užnugaris. 

Aš buvau perkeltas į Lenkiją. Vėl atsidūriau Lenkijoje, kurią 
jau pažinojau. Tenai kapinėse stovėjo keisti kryžiai. Ar žinote 
Laubvaldės koncentracijos stovyklą? Ta vieta anksčiau turėjo 
lenkišką pavadinimą. Tačiau mes ją perkrikštijome į Laubvaldę! 

Nuostabiai graži vieta, apsupta miško. 

Laubvaldėje buvo 200 000 žydų. Mes visus juos išgalabi- 
nome. 200 000! Vis dėlto stovykla buvo maža, nes daugumą 
kalinių likviduodavome tuojau pat. Tai buvo praktiška. Mat 
tada mums nereikėjo per daug jų saugoti. Kaip jau sakyta: 
maža stovykla! 

200 000. Skaičius su penkiais nuliais. Ar žinote, kaip nu- 
braukiamas vienas nulis? Arba du nuliai? Arba trys nuliai? Arba 
keturi nuliai? Arba penki nuliai? Ar galite įsivaizduoti, kaip 
anuliuojami nuliai. O galop ir skaičius 2... nors tai ir ne nulis? 
Ar žinote, kaip tai padaroma? 

Aš žinau, nes tada, taip sakant, „prisidėjau“, nors dabar jau 


gerai neprisimenu, kiek kalinių tuomet nušoviau, užplumpi- 

nau ar pakoriau. Vis dėlto laikas, praleistas Laubvaldėje, buvo 
ramus, kai pagalvoji, kad kiti tuo metu buvo fronte ir galėjo 
netekti galvų. 

Tenai, Laubvaldėje, aš tarnavau, kol baigėsi karas, tai yra iki 
tos atmintinos dienos, kai karas galutinai baigėsi man, Maksui 
Šulcei, vėliau Icikui Finkelšteinui. 

Antra knyga 


Ponia Holė turėjo dvi kojas: arijišką ir nearijišką. Nearijiška 
buvo medinė, dienomis prisegama, o vakarais, prieš einant gul- 
ti, nusegama. 

Ponia Holė turėjo blogą įprotį skaityti lovoje, prie žvakės, 
nes subombarduotoje Nyčės gatvėje dar nebuvo elektros šviesos. 
Įsigilinusi į savo lektūrą, ponia Holė negalvodavo apie nusegtą 
medinę koją, kabančią ant išilginės rūsio kambario sienos... lo- 
vos kojūgalyje ant surūdijusios truputį lenktos vinies... bet kar- 
tais, kai žvakės liepsna imdavo blėsčioti, pakeldavo akis, tiesa, 
nesąmoningai, pamatydavo medinę koją, pamatydavo ir tamsų 
šešėlį ant sienos, pamatydavo, kad tas šešėlis juda, išsigąsdavo, 
norėdavo šokti iš lovos, bet paskui persigalvodavo ir tik baugš- 
čiai pritraukdavo vieną koją, arijiškąją. Medinės kojos šešėlis 
buvo keistas. Mat jis turėjo ne tik kūną. Jis turėjo ir veidą. Ponia 
Holė suprato, kad šešėlis blėsčiojančios žvakės šviesoje gali judė- 
ti. Ji suprato ir tai, kad šešėlis gali ir šokinėti, kartais net daryti 
keistus šuolius... ant išilginės sienos... tarsi norėtų bet kurią aki- 
mirką pulti ant vienatviškos lovos ir ant vienišos įsibaiminusios 
moters, kuri buvo ji pati, arijės, dieną su dviem kojom, o naktį 
tik su viena, arijiška, iš baimės pariesta, bet, kad šešėlis galėtų 
šaipytis — ir dar vis kitaip, to ponia Holė nesuprato. 

1942 metais, kai vokiečių daliniai pasiekė Volgą, medinės ko- 
jos šešėlis, kuris buvo ne arijų kilmės... kaip ir koja... išsišie- 
pė labai keistai: tai buvo nevilties grimasa, taip šypsosi tas, kas 
norėtų verkti, bet negali. Tačiau paskui, po pralaimėjimo prie 
Stalingrado, šypsena tapo viltinga. O vėliau, daug vėliau, kai 
rusai jau stovėjo beveik prie Berlyno, šešėlis šypsojosi klastin- 
gai, taip, klastingai, kaip šypsosi rusas ar žydas, žiūrėdamas į 
bejėgę vokiečių moterį arba į daug bejėgių vokiečių moterų. O 
nuo Didžiojo Vokietijos reicho žlugimo šypsojosi netverdamas 
iš džiaugsmo ir, rodės, tyliai juokėsi. 

Naktimis ponia Holė bijodavo. Tačiau anksti rytą, kai išauš- 
davo ir pamėklė išnykdavo, jos baimės kaipmat išsisklaidyda- 
vo ir visa jėga išsiverždavo susikaupęs pyktis. Tiktai tada ponia 
Holė ryždavosi koneveikti medinę koją. Ir ponia Holė kone- 
veikdavo! Ir dar kaip koneveikdavo! „Tu, susmirdęs ivanai, — 
tardavo ponia Holė ir nuo to labai pažvalėdavo, - tu, susmir- 
dęs, Dievo prakeiktas ivanai, moterų prievartautojau, valkara, 
kiaule žyde, icikai, fiurerio žudike, šunsnuki, siauraaki, sibire!“ 

Ponia Holė ir šiandien išplūdo medinę koją, po kurio laiko 
nusiramino, atsitokėjo, nusispjovė, pasikasė kairę ausį, paskui 
dešinę, pasikrapštė užpakalį... kaire ranka, paskui dešine... išsi- 
ropštė iš vienišo guolio, nusikabino koją, prisisegė ją, pasitry- 
nė akis, nusižiovavo, pagalvojo, kad arijiška koja be nearijiškos 
neatlaikytų... paprasčiausiai!.. pagalvojo: tai gėda... pagalvojo: 
šiandien tu truputį ilgiau pamiegojai... ir kodėl? Šiandien 1945 
metų rugpjūčio penkta! Šiandien tavo gimimo diena! Po šimts! 
Ją reikėtų atšvęsti! Tačiau kaip? Ir su kuo? 

Ponia Holė ėmė niūniuoti, nes ją buvo apėmusi gimtadie- 
nio nuotaika. Ji rūpestingai apsirengė, užsirišo juodą skarą, 
nors dabar, vasarą, jos visai nereikėjo, bet ponia Holė tarė sau: 

dėl to, kad tavo plaukai tokie žili ir susivėlę! Prieš išeidama dar 
ilgai žiūrėjo į apyžlibį veidrodį, kabantį ant skersinės sienos ša- 
lia senos subraižytos drabužių spintos, susinervino ir vėl ėmė 
plūstis: „Tu atrodai kaip sena kaimo boba su medine koja. Tik- 
tai kur tavo lašiniai? O tavo veidas... platus ir kaulėtas... tikras 
trikampis po juoda skara... dantys dideli, geltoni, atsikišę... jie 
dar labiau pageltę... bet nepatrumpėję!“ 

Ponia Holė rūpestingai užrakino girgždančias savo rūsio 
duris. Niekad negali žinoti... Ji ketino eiti apsipirkti... juodo- 
joje rinkoje. Nuo vakar pietų buvo nieko neturėjusi burnoje 
ir jai truputį sukosi galva. „Iurėsi parduoti vestuvinį žiedą, — 
murmėjo ji pati sau, sunkiai klibikščiuodama į viršų, — nieko 
nepadarysi... kad Giunteris tai žinotų — na, jį tikrai nutvėrė ru- 
sai! — ir galbūt juodojoje rinkoje pavyks gauti kelis kiaušinius, 
duonos, pieno, cigarečių — ak, tie prakeikti subombarduoti rū- 
sio laiptai — tu dar nusilauši ant jų sprandą — to dar betrūko, 
dabar, kai pasibaigė karas... ir ta prakeikta medinė koja — ta 
Dievo prakeiktoji koja!“ 

Kai atsidūrė viršuje ir kaip tik norėjo išeiti iš namo į šiltą vo- 
kiečių miesto Vartenau pokario rytą, išgirdo, kaip jai už nuga- 
ros priemenėje sugirgždėjo durys, išgirdo kažką švilpiniuojant, 
išgirdo, kaip užsitrenkė durys, pagalvojo: tai bus Vilis Holcha- 


meris — atsigręžė ir palaukė. 

Vilio Holchamerio tėvas buvo žuvęs Rusijoje. Jis paliko daug 
gerų drabužių, kuriuos visus Vilio motina pardavė turguje. Net 
mėlyną dvieilį kostiumą, kurio Vilis visąlaik norėjo. Dabar Vi- 
lis vaikščiojo su sportiniais marškinėliais, kareiviškomis kelnė- 
mis ir prie tos ekipuotės avėjo senus 1938 metų tėvo sandalus, 
nes jo paties nebetiko. 

Vilis Holchameris buvo šešiolikmetis ištįsęs vaikis strazdano- 
tu veidu, trumpai kirptais rudais plaukais, riestanosis, mažomis 
juodomis vabzdžio akimis ir plačia burna, kuri visąlaik atrodė 
jam trūksta trijų dantų — trijų priekinių dantų. Juos buvo iš- 
sitraukęs pats. Vilis Holchameris beveik dėl nieko nesigraužė. 
Labiausiai jį jaudino tai, kad ant krūtinės neturi plaukų, ku- 
rie tiesiog neaugo. Kad pabrėžtų savo vyriškumą, Vilis buvo 
išsitatuiravęs nuogą moterį stambiomis krūtimis, matomą ant 
kairiojo žasto. 

Vilis Holchameris gyveno su motina pirmame aukšte, kaip 
tik virš ponios Holės būsto rūsyje. Kadangi kiti subombarduoti 
namo aukštai buvo sugriuvę, tas pirmas aukštas buvo ir pasku- 
tinis. Vilio Holchamerio butas buvo be lubų ir dėl to tiko tik 
šiltam metų laikui. Vilis galėjo savo lovoje degintis arba naktį 

stebėti žvaigždes. Vasarą tokiame bute buvo smagu. Tiktai kai 
lydavo, pasidarydavo ne taip jauku. Tada Vilio motina greitai 
uždengdavo kelis jų baldus antklodėmis ir vyniojamu popieriu- 
mi, ir Vilis su motina įsiropšdavo į seną palapinę, primenančią 
Vilio hitlerjungendo laikus, kuri visąlaik tamtyč stovėjo svetai- 
nėje. 

Erdvios svetainės sienos vandens nepraleido. Ir grindys ne- 
kėlė pavojaus, neturėjo artimiausiu laiku įgriūti. Tiktai didelę 
skylę prie Vilio lovos reikėjo ištaikius progą užtaisyti, bet Vilis 
vis atidėliojo tą darbą, nes toji skylė grindyse, kaip sakė Vilis, 
buvo ne vien skylė! Ji žiojėjo truputį į šoną nuo apačioje sto- 
vinčios vienatviškos ponios Holės lovos, ir Vilis Holchameris 
kartais pro ją galėdavo kai ką pamatyti, ką dažnas norėtų. „To- 
kių dalykų nerodo net kine“, — sakydavo sau Vilis... bet kinas 
kainavo pinigą, o ponios Holės bute rodomus spektaklius galė- 
davo pamatyti dykai. 


Šįryt Vilis Holchameris atsikėlė labai anksti. Tuoj po šešių jį pa- 
žadino smarkus beldimas į kambario duris: nematytas žmogus. 
Su varlės akimis. Paklausė ponios Holės. Ir Vilis jam atsakė: 

— Anksčiau ji gyveno šeštame aukšte. Tačiau jis sugriuvo — 
jis ir kiti aukštai. Kaip pats matote! Ir dabar gyvena rūsyje po 
mumis! 

Tada tas vyras nuėjo vilkdamas kojas. 

Vilis paskui jau daugiau negulė. Namie nebuvo vandens, ir 
Vilis pamanė, kad geriau jau parsinešti dabar, negu paskui sto- 
vėti ilgiausioje eilėje. Ir išėjo prie didžiosios pompos Mėsininkų 
gatvėje, ir parnešė namo du kibirus šviežio vandens. Motina 
jam buvo paruošusi gerus pusryčius: lipnios pokario duonos, 
savos gamybos marmelado ir erzacinės kavos. Jai matant jis 

negalėjo rūkyti — todėl tuoj po pusryčių „išnešė muilą“, kad 
priešais namo vartus „sušvamptų „Philip Morris“ cigaretukę... 
ir kai dabar išėjo pro duris, užsitraukęs ant akių amių kepurę, 
susikišęs rankas į kišenes, švilpiniuodamas, pamatė ponią Holę, 
kuri laukdama stovėjo prie namo durų. 

— Na, Vili, - pasakė ponia Holė. 

— Labas rytas, — pasisveikino Vilis. 

— Kada gi tu užtaisysi skylę mano kambario lubose. 

— Kai turėsiu laiko, — atsakė Vilis. 

— O kaip su bulvėmis? 

— Kokiomis bulvėmis? 

— Kurių žadėjai. 

— Dabar neturiu. 

— Taip, — tarė ponia Holė. Ir jos veidas persikreipė. — Čia 
pagaliau mano namas... ar ne? Ir jeigu jau nemokate nuomos... 
tai bent bulvių duokite! 

— O lietus, — atsakė vaikis, — ir kur buto lubos?.. Bet nesirū- 
pinkite... Jūs gausite bulvių, kai tik jų turėsime. 

Ponia Holė nužvelgė vyruką nuo galvos iki kojų. Ji konsta- 
tavo: amių kepurė, strazdanotas veidas, nešvarus kaklas, spor- 
tiniai marškinėliai, kareiviškos kelnės, sandalai. Ir pagalvojo, 
kad jam jau turbūt penkiolika? Ar šešiolika? Pats tas amžius! Jos 
veidas ėmė lygintis. Ji pasakė: 

— Tiek to. Perduok motinai labų dienų. Pasakyk jai, kad ne- 
pamirštų! Turiu galvoje bulves. Ir ateik kada nors į svečius, kai 
turėsi laiko... tik žiūrėk, kad nepamatytų motina. 

Vaikis išsišiepė. Ir pasakė: 

— Jūs man per sena. Be to, aš turiu kitą, jauną. 

— Ką reiškia „per sena“? — paklausė ponia Holė. 

— Penkiasdešimt devynerių, — atsakė vaikis. 

— Keturiasdešimt devynerių, — pataisė jį ponia Holė. 

Vaikis nusijuokė. Jis pamatė, kad ponia Holė piktai nusi- 
spjovė, staigiai apsigręžė ir nuklibikščiavo. Norėjo jai pavymui 
riktelėti: „O vakar aš barškinau nekaltą — už vieną „Philip Mor- 
ris“, — bet paskui kai ką prisiminė. 

— Ponia Hole! - Vaikis nukūrė paskui šlubuojančią moteriš- 
kę, keliais šuoliais ją pasivijo, sulaikė už rankovės. 

— Na, kas gi čia dabar? Juk sakei, kad man penkiasdešimt 
devyneri! 

— Aš pajuokavau, - atsakė vaikis. 

— Čia ne juokai, - pasakė ponia Holė. — Šitaip juokauja tik 
ivanas. 

— Taip, — tarė vaikis. 

— Arba amis, - pasakė ponia Holė. - Jis irgi mėgsta pajuo- 
kauti. 

— Teisybė. 

— Na, tai ko priskretai? Ko tau reikia? 

— Nieko, — atsakė vaikis. Jis pasičiupinėjo savo kepurę. — 
Šiandien anksti rytą... į mūsų duris pasibeldė kažkoks vyras. Ir 
paklausė, ar čia gyvena ponia Holė. 

— Ta-a-a-aip, — nutęsė ponia Holė. — Ir kas tai buvo? 

— Jis neprisistatė, — atsakė vaikis, - tada aš jam pasakiau, kad 
jūs gyvenate rūsyje. 

— Aha, - tarė ponia Holė. 

— Ar jis pas jus beldėsi? — paklausė vaikis. 

— Galbūt, - atsakė ponia Holė. - Aš šiandien kaip tyčia il- 
giau pamiegojau. Maryt, negirdėjau, kai beldėsi. 

— Keistas tipas, — pasakė vaikis. 

— Ta-a-a-aip, — tarė ponia Holė. 


— Toks varliaakis, - pasakė vaikis. 

— Aš jokio varliaakio nepažįstu, - pasakė ponia Holė. 

— Ir kumpanosis, — pasakė vaikis, - storalūpis prastais dan- 
timis. 

— Tokio aš nepažįstu, - pasakė ponia Holė. 

— Atrodė kaip žydas, — pasakė vaikis. 

— Aš nepažįstu jokio žydo, - pasakė ponia Holė. 

Ponia Holė jau norėjo eiti, bet tada vaikis dar pridūrė: 

— Jie dabar juk grįžta iš stovyklų. 

— Nori pasakyti... tie... kurie dar ten? — paklausė ponia 
Holė. 

— Taip, — atsakė vaikis, — aš skaičiau laikraščiuose. 

— Aš neskaitau laikraščių, - pasakė ponia Holė. — Viskas ten 
melas. 

— Buvo nužudyta šeši milijonai žydų, — pasakė vaikis. 

— Viskas melas, Vili, - pasakė ponia Holė. 

Ponia Holė sunkiai klibikščiavo per griuvėsių lauką. Karas Čia 
buvo negailestingai pasidarbavęs. Nyčės gatve dar nevyko judė- 
jimas, nes vidury grindinio žiojėjo gilūs bombų krateriai, tarp 
sugriuvusių sienų laužo ir akmenų kūpsojo sudarkyti automo- 
biliai ir sudegę tankai, įsmukę, o kai kurie ir apvirtę, gulin- 
tys ant nugaros kaip negyvi vabalai. Ilgos griuvėsių eilės palei 
išdraskytus šaligatvius stovėjo išsitiesusios su nebyliu riksmu 
akmeninėse lūpose, tarsi tai būtų paskutinė rikiuotė, tarsi būtų 
norėjusios paskutinįsyk išsiskaičiuoti ryškioje saulėje, prieš nu- 
mirdamos. Saulė priklausė nugalėtojams. Ji smalsiai žvelgė į 
beakius langus, rodės, stengėsi apšviesti griuvėsių lauką, kad 
Dievas galėtų jį nufotografuoti, rodė dantis žmonėms, kurie 
kažkur ėjo ar klibikščiavo, apsitaisę skarmalais, pašaipiai kvato- 
josi iš ponios Holės medinės kojos. 

Poniai Holei saulė nerūpėjo. Ji perėjo Adolfo Hitlerio aikš- 
tę, apdergtą vasaros paukščių, pagalvojo — kaip ji dabar galėtų 
vadintis? — niekur nepamatė lentelės, viduje prakeikė vasaros 
paukščius, pagalvojo apie negyvą fiurerį, nurijo ašaras, pagal- 
vojo apie vestuvinį žiedą, kurį norėjo parduoti, apie duoną ir 
kiaušinius, pieną ir cigaretes. Pagalvojo ir apie pokalbį su vai- 
kiu. „Jūs man per sena“, — pasakė jis, o paskui: „Penkiasdešimt 

devynerių!“ — Koks bjaurus vaikis! Ir kas buvo tas vyras, kuris 
jos ieškojo? Tas varliaakis? 

Mocarto gatvėje pastebėjo grupę darbininkų, kurie valė lau- 
žą ir rodė rūgščias minas — nenuostabu! Kokia prasmė valyti 
laužą, kai viskas vis tiek nuėję po velnių. Mocarto gatvė nebuvo 
taip sugriauta, kaip Nyčės, ja jau važinėjo okupacinės valdžios 
automobiliai — ir ponia Holė, kuriai nė kiek nerūpėjo saulė, da- 
bar pagalvojo: Viešpatie, kodėl būtinai Nyčės gatvė? Ar jis irgi 
nebuvo tik muzikantas? Ponia Holė kartais sutikdavo amerikie- 
čių kareivių ir karininkų, kurie kramtė gumą, ir tokių, kurie jos 
nekramtė, vieni buvo pėsti, kiti važiavo džipais. Tačiau ir į juos 
ponia Holė nekreipė dėmesio. 

Kelias nuo Nyčės gatvės iki juodosios rinkos kitame Var- 
tenau gale buvo ilgas. Ir klibikščiuoti išraustomis, subombar- 
duotomis gatvėmis tuščiu pilvu ir su medine neaiškios kilmės 
koja... penkiasdešimt devynerių metų moteriškei, pasak jos, tik 
keturiasdešimt devynerių, išties buvo menkas malonumas. 


Ponia Holė buvo išprievartauta rusų. Tai atsitiko Berlyne pir- 
momis 1945 metų dienomis. 

Lygiai penkiasdešimt devynis kartus, dabar piktai pagalvo- 
jo ir pabandė greičiau klibikščiuoti, nors puikiai žinojo, kad 
Vartenau rusų nėra, kad miestą užėmę amerikiečiai. Penkias- 
dešimt devynis kartus! Nenuostabu, kad atrodai kaip penkias- 
dešimt devynerių. Ir tie kiaulės net nekreipė dėmesio į medinę 
koją. 

Gegužės pabaigoje ponia Holė persikėlė į Vartenau. Nes po- 
nia Holė buvo gimusi Vartenau. Ir turėjo Vartenau namą. Nyčės 
gatvėje, pažymėtą penkiasdešimt devintu numeriu. Tas skaičius, 
kas be ko, buvo nelaimingas. Bet ką padarysi. Ji juk negalėjo jo 

pakeisti! Tai padaryti galėjo tik valdžia. O išsikelti kitur? Ji irgi 
to nenorėjo. Juk tai pagaliau jos namas. Ir Giunterio. 

O Giunteris jos vyras. Ir grįžęs iš karo jis klausinės žmonių: 
Kur yra penkiasdešimt devintas namas? Ir moteris su medine 
koja? 

Apie rusus Giunteriui nereikia sakyti, pagalvojo ponia Holė 
ir vėl ėmė klibikščiuoti, tuščiu pilvu buvo ne juokai. 

Nelik Berlyne! Parašė jai vyras, SS rotenfiureris Giunteris 
Holė iš Lenkijos, - kai Lenkija dar buvo vokiečių. Ir ji jam 
atsakė: „Mūsų namas sugriuvęs. Šešto aukšto nebėra, taip pat 
penkto, ketvirto, trečio ir antro. Likęs tik pirmas... bet be lubų, 
ir rūsys. Jis net su lubomis, nors jos su skyle... gan didele sky- 
le. Bet, mielas Giunteri, nejau mūsiškis žmogus gyvens rūsyje? 
Taigi ne, Giunteri. Apie tai negali būti nė kalbos. Aš liksiu pas 
tavo tėvus Berlyne. Čia butas dar nesubombarduotas.“ 

Paskui atėjo rusai. Ir jie penkiasdešimt devynis kartus ją iš- 
prievartavo. Nekreipdami dėmesio į medinę koją. Ir tikrai buvo 
nelengva išsigauti iš sostinės ir pasiekti Vartenau, su viena ari- 
jiška ir viena nearijiška koja, nenulaužta, bet šlubikščiuojant, 
skaudama sėdyne ir lyties organais, sukandžiotomis krūtimis ir 
nulaužtais nagais, — nors ji buvo ir pavėluota, ta kelionė į Varte- 
nau, bet geriau vėliau negu niekad. Ir Giunteris nesužinos, kas 
buvo su rusais. O kai Giunteris grįš iš karo — kodėl jis turėtų 
negrįžti? — kiti juk sugrįžo? — tada ji pasakys jam: „Giunteri! 
Šešto aukšto nebėra, taip pat penkto, ketvirto, trečio ir antro. 
Likęs tik pirmas... bet jis be lubų. Tačiau pagaliau rūsys yra 
rūsys! Tiktai namo numerį reikėtų pakeisti. Tu juk esesininkas, 
Giunteri, rotenfhureris. Nejau negalėsi to padaryti?“ 

Juodosios rinkos operacijos vyko senamiestyje, vingiuotose, 
siaurose gatvelėse už rotušės ir Vilties vartų. Nors baltašalmė ka- 
rinė policija kasdien rengė gaudynes ir dosniai vaišino lazdomis, 
čia ir toliau buvo guviai prekiaujama. Ponia Holė ne kažin ką 
nusituokė apie juodosios rinkos reikalus, bet ji neabejojo, kad 
nėra tokio daikto pasaulyje, kurio negalėtum gauti Vartenau 
juodosios rinkos turguje. Ir kiekvienusyk, kai ponia Holė čionai 
ateidavo, ji slapčia pagalvodavo: Viešpatie, na ir spekuliantynas! 
Jei fiureris tai žinotų! Jis sugrįžtų pas mus iš dangaus! 

Ponia Holė neapkentė juodosios rinkos ir neseniai pasakė 
jaunajam Viliui: 

— Vokietija yra plėšikų lizdas. Visur klesti juodoji rinka. Tar- 
si mes už ją būtume kovoję! Tai gėda. Ar ne, Vili? 

Ir vaikis atsakė: 

— Taip, ponia Hole. 

Ir ji pridūrė: 

— Vokiečių tauta badauja. Ir žmonės bėga į tą prakeiktą juo- 
dąją rinką, kad parduotų paskutinį savo turtą. Tai gėda. Ir juo- 
doji rinka yra gėda. 

Ir vyrukas pasakė: 

— Dėl to turime būti dėkingi žydams. 

O ponia Holė pritarė: 

— Taip, teisingai, Vili. 

Ir Vilis pasakė: 

— Neseniai aš buvau kaime — pas ūkininkus, jie turi paslėptų 
maisto produktų, bet reikalauja už juos lupikiškų kainų, kaip 
žydai. 

Ir ponia Holė tarė: 

— Vili, visi Vokietijos ūkininkai - žydai. 


Ir Vilis jai pritarė: 

— Taip, ponia Hole, teisybė. 

Ir ponia Holė pasakė: 

— Manai, kad fiureris žinojo, jog Vokietijos ūkininkai yra 
žydai? 

Ir Vilis atsakė: 

— Nežinau, ponia Hole. 

Kai atėjo į turgų, ponia Holė buvo visa suprakaitavusi. De- 
šinė jos koja skaudėjo nuo ilgo žygio, kairės kojos strampas taip 
pat skaudėjo, ir net lazda. 

Senamiesčio bombos buvo pasigailėjusios. Namai čia stovė- 
jo taip pat oriai kaip anksčiau, dar suleidę šaknis į žemę, nepy- 
ko ant dangaus, rodės, murkė kaip katės saulėje, žvelgė, truputį 
apsimiegoję ir atsargūs, pro mažus langelius po nuožulniais ši- 
feriu dengtais palėpių stogais į vingiuotas gatveles už rotušės ir 
Vilties vartų. Žmonių minia švabždėdama judėjo senų namų 
šešėlyje, ir ponia Holė galvojo: Viešpatie, kodėl saule mėgaujasi 
tik stogai? Kodėl gatvelės yra šešėlyje? Ar tai turi kažką ben- 
dra su juodąja rinka? Ir kad čia... dievuliau... kad čia zuja vien 
šviesos ir saulės vengiančios padugnės! Ko man čia reikia. Kad 
Giunteris tai žinotų! Ir kad fiureris tai žinotų! 

Žmonių srautas įsiurbė ponią Holę, ėmė stumdyti šen ir 
ten, nusinešė su savimi. Viena senė greta jos sušnabždėjo: 

— Gal jums reikia kojinių? Arba keptuvės? Aš taip pat keičiu 
dolerius! Gal pažįstate ką nors, kas turi auksinį dantį? Arba nori 
jį išsitraukti? 

Senė buvo nutvėrusi jai už rankos ir ponia Holė piktai išsi- 
vadavo iš jos gniaužtų. Ji pagalvojo: Ieško auksinių dantų! Ar aš 
noriu kokį išsitraukti? To dar betrūko! Tačiau tu jo ir neturi. Ir 
esi alkana. Tačiau turi vestuvinį žiedą. Ir jis auksinis! Ir kaip čia, 
po velnių, karšra! Tačiau kurgi ta saulė? 

Tos senės ji daugiau nematė. Jai sukosi galva nuo daugelio 
veidų, daugelio balsų, iš bado, nuo troškios tvankos. Vieno 
namo įėjimo šešėlyje pastebėjo ūkininkę su milžiniška šiaudi- 
ne pintine... ir gerai apsitaisiusį vyrą. Juodu pasikuždėjo. Ūki- 
ninkė išėmė iš krepšio duonos ir lašinių, o vyras apnuogino 
savo dilbį ir parodė ūkininkei rankinių laikrodžių kolekciją. 
Viešpatie, pagalvojo ponia Holė... tiek daug laikrodžių ant 
vienos rankos nešioja? Lygiai kaip tie Dievo prakeikti rusai 
Berlyne! Ji norėjo sustoti, pažiūrėti, kas bus toliau, norėjo iš 
arčiau pamatyti lašinius, duoną ir laikrodžius, bet buvo nu- 
stumta... nunešta pirmyn... šaligatviu... nuo šaligatvio ant 
grindinio... ir nuo grindinio vėl atgal ant šaligatvio. Bekojis 
invalidas, kiūtantis nuotake, pavydžiai nužvelgė jos sveikąją 
koją. Šalia jo stovėjo maža, gal kokių dvylikos merų mergaitė 
ir Airtavo su amerikiečių majoru. Ponią Holę kažkas smarkiai 
pastūmė, ji kluptelėjo ir būtų parpuolusi, jei majoras jos ne- 
būtų sugriebęs. 

— Sorry, - pasakė majoras. 

Ponia Holė nežinojo, ką reiškia žodis „sorry“. Pamanė, kad 
galbūt „soros“. Ir kreivai šyptelėjo majorui. Ji jau vėl tvirtai sto- 
vėjo ant abiejų kojų, arijiškos ir nearijiškos. 

— Kas šiandien jų turi? — pasakė ji majorui. — Tačiau geriau 
jau vargti pas amius, negu būti saugomam ruso. Visi jie prie- 
vartautojai ir suskiai. 

Majoras linktelėjo, nors nesuprato nė žodžio vokiškai. Jis 
kažką pasakė jai, savo kalba, svetima savo kalba, ir ponia Holė 
nieko nesuprato, bet linktelėjo, nes ir majoras linktelėjo. Inva- 
lidas gatvės krašte vis dar pavydžiai žiūrėjo į jos sveikąją koją. 
Ponia Holė jam parodė liežuvį. Majoras tai pastebėjo ir nusi- 
juokė. 

— Jam negalima su jumis kalbėtis, — staiga tarė invalidas, — 
tai pažeidžia įsakymą nesibroliauti. 

— Ką tai reiškia? — paklausė ponia Holė. 

— Kad jam nevalia šokti į jūsų lovą, — atsakė invalidas, skam- 
biai nusikvatojo, prisistūmė arčiau ir parodė jai juodus savo 
dantų likučius. 

Ponia Holė kaip tik norėjo atsakyti: „Pabučiuokit jūs man! 
Jis užkabinėja ir mažas mergaites“, —- bet nespėjo, nes žmonių 
srovė ją nusinešė. Majoras ėjo greta. Mergaitė taip pat. las 
majoras ilgas, liesas ir nerangus, pagalvojo ji. Visi jie tokie, tie 
gumą kramtantys dilbos! Tačiau jis nekramto gumos! Galbūt 
aukštesnės padermės? Tačiau senas. Jam tikrai jau bus šešiasde- 
šimt? Ir plaukai ežiuku. Tačiau žili. Peleniniai. 

— Gal norite pirkti auksinį žiedą? — paklausė ponia Holė ir 
parodė majorui vestuvinį žiedą. — Esu priversta jį parduoti, tik 
kad mano Giunteris nesužinotų. 

Majoras nusijuokė, bet nieko nepasakė, tik parodė savo ves- 
tuvinį žiedą, valandėlę gręžė akimis orą ir paskui pratrūko kaip 
krioklys taukšti — savo kalba, kurios ji nė žodžio nesuprato. 

Ponia Holė net nepastebėjo, kad jie praėjo pro rotušę — iš 
tiesų buvo prastumti žmonių minios — ir galop atsidūrė prie 
Vilties vartų. Ponia Holė pasidairė tos mažos mergaitės, bet nie- 
kur jos nebematė. Dingo, pagalvojo ji. Ką gi. Taip net geriau. 
Kai man buvo dvylik:... aš dar su lėlėmis žaidžiau. Majoras jai 
vėl kažką pasakė, ko ji nesuprato, ir tada parodė į rekvizuotą 
juodą mersedesą, stovintį Vilties vartuose, tiesiai po akmenine 
jų arka. Kai jie priėjo prie automobilio, durys tuojau atsida- 
rė — užpakalinės — ir ponia Holė įlipo, nors net nebuvo ketinu- 
si. Majoras taip pat įlipo ir atsisėdo šalia jos. Prie vairo sėdėjo 
toks gumą kramtantis mulkis, tik jaunesnis už majorą. Taip pat 

ežiuku kirprais plaukais. Tik šviesiais. Majoras kažką pasakė 
prie vairo sėdinčiam vyrui savo nesuprantama kalba, tada tas 
atsigręžė ir tarė jai nepriekaištinga vokiečių kalba: 

— Majoras norėtų žinoti, ar jūs mėgstate konservus. 

— Taip, — atsakė ji, — aš juos mėgstu. Ar jūs vokietis? 

Vyras prie vairo nusijuokė ir pasakė: 

— Ne. Tiktai mano tėvai. Aš esu amerikietis. 

— O ar aš... — tarė ponia Holė, - mėgstu konservus? Aišku, 
kad mėgstu. 

— Majoras norėtų žinoti, ar jis šiąnakt galės miegoti pas 
jus, — pasakė vyras prie vairo. 

— Kodėl ne, - atsakė ponia Holė. - O kokie tie konservai? 

— Jautienos, — atsakė vyras prie vairo. 

— Aš, tiesą sakant, norėjau parduoti savo vestuvinį žiedą, — 
pasakė Holė. 

— Vestuvinio žiedo negalima parduoti, — tarė vyras prie vairo. 

- Iš tiesų tai taip, - sutiko ponia Holė. 

— Jūsų vyras, matyt, dar nelaisvėje? - paklausė žmogus prie 
vairo. 

Ir ponia Holė atsakė: 

— Tai kad nežinau. Jis buvo Lenkijoje. Aš neturiu jokių 
žinių. 

— O kąjis darė toje Lenkijoje? — pasidomėjo vyras prie vairo. 

Ir ponia Holė atsakė: 

— Tai kad nežinau. 

Ponia Holė įsitaisė patogiau, ji ištiesė medinę koją, sulen- 
kė sveikąją, atsilošė minkštoje sėdynėje, šyptelėjo majorui ir 
pagalvojo: Jam nereikia žinoti, kad Giunteris masinis žudikas. 
Jis nesupras. Tu galėtum jam paaiškinti, kad tai buvo tautos 
priešai! Ir Giunteris tik vykdė savo pareigą! Toks buvo fiurerio 

įsakymas! O įsakymas yra įsakymas! Tačiau jis to nesupras. Jie 
juk tik gumą kramtantys mulkiai. 

— Klausykite, — dabar jau rimtai tarė jai vyras prie vairo, — 
majoras jums duoda tris konservų dėžutes už pirmą lazdą, pen- 
kias už antrą, septynias už trečią. Ir taip toliau. Tai vadinama 
diferenciacija. Arba: fair play! 

— Gerai, — atsakė ponia Holė. — Tačiau paklauskite majorą, 
ar jis matė medinę koją. 

— Matė, - pasakė vyras prie vairo. — Tačiau tai jo netrikdo. 
Priešingai! 

— Kaip tai suprasti? — paklausė ponia Holė. 

— Jo žmona Amerikoje su abiem kojom, — paaiškino vyras 
prie vairo, — su abiem tikrom kojom. Tačiau ji niekam tikusi, 
nors jas ir turi. | 

— Taip... — tarė ponia Holė. — Ir kas tai per moteris? 

— Amerikietė, — atsakė vyras prie vairo. — Ji skaito laikraštį, 
kai majoras jai daro tą daiktą. 

Ponia Holė linktelėjo. 

— Aš neskaitau laikraščių, — pasakė ji paskui, — ten vis tiek 
būna tik melas. 

Vyras prie vairo apsimetė, kad to neišgirdo. Jis užsidegė ci- 
garetę, išpūtė dūmą į priekinį stiklą, vėl atsigręžė į ją ir pasakė: 

— Klausykite — majoras turi kompleksą. Ar žinote, kas tai yra? 

— Ne, - atsakė ponia Holė. 

Vyras prie vairo išsišiepė. 

— Ką gi, — tarė jis paskui, - majorą jo žmona Amerikoje dva- 
siškai iškastravo. Jis įgijo nevisavertiškumo kompleksą. Ir dabar 
bijo moterų su dviem kojomis — dviem tikromis kojomis. Ir 
nori vienakojės. 


— Ar tai kompleksas? — paklausė ponia Holė. 

— Taip, — atsakė vyras prie vairo. — Tai kompleksas. 

Dabar užsidegė cigaretę ir majoras, kažką sulemeno, lyg no- 
rėdamas atsiprašyti, pasiūlė cigaretę ir jai, pasakė: 

— „Philip Morris! 

— „Philip Morris“! - pakartojo ponia Holė. - Aš ją paimsiu, 
bet surūkysiu paskui. Rūkyti tuščiu skrandžiu negerai. 

Ponia Holė nepadėkojusi paėmė cigaretę ir įsidėjo ją į ran- 
kinuką. Paskui smarkiai palinko į priekį ir pasakė vyrui prie 
vairo: 

— Savo koją aš praradau dar 1933 metais... tą dieną, kai 
į valdžią atėjo fiureris... ji buvo supuvusi, pasakė daktarai... 
tiesiog supuvusi... o pirma dar ėmė skaudėti... štai kaip viskas 
buvo... ir Giunteris pasakė... ją žydai apkerėjo, ir tai buvo žie- 
mą... kaip tik tą dieną... bet nieko nepadarysi... taip pasakė ir 
mano Giunteris. 

— Na tai kaip? - paklausė vyras prie vairo. - Ar jūs sutinkate? 
Diferencijuojam? 

— Gerai, sutinku, - atsakė ponia Holė. 

— Kuo daugiau lazdų, tuo daugiau konservų, — pasakė vyras 
prie vairo. 

— Gerai, — sutiko ponia Holė. — Tačiau jis neatrodo taip, kad 
galėtų sustumti daug lazdų. Jam jau tikrai šešiasdešimt. 

— Penkiasdešimt devyneri, — atsakė vyras prie vairo. 

Jie nuvažiavo iki Mocarto gatvės ir Adolfo Hitlerio aikštės kam- 
po. Ten mersedesas sustojo, nes gatvės grindinys buvo sumaito- 
tas ir pilnas laužo ir akmenų. 

Ponia Holė pasakė vyrui prie vairo: 

— Nuo čia jau netoli. Likusį galą galime nueiti pėsti. 

Vyras prie vairo pasakė: 

— O.K. 

— O.K., - pasakė ponia Holė, nors visai nežinojo, ką tai 
reiškia. 

— Gaila, kad negalima važiuoti toliau, — pasakė vyras prie 
vairo. - Aš mielai būčiau nuvežęs majorą iki pat jūsų namo. Ta- 
čiau jei negalima, tai negalima... Pasakysiu majorui, kad rytoj 
dešimtą lauksiu jo su automobiliu ties šiuo kampu. 

— O.K., - pasakė ponia Holė, nors visai nežinojo, ką tai 
reiškia. — Taigi rytoj dešimtą ties šiuo kampu. Tada man reikės 
jį išversti iš patalo jau devintą. 

— Taip ir padarykite, - pasakė vyras prie vairo ir nusijuokė. 
Ponia Holė taip pat nusijuokė. Nusijuokė ir majoras. 


Kai jie išlipo, majoras ištraukė iš po sėdynės didelį atvirą pirki- 
nių krepšį, ir ponia Holė pamatė, kad jame yra ne tiktai kon- 

servų, bet ir viskio. Majoras paėmė ją už parankės. Jie ėjo lė- 
tai, nors ponia Holė būtų mielai paspartinusi žingsnį, nes jos 
skrandis urzgė kaip piktas šuo ir jai vėl sukosi galva. Tačiau 
majoras neskubėjo. 

— Laimė, kad nepalikau Berlyne konservų atidariklio, — pa- 
sakė ponia Holė. — Aš jį pasiėmiau... jis dar iš prieškarinių lai- 
kų. Puikus atidariklis. 

Majoras nusijuokė ir ponia Holė pasakė: 

— Aš, tiesa, neturiu doros virtuvės. Tačiau virtuvinį stalą tu- 
riu. Ir ten guli atidariklis... virtuvinio stalo stalčiuje. Ir tai, Ži- 
nokit, tikras virtuvinis stalas, be jokių priekaištų! Mat aš, žino- 
kit, gyvenu rūsyje. Ir dėl to neturiu doros virtuvės, tiktai tikrą 
virtuvinį stalą. Ar pas jus ten, anapus balos, irgi yra žmonių, 
kurie gyvena rūsiuose? Ir kas ten per rūsiai? Ir ar toks butas pas 
jus turi vieną ilgą sieną ir vieną siaurą? Ir du langus, pro ku- 
riuos gatvė matyti tik iš apačios, o ne iš viršaus? Ir kodėl gatvės 
nematyti iš viršaus? Tai juk gatvės langai? Aš tai irgi norėčiau 
žinoti. O kartais pas mane ateina svečių, net šįryt, žinote, buvo 
atėjęs vienas vyras, kuris ieškojo manęs. Jis beldėsi. Tačiau aš 
dar miegojau. Jam reikėjo smarkiau pabelsti! Tai buvo bernas 
varlės akimis, sakė jaunasis Vilis. Su varlės akimis, kumpa no- 
simi, storomis lūpomis ir prastais dantimis — toks kaip žydas. 
Ar žydai taip atrodo? Norėčiau žinoti, kas tai buvo? Ar jūs 
atsitiktinai nepažįstate kokio varliaakio? Turėtų būti įdomus 
tipas. : 

Majoras nusijuokė ir kažką pasakė jai savo kvaila kalba. 


Ponia Holė ne tiktai dusyk užrakino iš vidaus savo rūsio duris, 
bet ir užkišo geležinę sklendę, kuri buvo surūdijusi ir girgždėjo, 


ir ponią Holę tai nervino. Ji užkaišiojo durų plyšius vynioja- 

muoju popieriumi, kad varliaakis tipas, jeigu jis vėl pasibelstų, 
negalėtų pažvelgti į vidų. Tada rūpestingai uždangstė abu pli- 
kus langus dygsniuotomis antklodėmis. 

Majoras, rodės, staiga ėmė skubėti, nes buvo jau nusiren- 
gęs ir stovėjo šalia virtuvinio stalo plikutėlaitis, su stačiu galu, 
plaukuotomis kojomis, įkritusiu pilvu, viskio buteliu rankoje 
ir stebėjo ponią Holę, kuri dalykiškai klibikščiavo po butą, 
darsyk tikrindama duris, raktą, surūdijusią sklendę, vynioja- 
mąjį popierių durų plyšiuose, dygsniuotas antklodes ant rūsio 
langų. 

— Wharlds your name, baby? — paklausė majoras. 

— O.K., - atsakė ponia Holė, nors ir visai nežinojo, ką tai 
reiškia. 

— How about this wooden leg of yours? — paklausė majoras. 

— Jums, matyt, keista, kad aš užkaišiau plyšius, - atsakė po- 
nia Holė, — bet visai ne dėl Vilio, nors jis kartais čia trinasi ir 
žvalgosi pro plyšius... jis vis tiek mato, kas dedasi mano bute... 
Pats suprantate — iš viršaus — pro lubų skylę... aš tik pama- 
niau, — jeigu tas bernas su varlės akimis vėl ateis, tai būtinai 
žiūrės pro plyšius. Aš žinau, ką darau. Atsarga gėdos nedaro. 

Ponia Holė daugiau nekreipė dėmesio į majorą. Ji atklojo 
savo vienatvišką lovą, supurtė pagalvę, nes ji buvo sulamdyta, 
pagalvojo: ir spyruoklės jau kyšo, - pagalvojo, — jo galas stačias, 
bet jis trumpas — ir ketina diferencijuoti - kuo daugiau lazdų, 
tuo daugiau konservų — o tu alkana kaip vilkas — bet daugiau 
kaip vieną jis tikrai nesustums - būdamas penkiasdešimt devy- 
nerių — o gal? 

Ponia Holė pradėjo nusirenginėti. Rūsyje buvo tamsu, bet 
ponia Holė tarė sau: „Pats tas apšvietimas. Žvakę į dešinę nuo 
lovos uždegsi paskui. Kai ateis metas.“ 

Ponia Holė rūpestingai sulankstė savo suknelę, padėjo ją 
ant klibančios kėdės šalia lovos, tada nusivilko apatinius drabu- 
žius — po vieną — iš eilės — nusisegė ir medinę koją ir pakabino 
ją - ten, kur visuomet kabojo, kai ji atsiguldavo, — ant truputį 
sulenktos vinies kojūgalyje ant išilginės sienos. 


Majoras tebestovėjo prie virtuvinio stalo ir gėrė. Ponia Holė 
nušokavo viena koja prie kito lovos galo ir ten atsisėdo, staiga 
pašiurpo ir pasitrynė pečius. 

— Apstatymas čia menkas, — pasakė ji majorui. — Pats ma- 
tote: virtuvinis stalas, dvi klibančios kėdės, lova, sena drabužių 
spinta, žlibas veidrodis, dėžė žvakei, kita —- anglims ir geležinė 
krosnelė kampe - aš ją, beje, susiorganizavau, kaip ir visa kita, 
kas čia stovi, — mat mano anų laikų baldai nuėjo perniek — 
bombos juos — na, ką čia šnekėt — o aš liesa, ką? Ir krūtys per- 
nelyg nukarusios, ką? Ir Giunteris taip sakydavo, kad jos man 
siekia pilvą! Ir plaukai žili. Tačiau juos galima nudažyti. Jei gau- 
čiau daugiau konservų, vėl pastorėčiau. 

Ponia Holė šyptelėjo majorui. Majoras linktelėjo, lyg būtų 
supratęs, ką ji pasakė. Paskui jis vilkdamas kojas lėtai priėjo, 
su viskio buteliu po pažastimi, sekundę svarstydamas stabte- 
paskui vėl vilkdamas kojas nuėjo šalin — prie lovos kojūgalio, 
dar gerai patraukė iš pustuščio butelio, staiga nukabino, greitu 
nervingu judesiu, medinę koją, pasikišo ją po pažastimi — kita 
pažastimi — ne ta, po kuria buvo viskio butelis, vėl grįžo pas ją 
ir padėjo medinę koją prie ponios Holės į lovą. 

Vakar buvo jos gimtadienis — ir dėl to ji ilgiau pamiegojo. Šiaip 
ponią Holę kasdien anksčiausiai pažadindavo vasaros paukš- 
čiai. Jie, tiesa, buvo apdergę Adolfo Hitlerio aikštę — gėda, ki- 
taip nepasakysi, — vis dėlto ponia Holė buvo dėkinga vasaros 
paukščiams, nes ji vis sakydavo sau: „Anksti atsikėlęs nepasigai- 
lėsi!“ — Ir kas būtų drįsęs dėl to ginčytis? 

Ir šiandien ponią Holę iš kieto miego pažadino paukščių 
čirškėjimas. Savo papratimu ji pirma iškoneveikė medinę koją, 
nors ji šįkart ne kabojo ant ilgosios sienos, o gulėjo lovoje tarp 
majoro šlaunų, paskui nusiramino, nusižiovavo, atsargiai iš- 
traukė koją iš majoro tarpkojo, pagalvojo: Septynias lazdas su- 
stūmė — ir tau skauda skrandį nuo persirijimo konservais — kai 
tu jų visų net nesušveitei — na ir tipas jis — septyniskart išbarš- 
kino medinę koją... 

Ponia Holė prisisegė ją, nuklibikščiavo prie geležinės kros- 
nelės, užkūrė ugnį, pažiūrėjo, ar dar yra kubile vandens, ėmė 
treliuoti kaip vasaros paukštis, paėmė iš lovadėžės indų, ėmė 
juos barškinti, tyčia kelti triukšmą, kad majoras pabustų. Ta- 
čiau jis nepabudo! Vaje, —- pagalvojo ponia Holė. — Tai bent 
kietai miega! 

Kiek vėliau ji papurtė jį, apvertė ant nugaros, pamatė dvi 
pastėrusias mėlynas akis, nusiraugėjo iš baimės, pagalvojo: 
Septynios lazdos! O septyni blogas skaičius! Ir užvertė kano- 
pas! Jis iš tiesų užvertė kanopas! Širdies smūgis! — vėl nusi- 
raugėjo, pajuto, kaip nudiegė medinę koją, užsidengė ranka 
burną. 

Ponia Holė nežinojo, ką jai daryti su negyvėliu. Bus geriau- 
sia, pagalvojo, jei paguldysiu už geležinės krosnelės. Kad dau- 
giau nedrybsotų lovoje. Antraip, ji dar ims dvokti. 

Ponia Holė tuojau ėmėsi darbo, atsargiai ištraukė negyvėlį iš 
lovos ir nuvilko nelygiomis grindimis. Pagalvojo, kad jis nesun- 
kus. Jie juk iš kramtomosios gumos. 

Ji neturėjo jokio noro pusryčiauti ir tarė sau: „Pirma reikia 
pranešti valdžiai. Papusryčiauti galėsiu paskui.“ 

Jai toptelėjo! Telefonas! Na, žinoma. Reikia paskambinti. Iš 
Adolfo Hitlerio aikštės! Ten juk yra telefono būdelė! 

Ponia Holė kuo skubiausiai išdulkėjo iš savo buto, nu- 
klibikščiavo į Adolfo Hitlerio aikštę, pamatė tenai stovinčią 
prieškarinių laikų telefono būdelę, pamatė ir lentelę: „Ne- 
veikia!“ 

Ką daryti? Ar dabar išvis įmanoma paskambinti? Juolab to- 
kioje subombarduotoje vietoje? 

Ponia Holė nusiminusi perklibikščiavo didelę vasaros paukš- 
čių apdergrą aikštę, įsuko į Mocarto garvę, paklausė vieną kitą 
žmogų. Niekas nežinojo, kur yra telefonas. 

Vienas vyras jai pasakė: 

— Palaukite, kol pasirodys karo policija. 

— Tie su baltais šalmais ir raiščiais ant rankų? — paklausė 
ponia Holė. - Jie ne geresni už ivaną! 

Ponia Holė nuklibikščiavo atgal Nyčės gatvės pusėn. Pirma 

reikia pareiti namo! Ramiai apsvarstyti, ką reikėtų daryti! Štai 
kas svarbiausia! Ir pagaliau papusryčiauti, nes žmogus juk tiktai 
žmogus. 


Kai pasiekė namus, dėžutėje rado laišką: „Sugrįžau iš karo! At- 
nešiau labų dienų nuo Giunterio! Ilgai negaliu užtrukti! Man 
reikia vėl dingti. Kaip gyvuoja medinė koja? Ar galėsiu į ją 
pabelsti? Man reikia sėkmės. Labiau negu bet kada. Maksas 
Šulcas.“ 

Maksas Šulcas! Vyras su varlės akimis. Vyras su kumpa no- 
simi, storomis lūpomis, prastais dantimis! Vyras, kuris atrodė 
kaip žydas, bet nebuvo žydas. 

Aha, pagalvojo ponia Holė. Dabar tu žinai, kas jis. Tai juk 
Maksas. Kodėl iškart nesupratai? Viskas aišku! Laubvaldės 
koncentracijos stovykla. Vokiečių okupuotoje Lenkijoje. Ten 
tarnavo Giunteris! Ir Maksas Šulcas! Kada tai buvo? Ar tik ne 
1943 metais? Tada tave aplankė Giunteris. Jis atsivedė tą Maksą 
Šulcą. Ir pasakė: 

— Čia Maksas Šulcas. Jis atrodo kaip žydas, bet nėra žydas. 

O Maksas Šulcas nusijuokė ir tarė: 

— Aš ne žydas! 

Ir Giunteris pasakė: 

— Pagaliau vėl tėvynėje! 

Ir Maksas Šulcas jam pritarė: 

— Taip, Giunteri. 

Ir Giunteris pasakė: 

— Pas mus jauku, Maksai. Ir vaizdas gražus iš šešto aukš- 
to. Vasarą oras grynas. Žiemą nešalta. Ir kai ponia Holė žiemą 
purto savo patalus, sninga visame mūsų gražiame vokiškame 


mieste. 

Maksas Šulcas nusijuokė ir pasakė: 

— Taip, tai šis tas. 

Ir Giunteris tarė: 

— Taip. 

Ir Maksas Šulcas tarė: 

— Taip. 

O Giunteris dar pridūrė: 

— Kai baigsis karas, Maksai, žinok, kad pas ponią Holę visa- 
da galėsi prisiglausti. 

Vilis Holchameris taisė savo seną dviratį. Jo motina nepakentė 
kaukšėjimo ir nenorėjo kambaryje „kiaulininko“, tad Vilis Hol- 
chameris dviratį buvo išsinešęs į lauką, nors jų belubis kamba- 
rys iš esmės niekuo nuo lauko nesiskyrė, tačiau vis tiek buvo 
kambarys. Taigi jis išsinešė dviratį į lauką priešais namo duris, 
jį tenai išardė ir vėl surinko. Rankinis stabdis dabar veikė, taip 
pat dinama ir abi lempos, grandinė buvo šviežiai sutepta alyva, 
ir priekinis apsauginis sparnas daugiau nebeklibėjo. Jam terei- 
kėjo užlopyti užpakalinio rato kamerą. Laimė, kad nuo bombų 
buvo apsaugojęs įrankių ir lopymo reikmenų dėžutę, kurioje 
net buvo švitrinio popieriaus, drobės, klijų ir apskritų bei ke- 
turkampių lopų. 

Anksti rytą dangus buvo apsiniaukęs; atrodė, kad Nyčės ga- 
tvės griuvėsių laukia smarkus dušas, bet debesys išsisklaidė, ir 
ryto saulė užmetė ant jų savo spindulių tinklą. 

Vilis Holchameris dirbo intensyviai. Jei pataisys dviratį iki 
pietų, važiuos į Zolendorfą pas savo draugą Rudį Šalkę, kurio 
tėvas ūkininkas. Tenai visuomet galima padoriai užkrimsti. Vi- 
lis buvo nusivilkęs marškinėlius, deginosi saulėje, švilpiniavo ir 


tarpais traukė dūmą. 

Prieš maždaug valandą matė, kaip iš namo išlėkė ponia Holė 
ir nepasisveikinusi su juo nuklibikščiavo Adolfo Hitlerio aikš- 
tės pusėn. Paskui ji sugrįžo, truputį sutrikusia mina, linktelėjo 
jam ir dingo už namo durų. 

Paskui ponia Holė vėl pasirodė. Dešinėje rankoje ji turėjo 
kibirą vandeniui, švytavo juo, mirktelėjo jam ir šįkart sustojo. 
Vilis pastebėjo, kad jos veidas keistai paraudęs. 

— Prie Mėsininkų gatvės pompos? — paklausė Vilis. 

Ponia Holė linktelėjo. 

— Kas šįryt buvo? — paklausė Vilis. 

— Nieko nebuvo, - atsakė ponia Holė. —- O kas turėjo būti? 

— Aš mačiau majorą, — pasakė Vilis. — Keistas tipas. 

Ponia Holė buvo beatsakanti: „Buvo“, bet paskui jai top- 
telėjo, kad Vilis per savo skylę lubose nemato iki krosnies, už 
kurios guli lavonas. Ir pritarė jam: 

— Taip, iš tiesų keistas. 

— Ilgai šiandien miegojo, - pasakė Vilis. 

— Per daug išgėrė, — tarė ponia Holė. - Mums tas jų viskis 
nerūpi. 

— Taip, — sutiko Vilis, — nelabai. Jis jau išėjo? 

— Taip, išėjo, — atsakė ponia Holė. - Išsliūkino. Maryrt, bi- 
jojo. 

Vilis išsišiepė ir išpūtė dūmus jai į veidą. Jis paklausė: 

— Kad pažeidė įsakymą nesibroliauti! 

— Maždaug, - atsakė ponia Holė. Ji timptelėjo savo sukne- 
lę, kurį laiką tylomis paspoksojo į jo dviratį, paskui trumpai 
papasakojo, kad gavo laišką — to varliaakio berno — ir kad jis 
norėjo perduoti gerų dienų nuo Giunterio. Paskui nuėjo - šlu- 
bikščiuodama, mosuodama tuščiu kibiru — prie didžiosios Mė- 
sininkų gatvės pompos. 

Poniai Holei dingus pasirodė vyras su varlės akimis. Vilis 
Holchameris jį pastebėjo tik tada, kai jis išdygo priešais jį: ap- 
sirengęs sulamdytu kostiumu, liesas, varliaakis — su maišu ant 
nugaros. 

— Na, - tarė Maksas Šulcas, — štai mes ir vėl. 

— Kas čia per maišas? — paklausė Vilis Holchameris. — Vakar 
jūs jo neturėjote. 

— Buvau paslėpęs, — atsakė Maksas Šulcas, — griuvėsiuose. 

— O kas jame? 

— Ne tavo sušiktas reikalas, — atsakė Maksas Šulcas. 

— Seni skudurai, taip? — išsišiepė Vilis. 

— Ne tavo reikalas, - pasakė Maksas Šulcas. 

Maksas Šulcas vilkdamas kojas priėjo prie rūsio langų pažiū- 
rėti, ar ponia Holė namie, bet langai buvo uždengri ir jis nieko 
nepamatė. 

— Ji nuėjo prie pompos, - pasakė tada Vilis Maksui Šulcui, — 
o langai dar uždengti — nesuprantu kodėl! 

— Ką gi, — tarė Maksas Šulcas, — nieko tokio. Aš galiu pa- 
laukti, kol ji pareis. 

Maksas Šulcas atsisėdo ant durų slenksčio, pasidėjo tarp 
kojų tą seną maišą, išsitraukė iš kišenės „Camel“ cigaretę, už- 
sidegė ją. Vilis pastatė prie namo sienos savo dviratį, uždarė 
įrankių ir lopų dėžutę, pastūmė ją koja prie dviračio ir atsisėdo 
greta Makso Šulco. 

— Gal norite keistis „Philip Morris“ į „Camel“? 

— Prašau, — atsakė Maksas Šulcas. - Kodėl ne. Tas pats par- 
fumuotas šūdas. 

— Ponia Holė man pasakojo, kad atnešėte labų dienų nuo 
Giunterio. Ar tai teisybė? 

Maksas Šulcas primerkė savo varliškas akis ir nusijuokė. 

— Tai buvo tik prastas pokštas — tie sveikinimai. Giunteris 
negyvas. 

— Netikiu, — pasakė Vilis Holchameris. 

— Taip, taip, — patvirtino Maksas Šulcas. — Patikėk mano 
žodžiu. Negyvas kaip akmuo. Jį pričiupo partizanai. 

— Kaip tai buvo? — paklausė Vilis. 

— Pričiupo, ir viskas, — atsakė Maksas Šulcas. 

— Na, - tarė Vilis, - tada ponia Holė kaip reikiant išsigąs. 

— Taip, — sutiko Maksas Šulcas. 

— O kaip ten buvo? — paklausė Vilis Holchameris. - Kaip 
atrodė tas „ir viskas? 

— Jam nunešė pakaušį, — atsakė Maksas Šulcas. — Ir liko be 
galo. Jį nupjovė partizanai. Tada, apsnigtame lenkų miške. 

— Nupjovė, ir viskas, — pasakė Vilis. 

— Taip, — patvirtino Maksas Šulcas. 

Paskui jie ties gatvės kampu pamatė ponią Holę su kibiru 
vandens dešinėje rankoje ir mojančią kaire. Maksas Šulcas taip 
pat pamojo ir nusijuokė. 

— Jūs taip pat buvote esesininkas? — paklausė Vilis. 

— Ne, nebuvau, - pamelavo Maksas Šulcas. — Aš buvau tik 
vermachte. Ir traukdamiesi per Lenkiją mes susidūrėme su 
Giunterio Holės daliniu. Arba, tiksliau, jo dalinys susidūrė su 
mumis. Aš jį pažinojau iš anksčiau. Šiek tiek. 

— Mat kaip, — pasakė Vilis Holchameris. 

— Aha, taip, — patvirtino Maksas Šulcas. 

Kol ponia Holė, lyg gėdydamasi Makso Šulco, skubiai klo- 
jo lovą, paskui nuklibikščiavo prie stalo ir susijaudinusi ėmė 
jį valyti... Maksas Šulcas tylėdamas sėdėjo ant anglių dėžės, į 
dešinę nuo geležinės krosnelės. Jis buvo pasidėjęs maišą netoli 
durų, paskui nusivilkęs savo prakaitu permirkusį švarką ir ne- 
rūpestingai užmetęs ant maišo. Kodėl ponia Holė uždangsčiusi 
langus? Turėjo praeiti šiek tiek laiko, kol jo akys priprato prie 
rūsio prieblandos. Didelė žalvarinė lova, galvojo Maksas Šul- 
cas, lova, kurioje guli senstanti moteris — vienatviška lova — ir 
virtuvinis stalas, dėžė su žvake skaitymui, dvi klibančios kėdės 
prie stalo šono, du žemi rūsio langai... viename kampe - sena 
drabužinė spinta ir pusžlibis veidrodis. Tiktai grįžtelėjęs galvą 
truputį atgal Maksas Šulcas pastebėjo už geležinės krosnelės 
pliką lavoną. Maksas Šulcas nekrūptelėjo. Jis tik pasikasė, pasi- 
kasė užpakalį, pagalvojo, kad jo dabar jau nuo to nebeniežti — 
kaip anksčiau... 


Maksas Šulcas bandė poniai Holei paaiškinti, kad „tos labos 


dienos nuo Giunterio“ buvo tik prastas pokštas — ir kad Giun- 


teris negyvas — tikrai negyvas! — ir dar kaip akmuo! — be pa- 

kaušio ir galo guli lenkų miške — visai kaip akmuo, — nors 
akmuo neturi pakaušio ir neturi galo, — bet vis tiek: negyvas 
kaip akmuo. 

Ponia Holė to, rodės, iškart nesuprato. O kai pagaliau su- 

prato, nepradėjo bliauti. Iš pradžių ji tik išsprogino akis, beje, 
labai plačiai. O jau tada pradėjo bliauti. 
Holė pradėjo bliauti, buvo lygiai dešimt valandų, dvylika mi- 
nučių ir trisdešimt trys sekundės. O kai pagaliau nusiramino, 
buvo dvylika valandų, dvylika minučių ir trisdešimt keturios 
sekundės. 

Ponia Holė gulėjo ant lovos. Maksas Šulcas visą tą laiką 
laukdamas sėdėjo ant anglių dėžės, skaičiavo sekundes ir pasti- 
rai spoksojo priešais save, ore gręždamas skyles. Paskui Maksas 
Šulcas atsistojo, vilkdamas kojas priėjo prie lovos ir atsisėdo 
kaip mietas, paskui staiga tarė: 

— O dabar užteks! Dvi valandas ir vieną sekundę bliauti dėl 
tokio šmikio — tai jau juokinga! 

— Kodėl juokinga? — pasidomėjo ponia Holė. 

— Nes jis buvo dešimčia metų jaunesnis už jus, — atsakė 
Maksas Šulcas. — Ir turėjo kitą. Kuri buvo dvidešimčia metų 
jaunesnė už jį. Ir tai sudaro trisdešimt metų. 

— Kokių trisdešimt metų? — paklausė ponia Holė. 

— Amžiaus skirtumo tarp jūsų ir tos kitos, — atsakė Maksas 
Šulcas. 

— Ak šit kaip, — tarė ponia Holė. 

— Giunteris vis tiek nebūtų grįžęs! 

— Ak šit kaip, — tarė ponia Holė. - Mat kaip... 

Maksas Šulcas išsišiepęs linktelėjo, išsitraukė „Camel“ ciga- 

retę, paspoksojo į ponią Holę didelėmis šviesiomis varliškomis 
akimis, pamirksėjo, pagalvojo apie snaiges, pagalvojo apie su- 
glebusias krūtis, kurios nukarusios iki pilvo, spėjo, kad tokias 
ar panašias slepia uždara ponios Holės suknelė, susimąstęs pa- 
ir ilgą lenktą vinį žalvarinės lovos kojūgalyje — vinį išilginėje 
sienoje. 

— Ji, matyt, skirta paveikslui? 

— Ta didelė vinis? 

— Taip, ta! 

— Ji skirta mano medinei kojai, - pasakė ponia Holė. — Kai 
ji man trukdo — ypač lovoje ir ypač naktį, aš pakabinu ją ant 
tos didelės vinies. 

— Gera vinis, - pasakė Maksas Šulcas. 

— Ar man ją pakabinti? — paklausė ponia Holė. 

— Kaip norite, - atsakė Maksas Šulcas. 

Kiek vėliau ponia Holė pasakė: 

— Ar matote lubose skylę, tiesiai virš mano lovos? Pro ją kar- 
tais į mane spokso Vilis. 

— Tačiau dabar jis lauke prie mano durų, — atsakė Maksas 
Šulcas, — tebetaiso dviratį — tenai lauke. 

Ir ponia Holė pasakė: 

— Taip. 

Ir Maksas Šulcas pasakė: 

— Dabar jis nežiūrės. 

Ir ponia Holė pasakė: 

— Taip. 


Ir sukikeno. 

Per meilės pertrauką ponia Holė papasakojo, kad tas lavonas 
už geležinės krosnelės yra buvusio amerikiečių majoro. Ir kad 
jis sustūmė septynias lazdas, būdamas penkiasdešimt devynerių 
metų. Ir tada numirė nuo širdies smūgio. 

— Mes būtinai turime pranešti valdžiai, — pasakė ponia 
Holė. - Jis juk negali čia gulėti! 

— Gali, - pasakė Maksas Šulcas. — Ir negali. Šiaip ar taip... 
apie tai negali būti nė kalbos. 

— Apie ką negali būti nė kalbos? 

— Apie... valdžią. 

— Kodėl? 

— Kad valdžia manęs ieško. 

— Ak šitaip! — tarė ponia Holė. 

— Taip, — atsakė Maksas Šulcas. 

— Tai ką mes darysime? 

— Aš jį išnešiu. Kai sutems. 

— Gera mintis, - pritarė ponia Holė. 

— Tiktai turėsime jį suvynioti, — pasakė Maksas Šulcas. — 
Geriausia įkišti į maišą. 

— Jūs juk turite maišą! Ar negalite jo ištuštinti? Juk ten, ma- 
tyt, tik seni skudurai, ar ne? 

— Aš negaliu jo ištuštinti, - pasakė Maksas Šulcas. 

— O kąjūs ten turite? Kas gi tame maiše yra? 


— Tai ne jūsų reikalas, — atsakė Maksas Šulcas. 


— Lavoną mes aprengsime, — pasakė Maksas Šulcas. —- Už gele- 
žinės krosnelės aš mačiau ruloną vyniojamojo popieriaus. Juo 
aš jį apsuksiu. Tada prisidengęs tamsa nunešiu iki Adolfo Hit- 
lerio aikštės. Tenai yra suolų. Aš pasodinsiu majorą ant suolo. 


O rytoj — taip, rytoj — laikraštyje bus parašyta: „Amerikiečių 

majoras ant parko suoliuko numirė nuo širdies smūgio — Adol- 
fo Hitlerio aikštėje — netoli nuo suniokoto fiurerio paminklo. 
Gal majoras išsigando? Gal jam kas nors pasivaideno, o gal ne? 
Ar nacionalsocializmas vėl reikalauja aukų? Ir kada tai pagaliau 
baigsis?“ 

— Viešpatie, — tarė ponia Holė. — Na, jūs ir tipas! Kad fiure- 
ris tai žinotų! Jis nusileistų pas mus iš dangaus. 

— Aš negaliu čia ilgai likti, - pasakė Maksas Šulcas. — Aš 
ieškojau Slavickio ir savo motinos. Tačiau jie pabėgo nuo rusų. 
Adresas nežinomas. Tad atėjau čionai. Tačiau negaliu ilgai likti. 
Man reikia pasislėpti. Kaip nors! Kur nors! Galbūt Pietų Ame- 
rikoje. O gal ir ne. Ir kitos pavardės. Kitos tapatybės. 

— O kas ta kita tapatybė? 

— Kai virsti kitu, - atsakė Maksas Šulcas. 

— Kaip fokusininkas, — pasakė ponia Holė. 

— Panašiai, — atsakė Maksas Šulcas. 

— Giunteris man viską papasakojo... kaip jūs ten Laubvaldė- 
je... toje koncentracijos stovykloje, ar kaip ji ten vadinasi... toje 
Laubvaldėje... kaip jūs ten žudėte žmones... 200 000, sakė jis... 
200 000 žydų... sakė jis. 

— Jis neturėjo jums to pasakoti. Tai buvo griežtai uždraus- 
ta... visi mes turėjome tylėti... ir Giunteris. Man buvo įkalta į 
galvą: niekam nė žodžio! 

— Tačiau aš buvau jo žmona... 

— To niekas neturi žinoti... buvo mums pasakyta, net jūsų 
žmonos ir vaikai. Niekas! 

— Nejau žudyti buvo uždrausta? 

— Ne, - atsakė Maksas Šulcas. - Tai nebuvo uždrausta. Tik- 
tai skleisti neteisingus gandus... va kas buvo uždrausta! 

— Tačiau tai juk nebuvo neteisingi gandai? 


) 109 ( 


— O dabar užsičiaupkite, — pasakė Maksas Šulcas. — Taip 
buvo, ir viskas. Aš čia nieko negaliu pakeisti. 

— Giunteris, — pasakė ponia Holė, — buvo vyras kaip reikia. 

— Taip, — patvirtino Maksas Šulcas. 

— Ir jis visada sakė: „Tas Maksas Šulcas — irgi vyras kaip 
reikia.“ 

— Kas buvo, tai buvo, - pasakė Maksas Šulcas. 

— Jis apie viską papasakojo... tas mano Giunteris... apie il- 
gus griovius... kaip kaliniai kūlversčia griuvo į juos... vienas 
paskui kitą... „O Maksas Šulcas, — sakė Giunteris, — Maksas 
Šulcas... tas paprastai sėdėdavo ant griovio krašto... su šautu- 
vu ant kelių... cigarete burnoje... paprastai pakrypusia į šalį... 
prilipusia... — sakė Giunteris, — ir kreivai šypsodavosi... tas 
Maksas Šulcas... visuomet šypsodavosi. Jis šaudė žmones šyp- 
sodamasis.“ 

Maksas Šulcas linktelėjo. Jis išsitraukė dar vieną „Camel“, 
užsidegė ją, paglostė senstančiai moteriai kojos strrampą, paglos- 
tė plaukuotą žilą trikampį, truputį papešiojo jį, pasikasė, pasi- 
kasė užpakalį, pagalvojo, kad jo nebeniežti... kaip anksčiau. 

— Mes dirbome įvairiais metodais, - pasakė Maksas Šul- 
cas. — Kartais šaudydavome kalinius stovinčius... priešais ilgą 
griovį... stovinčius eile... jie žiūrėdavo į tą ilgą griovį, o mes 
juos šaudydavome į nugaras. Kartais jie žiūrėdavo į mus, ir 
mes juos šaudydavome iš priekio. Kartais įsakydavome gy- 
viems šokti į griovį, tenai sugulti greta, ir mes juos sušau- 
dydavome iš viršaus. Nuo griovio krašto. Kai vienas būdavo 
gatavas, kitas guldavosi ant jo. Tik viskas turėjo vykti greitai. 
Konvejeriu. 

— Pirmus žydus aš nupleškinau vienose kapinėse... Lenkijo- 
je... 1939 metais... žydų kapinėse... bet jų buvo nedaug. Mes 
tai paprastai darydavome kapinėse... tada... Lenkijoje... 1939 
metais. 

Kartą nuvarėme žydus į krikščionių kapines. Ir tenai ant 
vieno kryžiaus kabojo mažas Jėzus. Ir verkė. Mano unteršturm- 
fiureris negalėjo to pakęsti. Ir ar patikėsite tuo, ar ne, numušė jį 
kulka nuo kryžiaus. Tačiau jis iškart nenumirė. Nenorėjo mirti. 
Ir tada unteršturmfiureris man pasakė: „Maksai Šulcai! Privers- 
kite tą netikrą šventąjį pagaliau užsičiaupti. Jūs tai mokate ge- 
riau už mane!“ - Ir aš tai padariau. 

Ponia Holė nustūmė jo ranką nuo kojos strampo, pasakė: 

— Liaukitės pešiojęs! — pasakė. — Jūs fantazuojate! Aš neti- 
kiu... ta pasaka apie Jėzų. Tačiau visu kitu... tikiu. 

— Vėliau atsidūrėme Rusijoje, — toliau pasakojo Maksas Šul- 
cas, — pietų Rusijos ruože su operatyvinė grupe D. Tenai gau- 
dėme žydus kaip zuikius. Ir ten buvo ilgų griovių. - O 1942 
metais... mane ištiko lengvas širdies infarktas... ir aš buvau per- 
keltas į Laubvaldę. Taip tad buvo. 

— Į Laubvaldę! 

— Taip, į Laubvaldę. Naikinimo stovyklą be dujų kamerų. 

— Be dujų kamerų? 

— Be dujų kamerų! 

— Ir tenai susipažinote su Giunteriu? 

— Taip, tenai, — patvirtino Maksas Šulcas. — Tačiau jūs juk 
žinote tai! 


— Žinau, — pasakė ponia Holė, — tik norėjau darsyk išgirsti. 


— Ar teisybė... kad anksčiau jūs buvote kirpėjas? 
— Teisybė. 

— Tikras kirpėjas? 

— Tikras. 

— Ir kur tai buvo? 

— Vyshalėje. Prieš karą. 

— Tada ir man galėtumėte prie progos pakirpti plaukus. 

— Galėčiau, — pasakė Maksas Šulcas. - Tačiau aš nesu mo- 
terų kirpėjas. 

— O koks? 

— Vyrų. 

— O ar toksai negali kirpti plaukus ir damoms? 

Maksas Šulcas išsišiepė: 

— Tokioms damoms kaip jūs... galėtų. 

— Mano plaukai per ilgi, - pasakė ponia Holė, - ir susimetę 
į kuokštus... be to, norėčiau juos nudažyti. 

— Pažiūrėsim, — pasakė Maksas Šulcas. — Aš nesinešioju įran- 
kių... o tame dideliame maiše... ten kas kita... ir neturi nieko 
bendra su mano darbu. Tačiau leiskite man pagalvoti. 

— Žirkles aš turiu, — pasakė ponia Holė. — Šukas... irgi. Ir 
kuo dažyti... atsiras. 

— Gerai, - tarė Maksas Šulcas. - Galbūt rytoj ar poryt... arba 
kitą savaitę. 

— Arba šiandien pat, - pasakė ponia Holė. - Nepamirškite, 
kad moteris lovoje geresnė, kai žino, kad gerai atrodo. 

— Šiandien ne, - pasakė Maksas Šulcas. — Šiandien tikrai ne. 
— Laubvaldėje... aš nebegalvojau apie savo profesiją, — pasakė 
Maksas Šulcas. — Tik paskui... kai viskas baigėsi. 

— Taip, — tarė ponia Holė. 

— Žmogus turi kažką daryti, - pasakė Maksas Šulcas. - O 


karas jau baigėsi. 


)112( 


— Eikite dirbti juodojoje rinkoje, - pasakė ponia Holė. — 
Dabar daugelis taip daro. 

— Bandysiu, — tarė Maksas Šulcas. — Tačiau tenai visąlaik 
nedirbsi... toje juodojoje rinkoje... galbūt kurį laiką... vienąkart 
tai baigsis... 

— Tada atidarysite kirpyklą? 

— Jūs norėjote pasakyti... kirpimo saloną. 

— Taip. Kirpimo saloną. 

— Tuo galite neabejoti, — pasakė Maksas Šulcas. — Žmogus 
turi kažką daryti. O kirpimas... tai padorus darbas. 

— Manding, puikus darbas, —- pasakė ponia Holė. - Jis turi 
kažką ...kaip ten sakoma)? 

— Meniška, - atsakė Maksas Šulcas, - geras kirpėjas yra me- 
nininkas... bet ir duonai uždirba... ir gali išmaitinti savo šeimą. 

— Tačiau jūs juk neturite šeimos? 

— Kada nors turėsiu, - pasakė Maksas Šulcas. 

— Puiki profesija, - pasakė ponia Holė. 

— O kas buvo Laubvaldėje... tai pražuvo, - pasakė Maksas 
Šulcas. — Dabar reikia tik... 

— Ko? - pasidomėjo ponia Holė. 

— Vel įleisti šaknis, - atsakė Maksas Šulcas, — ir vėl padoriai 
gyventi. 

— Vis dėlto pasakykite, kas yra tame maiše. 

Maksas Šulcas padvejojo. Paskui lėtai atsakė: 

— Auksiniai dantys... - Nors visai nenorėjo sakyti. 

Ponia Holė išsigandusi šūktelėjo, sulenkė koją, pusiau atsi- 
sėdo, įsmeigė į Maksą Šulcą akis. 

— Ir keli seni skudurai ant viršaus, - pasakė Maksas Šul- 
cas, — šiek tiek maisto... ant viršaus... dienoraštis... ir dar mal- 


daknygė. 

— Maldaknygė? Dienoraštis? 

— Taip. 

— O apačioje? 

— Auksiniai dantys, — atsakė Maksas Šulcas. 

— Auksiniai dantys, - sušnabždėjo ponia Holė. 

— Taip, — patvirtino Maksas Šulcas. 

— Ir ką jūs ketinate su tais auksiniais dantimis daryti? — pa- 
klausė ponia Holė. 

— Pradėti naują gyvenimą, - atsakė Maksas Šulcas. 

Šiek tiek po trijų Maksas Šulcas išalko. Ir ponia Holė buvo 
alkana kaip vilkas. 

Maksas Šulcas padėjo jai užkurti ugnį, pakapojo malkų, iš- 
valė krosnelę, anglių dėžėje rado kartoninę dėžutę, supylė į ją 
pelenus ir anglių likučius, išėjo į lauką, išpylė viską už namo 
paskaičiavo, kiek truks, kol sutems, pasvarstė, ar lavonas, kurį 
tada neš, nebus per sunkus, pagalvojo, kad tikriausiai ne, — pa- 
galvojo, kad reikėtų išsimaudyti, nes dvokia kaip ožys. 

Grįžęs į kambarį pasakė poniai Holei: 

— Aš jau keturi mėnesiai kaip keliauju. Pasitaikius progai 
kartais apsiprausdavau. Tačiau nesu maudgsis. 

— Vilo motina turi sėdimąją vonią, - pasakė ponia Holė. — 
Aš galėčiau ją pasiskolinti. 

— Gerai, taip ir padarykite, — pasakė Maksas Šulcas. 

— Tiktai vandens, - pasakė ponia Holė, — turėsite pats atsi- 
nešti. Mėsininkų gatvėje yra didelė pompa. 

Maksas Šulcas linktelėjo. Jis atsargiai atrišo maišą, ištraukė 
ilgą saliamio dešrą, kelis kietai virtus kiaušinius, kepalą duonos, 
padavė viską poniai Holei, vėl užrišo maišą, pasakė: 

— Aba... štai dar jautienos konservai... bus tikra puota. Ir 
viskio turime. 

Kol ponia Holė ruošė valgį, dengė stalą, nešė vonią, tarpais 
slapčia šukavosi, kasėsi medinę koją, tyliai kikeno... Maksas Šul- 
cas iš didžiosios Mėsininkų gatvės pompos gabeno vandenį. 

Jis keliskart tenai suvaikščiojo, atnešė daug kibirų vandens, 
pripildė ponios Holės puodus, paskui apskritą sėdimąją vonią, 
nusirengė ir įlipo į vandenį... 

Ponia Holė išmuilino jam nugarą ūkišku muilu ir pasakė: 

— Taip... o dabar atsistokite! 

Ir Maksas Šulcas atsistojo, prakairuodamas, garuodamas, 
davė poniai Holei išmuilinti ir pilvą, kojas, pasakė: 

— Aš nieko prieš, kad išmuilintumėte užpakalį ir ilgą galą. 

Ponia Holė pasakė: 

— Jis ne toks jau ilgas. Normalus, - ir paklausė: - O kaip ten 
su tais auksiniais dantimis? Ar man kas nors nukris? 

— Nukris, — atsakė Maksas Šulcas. — Tačiau pirma turėsiu 
juos iškišti. Be pinigų jūs neliksite. 

— O kai jūs dingsite iš čia? — paklausė ponia Holė. — Ar 
pasiimsite mane? Aš galėčiau jums virti... galėčiau jus prižiū- 
rėti... ir lovoje aš ne tokia jau prasta:.. ar ne? Aš nereikli... jūsų 
neapsunkinčiau... o jeigu įsitaisysite jaunesnę... aš suprasiu... ir 
nieko jums nesakysiu... aš tik nenoriu likti viena... jūs galėsite 
su manimi daryti ką norėsite. 

— Pavyzdžiui, ką? — paklausė Maksas Šulcas. 

— Karšti man kailį. 

— O žaisti šuniuką? — paklausė Maksas Šulcas. 

— Ir žaisti šuniuką! - atsakė ponia Holė. 

— O kaip jūs tai darysite... su viena koja? 

— Tegu tai bus mano rūpestis, - atsakė ponia Holė. 

— Jums nereikėjo sakyti Viliui, kad aš jums atnešiau labų die- 
nų nuo Giunterio. Mat jis klausė, ar aš irgi buvau esesininkas? 

— Ir ką jūs jam atsakėte? 

— Kad buvau tik vermachte. Ir kad atsitiktinai sutikau Giun- 
terį... Lenkijos miške... ir kad truputį jį pažinojau... iš anksčiau. 

— Šiaip Viliui aš niekada apie jus nepasakojau. 

— Gerai, — tarė Maksas Šulcas. — O jeigu vėl paklaus, tegu 
taip ir lieka: aš buvau tik vermachte. 

— Supratau, - pasakė ponia Holė. 


Ponia Holė taip pat išsimaudė karštoje vonioje... tame pa- 
čiame nešvariame vandenyje, kuriame maudėsi Maksas Šulcas. 
Jai patiko maudytis jo vandenyje. Ji paprašė Makso Šulco, kad 
ją išmuiluotų, nutaisė įsimylėjusias akis, sprogino jas į jį, bet 
vengė jo akių... mat ją kažkas trikdė... tai buvo ne žmogaus 
akys... o varlės. 

Paskui abu godžiai valgė, kirto kaip reikia, gėrė viskį, plepė- 
jo niekus, kalbėjo ir apie rimtus dalykus, apie naują gyvenimą. 

— O kaip ten su tais šešiais milijonais žydų? — paklausė po- 
nia Holė. - Kaip rašė laikraštyje. Sakė Vilis. Tikriausiai grynas 
melas? 

— Aš to nežinau, - atsakė Maksas Šulcas. 

— Manau, kad buvo tik du milijonai, - pasakė ponia Holė. 

— Aš to nežinau, - pakartojo Maksas Šulcas. 

— Arba trys ar keturi. Galbūt galėjo būti ir penki. Tačiau 
tiktai ne šeši! 

Aš to nežinau, — pakartojo Maksas Šulcas. 
— Ar manote... kad galėjo būti ir šeši? 
— Galbūt, - atsakė Maksas Šulcas. - Įmanomas daiktas. Aš 


jų neskaičiavau. 

Maksas Šulcas valgė per greitai ir jam susuko pilvą. 

— Kur čia klozetas? 

— Jis subombarduotas, - atsakė ponia Holė. — Aš visada einu 
už namo. 

— Tada ir aš dabar eisiu už namo, - pasakė Maksas Šulcas. 

Jis išėjo vilkdamas kojas į lauką... po valandėlės grįžęs tarė 
poniai Holei: 

— Taip, o dabar Maksas Šulcas truputį snustelės. 

— Ramiai sau gulkitės, - pasakė ponia Holė. — Aš į tą lai- 
ką suplausiu indus ir nueisiu į viršutinį aukštą atiduoti vonios. 
Nekreipkite į mane dėmesio. 

— Aš visą naktį nemiegojau, - pasakė Maksas Šulcas, — nak- 
vojau Mocarto gatvėje... ir visą laiką bijojau, kad kas nepavogtų 
dantų. 

— Suprantu, — tarė ponia Holė. - Ramiai sau gulkitės. Aš jus 


pažadinsiu, kai bus metas gabenti lavoną. 

Maksas Šulcas knarkė kaip diskinis pjūklas... o pabudęs paki- 
lo, priėjo vilkdamas kojas prie lango, praskleidė antklodes ir 
pamatė, kad priešais plytintis griuvėsių laukas dega. Tačiau tai 
buvo optinė apgaulė. Saulėlydis. Taip galbūt pasaulis atrodys... 
paskutinę dieną! 

Gaila, pagalvojo Maksas Šulcas... gaila, kad tai matai tik iš 
apačios... o ne iš viršaus... bet čia prakeiktas rūsys. 

„Žinai ką, - kartą pasakė patėvis Slavickis jo motinai, — žinai 
ką, Mina... kai mes kada nors prakusime, tai išsikelsime iš rūsio. 
Rūsyje, Mina, kirpėjui gyventi netinka. Čia vieta sušiktam bar- 
siuviui. Mat jis mėgsta žiūrėti pro rūsio langą. Žiūri ir skaičiuoja 
lauke pro šalį einančių žmonių batus. Apžiūrinėja jų pakulnes ir 
puspadžius, puspadžius su skylėmis ir be... Tačiau kirpėjui toks 
butas netinka. Kirpėjas... Mina... turi gyventi aukščiau.“ 


Jie aprengė negyvėlį. Ponia Holė jam padėjo. 

— Kaip manote, ar Vilis ką nors apie jį žino? — paklausė 
Maksas Šulcas. 

— Jis mano... kad majoras seniai išsinešdino. 

— O ta skylė lubose? 


— Taip toli jis nemato... na, iki geležinės krosnelės. 

— Tada viskas gerai, - pasakė Maksas Šulcas. 

Jie atrėmė iki galo aprengtą majorą į išilginę sieną, netoli 
nuo didelės žalvarinės lovos kojūgalio. 

— Kad nesukaistų, — pasakė Maksas Šulcas, — būtų toliau 
nuo krosnies. Mat aš netrukus vėl kursiu ugnį. 

— Jūs vėl išalkote? 


— Taip, — atsakė Maksas Šulcas. 


— Žinote ką, — tarė Maksas Šulcas, kai lauke jau sutemo, — aš 
apsigalvojau. 

— Dėl ko apsigalvojote. 

— Na... dėl to numirėlio. Pernelyg kris į akis. Ypač dabar, 
vakare. 

— Gal tada mums jį reikėjo išgabenti vidury šviesios die- 
nos, ką? 

— Ne, — atsakė Maksas Šulcas. — Irgi ne. Geriausia prieš auš- 
tant. Rytui brėkštant, kai visi eis į darbą. Tuomet žmogus su 
paketu ant nugaros mažiausiai kris į akis. 

— Taigi rytoj anksti rytą? 

— Taip, — atsakė Maksas Šulcas. 

— Jei taip, mums dabar nereikia jo vynioti! 

— Spėsim. Popierius nepabėgs. 

— Gerai, — tarė ponia Holė. 

— Jei turite špagato, — pasakė Maksas Šulcas, — tai duokite 
man jau dabar, kad rytą mums nereikėtų jo ilgai ieškoti. 

— Špagato turiu, — atsakė ponia Holė. - Tačiau kam jums 
jo reikia? 

— Tam atvejui, jei pūstų smarkus vėjas, — atsakė Maksas Šul- 
cas. — Kad nenuneštų vyniojamojo popieriaus. 


— Ak štai kas, - pasakė ponia Holė. 

Maksas Šulcas vėl pakapojo malkų, išvalė krosnelę, išnešė kar- 
toninę dėžę su anglių likučiais ir pelenais už namo, nusišlapino 
tamsoje, aklai taikydamas ant griuvėsių ir sienos liekanų, pa- 
spoksojo į dangų, paieškojo Didžiųjų Grįžulo ratų, bet nerado, 
tačiau pamatė Paukščių Taką, pagalvojo, kad gerai būtų dingri 


iš čia toli toli... 


10. 


— 1945 metų sausio devynioliktą karas mudviem baigėsi, — 
pasakė Maksas Šulcas, - man ir Giunteriui. Giunteris gulėjo 
negyvas ant apsnigto miško kelio... prakeiktame lenkų miš- 
ke... o aš bėgau, lyg mane būtų vijęsis pats tėtušis Stalinas... 
bėgau ant nuomonės į mišką... norėdamas prasmegti skradžiai 
žemę... 

Ponia Holė kramtė pilna burna. Ji darsyk pašildė saliamio ir 
kiaušinių likučius, atidarė dar dvi dėžutes jautienos konservų... 
jautieną pakepino... truputį per daug... beveik sudegino... bet 
Maksas Šulcas, rodės, net nepastebėjo, ką deda į burną. Jis vis 
spoksojo į langą. 

— Ir koks tai buvo miškas? — paklausė ponia Holė. 

— Lenkų miškas, - atsakė Maksas Šulcas. 

— O kaip atrodo lenkų miškas? 

— Kaip lenkų miškas, — atsakė Maksas Šulcas. — Taip ir at- 
rodo. 

— Vis dėlto papasakokite man, kaip buvo... tą dieną, kai bai- 
gėsi karas. 

— Jis dar nesibaigė, - pasakė Maksas Šulcas. - Tiktai man 
baigėsi. Ir Giunteriui. Ir kitiems Laubvaldės esesininkams. Ir 
kaliniams. Tenai! 

— Tad ir papasakokite apie tai! 

— Vėliau, — tarė Maksas Šulcas. — Vėliau viską papasakosiu. 

— Ir dar daugiau? 

— Ir dar daugiau, — atsakė Maksas Šulcas. 

Abu jie truputį apkvaito, išgėrė butelį viskio, gėrė į majoro 
sveikatą, laikėsi per stalą už rankučių. 

Majoras spoksojo į juos plačiai išsprogintomis akimis, ty- 
lomis sėdėjo prie išilginės rūsio sienos žalvarinės lovos kojū- 
galyje. 

— Jam reikėtų užmerkti akis, — pasakė ponia Holė. — Aš 
negaliu pakęsti to žvilgsnio! Rodos, norėtų sustumti aštuntą 
lazdą! 

— Mes niekada neužmerkdavome negyvėliams akių, — pa- 
sakė Maksas Šulcas, — niekada to nedarėme. O ir majoras jau 
seniai negyvas. Tai dabar neužmerksi. 

Maksas Šulcas atsistojo ir nusvirduliavo prie negyvėlio, tik- 
tai pažiūrėjo į plačiai atmerktas akis, bet prie jo neprisilietė, 
tada vėl atsvirduliavo prie virtuvinio stalo, atsisėdo ant kėdės, 
priešais ponią Holę. 

— Ir kaip ten buvo tame lenkų miške? — paklausė ponia 
Holė. 

— Aba... kaipgi ten buvo... — tarė Maksas Šulcas. Jis sun- 
kiai pasirėmė galvą rankomis, rodės, užsnūdo, paskui pakėlė 
garsų... gatvės ir pirmo aukšto virš rūsio... paskui atlošė galvą, 
prisikišo butelio kakliuką prie burnos, susivilgė lūpas, rodės at- 
sigavo, pasakė: — Aha... kaipgi ten buvo... 

— Taip, kaip ten buvo, — tarė ponia Holė. Ji smalsiai pa- 
linko į priekį, staiga išsigando jo varliškų akių, atsilošė at- 
gal, susimąsčiusi krapštė nosį, stebėjo Maksą Šulcą, juto, kad 

baimė praeina, pagalvojo, kad tai buvo seniai... jis niekam 
nieko nepadarys... tos varliškos akys... jos buvo pavojingos... 
o dabar jau nebe... bet būtų gerai, kad jis sustumtų dar vieną 
lazdą... galbūt vėliau... jis gerai barškinasi... ir rūsyje jauku... 
šviečia žvakė... išties jauku... nors ir truputį šiurpoka... bet 
jai tai patinka... tik tas negyvėlis spokso... bet jos tai netrik- 
do... ir būtų gerai pamatyti, kaip atrodo tie auksiniai dan- 
tys... ar jis kada nors juos parodys?.. jauku čia... ji soti... ir 


gerai jaučiasi... 


— O buvo taip, - pasakė Maksas Šulcas. — Dieną prieš. Laub- 
valdėje. 

Man staiga suskaudo pilvą. Ir aš pasakiau savo unteršturm- 
fhureriui: „Unteršturmfureri, leiskite pranešti, aš negaliu šau- 
dyti kalinių, nes man skauda pilvą!“ 

Ir mano unteršturmfureris atsakė: „Tai malonėkite nusišik- 
ti. Tik greičiau!“ 

Ir aš pasakiau: „Aš jau padariau tai. Tačiau nepadėjo.“ 

Ir mano unteršturmfureris paklausė: „Kas atsitiko, Maksai 
Šulcai!“ 

Ir aš jam atsakiau: „Varšuva krito!“ 

Maksas Šulcas reikšmingai šyptelėjo poniai Holei, pasičiu- 
po viskio butelį, bet negėrė, pastatė jį atgal ant virtuvės stalo, 
pastebėjo, kad „kažkas“ prilipę prie jo apatinės lūpos... šalta... 
negyva... įkypa... cigaretės nuorūka... suėmė ją dviem pirštais, 
nerūpestingai sutraiškė, apsilaižė lūpas... 

— Buvo kritusi Varšuva. Rusai stovėjo priešais Krokuvą, Lo- 
dzę, Tilžę... ir maždaug už dvidešimties kilometrų nuo Laub- 
valdės. Stovykloje vyravo skirstymosi nuotaikos. Vyrai krovėsi 
daiktus. Mūsų buvo 112. Ir kiekvieną iš mūsų buvo apsėdusi 

viena vienintelė mintis: Nešdintis! Kol čia neatsibeldė rusai! 
Nešdintis! Į Vokietiją! 

Maksas Šulcas čiupo kitą „Camel“, ėmė ieškoti degtukų. Po- 
nia Holė juos jam pastūmė. 

— Tai va. Buvo taip, - pasakė Maksas Šulcas. - Penki sunk- 
vežimiai stovėjo paruošti. Mes turėjome nešdintis. O kalinių 
negalėjome pasiimti. Jų buvo nedaug. Tuos, kurie dar buvo 
likę, reikėjo sušaudyti. 

Kaliniai tempė ir krovė dėžes į sunkvežimius. Mes galėjo- 
me pasiimti tik šiek tiek maisto produktų, šaudmenų, dėžę su 
papuošalais ir dėžę su negyvėlių auksiniais dantimis, tik jų li- 
kučius, kurių dėl laiko stokos nespėjome išsiųsti į reichą. Taip 
tad buvo, - kalbėjo Maksas Šulcas. — Kai paskutinė dėžė buvo 
pakrauta — ta su auksiniais dantimis, — atsitiko nelaimė. Ji nu- 
krito ant žemės ir sulūžo, ir iš jos pabiro auksiniai dantys. Aš 
stovėjau prie sunkvežimio ir atidžiai viską sekiau, nors man ir 
skaudėjo pilvą. Tačiau sukandau dantis — savo — nes to mes 
buvome išmokę. 

Taip tad buvo. Auksiniai dantys pasipylė ant žemės. Kitos 
tuščios dėžės niekur nebuvo. Neturėjome. Todėl įsakiau vie- 
nam kaliniui atnešti kelias kartonines. Tačiau kam aš tai pa- 
sakoju. Tai nesvarbu. Taip buvo, ir viskas. Auksiniai dantys 
paskui buvo surinkti į kelias vidutinio dydžio dėžes ir pagaliau 
pakrauti. 

Šit kaip buvo. Tada aš gavau įsakymą sušaudyti belaisvius. 
Kaip sakiau, jų buvo nebedaug. Aš juos suskaičiavau: aštuo- 
niasdešimt devyni! Smulkmena! Su tiek gali susitvarkyti vienas 
Žmogus. 

Tačiau man skaudėjo pilvą. Ir aš nuėjau pas savo unteršturm- 
fiurerį ir pasakiau jam tai. Tačiau jis nieko nenorėjo girdėti. 

Maksas išpūtė priešais save tirštą dūmų kamuolį. 
— Ką gi, — pasakė Maksas Šulcas, — tada aš juos sušaudžiau 


su skaudamu pilvu. 


Maksas Šulcas įsmeigė akis į ponią Holę. 

— Kai palikome stovyklą, - lėtai ištarė jis, — pradėjo snigti. 
Kurį laiką buvo tyku, ir snaigės be garso krito iš dangaus kaip 
paukščių plunksnos. Mes važiavome per lenkų mišką Vokieti- 
jos pusėn. Ir miškas atrodė kaip vokiečių pasakose, virš aukštų 
medžių tylus dangus ir snaigės kaip baltų paukščių plunks- 
nos. Lygiai taip turėtų atrodyti miškas, virš kurio ponia Holė 
purto savo patalus — ponia Holė iš Grimų pasakų... Grimų 
pasakos... mėgstamiausia Iciko Finkelšteino knyga... kai Ici- 
kas Finkelšteinas buvo dar mažas... Icikas Finkelšteinas... jis 
taip ją mėgo... tą pasakų knygą... ir tai buvo vokiškų pasakų 
knyga. 

Tačiau paskui... pakilo vėjas. Ir vokiečių pasakų miškas pa- 
sikeitė, rodės, pranyko sniego pūgoje, vėl virto lenkų mišku. 
O frontas buvo čia pat. Jis tupėjo už mūsų tankmėje, kiūtojo 
kažkur arti, tūnojo miške už mūsų kaip kokia prakeikta ugnimi 
spjaudanti salamandra, bet neilgai, paskui ėmė šliaužti paskui 
mus, šliaužė paskui mus, šliaužė greičiau už mus, nors mes va- 
žiavome, o ne šliaužėme, apipylė mus fejerverkais. 


Aš stovėjau šalia Giunterio. Paskutiniame sunkvežimyje. O ša- 
lia mūsų stovėjo stovyklos komendantas Hansas Miuleris, sto- 
vėjo prie dėžių su auksiniais dantimis, saugojo auksinius dan- 
tis, rodės, nebepasitikėjo nė vienu iš mūsų, stovėjo šalia manęs 
ir Giunterio ir spoksojo į auksinius dantis. 

Mums buvo šalta. Mes karksojome įsisupę į savo milines. Aš 

laikiausi įsikibęs į Giunterį. Sunkvežimio kėbulas buvo žemais 
bortais, be stogo. Mes visi apsnigti. 

Pasakiau Giunteriui: „Į Vokietiją!“ 

Ir Giunteris atsakė: „Taip, į Vokietiją!“ 

Ir stovyklos komendantas Hansas Miuleris pasakė: „Frontas 
vis artėja. Ta prakeikta pūga. Kad mes bent greičiau važiuo- 
tume. Ir aš kertu lažybų, mano ponai, kad tie bernai mūsų 
tyko!“ 

„Kokie bernai?“ — paklausė Giunteris. 

„Partizanai, — atsakė stovyklos komendantas Hansas Miule- 
ris. — Kitame miško krašte.“ 

Ir Giunteris pasakė: „Kur jo kraštas? Ir kur kitas kraštas? Šis 
miškas juk neturi krašto.“ 

„Partizanai, — pasakė stovyklos komendantas Hansas Miu- 
leris, — laukia mūsų. Turėkite tai galvoje. Galbūt net ne miško 
krašte. Galbūt dar prieš kraštą.“ 

„O mes važiuojame į Vokietiją, — pasakiau aš. — Tarp fronto 
ir tarp partizanų... ir mes pravažiuosime. Mes juk pravažiuosi- 
me. Ar ne?“ 

„Aišku, kad pravažiuosime, — atsakė stovyklos komendantas 
Hansas Miuleris. — Ir dar kaip!“ 


Man vėl ėmė susuko pilvą. Šįkart ne dėl Varšuvos kritimo. Šį- 
kart dėl partizanų. Jie kiūtojo visur. Ir aš žinojau: mes važiuo- 
jame į spąstus. 

Aš nepaprašiau leidimo. Nusvirduliavau į galą, atšoviau 
užpakalinio borto sklendes, nusileidau kelnes, atsitūpiau, per- 
kreiptu veidu, iškišau savo šąlantį užpakalį į lauką, įsitvėriau 
į bortą, įspraudžiau galvą tarp kelių, apdergiau miško kelią... 
apsnigtąjį... 

Pamatęs, ką darau, stovyklos komendantas taip pat perkrei- 
pė veidą, užsikrėtė nuo manęs, taip pat nusvirduliavo į galą, 
nusiplėšė kelnes dar greičiau už mane, atsitūpė greta manęs, 
pasakė: „Taip juk šika tik nearijai! — pasakė. — Čia dabar! — 
pasakė. — Tik ne mes!“ — sudejavo iš skausmo, paliko tamsų 
pėdsaką ant miško kelio, apsnigtojo, paliko pėdsaką šalia ma- 
niškio. 

Kiti... draugai... tik juokėsi... gręžiojosi į mus... stovėjo ap- 
snigti atvirame sunkvežimyje... stovėjo kaip sardinės... atvirai... 
juokėsi... pokštavo... Giunteris irgi. 

Staiga pirmas sunkvežimis sustojo. Sustojo ir kiti. Mūsiš- 
kis taip pat. Labai staiga. Automobilių kolona sustingo vietoje. 
Ant miško kelio kažkas gulėjo. Nukirstas medis. Ir tada ėmė 
pyškinti. Labai staiga. Ir dar kaip pyškinti! Iš miško. Jie pyški- 
no. Partizanai. Tai buvo partizanai. Jų ginklai buvo seni. Tačiau 
šaudė gerai. Jie tai, reikia pripažinti, mokėjo. 

Aš tupėjau šalia Hanso Miulerio, stovyklos komendanto. O 
tas tupėjo šalia manęs. Kulkos mūsų nekliudė. Tik tuos, ku- 
rie stovėjo juokdamiesi atvirame sunkvežimyje... atvirai... ir jie 
staiga liovėsi juoktis... susmuko. 

— Jums reikėjo pamatyti, - pasakė Maksas Šulcas, - kaip grei- 
tai aš užsitraukiau kelnes. Dar niekad gyvenime nebuvau taip 
greitai užsitraukęs. Ir stovyklos komendantas Hansas Miuleris 
užsitraukė. Tas net greičiau už mane. Jis kaipmat jas užsitraukė, 
puolė į priekį... prie kruvinos sušaudytų draugų krūvos... čiupo 
ginklą ir ėmė pyškinti į mišką, leisti vieną salvę po kitos. 

Aš padariau tą parį. Pasekiau jo pavyzdžiu. Šaudyti mokė- 
jau. Ir pilvo skausmas jau buvo praėjęs. Jums reikėjo pamatyti! 

— Ką man reikėjo pamaryti? — paklausė ponia Holė. 

— Kaip mes užbūrėme mišką, — atsakė Maksas Šulcas. — Tai 

buvo mūsų paskutinis mūšis. Kai iššovėme paskutinį šovinį, 
pasidarė tylu tylu. Miškas tylėjo. Ir frontas tylėjo. Ir partizanai 
tylėjo. Net vėjas nutilo, ir nustojo kritęs sniegas. 

„Dingstam iš čia!“ — suriko stovyklos komendantas Hansas 
Miuleris. 

O aš tik burbtelėjau: „Taip, po velnių!“ 

Mes metėme savo ginklus į sužeistųjų ir negyvėlių krūvą. 
Hansas Miuleris, stovyklos komendantas, čiupo vieną dėžę 
su auksiniais dantimis ir atsivėdėjęs sviedė ją į krūmus. Tada 
mes iššokome iš sunkvežimio, pasipustėme padus ir dingome 
miške. | 

— O kas atsitiko Giunteriui? Ar Giunteris mirė iškart? 

— Aš to nežinau, - atsakė Maksas Šulcas. - Giunteris gulėjo 
tarp kitų. Aš jį pamačiau tiktai kitą dieną. 

— Papasakokite man... kaip jį pamatėte. 

— Gerai, — pasakė Maksas Šulcas. — Vėliau. 

— Kaip ten buvo su tuo mišku? Jūs jį iš tikrųjų užbūrėte? 

Maksas Šulcas linktelėjo. 

— Miškas tylėjo. Tačiau kai mes ėmėme bėgti... jis pradėjo 
juoktis. 

— Aš netikiu, jūs fantazuojate, - numojo ranka ponia Holė. — 
Miškas negali juoktis. 

— Gali, — pasakė Maksas Šulcas. — Miškas gali juoktis. Jis 
vėl atgijo. Frontas vėl ėmė siautėti. Partizanai išlindo iš savo 
slėptuvių ir ėmė pyškinti mums pavymui. Ir prasivėrė debesys. 
Medžių viršūnėse ėmė kaukti vėjas ir kapoti mums veidus šai- 
žiu sniegu. Mes bėgome su limpančiomis apatinėmis kelnėmis, 
bėgome kaip nearijai. 

Aš pamečiau iš akių stovyklos komendantą Hansą Miulerį. 
Kiek ilgai klaidžiojau po mišką, nežinau. Galbūt porą valandų. 
Paskui radau apleistą bunkerį, įsiropščiau vidun ir praleidau 
ten naktį. 

— Naktį? — paklausė ponia Holė. 

— Taip, naktį, — atsakė Maksas Šulcas. 


— Pamiegojau kelias valandas, tuo metu frontas persirito per 
mane, aš to net nepastebėjau, paskui pabudau, išsigandau, nu- 
sistebėjau, pasakiau: „Kas čia dabar?“ 

Išlindau iš bunkerio. Buvo dar juoda naktis. Išsilyginau uni- 
formą pirštų galais, sumušiau kulnais ir užriaumojau dangui. 

Aš riaumojau: „Tebūnie šviesa!“ 

Aš riaumojau: „Tebūnie šviesa!“ 

Aš riaumojau: „Tebūnie šviesa!“ 

Tačiau veltui, niekas nesidarė. Metų metus anksti rytą riau- 
modavau dangui. Ir dangus visuomet paklusdavo. O dabar... 
staiga... nieko. Dangus neklausė. 
sustojęs. 

Tik po kiek laiko ėmė po truputį brėkšti. 


— Jūs vis dėlto fantazuotojas, — tarė ponia Holė. - Man iškart 
reikėjo suprasti. Kai kalbate, negali žinoti, kas tiesa ir kas ne. O 
kas atsitiko Giunteriui? 

— Ak taip, Giunteriui... — pasakė Maksas Šulcas. — Vėliau, kai 
prašvito, nuėjau į tą vietą, kur partizanai mus buvo užpuolę. Jie 
buvo nuvarę sunkvežimius. Ir visus nuknekcinę, išskyrus mudu — 
stovyklos komendantą Hansą Miulerį ir mane, — išmetę negy- 
vėlius ir sužeistuosius iš sunkvežimių, ir jie gulėjo kaip pakliuvo 

krūvomis ant miško kelio. Partizanai, aišku, buvo pribaigę ir su- 
žeistuosius. Trumpai tariant: ant apsnigto miško kelio gulėjo tik 
negyvėliai. Aš nukrapščiau sniegą nuo veido — keliems... apžiūrė- 
jau kūnus... pagaliau aptikau Giunterį... be pakaušio ir be galo? 
— Kaip atrodė Giunteris... be galo? —- paklausė ponia Holė. 
— Kaip menstruojanti moteris, - atsakė Maksas Šulcas, — su 
kruvina skyle tarp nuogų kojų. 
— Nuogų? - paklausė ponia Holė. 
— Taip, — atsakė Maksas Šulcas. — Visi jie buvo nuogi. 


— Ar žinote, kaip atrodo lenkų miškas sausio mėnesį? — paklau- 
sė Maksas Šulcas. - Anksti rytą, prieš pat saulėtekį? 

Kaip paveikslas Finkelšteinų svetainėje, — pasakė Maksas 
Šulcas. — Mat jie turėjo svetainėje didelį paveikslą... miško pei- 
zažą... svetimo krašto su šalta raudona saule, niūriais medžiais, 
nuo kurių gumbuotų šakų karojo varvekliai, smailūs kaip dra- 
kono dantys... karantys dantys, iššiepti prieš žemę, tarsi norėtų 
į ją susmigti... visa tai ir dar daug daugiau dengė balta drobė, 
susipynusi su keistais pilkais šydais. Finkelšteinų paveiksle ne- 
buvo tiktai nuogų negyvėlių ant miško kelio. 

— Kas buvo cie Finkelšteinai? — paklausė ponia Holė. 

— Finkelšteinai buvo Finkelšteinai, - atsakė Maksas Šulcas. — 


Kas gi daugiau jie galėjo būti. 


— Taigi aš stovėjau ten... tame prakeiktame lenkų miške, ant 
miško kelio, šalia negyvėlių, galvojau: Klausyk, Maksai... kaip- 
gi tu dabar parsirasi į Vokietiją? Norėjau paleisti dūdas, bet pa- 
galvojau apie tai, kad ašaros virs ledu ant mano blakstienų... 
nes Lenkijoje žiemą šalta, taip šalta, kad seilės užšąla, jeigu per 
plačiai išžioji marmūzę. 


) 131 ( 


— Tada ją verčiau reikia laikyti užčiauptą, — tarė ponia 
Holė. 

— Man nieko kito ir neliko, - pasakė Maksas Šulcas. — Tad 
stovėjau ant to miško kelio, spoksojau į negyvėlius, stovėjau stip- 
damas iš šalčio, neišsimiegojęs, kalendamas dantimis, alkanas... 

Partizanai, aišku, buvo viską pasiėmę... ir maisto pro- 
duktus. Žinojau, kad be maisto ir geros pastogės man galas. 
Turėjau kur nors prisiglausti, kur yra degtukų, — mat buvau 
paskutinius išnaudojęs, — kur galėčiau užsikurti ugnį ir kur 
būtų kokio nors mitalo. Man taip pat reikėjo gauti civilinių 
drabužių, išmesti savo uniformą ir — sakiau sau — pabandyti 
kirsti rusų linijas ir nusigauti į Vakarus... į Vokietiją. Niekas 
neturi žinoti, kas aš esu. Su mumis tie broliukai nesiterliojo. 
Su mumis... esesininkais. 

Taip tad buvo. 

Prieš pasišalindamas paieškojau krūmuose auksinių dantų. Ir 
radau juos. Dėžė buvo apsnigra. Aš nugramdžiau nuo jos sniegą 
ir ledą, užsiverčiau ant nugaros ir patraukiau per mišką, pasukau 
į dešinę ir vėl pasislėpiau tarp aukštų apledėjusių medžių, nes 
ten buvo saugiau. Galiuką pagūrinęs sustojau, nusiėmiau dėžę 
su auksiniais dantimis nuo kupros ir rankomis užkasiau sniege. 
Medžius aplink tą vietą pažymėjau savo kišeniniu peiliuku. 

Žinojau, kad stovyklos komendantas, kaip ir aš, klydinė- 
ja po mišką, ir kažkodėl džiaugiausi, kad pamečiau jį iš akių. 
Hansas Miuleris, aišku, grįš į tą vietą, kur mes vakar buvome 
užpulti, ir ieškos auksinių dantų. Aš tariau sau: Bus geriau, jei 
tuos dantis turėsi tu, o ne jis. Kai ateis tam metas, tu juos išsika- 
si — prieš nutirpstant sniegui... po kelių savaičių ar panašiai — ir 
žygiuosi toliau... su tais dantimis... iki Vokietijos. Tenai juos 
parduosi ir tada pradėsi naują gyvenimą. 

Miške knibždėte knibždėjo partizanų. Ir aš drebinau kinkas. 
Turėjau saugotis, kad jie manęs nepagautų. Vis prisimindavau 
Giunterį. Tą raudoną skylę tarp jo nuogų kojų. Baimė nuginė 
alkio jausmą. Aš klampojau per gilų sniegą ir pamažu sušilau. 
Po valandėlės išgirdau motorų gausmą ir sunkiųjų tankų vikšrų 
žvangesį, pagalvojau: Tai ivano tankų kolonos... o tenai kelias... 
ir dabar turiu būti ypač atsargus! Su ivanu nepajuokausi! Jis... 
ir partizanai! Tai ne juokas. O tos tankų kolonos, jos rieda per 
Lenkiją. Jos rieda į Vokietiją. 

į saulę, numačiau, kaip reikėtų eiti į Vakarus, tariausi einąs į 
Vakarus... 

Apie pietus pamačiau dūmus, pamačiau laukymę, atsargiai 
prislinkau arčiau, pauodžiau kaip žvėris orą. 

Iš pradžių mačiau tiktai stogą... persimetusį šiaudinį stogą 
su trumpu moliniu dūmtraukiu. Iš jo kilo juodi dūmai, sukosi 
virš stogo, čia pat strigo medžių šakose, išsivaduodavo pūstelė- 
jus naujam vėjo gūsiui ir šaudavo į viršų. Aš palydėjau dūmų 
tumulus akimis, pažvelgiau nenoromis į dangų ir išsigandau. 
Mat dangus virš šiaudinio stogo atrodė kaip ledas. Mėlynas le- 
das su įšalusia saule. 

— Aš dar nesu mačiusi mėlyno ledo, - pasakė ponia Holė. — 
Ir saulės, kuri būtų įšalusi. Tačiau pasakokite toliau! 

— Aha, o buvo taip, - pasakė Maksas Šulcas. — Tiktai pri- 
ėjęs arčiau pamačiau likusią pirkios dalį... turiu galvoje tai, kas 
buvo po stogu. Reikia pasakyti, kad nedaug. Žema valstietiška 
pirkia iš suplūkto molio, avių ir arklių mėšlo, baltai nudažyta 
kalkėmis. Tvartų nebuvo. Nei daržinės. Vien tiktai pirkia. Jos 
langai buvo siauri, apšalę, su ledo gėlėmis. 

— Ledo gėlėmis? - paklausė ponia Holė. 

— Taip, —- atsakė Maksas Šulcas. — Su ledo gėlėmis. Jos žydi 
tiktai žiemą... ypač ant langų stiklų... ir ypač ant Veronjos pir- 
kios langų stiklų. 

— Veronjos? 


— Taip, - atsakė Maksas Šulcas. — Veronjos! 


O buvo taip. 

Staiga atsidarė vienas langas. Aš pamačiau veidą. Surukusios 
senės veidą. Seną kaip pasaulis. 

— Kokio amžiaus? — paklausė ponia Holė. 

— Tiksliai nežinau, - atsakė Maksas Šulcas. — Tačiau ta suru- 
kusi senė buvo tikrai bent jau dvigubai vyresnė už jus. 

— Dukart keturiasdešimt devyni, — pasakė ponia Holė, — 
bus devyniasdešimt aštuoni. 

— Dukart penkiasdešimt devyni, - pasakė Maksas Šulcas, — 


bus šimtas aštuoniolika. 


Taip tad buvo, šitaipos. 

Langas greitai vėl užsivėrė. Kurį laiką niekas nė nekrustelėjo, 
ir aš jau pamaniau: Neišdegs! Senė pamatė uniformą. Ir, aišku, 
išsigando! 

Tačiau paskui durys atsidarė. Labai lėtai. Girgždėdamos. 
Labai keistai girgždėdamos. 

— Kaip pasakoje apie Joniuką ir Grytutę, — pasakė ponia 
Holė. - Mane jau šiurpas ima. 

— Mane irgi ėmė, — pasakė Maksas Šulcas. — Ir staiga ji iš- 
dygo ant durų slenksčio. Sena kaip pasaulis moteris. Ir keistai 
išsišiepusi. Tokios šypsenos aš dar nebuvau matęs. 

— O kaip ji šypsojosi? —- paklausė ponia Holė. 

— Ji šypsojosi kaip žmogėdra, — atsakė Maksas Šulcas. — Arba 

kaip žmogėdrienė. Nejučia pagalvojau apie milžinišką karilą, 
kuriame plaukioja mano užpakalis... — toks rožinis... gatavas 
pjaustyti — pamačiau savo varliškas akis skyrium plūduriuojan- 
čias nuovire. Ir mano akys matė jos veidą: išsišiepusį surukusios 
senės veidą... palinkusį prie katilo. 

— Ir rada jūs, aišku, pabėgote... — pasakė ponia Holė. 

Maksas Šulcas papurtė galvą. 

— Ką jūs! Kur aš turėjau bėgti? Aš buvau alkanas ir sušalęs. 
Miške tykojo partizanai. O Raudonosios Armijos tankai čia pat 
riedėjo keliu į Vokietiją. Aš buvau esesininkas... be to, vienas 
iš tų, kurie valė teritoriją Naujosios Tvarkos planuotojams... 
va kas aš buvau... Maksas Šulcas... masinis žudikas... nešantis 
kudašių... ir dar už fronto linijos. Miške tūnantys ir tankuose 
važiuojantys bernai... ir visi kiti, kurie sekė paskui tankus... vie- 
naip ar kitaip arba tik akimis, ar vien mintyse... kurie stovėjo už 
tankų ir laikė kumštį... tie kitos pusės vaikinai... ieškojo manęs, 
Makso Šulco, masinio žudiko... ir gviešėsi mano galvos! Ir aiš- 
ku — taip aš tada galvojau — mano galo, kurį norėjo nupjauti — 
kaip Giunteriui... ir tiems kitiems, kurie ten gulėjo... kad mane 
visai nukarūnuotų... po mirties. 

Aš mačiau senę. Ir mačiau Giunterį. Tokį kaip paskutinį- 
kart. Ir tirtėjau iš baimės. Ir tariau sau: „Čia stoviu aš ir negaliu 
kitaip!“ 

Aš įėjau paskui senę į pirkią. Kažką sulemenau lenkiškai... kelis 
žodžius, kuriuos buvau išmokęs. Tačiau senė nusijuokė ir pasa- 
kė: „Aš moku ir vokiškai.“ 

Pirkios viduje buvo du kambariai ir palėpė. Senė mane vi- 
sur apvedžiojo. Pirmiausia įžengėme į didelę virtuvę, savotišką 
gyvenamojo kambario ir kaimiškos virtuvės kombinaciją, kur 

buvo negrabaus darbo kėdės ir suoliukai, keturkampis stalas, 
ilgas suolas, aprūkęs židinys ir kepimo krosnis su šiltasuoliu. 
Prie lango stovėjo didelė juoda skrynia, panaši į karstą... ant 
sienų kabojo daug visokių keistų medžio raižinių ir užuolaidų. 
Tarp židinio ir krosnies gulėjo glėbys šiaudų. Ir tenai pamačiau 
ožką, mažulytę ožką, ne didesnę už ėriuką. Ji kramtė šiaudus, 
kai aš su sene ėjau pro židinį, pasuko galvą, keistai pasižiūrėjo į 
mane, pravėrė snukį ir sumekeno. 

Antrame kambaryje stovėjo tiktai didelė medinė lova su 
šiaudiniu čiužiniu. Šiaip buvo tuščia. Palėpės senė man nepa- 
rodė, ir aš pamaniau, kad tenai bus laikomas šienas ar seni ra- 
kandai. 

„Jūs, maryt, iš Laubvaldės, — karktelėjo man senė, - iš kon- 
centracijos stovyklos... už septynių kilometrų nuo čia! 

„Ne, - atsakiau aš. — Tikrai ne iš tenai.“ 

„Jūs meluojate, — pasakė senė. — Aš tai matau.“ 

Ir nusikvatojo. Ir tai nuskambėjo kaip ožkos mekenimas. 


Taip tad buvo, šitaipos. 

Židinyje smagiai degė ugnis. Senė pristūmė suoliuką, liepė 
atsisėsti, nutraukė man batus, kojines, vilkdama kojas išėjo į lau- 
ką, grįžo su sauja sniego, atsitūpė man prie kojų, ištrynė mano 
plikas, sustirusias kojas sniegu, išmasažavo, paskui papūtė į jas, 
karktelėjo: „Jos pamėlusios nuo šalčio... bet ne tiktai jos... ir visa 
kita... o dabar nusivilkite uniformą... ir apatinius... viską.“ 

Aš padariau, kas man buvo pasakyta. Ir netrukus nuogas 
stovėjau priešais židinį. Senė atnešė daugiau sniego... ištrynė 
mane, nuo galvos iki kojų, gerai išmasažavo, pasakė: „Lauke 
būtumėte sušalęs... Kokio jūs kraujo... arijų?.. Jis vėl cirkuliuo- 
ja... va taip! — dabar apsirenkite... ir likite sėdėti prie židinio... o 

aš paruošiu ko nors pavalgyti... jūs alkanas?.. kiek ilgai buvote 
miške... ir kiek laiko nevalgęs?“ 

„Nuo vakar dienos pierų, — atsakiau, — dvidešimt keturias 
valandas.“ 

„Ne taip jau ilgai, - pasakė senė. —- O atrodote labai išbadė- 
jęs. Jūs negalite ilgiau ištverti už nearijus!“ 

„Nežinau, - atsakiau. — Aš niekad nebuvau nearijas.“ 

„Netiesa, - pasakė senė. - Dabar esate.“ 


Senė kažką ketino su manimi daryti. Tačiau aš nežinojau ką. 
Galbūt norėjo naktį perpjauti man gerklę? Šią? Ar kirą naktį? 
Šiaip ar taip, aš neabejojau, kad ji ruošiasi mane nugalabyri! 
Senė pakvietė valgyti. Buvo skanu. Gavau barščių — tai raudo- 
nųjų burokėlių sriuba — su bulvėmis ir kaimiška duona. Senė 
valgė mažai. Iš tiesų tik spoksojo į mane ir, rodės, norėjo savo 
pavandenijusiomis akimis pasakyti: Tu liesas! Aš turėsiu tave 
truputį atpenėti. 

Mes greitai ėmėme viens kitam sakyti „tu“. „Tu atrodai kaip 
žydas, — pasakė ji, kai mano burna buvo pilna bulvių, duonos 
ir barščių. — Bet aš žinau, kad nesi.“ 

„Nesu“, - atsakiau. 

„Rytoj liksi vienas, - pasakė senė, — nes aš eisiu į kaimą. Ar 
esi kada matęs lenkišką kaimą?“ 

Aš atsakiau: „Taip. Lenkiškų kaimų... aš prisižiūrėjęs į valias.“ 

„Paskutinis mano vyras buvo jaunesnis už mane, - pasakė 
senė. — Daug jaunesnis. Ir turėjo dukterį iš pirmų vedybų. Ji 
gyvena kaime.“ 

„Ir ko tau riekia iš tos dukters?“ — paklausiau aš. 

„Maisto, — atsakė senė. — Kartą per savaitę gaunu kelias bul- 


ves, raudonųjų burokėlių, duonos, vodkos. Savaitės racioną.“ 

„Iš to ir gyveni?“ — paklausiau aš. 

„Taip, — atsakė senė. — Iš to ir gyvenu.“ 

Paskui mes gėrėme vodką ir darėmės vis atviresni. „Tu negali 
išeiti, — pasakė senė. — Dabar, žiemą, nenusigausi... iki Vokieti- 
jos. Sušalsi miške. Ir kur tu gausi maisto? Jeigu nueisi į gretimą 
kaimą, žmonės tave užplumpys. Arba ivanas pagaus. Arba par- 
tizanai. Arba policija. Dabar negali išeiti.“ 

„Ir ką tu siūlai?“ — paklausiau aš. 

„Palauk, iki ateis pavasaris, - atsakė senė. — Mes čia abu ga- 
lėsime išsiversti tuo maistu, kurio aš parsinešu iš kaimo, jei tru- 
putį pasispausime. Aš į tą laiką parduosiu tavo batus ir laikrodį 
ir už tai gausiu daug maisto. Mes jį sąžiningai pasidalinsime. 
Kad užtektų ir man, ir tau parsirasti į Vokietiją. 

Mes dar išgėrėme degtinės. Tačiau aš neatsikračiau baimės. 
Senė, aišku, sakė tiesą. Aš neturėjau kur iš čia eiti. Vienintelė 
protinga išeitis buvo palaukti pavasario. Galbūt pavasarį karas 
baigsis. Ir aš galėsiu sau žygiuoti. Buvau nieko prieš atiduoti jai 
laikrodį ir batus. Tačiau senė, maniau, aišku, meluoja ir tik nori 
mane užliūliuoti savo kalbomis. Kodėl ji turėtų mane laikyti iki 
pavasario? Nereikalingą burną! Ji perpjaus man naktį gerklę. Ir 
šiaip pasiims laikrodį! Ir batus! Juk taip? O gal ji ką kita mano 
su manimi daryti? 


Visą naktį nesumerkiau akių, gulėjau ant ilgojo suolo virtu- 
vėje, klausiausi, kaip gretimame kambaryje knarkia senė, tar- 
pais atsikeldavau pakurstyti židinyje ugnies. Lauke priešais 
langą kaukė vilkai, vėjas ūžavo medžių viršūnėse. Aš, aišku, 
galėjau nugalabyti senę. Tačiau kas tada mane iki pavasario 
aprūpintų maistu. Pats rodytis kaime negalėjau. Tad man rei- 
kėjo senės. 

Dar buvo ožka, kurios vardas, kaip išsiaiškinau, buvo Katiu- 
ša! Tačiau ji buvo liesa ir maža kaip ėriukas. Jei užplumpinčiau 
senę, pagalvojau, galėčiau papjauti ožką ir ja misti. Tačiau kiek 
ilgai? Kiek man užtektų mažos liesos ožkos? Ne! Aš priklausiau 
nuo senės. Man jos reikėjo. Senė galėjo su manimi daryti ką 
nori. Ji galėjo mane šerti iki pavasario. Galėjo paslėpti po lova 
ar kur nors pirkioj, jei užeitų partizanai... ar ivanas... ji galėjo 
mane apsaugoti. Tačiau galėjo ir įskųsti. Aš buvau visiškai nuo 
jos priklausomas. 

Apie tai galvojau visą naktį. 


Kitą rytą senė man pasakė: „Tu galėjai mane nužudyti. Tačiau 
aš tau nepatarčiau to daryti! — Lyg būtų perskaičiusi mano 
mintis. 

Aš pasakiau: „Todėl, kad tu mane aprūpini maistu?..“ 

„Ne tiktai dėl to, - atsakė senė. - Mano podukra yra įpra- 
tusi, kad kiekvieną savaitę pasirodau kaime. Jei staiga nepasiro- 
dyčiau, ji tuojau ateitų čia pažiūrėti, kas man atsitiko. Tau tai 
neišeitų į naudą. O jeigu nugalabytum ir podukrą, jai nespėjus 
nueiti į policiją, tau tai irgi nepadėtų. Kaime tai tuojau kristų 
į akis. Žmonės ateitų pažiūrėti. Ir tu paskui nebegalėtum Čia 
gyventi.“ 

Aš pasakiau: „Iš kur tokios mintys, Veronja? Kodėl aš turė- 
čiau tave žudyti? Arba tavo podukrą? Arba jus abi? Tatrai tuojau 
kristų į akis! Pati žinai!“ 

„Pavasarį galėsi išeiti, - pasakė senė. — O iki pavasario turėsi 
daryti, kol aš noriu.“ 

„Ir ką aš turėsiu daryti?“ — paklausiau. 


„Pamatysi“, - atsakė senė. 

Valgydami mes vėl gėrėme daug vodkos. Senė turėjo jos kelis 
butelius... iš geresnių laikų. Aš pralinksmėjau, nors tebejutau 
savotišką baimę, bet neišsidaviau. Papasakojau senei, kad aš 
metų metus kiekvieną ankstų rytą įsakinėju dangui, ir paro- 
džiau, kaip tai darau. Užriaumojau: „Tebūnie šviesa! Tebūnie 
šviesa! Tebūnie šviesa!“ 

Senė pasakė: „Tu girtas.“ 

Aš atsakiau: „Ir dangus visuomet paklusdavo.“ 

„Ir dabar tebepaklūsta?“ — paklausė senė. 

„Ir dabar“, — išdidžiai atsakiau aš. 

„Netikiu“, — pasakė senė. 

„Paklūsta, — pasakiau aš. — Aš galiu įrodyti.“ 

„Tada įrodyk“, — pasakė senė. 

„Gerai, - sutikau. — Kada tik panorėsi.“ 

„Rytoj anksti rytą, — pasakė senė. — Aš tave pažadinsiu. Prieš 
auštant. Ir tada galėsi baubti. Kiek tik norėsi. Tačiau vargas tau, 
jeigu būsi melavęs.“ 


Ir buvo taip. 

Senė pažadino mane ankstų rytą, prieš brėkštant. Aš apsi- 
vilkau savo uniformą ir apsimoviau batus. Mes atidarėme vieną 
langą ir abu įsmeigėme akis į tamsą. Aš sumušiau kulnais ir 
suriaumojau: „Tebūnie šviesa!“ 

Aš riaumojau: „Tebūnie šviesa!“ 

Aš riaumojau: „Tebūnie šviesa!“ 

"Tačiau niekas nesidarė ir tada senė ėmė kvatotis, nusvirdulia- 
vo prie virtuvės stalo, kur stovėjo žibalinė lempa, uždegė šviesą, 
iškėlė lempą virš savo bedantės burnos ir kvatojosi visa gerkle, 
paskui vilkdama kojas nuėjo prie didelės juodos skrynios, kuri 
stovėjo prie lango, atidarė ją, ištraukė bizūną, vis tebesikvatoda- 

ma savo mekenančiu, keistu juoku, paskui pamažu nusiramino 
ir karktelėjo man: „Aš galiu su tavimi daryti ką noriu! Galiu 
įskųsti! Galiu numarinti badu!“ 

Ir aš atsakiau: „Taip, gali. Tačiau to nepadarysi!“ 

„Padarysiu, — atsakė ji. — Jeigu nedarysi to, ko aš noriu.“ 

„Darysiu“, - pasakiau aš. 

„Aš dar niekad neplakiau Dievo, - pasakė senė. — Ir aš to 
norėčiau.“ 

„Plakti Dievą?“ — paklausiau aš. 

„Tą, kuris buvo Dievas“, — atsakė senė. 

Tada iškėlė į viršų bizūną ir karktelėjo: „Nagi! Maukis kel- 


nes! Greičiau!“ 


Gyvenimas Veronjos pirkioje buvo monotoniškas. Triskart per 
dieną barščiai, bulvės, duona, vodka ir pyla. Veronja buvo sena 
kaip pasaulis, bet stipri kaip ragana. Ji plakė mane smarkiai ir 
metodiškai, juokdamasi savo mekenančiu juoku, kai aš imdavau 
rėkti, rodės, niekad nepavargdavo, vilkdama savo senas kojas vi- 
suomet mane pavydavo, iškrapštydavo iš pastalės, iš pasuolės, iš 
užkrosnio... iš palovio kirame kambaryje. Aš galėjau daug ištverti, 
bet kartais netekdavau sąmonės. Išplakusi mane Veronja papras- 
tai pripildavo kubilą šalto kaip ledas vandens iš ištirpyto sniego. 
Ir aš turėdavau į jį atsisėsti, nes Veronja sakė, kad atviros žaizdos 
tada greičiau užsitraukia. Buvau įsitikinęs, jog Veronja nori mane 
užplakti ir to nedaro tik todėl, kad ilgiau pasimėgautų. 

Aš nuo pat pirmos dienos blogai miegojau, bet dar blogiau 
pasidarė tada, kai Veronja į suolą, ant kurio gulėjau, prikalė 
smailių vinių ir uždraudė jas ištraukti. Kartais rytą batuose ras- 
davau stiklo šukių arba sulankstytų surūdijusių vinių, dažnai ir 


sriuboje, kai kartu valgydavome. 

Tačiau tai buvo tik pradžia. Vėliau Veronja dar labiau įsi- 


smagino. 


Kartais sulaukdavome svečių. Daugelis partizanų ne iškart grįžo 
į civilinį gyvenimą ir vis dar glaudėsi miške, jie kartais užsuk- 
davo pas mus pasisemti vandens iš šulinio, esančio už pirkios, 
arba valandėlę pasišildyti visada prikūrentoje virtuvėje. Tuomet 
Veronja mane paslėpdavo kitame kambaryje po šiaudiniu čiu- 
žiniu. Kartais užeidavo ir koks medžiotojas ar policininkas. 

Kartą net du ivanai. Jie niekada ilgai neužtrukdavo, ir kai 
išeidavo, Veronja keiksmais ir spyriais išvarydavo mane iš savo 
lovos. 


Kaip sakyta, vėliau Veronja dar labiau įsismagino. Aš stengdavau- 
si atspėti, ką ji su manimi ketina daryti, bet vis neįstengdavau. 

Vieną naktį Veronja mane pažadino. Ji stovėjo priešais 
mano suolą, apsigaubusi juodu chalatu, su žibaline lempa ran- 
koje. Žili gaurai krito jai ant pečių ir nugaros. Veronja klas- 
tingai man šyptelėjo ir liepė sekti paskui ją. Mes nuėjome į 
kitą kambarį. Veronja pargriovė mane ant šiaudinio čiužinio ir 
atsiklaupė šalia. 

„Klausyk, Maksai Šulcai, — pasakė ji gergždžiančiu balsu. — 
Pokalbis bus rimtas. Kadangi meilė... ne juokai.“ 

„Ko tu nori, Veronja?“ — baugščiai paklausiau aš. 

Aš buvau atsisėdęs, bet Veronja vėl prispaudė mano galvą 
prie čiužinio. 

Ji pasakė: „Aš noriu žinoti, kiek lazdų tu gali sustumti?“ 

„Kaip kada“, — neaiškiai atsakiau aš. 

„Nekvailiok“, — pasakė Veronja, grėsmingai palinkusi prie ma- 
nęs. Nuo jos sujaudinto, dvokiančio kvapo man darėsi bloga. 

„Su riebia daugiau negu su liesa, — atsakiau mikčiodamas, 
matyt, todėl, kad mano motina buvo riebi. Aš bandžiau atsi- 
traukti nuo Veronjos, bet negalėjau, nes trukdė lovos kraštas. — 
Aišku, priklauso ir nuo amžiaus, - pasakiau stengdamasis lai- 
mėti laiko. - Kuo jaunesnė ir riebesnė, tuo daugiau lazdų... kuo 
senesnė ir liesesnė, tuo mažiau. Tačiau aš turiu ir principų.“ 

„Kokių principų?“ — pasidomėjo Veronja. 

„Nemiegu su moterimis, kurioms daugiau negu septynias- 
dešimt penkeri“, - atsakiau. 

„Taip... — tarė Veronja, — tai, sakai, turi principų ir, matyt, 
esi išrankus?“ 

Veronja išjuokė mane. Ji liepė man nesikelti, nuėjo į vir- 
tuvę, pakurstė ugnį, paskui išvirė keisto žolių gėrimo, grįžo ir 
davė man gerti. Aš gėriau, nes nenorėjau jos daugiau pykinti. 
Ji galėjo mane įskųsti. Galėjo su manimi daryti ką nori. Aš jo- 
kia mada neturėjau jos paversti savo prieše. Gėriau, kad nerei- 
kėtų galvoti apie dvokiantį kvapą, kad praeitų blogumas, kad 
ta žolių arbata nuplaučiau kartulį, susikaupusį skrandyje. Gė- 
riau iš baimės. Gėriau iš pasibjaurėjimo. Gėriau iš bejėgystės. 
Veronja prisūko žibalinę lempą ir pastatė šalia medinės lovos. 
Tada nušliūrino prie lango, pastovėjo ten valandėlę... su savo 
juodu chalatu... kažką pamurmėjo panosėje, judindama gau- 
ruotą galvą į taktą murmesiui, prispaudė raukšlėtą kaktą prie 
šalto stiklo, pažiūrėjo savo skvarbiomis akimis pro ledo gėles 
į žiemos naktį, rodės, klausydamasi vilkų kauksmo ir miško 
vėjo giesmės, paskui staiga atsigręžė, atšliūravo atgal prie lovos, 
kur gulėjau aš, iki paskutinio gurkšnio išsriuobęs savo arba- 
tą, išsigandęs, bjaurėdamasis... sustojo priešais lovą, pažiūrėjo į 
mane - veriančios akys ir varlės akys - įsiropštė į lovą, atsitūpė 
greta manęs, išsišiepė. 

Ir tada tai įvyko. Aš ėmiau drebėti visu kūnu. Pastebėjusi tai, 
Veronja vienu trūktelėjimu nutraukė man kelnes, numetė jas 
ant grindų, šalia lovos... šalia blausios lempos... čiupo man už 
šlaunų, prispaudė jas prie čiužinio, pati ėmė drebėti, prunkšti, 
apsinešusiu liežuviu laižyti lūpas, varvinti tirštas seiles, kažką 
sumurmėjo, praskleidė savo juodą chalatą, palinko prie manęs, 
taip žemai, kad jos krūtys... sudžiūvusios, juodaspenės... pa- 
lietė mano odą, ėmė savo raukšlėtomis rankomis glostyti man 
kelius, šlaunis, paskui staiga išskėtė pirštus, pirštus su ilgais 
nagais, nagais su juodomis panagėmis, lyg netyčia tais pirštais 
pasiekė mano galą, įsitvėrė į jį ir nebepaleido. 

O lauke kaukė vilkai. Medžių lajose ūžavo vėjas. Ir naktis 
žvelgė į kambarį savo užgesusiomis akimis. 

„Tas žolių nuoviras, - pasakė Veronja, - prikelia numirėlius. 
Ir tą negyvą varlę tarp tavo plikų kojų prikels. Taip tad yra, 
Maksai Šulcai. Dabar ji jau bunda. Neriasi iš savo odos. Ar gali 
varlė nertis? Šita gali. Ji iš tiesų neriasi. Ir auga. Kaip milžinas, 


uždarytas butelyje.“ 


Aš mylėjau Veronją visą naktį. Ir Veronja vis davė man to 
nuoviro. Per meilės tarpus pasakojau jai apie savo infarktą... 
patirtą Rusijoje... pasakojau apie žmonių šaudymus... prieš 
Laubvaldę... Rusijoje... pietų Rusijoje... kai buvau operaty- 
viniame dalinyje... pasakiau Veronjai: Aš gavau infarktą. Ne- 
buvau prie to pratęs... tada dar ne... tiek daug iškart sušau- 
dyti... moterų, vaikų... o jų akys, jų akys, Veronja. To buvo 
per daug... aš maniau, kad tai tik nuo rūkymo ir lakimo... 
bet viską darė akys. Ir aš gavau infarktą, Veronja... tada pietų 
Rusijoje... ir štabo gydytojas man pasakė: Laikykis saiko! Ir 


su moterimis! Kartą per savaitę! Ir tik vieną lazdą! Supratai? 

Vienąkart viena yra viena! Tačiau ne dvi! Ir, aišku, ne trys! Ir, 
aišku, ne keturios! Ir, aišku, ne penkios! Ir, aišku, ne šešios! Ir, 
aišku, ne septynios! 

Tačiau Veronja norėjo mane nužudyti. 

Kitą rytą aš vos galėjau pastovėti ant kojų. Man užteko jėgų 
tiktai nuslinkti iš tos medinės lovos iki savo suolo virtuvėje. 
Tenai kriokdamas susmukau. Tačiau tai dar nebuvo infarktas, 
nors man trūko oro ir jutau keistą silpnumą keliuose. 

Veronja išvirė man arbatos... kitokios... iš kitų žolių, kurios, 
pasak Veronjos, sustiprina širdį. Veronja man nesakė, iš kur turi 
žolių, tai buvo jos paslaptis, bet užsiminė, kad į arbatos sudėtį 
įeina ne tiktai žolės, bet ir malti dalykai: sugautų ir nugalabytų 
miško paukščių, kurmių ir lauko pelių kaulų miltai su vabzdžių 
akių ir džiovintų vasaros musių dulkėmis. 

Veronja ištrynė man kojas, pilvą, nugarą, padarė širdies ir 
sprando masažą. Per pietus pasijutau jau geriau, nebenorėjau 
gulėti ant virtuvės suolo, pakilau ir, kaip įprasta, pavalgiau kar- 
tu su Veronja prie stalo: barščių, bulvių, duonos ir vodkos... 
nors apetitas ir buvo ne per geriausias... 

Po pietų Veronja atidarė langą, liepė man žiūrėti ne į ledo 
gėles, o į mišką, liepė giliai kvėpuoti, įsiremti rankomis į šonus 
ir triskart pritūpti. Aš padariau, kas man buvo liepta. Tada tu- 
rėjau triskart apibėgti aplink virtuvės stalą, paskui priskaldyti 
malkų, išvalyti krosnį ir atlikti kitus namų ruošos darbus, kad 
pagerėtų kraujo apytaka. 

Vakare pasijutau vėl atgavęs jėgas, su sveiku apetitu valgiau, 
gėriau vodką, pralinksmėjau, turėjau dainuoti Veronjai vokiš- 
kas dainas, mušti kulnais, rėkti: „Sieg-Heil“, kad patvirtinčiau, 
jog vėl esu geros formos... pasiruošęs kitai orgijai su Veronja, 
kuri norėjo mane nugalabyti. 

Naktį vėl buvau pažadintas iš kieto miego, turėjau keliauti į 
kitą kambarį, gerti arbatą — meilės, o ne gydomąją... vėl stumti 
lazdas... septynias iš viso. 

Kitomis dienomis ir naktimis kartojosi tas pats. Naktimis 
Veronja mano strėnose uždegdavo dirbtinę ugnį, glėbesčiuoda- 
vo, norėdavo mane praryti, gašliai dūsaudama vartydavosi ant 
milžiniško šiaudinio čiužinio... o dienomis slaugydavo, girdy- 
davo gydomąja arbata, rūpindavosi mano kraujo apytaka, po- 
pindavo, negailėdama pildavo degtinės ir duodavo valgyti. 


Septintą naktį gavau lauktą infarktą. Kaip tik prieš rytą. 

Veronja išvertė mane iš savo lovos, nuvilko į virtuvę, už- 
kėlė, pasitelkusi į pagalbą suodiną žarsteklį, ant mano suolo, 
paguldė ant nugaros, pastatė prie kojų blėsčiojančią žibalinę 
lempą, palaukė, kol ims brėkšti, tada užgesino lempą, atsitūpė 
prie mano suolo... po ledo gėlėmis... pilku veidu... pilku kaip 
ryto brėkšma... veriančiomis akimis... akimis kaip kardai ir dil- 
gėlės... siauralūpe iššiepta burna... dideliais dantimis. 

Aš regėjau Veronją pro rūko šydą, gulėjau kriokdamas ant 
nugaros, plačiai išsproginęs akis, maniau, kad mirsiu, girdėjau 
smuikus ir arfas, mačiau ant lango stiklo tupinčius angeliukus... 
ledo gėlių taurelėse... giedančius, žaidžiančius ir laukiančius... 
mačiau ir Slavickį... mačiau save kūdikį... mačiau savo užpaka- 
lį... rožinį... mačiau motiną... girdėjau, kaip ji rėkia... kažkaip 
pastebėjau, kad Veronja nuslinko šalin... girdėjau, kaip židinyje 
brūžuoja žarstekliu... žinojau, kad ji kuria ugnį... pagalvojau 
apie didelį katilą... pamačiau save jau išvirtą... plaukiojantį tirš- 
tame nuovire... pamačiau savo užpakalį... savo, ne kūdikio... 
pamačiau masinio žudiko užpakalį... pamačiau savo akis... mi- 
lijonus akių... 

— Ir kas buvo paskui? — paklausė ponia Holė. — Kodėl jūs nenu- 
mirėte? Taip juk būtų buvę geriau. 

— Aš neturėjau mirti, — atsakė Maksas Šulcas. — Štai kas. 
Veronja visai nenorėjo manęs nužudyti. Tatrai supratau tik ant 
suolo... kai ledo gėlių taurelėse pasirodė angeliukai. Ji mane 
tiktai kankino. Ir viskas. Norėjo kažką man išaiškinti. 


Paskui ėmiau pamažu taisytis, — pasakė Maksas Šulcas. — Į tą 
laiką atėjo kovas. Arba bent jau vasario pabaiga. Saulės spin- 
duliai vidurdienį jau šildė. Ledo gėlės bijojo saulės ir apimtos 
siaubo myžčiojo ant langų stiklų. Sniegas miške tirpo, bet naktį 
vėl sušaldavo. 

Aukštai pakilus saulei mes atidarydavome langus. Kartais 
vėjas iki mūsų atnešdavo duslų kirvių smūgių aidą, spigų pjūk- 
lų džeržgimą ir virstančių medžių poškėjimą. Tada Veronja 
sakydavo: „Tai medkirčiai. Jie kerta mišką aplink Laubvaldės 
koncentracijos stovyklą... viską septynių kilometrų spinduliu.“ 

Ir aš paklausiau: „Kodėl jie tai daro? 

Ir Veronja atsakė: „Dėl piktų dvasių, kurios gyvena tų me- 
džių lapuose.“ 

„Medžiai dabar neturi lapų, - pasakiau. — Jie dar pliki.“ 

„Netrukus vėl sulapos, — atsakė Veronja. — Jie išleis pumpu- 
rus, jeigu medkirčiai laiku nesuspės jų iškirsti. 

„O kur tos dvasios dabar?“ — paklausiau. 

„Jos miega medžių žievėse, — atsakė Veronja. — Iačiau pava- 
sarį pabunda, užsiropščia ant lapų ir tvirtai ten įsikuria.“ 

Oras pastebimai atšilo. Sniegas visur tirpo, jis dar gulėjo 
aplink Veronjos pirkią, bet buvo kaip kartonas, kuris diena po 
dienos vis labiau spaudžiasi prie žemės, taip sakant, lyg tirpo 
iš vidaus, tarsi norėdamas mirti. Kai kur jau mačiau dideles 

balas, ypač priešais namo duris ir po stogvamzdžiu. Proskynoje 
iš miško virto krioklys. Medžiai dar buvo pliki, ir ant jų šakų 
dar gulėjo sniego likučiai, laikėsi iš paskutiniųjų. Sniegas buvo 
apimtas nevilties. O saulė... juokėsi... ji pašaipiai kvatojosi iš 
nevilties apimto sniego. Visas miškas buvo drėgnas kaip ir Ve- 
ronjos pirkia. 

Aš jau beveik visiškai atsigavau, per pietus išeidavau truputį 
pasivaikščioti, su savo batais, tvirtais ir nepraleidžiančiais van- 
dens. Veronja, aišku, žiūrėdavo, kad aš per toli nenuklysčiau, 
bet neprieštaravo, kad kartais išeičiau į lauką. 

Kartą užtrukau daugiau kaip dvi valandas. Aš zujau po 
mišką, tikėdamasis rasti tą vietą, kur buvau užkasęs auksinius 
dantis. Visuomet gerai orientuodavausi ir šiek tiek paklai- 
džiojęs pamačiau andai peiliu pažymėtus medžius. Kartoninę 
dėžę su dantimis buvau giliai užkasęs į sniegą, bet kai atsidū- 
riau tenai, persigandęs pamačiau, kad dėžė jau įžūliai kyšo iš 
sniego. 

Aš nežinojau ką daryti, neryžtingai stoviniavau priešais ją, 
klausiausi, pastatęs ausis. Miškas kalbėjo sava kalba. Medžiai 
pusbalsiu virkavo, lašino sniego ašaras... kartais priešinosi vė- 
jui, kuris jau buvo netekęs jėgos ir nei giedojo, nei švilpė, o 
tik šnarėjo. Besigaluojančiame sniege irgi kažkas čežėjo, ir aš 
spėjau, kad visokie gyviai, nors nieko nemačiau. Žemė buvo 
beveik išsimiegojusi ir pradėjusi rąžytis. Jau atskyriau ir vieno 
kito paukščio balsą. Tačiau labiausiai mane neramino... med- 
kirčių kirvių poškėjimas. Jis sklido iš visai netoli! 

Maksai Šulcai, — tariau aš sau, — jei turėtum kastuvą, ga- 
lėtum tuos prakeiktus dantis užkasti į žemę. Tačiau tai būtų 
kvaila. Mat jeigu medžiai bus iškirsti, tai kaip tu rasi šią vie- 


tą? Geriausia bus juos pasiimti. Tiktai žiūrėk, kad senė tavęs 

nepamatytų. Tu galėsi palikti dantis už pirkios krūmuose... o 
naktį... naktį... paimti didįjį Veronjos kastuvą... kuris padėtas 
palėpėje, — ištykinsi iš pirkios... kai Veronja miegos... ir užkasi. 


Maždaug per šimtą metrų nuo Veronjos trobos išsukau iš 
tiesaus tako, vedančio į laukymę, ir bandžiau aplinkkeliais nu- 
sigauti už pirkios, kad tenai, krūmuose, paslėpčiau savo gerą. 
Buvau tikras, kad Veronja pro virtuvės langą manęs nepamatys. 
Tačiau apsirikau. Veronja mane pamatė. Ji laukė manęs už pir- 
kios krūmuose, ir aš atsidūriau beveik jos glėbyje. 

Mane tarsi suparalyžiavo... atėmė žadą. Stovėjau priešais ją, 
tylėdamas, praradęs kalbos dovaną, su dėže ant kupros ir spok- 
sojau į ją. 

„Aš buvau palėpėje, - pasakė man Veronja išsišiepusi, — ir 
pamačiau tave pro langelį.“ 

Aš kažką sulemenau. 

„Ką čia atsinešei?“ — paklausė Veronja. 

„Savo daiktus“, — atsakiau. Aš po truputį ėmiau atgauti amą. 

„Kokius daiktus?“ — paklausė Veronja. 

„Savo, — atsakiau. — Kiekvienas juk turi kažką, kas jam pri- 
klauso! Ar ne?“ 

„Aišku“, — atsakė Veronja ir išsišiepė. 

„Turiu juos užkasti, - pasakiau. — Mat tenai yra dokumen- 
tų. Ir kitokių dalykų, kurių ivanui nereikia matyti.“ 

Veronja linktelėjo. Ir pasakė: „Gerai, tačiau dėžė šlapia. Jei- 
gu ją taip užkasi, viskas supus. Aš geriau duosiu tau storą maišą 
jai apvynioti. Tada galėsi užkasti. 

Aš sutikau su tuo. Mes nuėjome į pirkią ir aš pastačiau dėžę 
prie židinio. 

„Atidaryk ją, — paprašė Veronja, — parodyk, ką ten turi. 


) 149 ( 


„Ten yra amunicijos, - pasakiau. — Ir sprogmenų! Dabar ne- 
galiu atidaryti. Tegu pirma išdžiūsta. Šlapias kartonas prilipęs 
prie padegamosios virvutės. Ir gali įvykti sprogimas.“ 

Nežinojau, ar Veronja patikėjo mano žodžiais, bet mačiau, 
kad ji sutriko. 

„Tai netiesa — ar ne?“ — paklausė Veronja. 

„Tiesa“, — atsakiau aš. 

„Ir kam tau reikia amunicijos ir sprogstamos medžiagos?“ 

„Nebereikia, — atsakiau, — bet jos ten yra. Įsidėjau... kaip ir 
visi. Juk žinai, kaip buvo...“ 

Veronja daugiau nieko nesakė. Ji pastūmė dėžę labiau po 
židiniu... koja... bet atsargiai... sumurmėjo kažką Katiušai, ož- 
kai, pamaišė žarstekliu ugnį... įmetė į ją sausų šakų... papūtė... 
ir ėmė skusti bulves. 

Sutemus mes atsisėdome prie stalo... kaip visuomet paval- 
gyti barščių, bulvių ir duonos ir pagerti degtinės. Išgėrėme jos 
daugiau negu visada ir ėmėme taukšti visokius niekus. 

Mums besikalbant, Veronja pasakė: 

„Su ta sprogstama medžiaga ir amunicija, tu, matyt, nori 
paskutinįsyk užkurti pirtį ivanui?“ 

Aš nieko neatsakiau, tik papurčiau galvą. 

„Aš tau irgi nepatarčiau to daryti, —- pasakė Veronja. — Su 
ivanu menki juokai. Duok jam ramybę. Ir džiaukis, kad jis tau 
duoda.“ 

Aš atsakiau: „Aš ir džiaugiuosi. Man karas baigtas.“ 

„Žinai ką, — pasakė Veronja, - šiandien popiet aš beveik pa- 
tikėjau, kad tu pabėgai... nes labai ilgai užtrukai. Tačiau paskui 
tariau sau: Ne, jis ne toks kvailas! Be maisto... nieko nepasiėmęs 
kelionei... ne, jis ne toks kvailas! Ir gerai žino, kad negali rodytis 
kaimuose, nes žmonės jį tenai užmuš.“ 

„Teisybė, Veronja“, — pasakiau aš. 

„Vokietija leidžia paskutinį kvapą, - pasakė Veronja. — Kai- 
me kalbama... kad karas po kelių savaičių baigsis. Tik ne tau, 
Maksai Šulcai. Ir kitiems.“ 

„Taip, - pasakiau aš. — Viskas nuėjo balon.“ 

Veronja linktelėjo ir paklausė: „Kokion balon?“ 

„Ivano, — atsakiau. — Jo bala didelė.“ 

„Taip, - sutiko Veronja. — Gerai sakai. O kaip su ameriko- 
nų, anglų ir kitų balomis?“ 

„Nežinau“, - atsakiau. 

„Jos geresnės tau“, - pasakė Veronja. 

Aš linktelėjau, gurkštelėjau degtinės, šyprelėjau ir pasakiau: 
„Aš įšoksiu į kokią nors balą ir dingsiu joje. Tačiau tik ne ivano 
baloje.“ 

„Turėsi toli eiti per miškus, - pasakė Veronja, - kol rasi tin- 
kamą balą. Ivanas ne visur.“ 

„Taip, — sutikau aš. — Gerai sakai.“ 

„Duok man rytoj savo laikrodį ir batus, - pasakė Veronja, — 
ir galbūt dar kelis daiktus iš tos dėžės... ar turi joje dar kitus 
batus? Šiaip ką nors, ką galėčiau parduoti? Aš įdėsiu į kelionę 
užtektinai maisto... kelioms savaitėms... ar daugiau... Tada ga- 
lėsi nešdintis.“ 

„Taip“, - pasakiau aš. 

„Ir susirasti kokią nors balą, į kurią galėtum įšokti.“ 

Aš jai pritariau. 

Ir Veronja pasakė: „Tačiau tau tai nepadės. Nes Dievas yra 
visur. Tu nuo jo nepasislėpsi.“ 

Aš pasakiau: „Matysim.“ 

Ir Veronja pasakė: „Taip.“ 

Ir aš pasakiau: „Taip.“ 

Ir Veronja pasakė: „Tada nešdinkis! Arba geriau dar lukte- 
lėk... galbūt iki balandžio... ką? Miške jau nebesušalsi. Tačiau 


žemė drėgna. Geriau palauk, kol išdžius! 
„Taip, - pritariau aš. - Žemė pirma turi išdžiūti.“ 


— Ir dėžė su auksiniais dantimis turėjo išdžiūti, - pasakė Maksas 
Šulcas. — Tačiau tai reikėjo kaip nors uždelsti. 

Naktį aš gulėjau ant savo suolo ir sukau galvą, kaip galėčiau 
apdumti akis Veronjai. Rytoj rytą turėsiu jai ką nors suregzti, 
kad sutrukdyčiau atidaryti dėžę. Ir man toptelėjo: galėčiau tie- 
siog atitraukti dėžę nuo židinio, kad ji liktų šlapia. Tada Veronja 
jos neatidarys. Tačiau Veronja naktimis dažnai ateina į virtuvę 
pažiūrėti, ar aš miegu. Ji, aišku, pastebės, kad dėžė nebestovi 
prie židinio. Ir aš tariau sau: Ne! Dėžė liks prie židinio! Ugnis 
vis tiek netrukus užges. Ir dėžė rytoj, matyt, nebus visai sausa. 
Ir tada pagalvojau: O jeigu bus? Ką tada darysi? Aš susimąs- 
čiau. Ką gi, tariau paskui sau, tada tu labai anksti atsikelsi, kol 
Veronja dar nebus pakirdusi... ir pažiūrėsi, ar dėžė tebėra sausa. 
Jei bus išdžiūvusi... užliesi ant jos šiek tiek vandens. Kubilas juk 
stovi prie židinio. O paskui... paskui ką nors sumąstysi. Veron- 
jai nevalia atidaryti dėžės! 

Kuo ilgiau sukau galvą, tuo labiau pavargau. Ir, aišku, nepa- 
stebėjau, kaip užmigau. Taip jau būna. 

O naktį ožka Katiuša pragraužė šlapią kartoną, praplyšo di- 
deliausia skylė... ir pažiro auksiniai dantys... pažiro ant grindų. 

Aš pabudau tik tada, kai Veronja apsimiegojusi atėjo į virtu- 
vę, pakėliau galvą, pamačiau, kas padaryta, pažvelgiau į Veronją 
ir pamaniau: Vėlu! 

Pamačiusi ant virtuvės grindų išbirusius auksinius dantis, Ve- 
ronja ėmė garsiai rėkti, kaip beprotė sproginti savo senas akis, 
rautis plaukus, baisėdamasi į mane įsispoksojo, matyt, pamanė: 
Man vaidenasi! Piktosios Laubvaldės dvasios! — staiga nulėkė 
prie židinio, spyrė Katiušai, ištraukė iš po židinio kirvį, ėmė dar 
garsiau rėkti, pasilenkusi lakstyti aplink Kaciušą... išsižiojusi... 
atkišusi didelius dantis... seilėdamasi... žibančiomis akimis... 
palaidais išsidraikiusiais plaukais... staiga ėmė strykčioti... kaip 
ožka... savo senomis kojomis... paskui peršoko vienu šuoliu per 
ožką, pasileido prie mano suolo ir puolė mane su kirviu. 

Aš aplenkiau Veronją. Išvengiau smūgio, parverčiau Veronją 
ant žemės, pats pastvėriau į suolą įsmigusį kirvį, užsimojau ir 
trimis kirčiais suknežinau tai raganai galvą. 

Trimis kirčiais! Kaip sakoma, visų gerų dalykų būna trys. 
Veronjos kiaušas nulėkė po suolu ir plojosi į sieną. Dalis jos 
galvos nuskriejo į kitą pusę ir prilipo ant miegamojo slenksčio. 
O Veronjos veidas... nušliuožė prie židinio ir įsispraudė tarp 
kojų Kariušai, kuri pasibaisėjusi šoko į židinio skylę. Ant Ve- 
ronjos veido pažiro šalti pelenai. Aš paėmiau anglių semtuvą, 
sušlaviau į krūvą veidą ir pelenus, įmečiau į židinį, užkūriau 
smagią ugnį. 


— Ir tada, — pasakė Maksas Šulcas, - ir tada... Taip, tada ėmiau 
dairytis kitų tos raukšlėtos senės galvos dalių, suradau jas ir su- 
mečiau į ugnį. Užsiverčiau begalvį Veronjos kūną ant pečių ir 
nunešiau už pirkios prie šulinio. Šulinys buvo gilus. Ir įmečiau 
į jį begalvį kūną. 

„Maksai Šulcai, — tariau sau. — Maksai Šulcai! Dabar tau 
reikia nešdintis! Pavasaris už miško. Tačiau tu negali jo laukti. 


Turi dingti! Ir eiti pasitikti pavasario.“ 

Aš papjoviau ožką Katiušą, supjausčiau ją į gabalus, užkūriau 
didelę ugnį ir išviriau Katiušos palaikus. Tada išpyliau iš karto- 
ninės dėžės auksinius dantis į tuščią miltų maišą, dėžę sudegi- 
nau, sudėjau į maišą ožkos mėsą... ant viršaus... ant auksinių 
dantų, paėmiau ir vodką bei likusias bulves, duoną ir burokė- 
lius. Nusivilkau savo uniformą. Nusimoviau batus. Juodojoje 
skrynioje po virtuvės langu radau ne tiktai bizūną, bet ir vi- 
sokių drabužių, kadaise priklausiusių Veronjos vyrui. Pasirin- 
kau, kas buvo geriausia: šventadienį kostiumą. Radau ir juchto 
batų porą, apatinių baltinių, marškinių. Nuo galvos iki kojų 
persirengiau, dar įsidėjau apatinių į maišą... užsimečiau jį ant 


kupros ir palikau trobą. 


— Aš ėjau pavasario pusėn, — kalbėjo Maksas Šulcas. — Miško 
žemė vis sausėjo. Ir vieną dieną mes susitikome: pavasaris ir aš. 

— Ar žinote, kaip lenkų miške atrodo pavasaris? — paklau- 
sė Maksas Šulcas. — Kaip lenkų miškas pavasarį. Taip atrodo! 
Pavasarį saulė ir žemė suėda sniegą. Ir nustoja verkti medžiai. 
Jie žiovauja ir purtosi. O žemė, saulė ir lietus nuveja pakasynų 
maršką ir nuaudžia naują margą žolių, gėlių ir kitų dalykų ki- 
limą. Gerai nežinau, iš ko ir kaip. Žinau tik tiek, kad pavasaris 
kiekvienais metais ateina į Lenkiją, nesvarbu, kas ją valdo — 
ivanas ar aš. Manau... kad visada taip bus. Pavasariui nerūpi 
ivanas. Ir jam nerūpiu aš. Kai sutikau pavasarį, tada, lenkų 
miške, jis truputį šyptelėjo. Mar jo akyse aš, Maksas Šulcas, 
nebebuvau tas užkimęs vabalas, kurį laiką laidęs gerklę, o pas- 
kui praradęs balsą. 

— Taip tad buvo, — kalbėjo Maksas Šulcas, — ištisas savaites 
ėjau per lenkų mišką. Taip pat per laukus ir pievas. Ir vieną 
dieną pasiekiau sieną. 

Atėjęs į pirmą vokiečių kaimą sustojau kaip įkastas. Namai 
buvo sudeginti, gyventojai pabėgę nuo rusų. Pamačiau kelio 
rodyklę, kurios smaigalys rodė į viršų... į dangų. Bandžiau per- 
skaityti nutrintą kaimo pavadinimą, bet neįstengiau. 

1. 


Žvakė buvo seniai užgesusi. Rūsyje tamsu, nors į akį durk. 

Maksas Šulcas nepastebėjo, kad ponia Holė buvo užmigusi 
ant virtuvės kėdės. Kurį laiką jis kalbėjo pats sau. Gėrė viskį, 
rūkė cigaretes ir girtomis akimis spoksojo į tamsą. Pamatęs, kad 
ponios Holės galva ramiai ilsisi, atremta į kėdės atlošą, ir išgir- 
dęs, kad ji keliskart knarktelėjo, tiktai dabar suprato, kodėl ji 
taip ilgai tylėjo. 

Maksas Šulcas piktai bakstelėjo ponią Holę viskio buteliu, ir 
ta išsigandusi atplėšė akis. 

— Kas acsitiko? 

— Nieko neatsitiko, - atsakė Maksas Šulcas. — Jūs visą laiką 
miegojote. 

— Ne visą, — nesutiko ponia Holė. — Aš kartais pabusdavau. 

Maksas Šulcas svirduliuodamas pakilo, atsitrenkė į kėdę, ne- 
tvirtais žingsniais nuslinko prie lovos, rado ant dėžės užgesusią 
žvakę, uždegė ją ir grįžo prie stalo. 

— Jūs girtas, — pasakė ponia Holė. 

— Ne kaip reikia, - atsakė Maksas Šulcas. 

Ponia Holė nusijuokė. Valandėlę ji krapštė nosį, taisėsi plau- 
kus, ieškojo ant stalo duonos trupinių, lipdė iš jų rutuliukus, 
žaismingai juos sprigtavo, taikydama Maksui Šulcui į ranką. 

— Ar žinote, Maksai Šulcai... kad man įdomu jūsų klausytis. 

— Jūs miegojote, — pasakė Maksas Šulcas, — ir visai manęs 
nesiklausėte. 

— Klausiausi, — paprieštaravo jam ponia Holė. — Istorijos 
pradžią girdėjau. Vis klausinėjau jus. Ir kalbėjau su jumis. O 
vėliau... vėliau... taip, užmigau... bet visai nenorom. Tarpais aš 
vis pabusdavau... aš juk sakiau jums... ir pasiklausydavau... ma- 
nau... kad viską girdėjau... beveik iki pat galo. 

— Aha, — tarė Maksas Šulcas. - Gerai. Man į tai nusišikt. 

— Ar žinote, kad jūs kartais kalbate kaip poetas! 

— Kartais man išeina, — pasakė Maksas Šulcas, — nors ir ne 
visada... | 

— Visai ne kaip kirpėjas, - sušnabždėjo ponia Holė. - Ir tik- 
rai ne kaip masinis žudikas. O kaip poetas. 


Maksas Šulcas dar jai pasakė, kad vengė ne tiktai kelių, bet ir 
geležinkelio stočių. Jų ypač. Ir po Didžiosios Tėvynės kapitu- 
liacijos. 

— Visąlaik ėjau pėsčias, - pasakė Maksas Šulcas. - Nors esu 
pilnapadis kaip prakeiktas žydas. 

— Aš buvau ir Vyshalėje, — pasakė Maksas Šulcas. - Ieškojau 
ten Slavickio. Ir savo motinos. Tačiau jie pabėgo nuo rusų. Bu- 
vau ir kituose miestuose... peržygiavau juos... kaip civilis... ta- 
čiau saugodamasis... velnioniškai saugodamasis... nes neturėjau 
dokumentų... ir norėjau parduoti auksinius dantis... norėjau... 
bet paskui nusprendžiau... palaukti. Taip tad buvo, - pasakė 
Maksas Šulcas. - Ir paskui atėjau į Vartenau. Matote... o dabar 
aš pavargęs. Velnioniškai pavargęs. 

Jie miegojo tiktai kelias valandas. Ponia Holė neturėjo žadin- 
tuvo. Ji dažnai pabusdavo bijodama, kad nepramiegotų, pažiū- 
rėdavo į Makso Šulco rankinį laikrodį, į jo žalius skaičius, tada 
užsimerkdavo, vėl užmigdavo, kad tuoj vėl išsigandusi pabustų. 

Prieš brėkštant ji kumštelėjo Maksą Šulcą, papurtė jį ir pa- 
sakė: 

— Kelkitės! Jau laikas gabenti negyvėlį! 

Maksas Šulcas apsunkęs išsiropštė iš lovos, pasirąžė, nusižio- 
vavo, triskart pritūpė, pasitrynė sprandą... o galutinai nusivaikė 
miegus, kai ponia Holė ėmė plūsti savo medinę koją. 

Naktį majoras buvo pargriuvęs, truputį pasislinkęs nelygio- 
mis rūsio grindimis. Ir dabar gulėjo priešais didžiąją lovą. 

Maksas Šulcas atnešė vyniojamojo popieriaus ritinį, išskleidė 
jį ir vieną galą pakišo po negyvėlio kūnu. Tada apmuturiavo jį. 
Ponia Holė padėjo Maksui Šulcui vyniodama majorą špagatu, 
raišiodama kilpas ir mazgus, lyg majoras būtų kalėdinė dovana. 

Kai Maksas Šulcas kiek vėliau su savo paketu išėjo, ponia 
Holė atsidarė langą, norėjo palydėti Maksą Šulcą akimis, bet 
neilgai jį tematė. 

Taip yra todėl, pagalvojo ji, kad butas po žeme. 

Poniai Holei atrodė, kad kartu su pirma brėkšma per griu- 
vėsių kvartalą nusirito šnabždesių ir murmėjimo banga. Atro- 
dė, kad subombarduoti namai murma keiksmus, kelia mūrų 
pirštus į viršų... į blyškų dangų, kuris juos išdavė... po truputį 
vyniojasi juodą nakties tvarstį ir rodo naujai dienai savo žaiz- 
das. Mūrų burnos įtariai šypsojosi prieblandai, o aklos jų akys 
žvelgė į horizontą pro tuščius bestiklius langus. 

Ponia Holė laukė Makso Šulco prie namo durų. Kai paga- 
liau jį išvydo, saulė jau buvo patekėjusi ir nudažiusi Nyčės gatvę 
šviesiai geltona spalva. 


Gatvėje buvo matyti tiktai vienas kitas praeivis, ir tie atrodė 
šiek tiek pavargę ir tarsi be tikslo gūrino į priekį. Maryt, dar 
praeis nemaža laiko, kol bombų krateriai važiuojamojoje dalyje 
išnyks ir čia, kaip visur, ims važiuoti ratuotas transportas. 

Maksas Šulcas, rodės, tyčia ėjo lėtai, tarsi būtų bijojęs kristi 
į akis. Atsidūręs prie ponios Holės nieko jai nepasakė, tiktai 
linktelėjo galva, mirktelėjo varliškomis akimis ir davė suprasti, 
kad mieliau norėtų kalbėti rūsyje, o ne atviroje vietoje. 

Jie tylomis nulipo į rūsį. Ir ponia Holė tiktai uždariusi duris 
ir įsitikinusi, kad virš skylės nematyti jaunojo Vilio Holchame- 
rio veido, pašnibždomis paklausė: 

— Na tai kaip... ar pasisekė susitvarkyti... su negyvėliu? 

— Ir dar kaip! — atsakė Maksas Šulcas. 

— Kur jį pasodinote? 

— Kaip ir tarėmės! Ant suolo Adolfo Hitlerio aikštėje. 

— Ir niekas nepastebėjo? 

Maksas Šulcas tyliai nusijuokė. 

— Ėjau su darbininkais. Dauguma jų ką nors nešėsi ant pe- 
čių. Ir aš nekritau į akis. Paskui... Adolfo Hitlerio aikštėje... 
atsisėdau ant vieno suolo... aišku, su paketu... jį pasidėjau šalia. 
Ir ėmiau laukti tinkamo momento. Ir kai niekas nėjo pro šalį... 
greitai nuvyniojau popierių... pasodinau majorą... ir nuėjau. 

— O kur dėjote popierių ir špagarą? 

— Paskui išmečiau. 

— O majoras? 

— Dabar jis apžiūrinėja sumaitotą Adolfo Hitlerio pamink- 


lą, - atsakė Maksas Šulcas. 

Kadangi naktį abu buvo mažai miegoję, tuoj po pusryčių at- 
sigulė į didžiąją žalvarinę lovą, tuojau užmigo ir pabudo tiktai 
apie pietus. 

Maksas Šulcas atsikėlė pirma ponios Holės, nuėjo už namo 
atlikti gamtinių reikalų, po kelių minučių sugrįžo ir atrišo auk- 
so maišą, išpakavo likusius maisto produktus, taip pat ištraukė 
marškinius ir apatinius ir pabaigoje dvi knygas — rudą ir juodą. 

Ponia Holė jį stebėjo. 

— Jūs viską išėmėte? 

— Ne viską, — atsakė Maksas Šulcas. — Liko auksiniai dantys. 

— O kokios čia knygos? 

— Ašjas radau pakeliui... - atsakė Maksas Šulcas. - Viename 
tuščiame pasienio kaime. 

— Sugriautame kaime? 

— Taip. Sugriautame kaime. 

— Viename name? 

— Taip, — atsakė Maksas Šulcas. — Vienas dar stovėjo, nors ir 
ant silpnų kojų. 

— O kas tai per knygos? 

— Ruda ir juoda, - atsakė Maksas Šulcas. - Ruda buvo tuš- 


čias dienoraštis, į kurį aš, beje, jau kai ką esu įrašęs. 

— O juoda? 

— Tai maldaknygė, — atsakė Maksas Šulcas. - Maldaknygė. 

— Taip... — tarė ponia Holė. - Maldaknygė ir dienoraštis. 

— Aha, — atsakė Maksas Šulcas. 

— O tie nešvarūs baltiniai, kuriuos ką tik ištraukėte iš mai- 
šo... iš kur jie? Galbūt iš Veronjos pirkios? 

— Taip, - atsakė Maksas Šulcas. — Iš juodosios skrynios. Tada 
jie, kas be ko, buvo švarūs. 

— O maistas... irgi iš Veronjos pirkios? 

— Ne, — atsakė Maksas Šulcas, — tą iš Veronjos pirkios aš 
seniai suvalgiau... ir ožką Katiušą. 

— O koks čia maistas? 

— Pati juk matote! Saliamis... kietai virti kiaušiniai... kava. 

— Iš kur jo gavote? 

— Išsimainiau, — atsakė Maksas Šulcas, — už porą atskirų 
dantų. 

— Atskirų? 

— Taip, — atsakė Maksas Šulcas. 

— Kodėl neparduodate viso maišo? 

— Todėl, kad laukiu, kada tai bus galima padaryti. Aš jums 
jau sakiau. Tai pernelyg kristų į akis... dabar. Kai dantis par- 
duodi po vieną, visada gali pasakyti: „Aš juos išsitraukiau!“ „Jie 


man iškrito!“ 

13. 


Naktį lovoje... Maksas Šulcas pasakė poniai Holei: 

— Matote... aš uoliai skaitau laikraščius. Nuo tada, kai vėl esu 
Vokietijoje, skaitau viską, kas spausdinama... arba, tarkime... 
kas man pakliūna į rankas... ner laikraščių skiautes iš šiukšlinių 
arba iš nuotakų... ir man aišku, kad valdžia puikiai žino, jog aš 
tebesu gyvas! 

Ponia Holė visa atsigręžė į jį, padėjo savo seną galvą jam ant 
krūtinės ir pasakė: 

— Taigi valdžia tai žino? 

— Taip, — atsakė Maksas Šulcas. — Ji taip pat žino, kad 
stovyklos komendantas Hansas Miuleris irgi gyvas ir kažkur 
slepiasi! 

Maksas Šulcas pasispjaudė pirštus ir užspaudė degančios 
žvakės dagtį. 

— Mes tada padarėme vieną klaidą, — tyliai pasakė jis po- 
niai Holei. - Kai palikome stovyklą, Raudonoji Armija buvo 
dar už kelių kilometrų. Mes, tiesa, žinojome, kad reikia sau- 
gotis partizanų... ypač Hansas Miuleris, stovyklos komen- 
dantas... taip, jis ypač... ypač bijojo partizanų... bet šturmfiu- 
reris Adolfas Kugelmanas... ir svarbiausia mes visi... buvome 

tvirtai įsitikinę... tą paskutinę dieną, kai krovėmės daiktus... 
buvome tvirtai įsitikinę, kad neliksime Raudonosios Armijos 
užnugaryje ir kad prasiskverbsime ir pro partizanų žiedą. Na, 
jūs suprantate... manėme, kad pasieksime vokiečių linijas. Ir 
kartu su vokiečių daliniais, kurie žvaliai žygiavo atgal, pas- 
kui nusigausime iki Vokietijos. Jūs suprantate, ką aš turiu 
galvoje? 

— Nieko aš nesuprantu, — atsakė ponia Holė. 

— Na, — tarė Maksas Šulcas, - mes manėme, kad prasimuši- 
me. Ir neišmetėme savo dokumentų. Kiekvienas iš mūsų turėjo 
pažymėjimą ir visa kita. Ir visa tai paskui atsidūrė partizanų 
rankose... Ir buvo aprašyta laikraščiuose. 

— Ir dar ten buvo parašyta, — kalbėjo Maksas Šulcas, — kad 
partizanai perdavė žuvusių ir miške nušautų mano draugų do- 
kumentus sovietams. O tie paskui pasiuntė į mišką komisiją 
ir nufotografavo negyvėlius. Jie, tiesa, buvo be galų, daugelis 
tiktai su puse kiaušo ar išvis be jo... bet vis tiek... ir sovietų 
valdžia arba ivanas... ji arba jis paskui gerai žinojo, kas buvo nu- 
šautas, o kas ne. Ir dar štai kas... aš turiu jums tai pasakyti, kol 
nepamiršau. Mes sudeginome nužudytųjų sąrašus. O esesinin- 
kų — ne. Jų sąrašas gulėjo viename aplanke šturmfurerio Adol- 
fo Kugelmano sunkvežimyje. Ir pakliuvo į rankas partizanams, 
o paskui ir prakeiktam ivanui. Ir ivanas... tiksliai žino, kad aš, 
Maksas Šulcas, ir Hansas Miuleris, stovyklos komendantas... 
dar esame laisvėje. 

— Taip tad yra, — aiškino Maksas Šulcas. - Ir naujoji vokiečių 
valdžia, kuri laižo subines okupacinėms valdžioms, dabar jau 
irgi tai Žino, nes ivanas uoliai viską ištrimitavo. Tai visur žino- 
ma, čia ir kitose šalyse. Aš esu ieškomas. Ir gerai tai žinau. Ia- 


čiau labiausiai Lenkijoje. Taip, po velnių. Labiausiai Lenkijoje. 

Lenkų valdžia... ypač uoliai medžioja mano galvą... dar net la- 
biau negu ivanas... nors aš buvau ir pietų Rusijoje, ir tenai, pas 
ivaną, mes taip pat truputį papyškinome... taip tad yra... len- 
kai ypač medžioja mano galvą... ir Hanso Miulerio, stovyklos 
komendanto... dėl žudynių lenkų žemėse... nors iš tiesų visai 
nusišikt, ar ten buvo lenkų žemės, ar kieno kito. Tačiau taip 
yra. Ir aš nieko negaliu pakeisti. 

— Ir žinote ką, — pasakė Maksas Šulcas, — mano ilgas liežu- 
vis... kartais būna truputį apsinešęs... kartais ne... bet jis ilgas... 
ir kartais aš įsivaizduoju, kaip tas ilgas liežuvis atrodytų, kai 
kabočiau kartuvėse. Jis turbūt gerokai išlįstų, lyg nodamas pas- 
kutinįsyk lyžtelėti. Ak tas mano liežuvis, jis gyvenime tiek visko 
prilaižė! 

Maksas Šulcas išsišiepė. Tada pasakė: 

— Tačiau nesijaudinkite. Manęs niekada niekas nepagaus.. 
Tiktai tas, kas pagaunamas, atsiduria kartuvėse. Keistas įrengi- 
nys... tos kartuvės... žinote, jos visuomet... nuo senovės laikų 
buvo statomos tik tiems, kurie būdavo pagauti arba leidosi pa- 
gaunami! 


— Po velnių, — tarė Maksas Šulcas. — Taip tad yra. Šitaipos. Ir 
ne kitaip. O tie negyvi Laubvaldės žydai, jie išspjovė savo auk- 
sinius dantis, kad man būtų lengviau šiame gyvenime. Galbūt 
pasiseks juos iškišti juodojoje rinkoje. Gal ir ne. Tačiau vieną 
dieną... taip... vieną dieną... aš vėl atidarysiu kirpyklą. Par- 
don... kirpimo saloną... tikrą saloną su visais dzinguliukais. 
Ir kai žmogus vėl atsistoja ant kojų... ir vėl yra kažkas... ir 
kiti ima sakyti, kad jis yra tas ir tas... o ne valkatūzas... ne 
perėjūnas... jis kirpėjas... užsidirba pinigų savo rankų darbu... 
be to, yra geras kirpėjas... ir dar koks... taip pat narys... tos 

ir tos organizacijos... ir dar koks... tada... žinote... saulė gali 
ramiai tekėti rytais ir leistis vakarais... tada žmogus miega ra- 
mia sąžine. 


— Vaikystėje aš turėjau draugą žyduką, - kalbėjo Maksas Šul- 
cas. — Tokį Iciką Finkelšteiną! Jis turėjo šviesius plaukus ir mė- 
lynas akis. Ir dar daug ką, ko neturėjau aš. Ir turėjau meistrą 
žydą. Tokį Chaimą Finkelšteiną. Ir tai buvo meistras, pasakysiu 
aš jums... tikras meistras. Kiekvienas tokio norėtų. 

Su tais Finkelšteinais dažnai eidavome į sinagogą. Šabo va- 
karą sėdėdavau su jais prie stalo. Ir per Žydų Velykų šventę. Ir 
per daugelį kitų žydiškų švenčių. Ir moku melstis kaip žydas. Ir 
daug visko, ką moka žydai. 

Ir žinote, — kalbėjo Maksas Šulcas, — aš jau keli mėnesiai gal- 
voju apie tai, kaip man būtų geriausia pasislėpti... ir kuo dau- 
giau galvoju, tuo dažniau sakau sau: „Maksai Šulcai! Jeigu tu 
nori pradėti naują gyvenimą, tai pasidaryk žydas.“ Ir pagaliau... 
karą mes pralaimėjome. Jį laimėjo žydai. O aš, Maksas Šul- 
cas, visuomet buvau idealistas. Tačiau ne paprastas idealistas, o 
toks, kuris eina ten, kur vėjas pučia, nes žino, kad nugalėtojų 
pusėje gyventi lengviau, negu pralaimėjusiųjų. Taip tad yra. Ir 
tebūnie aš prakeiktas, jeigu tai netiesa. O žydai laimėjo karą. 


— Tiktai galą turėsiu nusipjaut, — kalbėjo Maksas Šulcas. — Ir 
man tai visai nepatinka. 

Ponia Holė tylomis klausėsi to, ką kalba Maksas Šulcas. Ir 
staiga išsigandusi krūptelėjo. 

— Ką tai reiškia? Kodėl jūs turėsite nusipjauti galą? 

— Ne visą, — atsakė Maksas Šulcas. — Tik parį galiuką. Tada 
būsiu apipjaustytas... kaip Icikas Finkelšteinas. 

— O kur dabar tas Icikas Finkelšteinas? 

— Nežinau, — atsakė Maksas Šulcas. — Icikas Finkelšteinas 
1942 metų vasarą buvo atvežtas į Laubvaldę. Paskutinįsyk aš jį 
mačiau... rugsėjo mėnesį... 1942 metų rugsėjo mėnesį... septin- 
tą rugsėjo... tada jis jau gulėjo po žeme. Tačiau dabar jis galbūt 


jau danguje? Aš to gerai nežinau. 

Trečia knyga 


BERLYNAS 1946 


Mane kamuoja nemiga. Todėl daug skaitau. Iki pusiaunakčio. 

Negaliu išvardyti visų tų knygų, kurias perskaičiau. Norėjau 
tik pasakyti, kad skaitau ir laikraščius... tarp kitų „Wartheneauer 
Stadranzeiger“, nors tai nuobodus provincijos laikraštukas. Aš 
perku jį vien iš sentimentų. 

Neseniai jame perskaičiau žinią apie ponios Holės mirtį. 
Negalėjau patikėti savo akimis. Tačiau tenai buvo aiškiai para- 
šyta: „SS rotenfiurerio ir masinio žudiko Giunterio Holės našlė 
užlipo ant minos rinkdama metalo laužą uždraustoje zonoje 
tarp Moltkės ir Hanau gatvių!“ 

Tipiška pokario mirtis! Ar ji badavo, kai aš parodžiau kul- 
nis? Manau, kad taip. Buvo priversta rinkti metalo laužą? Ke- 
tino jį parduoti? 

Žinote, ką aš pasakiau sau? 

„Icikai Finkelšteinai, — pasakiau, — Icikai Finkelšteinai ir 
buvęs Maksai Šulcai. Vokietė moteris badauja! Vokietė moteris 
renka metalo laužą! Vokietė moteris klibikščiuoja po Tūkstant- 
mečio Reicho griuvėsius ieškodama metalo laužo. Nes vokietė 
moteris nenori badauti. Tačiau vokietė moteris nepastebi, kad 


vaikšto po uždraustą zoną. Kada, po velnių, amiai pašalins pa- 

skutines minas, kurių mūsų vyrukai prikaišiojo į žemę... vo- 


kiečių žemę?“ 


Dievas mato... aš norėjau pasiimti ponią Holę! Tačiau paskui 
pasvarsčiau. Ir tariau sau: „Maksai Šulcai, — tuomet dar buvau 
Maksas Šulcas — taigi tariau: — Maksai Šulcai, — tariau sau, — tu 
gali pasislėpti. O moteris su medine koja negali. Bent jau ne 
taip lengvai.“ 

Aš žinojau, kaip būna. Policija ją anksčiau ar vėliau būtų 
pradėjusi sekti. Nes ji buvo Giunterio žmona! O aš Giunterio 
draugas! O nosys tų, kurie medžioja mane... ilgos. Ir visi pėdsa- 
kai jiems tinka... visi, kurie veda prie manęs... net tokia ponia 
Holė. 

Aš kai ką papasakojau poniai Holei apie Iciką Finkelšteiną. 
Papasakojau ir tai, kad ketinu pasidaryti žydas. Tačiau nepasa- 
kiau, kaip vieną dieną ketinu pasivadinti. 

Ką gi, dabar esu Icikas Finkelšteinas. Būtent... Icikas Fin- 
kelšteinas! Tai tiesa! Ir nieko negaliu pakeisti. Ir kaip paslaptį 
jums pasakysiu... Icikas gyvena gerai: 

ICIKAS FINKELŠTEINAS praturtėjo! 

ICIKAS FINKELŠTEINAS pardavė auksinius dantis... visus! 

O, Icikas. Jis gerai investavo pinigus. 

ICIKAS FINKELŠTEINAS ėmė suktis juodojoje rinkoje ir 
prekiauja viskuo, kas įmanoma, pradedant nelegaliomis ciga- 
retės... ir baigiant nelegaliomis moterimis. Kurios, tarp mūsų, 
yra baltos. 

ICIKAS FINKELŠTEINAS gyvena kaip ponas... kaip „Pa- 
saulio valdovas“. 

ICIKAS FINKELŠTEINAS pasikeitė. Jo galva dabar plikai 
nuskusta. Jis augina smailią barzdelę ir nešioja akinius. Jis pa- 

našus į Leniną, nors ne visai. Beje: ar Leninas nešiojo akinius ir 
turėjo varlės akis? 

ICIKO FINKELŠTEINO galas truputį patrumpėjęs, nes li- 
kęs be apyvarpės. 

ICIKO FINKELŠTEINO galas patrumpėjęs, bet nesusilp- 
nėjęs. 

ICIKAS FINKELŠTEINAS gyvena su gražia moterimi... su 
grafhene. Tačiau apie tai vėliau. 

ICIKUI FINKELŠTEINUI patinka gražūs daiktai, gera mu- 
zika, pamokomos knygos. Aišku, tam jį skatina grahenė. 

ICIKAS FINKELŠTEINAS gyvena intensyviai. 


Ponia Holė išėjo apsipirkti... į juodąją rinką. Kai vėlyvą popietę 
grįžo namo... Maksas Šulcas buvo dingęs. Susidėjęs savo drapa- 
nas į maišą su auksiniais dantimis. Užsimetęs maišą ant kupros. 
Ir parodęs kulnis. Paprasčiausiai! 

Ar ilgai ji žliumbė? 

Taip. Gyvenimas žiaurus, miela ponia Hole. Net vasaros 
paukščiams nėra lengva. 

Nelengva ir keliauti per okupuotą Vokietiją, ypač vokiečiui, 
be dokumentų ir dar tokiam, kurio ieškoma. Tačiau jūs galite 
nesijaudinti dėl Makso Šulco. Jis neįkliuvo... su savo maišu... 
smogiko veidu... panešiotais drabužiais... aplinkkeliais... nie- 
kam nekritęs į akis, nusigavo iki pat Berlyno. 

Ar žinote, kaip arijas įžengia... į sugriautą Tūkstantmečio 
reicho sostinę? Su skylėtais batais! Dvokiančiais drabužiais! Pa- 
vargusiu veidu ir pavargusiomis varlės akimis! Su senu maišu 
ant niežtinčios nugaros, senu maišu, kuriame blizga ir vaiposi 
negyvų žydų dantys! 

Tiktai atkakęs į Berlyną užkasiau auksinius dantis viename 

griuvėsių lauke. Amerikiečių sektoriuje. Įsidėmėjau tą vietą. 
Tada ėmiau ieškotis pastogės. Berlyne tai nelengva. Radau rū- 
sio kamaraitę subombarduotame name. Čia galėjau knarkti že- 
miau gatvės grindinio. Buvau prie to pripratęs. 

Turėjau daug draugų. Vienas jų buvo toks Horstas Kumpelis. 
Esesininkas, idealistas, fanatikas. Horstas Kumpelis neturėjo jo- 
kios tikros profesijos. Kurį laiką buvo jūrininkas, paskui kelne- 
ris „Trijų maurų“ restorane. Per muges Vyshalėje tatuiruodavo 
tam tikrus žmones... turėjo išsinuomojęs kampą vienoje šaudy- 
kloje. Horstas Kumpelis buvo šaunus bernas. Ir geras draugas. 
Tačiau jam nepasisekė, tam Horstui Kumpeliui. Patyrė avariją. 
Su motociklu... 1936 metais neteko abiejų kojų. Ir aš tariau sau 
Berlyne: Maksai Šulcai! Horstas Kumpelis nedalyvavo kare. Jis 
niekuo neprasikaltęs. Nesislapsto. Jo tėvai kadaise gyveno Berly- 
ne. Galbūt ir dabar tebegyvena. Jie, aišku, žino, kur jis yra. Ir tu 
galėsi jį susirasti. Jis buvo šaunus bernas. Mokėjo net tatuiruoti. 
Ir dabar, aišku, tebemoka. Ir kodėl ne? O jei taip, tai gerai. Be 
to, jis moka ir dar kai ką — laikyti už dantų liežuvį! 


Namas, kuriame gyveno Horsto Kumpelio tėvai, buvo sugriautas, 
kaip ir visi Tulbeko gatvės namai. Tačiau rūsys tebeegzistavo. 

Aš radau Horsto Kumpelio tėvus. Abu kaip dvi senos žiur- 
kės kiūtojo rūsyje. Manęs nepažinojo. Nebuvo anksčiau niekad 
matę. Žiūrėjo įtariai. 

Aš jiems, aišku, nepasakiau, kas esu iš tiesų. Tiktai prisi- 
stačiau kaip Horsto draugas, toks pat neprasikaltęs kaip jis, 
pasakiau, kad esu skolingas Horstui pinigų ir norėčiau su juo 
šnektelėti. 


Horstas taip pat gyveno rūsyje. Netoli nuo Tulbeko gatvės. 

Horstas Kumpelis! Esesininkas. Niekuo neprasikaltęs. Beko- 
jis. Pamatęs mane, ėmė bliauti. Važinėti po rūsį. Mojuoti ran- 
komis. 

— Vyruti, Maksai. Skaičiau apie tave laikraštyje. Laikiau už 
tave kumštį. Sakiau sau: „Šito jie nepagaus!“ 

— Taip, Horstai. Aš žinojau... pa... kad tu laikysi už mane 
spygą. 

— Jūs tenai gerai pašienavote... toje Laubvaldėje. Du šimtus 
tūkstančių. Buvo parašyta. 

— Žydų, Horstai. Ten buvo vien žydai. Tautos priešai. Že- 
mesnė rasė. 

— Jūs jiems acsilyginote, Maksai! 

— Klausyk, Horstai, o kur tavo žmona? Aš nenoriu, kad ji 
mane pamatytų. 

— Nebijok. Išvažiavusi į kaimą. Pasiduoneliauti. Berlyne 
striuka su maistu. 

— Gerai, Horstai. Aš negaliu ilgai likti. Tačiau vieną naktį... 


Rūsio kamaraitė. Siaura Horsto ir jo žmonos lova. Iškart pagal- 
vojau: Jis ne didesnis už keturmetį vaiką. Daug vietos neužima. 
Negrabaus darbo stalas. Dvi negrabaus darbo kėdės. Geležinė 
krosnelė. Anglių semtuvas. Nusilaupęs prausimosi dubuo. Lan- 
gas. Už jo Berlyno griuvėsių fragmentas iš rūsio perspektyvos... 
ir gabalas blyškaus rudeniško dangaus. 

Horstas mikliai važinėjo šen ir ten, užkūrė geležinę krosnelę, 
išvirė mudviem sriubytės, ištraukė butelį degtinės. 

— Klausyk, Horstai, ar tu tebemoki tatuiruoti? 

— Aišku, Maksai. 

— Ar dar turi kuo? Visus tuos įnagius? 


— Turiu, Maksai. 

— Ar gali mane ištatuiruoti, Horstai? 

Horstas išsišiepė. 

— O ko tu nori: moters su dideliais papais? Žemuogių ant 
spenelių? Ar vyšnių? Ar vėžlių?.. Vienos makšties ar dviejų? Ar 
rožės? 

Aš atsakiau: 

— Konclagerio numerio, Horstai. Ištaruirruok man koncla- 


gerio numerį. 


Mes kurį laiką pokštavome. Paskui Horstas pasakė: 

— Klausyk, Maksai, man atrodo, kad tu esi prakeiktas žydas. 
Ir mūsiškiai pamiršo tave ištatuiruoti. 

Aš tik išsišiepiau ir nieko neatsakiau. 

— Kaip tai galėjo atsitikti, Maksai? Su tokia marmūze?! 


Aš pasakiau: 

— Ištatuiruok 12314 numerį! O prieš numerį raidę. Raidę „A“. 

— Kodėl „A“? Kodėl ne „L“? Tu juk buvai Laubvaldėje? 

— Laubvaldėje gyvų neliko, Horstai. Tai buvo maža sto- 
vykla. 

— Kaip tai maža? Jūs juk nugalabinote du šimtus tūks- 
tančių. 

— Tai buvo maža stovykla, Horstai. Dauguma žydų būdavo 
nupyškinami iškart. Tiktai atvežti. Supranti? Tad mums niekad 
nereikėjo daug jų saugoti. 

— Ak šit kaip, Maksai. 

— Taip, Horstai. Tai buvo maža stovykla. Su nedaug kalinių. 
Ir nė vienas nepabėgo. Mes buvome gerai organizuoti. 

— Atrodo, kad taip, Maksai. 

— Raidę „A“, Horstai! 

— Na gerai, Maksai. Taigi „A“. 
— Aušvicas, Horstai! Jis daro didesnį įspūdį. Ir yra labiau 
žinomas. 


Aš įsitaisiau konclagerio tatuiruotę. Horstas Kumpelis man 
davė ir gydytojo adresą... tokio, kuris moka laikyti liežuvį už 
dantų. 


Daktaras Hugas Veberis buvo aštuoniasdešimt ketverių, žmo- 
gus, jau 1930 merais išėjęs į pensiją. Per senas dalyvauti kare. 
Taigi niekuo neprasikaltęs. Tačiau nacis. 

Teoretikas. Antisemitas. Romantikas. Idealistas. 

Aš jam atvirai pasakiau, kas esu: 

— Maksas Šulcas. Smulki žuvelė. 

Žinojau, tas žmogus manęs neišduos. 

Daktaras Hugas Veberis iš pradžių pašalino mano SS ta- 
tuiruotę nuo kairiojo žasto — menkutę, smulkią raidelę, mano 
kraujo grupės ženklą, - paskui pašalino ir mano lyties padargo 
apyvarpę, operavo drebančiomis raukšlėtomis rankomis, pa- 
skutinė nuoširdi paslauga fiureriui ir tėvynei. 

Tik tiek tepasakė: 

— Maksai Šulcai! Tas patrumpintas galas... tinka prie jūsų 
veido. 

Mielai būčiau jam atsakęs: 

— Pone daktare. Tai antisemitiniai prietarai. Mano veidas vi- 
sai nežydiškas. — Tačiau nusprendžiau verčiau patylėti. 


Pirmomis savaitėmis Berlyne dažnai keičiau gyvenamąją vietą, 


miegojau vis kituose rūsiuose arba rūsių duobėse, kartais ir po 
atviru dangumi, kur nors griuvėsių lauke, kartą net sugriautoje 

bažnyčioje. Basčiausi. Po griuvėsius. Kūriau planus. Sukau gal- 
vą. Sudarinėjau žydiškų pavardžių sąrašus, pagaliau apsistojau 
ties viena... Iciko Finkelšteino. 

Maksas Šulcas, masinis žudikas, nesantuokinis, nors ir gry- 
no arijų kraujo Minos Šulc sūnus gimė tą pačią dieną kaip ir 
žydas Icikas Finkelšteinas. Jis žinojo jo praeitį. Ir turėjo tą pačią 
profesiją. 

Mano istorija paprasta. 

Aš esu Icikas Finkelšteinas, žydas kirpėjas iš Vyshalės. Mūsų 
mieste gyveno nedaug žydų. Nedidelė bendruomenė. Naciai 
mus perspėjo. Tačiau mes netikėjome. Manėme, kad visas tas 
košmaras praeis. Tikėjome geresne Vokietija. Ir laukėme. Ne- 
emigravome. 

Tada prasidėjo karas. Ir mes laukėme stebuklo. Tačiau ste- 
buklas neįvyko. Ir vieną dieną jau norėjome emigruoti. Tačiau 
buvo per vėlu. 

Mar vieną dieną... mus išvežė. Rytui brėkštant. Visus Vysha- 
lės žydus. Nė vieno nepamiršo. Visi turėjome sulipti į sunkveži- 
mius. Rytui brėkštant. 

Mus nugabeno į Dachhauzeną, koncentracijos stovyklą Si- 
lezijoje. Tenai vienas kitas iš mūsų buvo nužudytas. Tačiau ne 
visi. 

1942 metų birželio mėnesį Dachhauzenas buvo evakuotas. 
Mus atvežė į Laubvaldę, naikinimo stovyklą Lenkijoje. Iš tenai 
negrįžo niekas. 

"Tačiau aš, Icikas Finkelšteinas, nepasiekiau Laubvaldės. Mūsų 
kolona važiavo per Lenkiją. Dienų dienas. Mes beveik negavo- 
me valgyti, trūko ir vandens. Mano vagone keli numirė. Mažoje 

Lenkijos geležinkelio stotyje durys buvo atidarytos ir išnešti ne- 
gyvėliai. Aš pasinaudojau ta proga ir iššokau iš traukinio. 

Kur aš bėgau? Kur gali bėgti žydas Lenkijoje? Aišku, kad į 
mišką. Aš nepasitikėjau lenkais, nes jie buvo net didesni antise- 
mitai negu vokiečių naciai. 

Aš likau miške. Ir po truputį judėjau... pietų Rusijos link. 
Tenai prisidėjau prie partizanų. Kurį laiką kovojau šešėlyje. 
Norėjau atkeršyti už savo tėvus. Tačiau paskui — po Stalingra- 
do mūšio — buvau sugautas. Mano būrys pakliuvo į spąstus. 
Man vėl pavyko pabėgti. Kurį laiką buvau vienas. Klajojau po 
apylinkes. Vėl buvau sugautas. Dirbau laidotoju vokiečių vado- 
vaujamoje komandoje. Turėjau būti sušaudytas. Tačiau man vėl 
pavyko pabėgti. Šįkart grįžau į Lenkiją. Tenai buvau vėl pagau- 
tas... ir deportuotas į Aušvicą. 

Aušvicas! Taip... ten žmones nuodijo dujomis. Tačiau ne 
visus. Aš buvau paskirtas į darbo komandą. Aš, Icikas Finkelš- 
teinas. 

O frontas artėjo. Vis labiau. Ir vieną dieną Aušvicą išvadavo 
rusai. 

Ar ir mane rusai išvadavo Aušvice? Ne, mano ponai. Dalis 
didelės milijoninės laikinosios stovyklos prieš pat išvadavimą 
buvo išvaryta. Kur? Vokietijos link. Ar žinote, kas yra mirties 
žygis? Negaliu to apsakyti. Tačiau aš jame dalyvavau. Pakeliui 
man pavyko pasprukti. 

Aš grįžau atgal į Lenkiją. Aišku, į mišką. Kurgi daugiau. Ir 
vieną dieną... taigi... vieną dieną per tą mišką pervažiavo rusai. 
Aš, Icikas Finkelšteinas, buvau laisvas. Ivanas mane išvadavo. 

Tačiau aš nepasitikėjau ivanu. Ir nenorėjau likti pas jį. 

Ką jūs, mano ponai. Man, tiesa, pavažiavęs stogas, bet ne 


taip labai, ir aš, Icikas Finkelšteinas, nesu toks kvailas, kad lik- 

čiau pas ivaną. Aš, Icikas Finkelšteinas, traukiu į Berlyną! Kur į 
Berlyną? Aišku, kad į amerikiečių sektorių! 


Mes iš Vyshalės buvome maža, izoliuota bendruomenė. Visi 
mano draugai ir pažįstami žydai negyvi. Ir mano tėvai negyvi. 
Nė vieno neliko. Aš turėjau giminių Lenkijoje, tiksliau, Ga- 
licijoje. Tačiau jų niekada nepažinojau. Kur jie? Neišmanau. 
Tikriausiai sušaudyti. Ko man reikia Berlyne? Amerikiečių sek- 
toriuje? Mano ponai! Kas per klausimas? Iš kur aš galiu žinoti? 
Aš buvau nukryžiuotas ir man truputį pavažiavęs stogas! Ir aš 
nenorėjau likti pas ivaną! 

Berlyne knibždėte knibžda pabėgėlių. Aš esu vienas iš jų. 
Mes, pabėgėliai, kaip tos pabaidytos skruzdėlės, ropinėjančios 
po griuvėsių miestą. Visokios įmanomos skruzdėlės. Vokiečių 
skruzdėlės... išvarytieji iš užimtų rytinių sričių... nacių privers- 
tiniams darbams atvežti lenkai, italai, graikai ir kitų šalių atsto- 
vai. O aš, Icikas Finkelšteinas, esu nepaprasta skruzdėlė. Žydų 
skruzdėlė. Šiandien galiu be baimės ropinėti po griuvėsių mies- 
tą. Nes esu nuversto režimo auka ir buvau žiauriausiai perse- 
kiotas iš visų aukų. Todėl šiandien man atviros visos įmanomos 
durys. Nugalėtojai manęs nemėgsta. Manęs niekas nemėgsta. 
Tačiau atidą rodo. Ir durys man atviros. Kiek tai dar truks? Ne- 
žinau. Tačiau kol dar atviros, pro jas galima prasmukti. 


Aš kasdien valiau savo akinius... kad matyčiau aiškų vaizdą... 
ir sproginau savo varliškas akis. Mačiau, kad pagalbos organi- 
zacijos likusioms gyvoms nacių aukoms dygsta kaip grybai po 
lietaus. Man atrodo, kad jos atstojo nugalėtojų sąžinę. Šios pa- 
galbos organizacijos mus, nuversto režimo aukas, apibėrė savo 
pavėluota meile ir rūpesčiu. Kas tiesa, tai tiesa. Tik truputį per 

vėlai. Milijonai mūsų jau buvo negyvi. Nereikalaukite iš ma- 
nęs, kad jums išvardyčiau visų tų pagalbos organizacijų pava- 
dinimus. Aš jų neįsiminiau. Taigi leiskite jums štai ką pasaky- 
ti: Aš, Icikas Finkelšteinas, užmezgiau ryšį su Amerikos žydų 
pagalbos organizacijomis likusiems gyviems po nacių režimo 
žydams remti. Jos buvo prie pinigo. Patikėkite. Mat Amerikos 
žydai... jie nebuvo nukryžiuoti. O aš, Icikas Finkelšteinas, jų 
tikras pusbrolis, buvau nukryžiuotas. Ir pusbroliai mane užjau- 
tė... labiau ir nuoširdžiau negu visi kiti nugalėtojai, ypač oficia- 
lieji. Tačiau užuojauta yra kančia. O kančia — kryžius. Ir visi 
nori savo kryžiaus atsikratyti. Todėl manęs, Iciko Finkelšteino, 
laukė ašaringos atjautos doleriai, kad aš, Icikas Finkelšteinas, 
atsistočiau ant kojų, kad užgytų mano kraujuojančios žaizdos. 
Kad aš pamirščiau savo kryžių. O jie savo. 

Taigi... klausykite. 

Mane, Iciką Finkelšteiną, kartu su kitais nukryžiuotaisiais 
įkišo į Lichtenbergo dipukų poilsio stovyklą prie Berlyno. 
Žydų niekas neklausinėjo: Ar jūs tarnavote vermachte? Ar bu- 
vote partijos narys? Ar net SS narys? Žydas yra be priekaištų. 
Jam net nereikia įrodinėti, kad buvo nuversto režimo auka. 
Nes žydas... tai nuversto režimo auka. Mes, aišku, privalėjo- 
me įrodyti, kad iš tiesų esame žydai. Dauguma mūsų netu- 
rėjo jokių liudytojų, nes liudytojai buvo negyvi. Ir dauguma 
neturėjo jokių dokumentų. Aišku, kad mes, kaboję ant kry- 
žiaus, kažkur ir kažkada buvome gimę. Tačiau kaip tai įrodyti. 
Mūsų pasaulis buvo virtęs pelenais ir griuvėsiais, ir kas mus 
dar pažinojo? 

Mes stojome prieš tikrinimo komisiją. Grynas formalumas. 
Gydytojas mus, vyrus, patikrino, ar esame apipjaustyti. Mote- 


rys šios medicininės procedūros išvengė. Gavome maldakny- 

ges, kad parodytume, jog mokame skaityti hebrajiškai. Turėjo- 
me pasakyti, kokių esama žydiškų švenčių. Kiekvienas privalėjo 
papasakoti savo istoriją. 

Jums bus nesunku įsivaizduoti, kad tie iš mūsų, kurie nebu- 
vo panašūs į žydus, buvo tikrinami ilgiau, turėjo labiau išversti 
kailį, o kiti mažiau. Man buvo ypač lengva. Kai atėjo mano 
eilė ir aš mikčiodamas ištariau savo vardą ir pavardę, tikrinimo 
komisijos ponai nusijuokė. O vienas jų, toks plikis, pasakė: 

— Pone Finkelšteinai, mes žinome, kad jūs esate žydas. 

Aš parodžiau jiems savo Aušvico numerį. Ponai tik linktelė- 
jo. Prasisegiau kelnes ir parodžiau savo galą. Ponai nusijuokė. 
O plikis pasakė: 

— Pone Finkelšteinai. Mums nieko nereikia demonstruoti. 

Man atrodo, kad tie ponai palaikė mane priekvaišiu. Man 
nedavė nei maldaknygės, nei klausė, kokių esama žydų švenčių. 
Net mediciniškai netikrino. Dėl mano žydiškos kilmės jie nė 
trupučio neabejojo. 

Vis dėlto aš nesileidau taip greitai išprašomas. Nenorėjau, 
kad man būtų teikiamos lengvatos. Kodėl mane turėjo tikrinti 
mažiau negu kitus žydus? Tad išvardijau visas žydiškas šven- 
tes, nors manęs to niekas neklausė, atmintinai susakiau visas 
maldas, kurias buvau kadaise išmokęs iš Iciko Finkelšteino. O 
ponai tik mojo rankomis. Ir juokėsi. Tas plikis net leido sau 
truputį papokštauti. Jis paklausė: 

— Pone Finkelšteinai. Kiek mes turime dievų. 

Aš atsakiau: 

— Vieną. 

Plikis paklausė: 

— Jūs tuo tikras? 

Aš atsakiau: 

— Visiškai. Tiktai vieną. Nei Dievo Sūnaus. Nei Švenčiau- 
siosios Mergelės. Mūsų Dievas taip pat ne iš tų stebukladarių 
dulkintojų, kurie sugeba apvaisinti nekaltas mergeles, neatim- 
damas joms nekaltybės. Tokių fokusų jis nedaro. 

Tada ponai nustojo juoktis. Aš galėjau perskaityti jų mintis, 
ir aš jas garsiai perskaičiau: 

— Jam pavažiavęs stogas. 

Plikis paklausė: 

— Kam pavažiavęs stogas? 

Aš atsakiau: 

— Man pavažiavęs stogas. 

Ponai dabar spoksojo tiktai į mano Aušvico numerį, nes 
jau buvau užsisegęs kelnes. Aš galėjau perskaityti jų mintis. 
Tačiau daugiau garsiai jų neskaičiau. Perskaičiau jas tylomis, 
sučiaupta burna: „Jis buvo Aušvice! Jam pavažiavęs stogas! 
Nieko keista!“ 


Kelias savaites prabuvau Lichtenbergo žydų poilsio stovykloje 
prie Berlyno. Tenai gaudavom gerai pavalgyti. Stovyklos admi- 
nistratoriai žydai tiesiog per prievartą rodė savo palankumą. 
Buvau naujai aptaisytas. Man leido vitaminus. Vėl gavau do- 
kumentus... arba, tiksliau sakant: laikinąjį perkeltojo asmens 
pažymėjimą. Man daugiau nereikėjo slapstytis, nes maniškis 
perkeltojo asmens pažymėjimas juodu ant balto rodė, kad aš, 
jo savininkas, esu nukryžiuotasis Icikas Finkelšteinas, paties 
duomenimis... Icikas Finkelšteinas, iš profesijos kirpėjas, gimęs 
1907 metų gegužės penkioliktą dieną, tuomet vokiečiams, da- 
bar lenkams priklausančiame Vyshalės mieste. 

Kiek galioja toksai laikinas perkeltojo asmens, arba dipuko, 
pasas? Jums rūpi tai? 

Gerai nežinau. Šiaip ar taip, tol... kol pas mus Vokietijoje 
vėl įsigalės tvarka... kol išnyks griuvėsiai... ir dipukų stovyklos... 
kol vėl ims veikti parduotuvės... kol baigsis okupacija... kol mes 
čia išbrisime iš purvo. Tai, aišku, dar šiek tiek užtruks. 


Kai kaip pridera pailsėjau, grįžau atgal į Berlyną... parduoti 
savo auksinių dantų. 

Susiradau butą... aišku, rūsyje... rūsio kamaraitę su atskiru 
įėjimu... išsikasiau dantis... parsinešiau juos namo. 

Man, Icikui Finkelšteinui, daugiau nereikėjo pardavinėti 
auksinių dantų po vieną ir žmonėms pasakoti: tą dantį aš pats 
sau išsitraukiau! Dabar galėjau juos pardavinėti tuzinais, nes 
manęs, Iciko Finkelšteino, buvo neįmanoma kuo nors įtarti. 
Niekas manęs negalėjo palaikyti masiniu žudiku. Apie tai, kad 
esu masinis žudikas, negalėjo būti nė kalbos. 

Aš, aišku, nesiruošiau visos auksinių dantų atsargos par- 
duoti iškart, nes tai vis dėlto būtų kritę į akis. Tačiau tuzinais? 
Kodėl ne! 

Ar žinote, kas yra Berlyno juodoji rinka? Nežinote? Ir ne- 
žinojote? Tada tik tiek jums pasakysiu: Jūs kai ką praleidote! — 
Tai tokia juodoji rinka, pasakysiu aš jums! Įžymybė! Kiekvie- 
no spekulianto širdis ima šokti iš džiaugsmo apie ją išgirdusi. 
Tikrų tikriausiai šokinėti. Ypač rekomenduočiau vietą aplink 
reichstago pastatą. Tikras radinys man, smulkiam spekuliantui 
žydeliui Icikui Finkelšteinui. 

Aš užmezgiau kontaktų su dantų gydytojais, auksakaliais, 
tarpininkais, smulkiais ir stambesniais spekuliantais (didmeni- 
ninkų vengiau). Dantų aukso Vokietijoje trūksta. Ir tada, 1945 
metų rudenį, trūko. Aš pardavinėjau savo dantis tuzinais. Pa- 
sakodamas vis tą pačią istoriją: „Aš esu ponas Finkelšteinas. Ir 

supirkinėju auksą. Dažniausiai perku jį iš neturtingų vokiečių 
moterų ir vyrų, kurie išsitraukia auksinius dantis, kad išsikeistų 
juos į maistą. Juk ir vokietis turi valgyti.“ 

Spekuliantams į tai buvo nusispjaut. Tačiau dantų gydytojai 
ir auksakaliai... tie nekentė manęs, žydo Iciko Finkelšteino. Jų 
akyse aš regėjau žybsint bežodes žiežirbas: „Tu sumautas žydeli. 
Tave reikėjo įkišti į dujų kamerą. Ko tau reikia Vokietijoje?! 
Supirkinėji dantų auksą, ką? Vargšų vokiečių vyrų ir moterų 
dantis!“ 

Aš mielai būčiau jiems atsakęs: „Tai negyvų, nužudytų žydų 
dantys!“ Tačiau negalėjau. Ir, manding, neapsimoka... disku- 
tuoti su antisemitais. Jie juk nepataisomi. 

Aš pardaviau visus auksinius dantis... arba... palaukite!.. ne 
visus. Tris pasilikau atminimui. Susivyniojau į nosinę. Keletą 
daviau išlydyti, taip sakant, saviems poreikiams. Mat mano 
paties dantys buvo prasti, ir aš būtinai norėjau juos pasitai- 
syti. 

Nuėjau pas geriausią Berlyno dantų gydytoją. Pasakiau jam: 

— Mano dantys prasti. Žmogus neturi vaikščioti po pasau- 
lį prastais dantimis. Todėl padarykite, kad mano burna būtų 
pilna auksinių dantų. Aš noriu, kad auksas būtų matyti, kad 
blizgėtų, kai juoksiuosi. 

Mano burna dabar pilna auksinių dantų. Ir trys dantys vi- 
suomet guli senoje nosinėje. Kaip sentimentali atmintis. 

Tačiau paklausykite. 

Visus kitus dantis aš pardaviau. Ir pasidariau krūvą pinigų, 
užtektinai, kad galėčiau pradėti nelegalią prekybą. Kirpimo sa- 
lonas galėjo palaukti. Aš pasakiau sau: Vieną dieną... tu atida- 
rysi nuosavą saloną. Be jokios abejonės. Juk nori vėl įleisti ša- 


knis. Štai kas svarbu: įleisti šaknis. Padoriai tvarkingai gyventi. 

Galbūt sukurti šeimą. O kodėl ne? Kodėl Icikas Finkelšteinas 
kada nors neturėtų sukurti šeimos? 

Tačiau, kaip sakyta, tai galėjo palaukti! 1945 buvo juodosios 
rinkos metai. 

Aš pradėjau nuo nelegalių cigarečių, paskui ėmiausi nele- 
galios kavos, vėliau prekiavau viskuo, kas įmanoma. Berlyno 
juodojoje rinkoje Icikas Finkelšteinas pamažu darėsi žinomas. 
Apskritai jis neturėjo pagrindo skųstis. 

Berlynas vis tebebuvo griuvėsių krūva. Tačiau 1945 metais 
miestas atrodė liūdniau negu bet kada. Bent jau man taip at- 
rodė. Naktį savo lovoje virš apanglėjusių griuvėsių aš mačiau 
mirties paukščius. Ir slėpiausi po antklode. 

Berlyno nebėr. Sugriuvęs kaip visas mūsų kortų namelis. Ir 
aš nieko negaliu pakeisti. Tačiau man tai ir neberūpi. Vieną 
dieną jie atstatys tą miestą. Aš tai matau. Ir visą Vokietiją. Vėl 
viską atstatys. Ir tada... tada... galbūt vėl susigrąžins iš dangaus 
fAurerį. 


Ar pažįstate Krimhildą, Hoenhauzeno grafienę? Tad leiskite 
jums ją pristatyti. 

Įsivaizduokite. 

Spekuliantų vakarėlis viename Berlyno naktiniame klube. 
Aišku, rūsyje. Paralpa pilna dūmų. Cigarečių? Cigarų? Norite 
tai tiksliai žinoti? Ir tokių, ir tokių! Tiesa, daugiau cigarų. Taip 
yra todėl, kad patys didieji rūko cigarus. Šitaipos. 

Toje patalpoje kažkur sėdi Icikas Finkelšteinas... mažiausias 
tarp didžiųjų. Rūko „Camel“, Icikas. Ir kažkur tarp didžiųjų 
sėdi grafienė. Ir rūko cigarą. 

Blausi šviesa. Aišku, žvakių. Mažos, šokinėjančios, blėsčio- 
jančios, mirkčiojančios liepsnelės... metančios šešėlius, kaip 
žvakės liepsnelė ponios Holės rūsyje... bet kitokius šešėlius ir jų 
daug daugiau, nes dega daugybė žvakių. Jos pakeičia saulę, nes 
ta miega. Ir mėnulį, nes tas negali pažvelgti į kiekvieną rūsį. Ir 
elektros šviesą, nes ta išjungta. 

Įkaitę blankūs veidai. Padavėjai su smokingais. Šampanas! 
Jis čia bėga iš vokiškų alaus statinių... Fone: čigonų muzika. 
Rusų. Rumunų. Vengrų. Taip pat žydų. 


Liūdesys. Prisiminimai. 

Dūmai. Muzika. Šampanas. Ir grafienė... 

Norite, kad papasakočiau, kaip ta grafienė atrodė? Man ji 
buvo šviesiaplaukė. Galbūt dar aukšta. Taigi aukšta ir šviesia- 
plaukė. Ir viskas. Daugiau Icikas nematė. Aukšta šviesi moteris. 
Grafienė. Tačiau mano stalo kaimynas, tikintis žmogus, buvęs 
vienuolis, vėliau keliaujantis pamokslininkas, dabar juodosios 
rinkos spekuliantas... kaip ir kiti tikintys ir netikintys... tas 
matė daugiau už mane. Ir man ją apibūdino. 

— Gerai įsižiūrėkite, pone Finkelšteinai, — pasakė mano stalo 
kaimynas. — Ir ką jūs matote? 

— Šviesiaplaukę aukštą moterį, — atsakiau. — Daugiau nieko. 

— Ar nematote, kokia ji iškrypusi? 

— Ne, - atsakiau. — Aš to nematau. 

— Tad pažvelkite jai į akis. Ar nieko nematote? 

— Ne, - atsakiau. - Nieko. 

— Jose juk viskas atsispindi, — pasakė mano stalo kaimynas, 
vienuolis ir keliaujantis pamokslininkas. — Klykiantys vergai 
negrai. Ir besijuokiantys. Raitelių rimbai. Arklių kanopos. 
Kraujas. Baltos lininės paklodės su raudonais taškeliais. Mar- 
gos prakaito prisigėrusios pagalvės. Sėdynė arba užpakalis arba 
antras galas arba pasturgalis arba uodega arba nugaros tąsa arba 
subinė... iš minkštutės mėsytės su persiko odele. Domini crea- 
tio magnifica! Ir į ją kažkas įsmeigta: vyriškas, raumeningas, iš- 
gaubtas, varliškas, be akių daiktas, kryptingai siekiantis tikslo, 
be garso šaukiantis, apipjaustytas. Ir taip susijungęs juokiasi, 
dejuoja ir šaukia, nors tai girdi vien angelai. Ir ar jūs, pone 
Finkelšteinai, nematote spirališkų judesių... ir drėgno liežuvio, 
ir paukštiškai trapių, ilgų, genealogiškai be priekaišto, glotniai 
nupeštų moters kojų... ir vyro jautiško sprando? Ir kad visa tai 
susiviję į krūvą? Ir kad kojos juokiasi iš liežuvio ir kėsinasi nu- 

laužti vyrui sprandą! Ir kad minkštutė mėsytė ir persiko odelė 
čiulpia jam iš kaulų smegenis! O tie kaulai yra paskutinė da- 
lis tūkstantmetės grandinės su įtrūkusiomis ir apspjaudytomis 
grandimis! Ir ar nematote nebylios kantrios lovos. Ir žvaigždėto 
dangaus už lango. Ir rožinio? Ir Toros ritinio? Ir Kristaus be 
kryžiaus? Išvaduoto Kristaus! Nuogo? Su stačiu galu? Kristaus, 
atradusio kūną? 

— Po šimts perkūnų! Aš dar nesu girdėjęs, kad kas taip kalbė- 
tų! — atsakiau ir pagalvojau: „Kieno galas įkištas į šiaurietiškos 
grafienės subinę? Ar Kristus buvo apipjaustytas? Ar tai Kristus? 
Ar tas, kas nepripažįsta Kristaus? Ar tu? Ir kas esi tu? Ir ar tu 
nesi apipjaustytas? Tačiau nenužudei Kristaus?“ 

— Iš ko ta grafienė gyvena? — paklausiau aš savo stalo kai- 
myną. 

— Kadaise ji buvo labai turtinga, - atsakė mano stalo kaimy- 
nas, vienuolis ir keliaujantis pamokslininkas, — dvarai, žemės, 
pilis. Viskas rytuose. Užimta ivano. Suvalstybinta. 

— Ir dabar ji gyvena iš juodosios rinkos? 

— Netiesiogiai, - atsakė mano stalo kaimynas. - Ji yra juodo- 
sios rinkos spekulianto sugulovė. 

Aš pasakiau: 

— Mar kaip... 

— Tiesą sakant, buvusi sugulovė. Dabar jau nebe, nes tas 
spekuliantas aną savaitę numirė. Nuo infarkto. Karinė policija 
konfiskavo visą vagoną nelegalių cigarečių. Jokia širdis to ne- 
pakels. 


Aš, Icikas Finkelšteinas, nuolatos bijojau naujo infarkto. Ir vis 
dėlto negalėjau atsispirti pagundai! Viskas buvo aišku, aš užsi- 


maniau padaryti grafienę savo sugulove! Per dienų dienas lyg 

sapne klaidžiojau po Berlyno griuvėsius, dariau ilgus žygius į 
priemiesčius... ne taip labai sugriautus... apžiūrinėjau atokiai 
stovinčias vilas... sulaukiau pirmo 1945 metų pabaigos sniego... 
galvojau apie naujus metus... galvojau apie Iciką Finkelšteiną... 
tikrąjį... negyvąjį... ir netikrąjį... galvojau apie savo kumpą 
nosį... ir savo apipjaustytą galą... galvojau, kaip tai atrodytų?.. 
Aš, Icikas Finkelšteinas, mažas žydelis ir graži šviesiaplaukė gra- 
fhenė... galvojau apie miesčionių siaubą ir revoliuciją... galvojau 
apie arklių kanopas ir besijuokiančius ir raudančius vergus ne- 
grus, apie raitelių rimbus ir baltas linines paklodes su raudonais 
taškučiais... galvojau apie švelnų kūną, galvojau apie persikus, 
galvojau apie jos subinę... ir savo galą, apipjaustytą kaip Vieš- 
paties Jėzaus Kristaus. 

Ir parašiau grafienei laišką. Aš rašiau: 

Didžiai gerbiama grafiene, 

aš, Icikas Finkelšteinas, puikiai sukuosi juodojoje rinkoje, 
prekiauju nelegaliomis cigaretėmis, nelegalia kava, nelegaliu 
šokoladu, nelegaliais šaunamaisiais ginklais ir daug kuo kitu, 
kartais ir panelėmis, paprastai šviesiaplaukėmis ir mėlynakėmis 
arba žydraakėmis ir pilkaakėmis. Aš esu kelyje į pasisekimą. Jei- 
gu Jūs malonėtumėte paguosti vienišą darbštų žmogų ir teik- 
tumėtės su manimi dalintis ambicingo darbo vaisiais, aš, Icikas 
Finkelšteinas, būčiau Jums labai dėkingas. 

Su išskirtine pagarba 

Jūsų 

Icikas Finkelšteinas 
Atsakymo nereikėjo ilgai laukti. Grafienė man parašė: 

Mielas pone Finkelšteinai, 


pasisekimas jus taurina. Ar Jūs prekiaujate tik amerikietiško- 

mis cigaretėmis ar ir šveicarišku šokoladu, pavyzdžiui, Alpių pie- 
no šokoladu? Jį aš ypač mėgstu. Informuokite mane apie tai. 
Duodu Jums, mielas pone fon Finkelšteinai, pabučiuoti 
savo ranką (ar Jūs išvis žinote, kaip damai bučiuojama ranka?). 
Jūsų 
Krimhilda, Hoenhauzeno grafienė. 

Man turbūt nereikia jums sakyti, kad ryšys tarp šiaurietiškos 
grafienės ir manęs, juodosios rinkos spekulianto žydo Iciko 
Finkelšteino, užsimezgė. Grafienei reikėjo pinigų. O man rei- 
kėjo visuomeninės padėties. Mes galėjome vienas kitą papildy- 
ti. Lizdas ir kištukas. Mes ištiesėme čiuptuvus, radome vienas 
kitą, ėmėme funkcionuoti. 

Aš aplankiau grafienę jos viloje, tikroje viloje, pergyvenusio- 
je karą... stovinčioje netoli Berlyno... Blankenšteino priemies- 
tyje... vaismedžių sodai, žvyru pabarstyti takeliai, prižiūrimas 
miškas, europiniai kėniai... kas be ko, apsnigti... apgaubti žie- 
mos patalais... 1945—46 metų žiemos... pokario žiemos. 

Grafhenė pasitiko mane šypsodamasi kaip Krimhilda, ne- 
tikėtai sutrikusi Zygfrydą... davė pabučiuoti ranką, nuvedė į 
rūkymo kambarį, pasiūlė cigarą, pasodino į odinį krėslą, įsitai- 
sė pati, tuojau man paaiškino, kad pinigai saugo geriau negu 
slibino kraujas, paklausė, ar aš galiu ją apginti, pasiteiravo apie 
nelegalias cigaretes, nelegalų šokoladą, nelegalią kavą, nele- 
galias merginas, nervingai rūkė, paskambino varpeliu, įsakė 
liokajui patiekti arbatos ir bandelių su kapota dešra, sukry- 
žiavo savo ilgas, genealogiškai tikras kojas, slapčia parodė savo 

liežuvio galiuką... mėlyno kraujo, rožinį... pakalbėjo apie fi- 
nansus, biržos naujienas, muziką, knygas, paskui pamojo man 
savo piršteliu, liepė atsistoti, prieiti arčiau, šyptelėjo, švelniais 
pirščiukais atsegė mano antuką, paėmė į ranką mano galą, pa- 
žiūrėjo, kaip jis auga, paėmė metrą, išmatavo jo ilgį, plotį ir 
skersmenį, pasakė: 

— Taip, jis normalus! Tiks!.. — Paskui įteikė mažą auksinį 
raktelį, pasakė: — Tik simboliškai! Ar skaitėte Tagorę? O Cvei- 
gą? Dostojevskį? Kurts-Maler? Ir ar jums patinka Mocartas? 


Vilą grafienė tik nuomojo. Už pasakiškus pinigus. Jos ankstes- 
nis meilužis, juodosios rinkos spekuliantas Nikolausas Vanja 
Šrubė, baltarusės ir vieno Berlyno automobilių pirklio sūnus... 
Nikolausas Vanja Štubė, pravarde Carevičius... buvo vienas iš 
„didžiųjų“, ir jam tiek mokėti buvo menkniekis. O aš, Ici- 
kas Finkelšteinas, žydas, buvau tiktai iš „mažųjų“, nors gerai 
sukausi ir ateityje manęs laukė sėkmė. Tačiau vis dėlto... tai 
tiesiog viršijo mano galimybes. Tokios brangios vilos su visais 
dzinguliukais aš negalėjau sau leisti... arba... ji buvo ne mano 
nosiai. 

Grafienė, aišku, turėjo ne tiktai liokajų, bet ir kitokio perso- 
nalo: kambarinę, du virėjus, vyrą ir moterį, sodininką, tarnai- 
tę, vairuotoją. Juodosios rinkos spekulianto Nikolauso Vanjos 
Štubės automobilis stovėjo garaže ir aš, savaime suprantama, 
galėjau juo naudotis. 

Kai apsigyvenau pas grafienę, man tuojau buvo įkalta į galvą, 
kad sėkmė labai glaudžiai susijusi su žmogaus gyvenimo stiliu- 
mi. Į juodąją rinką buvau kasdien vežiojamas juodu mersedesu. 
„Patiems didžiausiems“ tai krito į akį, ir jie ėjo pas mane ir no- 


rėjo su manimi turėti reikalų. Grafienė nuolatos rengė mūsų vi- 

loje vakarėlius ir kvietė į juos „pačius didžiuosius“, vyniojo juos 
aplink savo švelnius pirštus, gaudavo man užsakymų, kurie vir- 
šijo viską, apie ką aš kada nors svajojau. Savaime suprantama, 
ir kreditų. Anksčiau dariau tiktai smulkius biznelius ir opera- 
vau sumomis, kurios telpa normalaus žmogaus galvoje... o da- 
bar skaičiai turėjo tiek nulių, kad teko nusipirkti skaičiavimo 
mašinėlę. Mūsų sluoksniuose buvo kalbama ne apie atskirus 
cigarečių ar šokolado blokus, atskiras kavos dėžutes ar atskiras 
merginas... o apie vagonus: vagoną cigarečių, vagoną šokolado, 
vagoną kavos, vagoną merginų. 


Jeigu jūs manote, kad aš, vos apsigyvenęs viloje, iškart įsiropš- 
čiau į grafienės lovą, taip sakant, kaip legalus sugulovas... tai 
labai apsirinkate. 

Pirmąją savaitę negalėjau prie jos net prisiliesti. Netgi priva- 
lėjau miegoti liokajaus lovoje... to rimto, pareigingo, atsidavu- 
sio ir prityrusio žmogaus, kuriam grafienė buvo įsakiusi išmo- 
kyti mane meilės menų. 

Liokajus išaiškino man, kad kūnas ir siela sudaro vienovę, 
kad gyvame kūne negali gyventi mirusi siela, ji greičiau miega, 
ir tą miegančią sielą reikia pažadinti kaip miegantį smuiką pri- 
tyrusio smuikininko ranka. Liokajus paaiškino man skirtumą 
tarp malonumo ir išankstinio malonumo ir kaip jie vienas kitą 
sustiprina, taip pat kalbėjo apie teatrą, apie tai, koks svarbus yra 
prologas, pagyvinantis pagrindinį aktą, kurio aidą savo ruož- 
tu palaiko epilogas. Liokajus paaiškino man, kad žmogus turi 
fantaziją arba turėtų turėti, o gyvulys neturi — nes neturi! Kad 
meilės jėgai sparnus suteikia fantazija, kuri sugeba taip pakeisti 
žemiškuosius dalykus, kad pirštas būna nebe pirštas, liežuvis 
nebe liežuvis, kojos nebe kojos, nosys nebe nosys, galas nebe 

galas, makštis nebe makštis, sėdynė nebe sėdynė, sultys nebe 
sultys, išskyros nebe išskyros! Ir taip toliau! 

Liokajus išaiškino man, kad bitė savo uolų straubliuką kiša 
kuo giliau į gėlės taurelę, kad iš ten pasiimtų medaus, kad 
žemė yra moteriškosios giminės, o lietus vyriškosios, kad mo- 
teris priima vyrą, o ne atvirkščiai, kad kalnai meilingai kiša 
savo šonus pavasario vėjui, kad mieli paukšteliai yra tokie pat 
Dievo kūriniai kaip ir arklys... kad mieli paukšteliai nesigė- 
dina kapstyti grūdus iš prastai atsiduodančio arklio mėšlo, 
nes grūdas yra Dievo vaisius. O ar žmogus nėra geresnis už 
paukštį? 

Liokajus kalbėjo apie raitelių rimbus, apie raugintą ir nerau- 
gintą odą, kietas ir minkštas rankenas, papuoštas bronza ir sida- 
bru... šilkines ir aksomines pagalvėles, pagerinančias kontaktą 
ir kartais pagilinančias, kalbėjo apie dilgėles, alyvų aliejų, putų 
vonią, vazeliną, kvepalus, plaukų suktukus, nektarą ir šampaną, 
kalbėjo apie švelnų butelių kakliukų apvalumą, apie šampanu 
ir nektaru persigėrusį makšties sekretą, saldžias be kauliukų 
vyšnias, kurpaites, liokajus grasino pirštu, rimtai aiškino, kad 
garsiai sriuobti galima tik tada, kai šampanas geriamas ne iš 
taurės arba ne tiesiai iš butelio, kalbėjo apie kanapės kvailumą 
ir apie vynuogių kekės dvasią... 

Man galva ūžė nuo tiekos teorijų, ir aš beveik pajutau palen- 
gvėjimą, kai liokajus pagaliau pašaukė į kambarį tarnaitę, kad 
teorinį mokymą pakeistų praktika, kuri užėmė likusią savaitės 
dalį. Mokė visko. Pirmiausia septynių svarbiausių pozų, neiš- 
skiriant nė paskutinės... „grynojo stebėjimo“ pozos. 


Ar aš jus sudominau? Norite žinoti, ar juodosios rinkos speku- 
liantas žydas Icikas Finkelšteinas arba anksčiau arijas masinis 


)194 ( 


žudikas Maksas Šulcas išlaikė pirmosios nakties didįjį egzaminą 
su gražiąja kilmingąja Krimhilda, Hoenhauzeno grafene? 

Ar žinote, kas yra nevykėlis? Ar esate studijavę psichologiją? 
Ar ką nors išmanote apie erdvės baimės esmę? Ar esate girdėję 
žodžius „valstybinis egzaminas? Ar galite save įsivaizduoti stu- 
dento, stovinčio priešais teisėją, vietoje? 

„Didžiojo egzamino“ akimirką aš pamiršau viską, ko bu- 
vau mokomas, gulėjau tirtėdamas iš baimės, išpūtęs varliškas 
akis jos glėbyje, galvojau apie aštuonkojo akį, girdėjau, kaip 
ji juokiasi, regėjau save kiaurai peršviestą, permatytą, perpras- 
tą, pajuoktą, pažemintą, iškastruotą... sukaupiau jėgas, įsiutau, 
panorau atsikeršyti, baisingai nusikeikiau, užgriuvau grafienę ir 
paėmiau ją šturmu, kuris truko tris sekundes... arba, tiksliau, 
tris su puse sekundės. 

Ir žinote, ką man pasakė grafienė? 

— Pone Finkelšteinai, — pasakė ji, - jūs esate barbaras. 

— Aš esu žydas, - atsakiau, — o ne barbaras. 

— Tuo blogiau, — pasakė grafienė. - Ką paveldėjai iš savo 
tėvų, laikyk, kad turėtum. Gėtės citata. Įsidėmėkite tai! 

— Tačiau juk mūsų paveldas Biblija, — atsakiau. 

— Teisybė, — sutiko grafienė. — Tačiau ar jūs neturėjote 53- 
lyčio su senovės graikais? Ir su Babilonu? Ar jūs tenai nieko 
nepamatėte? Ir nieko neišmokote? Visai nieko? 

Aišku: grahenė yra antisemitė! 

Pastaruoju metu ji galutinai nusimetė kaukę. 


Aš kasdien turiu kęsti dygias pašaipias pastabas. Dar negirdėjau 
tiktai žodžių „kiaulė žydas“ ir, matyt, neišgirsiu, nes tokie ir pa- 
našūs žodžiai neįeina į jos žodyną. Kad esu „kiaulė žydas“, man 
duodama pajusti kitokiais būdais, bet gana aiškiai. Netgi tarnai 

tai pastebėjo. Jie nė nesistengia slapčia šaipytis man už nugaros 
ir atvirai šaiposi mano akivaizdoje. 

Vakar grafienė man pasakė: 

— Sakoma, kad jūs, žydai, kadaise buvote išdidi tauta. Žem- 
dirbių, rašto žmonių ir kareivių tauta. Esą nė viena tauta taip 
nekovojusi už savo laisvę, kaip žydai. Kuo jūs pavirtote? 

Aš paklausiau: 

— Ką jūs turite galvoje? 

— Ką aš turiu galvoje, — pašaipiai atsakė grafienė, — ogi tai, 
kad istorija meluoja. Antraip jūsų tauta nebūtų galėjusi pagim- 
dyti tokio egzemplioriaus kaip jūs, pone Finkelšteinai. Ar jūs 
kada nors matėte save veidrodyje? 


Ką pasakė grafienė? Esą nė viena tauta taip nekovojusi už savo 
laisvę, kaip žydai? Ką reiškia „esą ? 

Istorija, girdi, meluoja! Ar ne taip ji pasakė? Koks įžūlumas! 
Ji nori mane visai sugniuždyri. 

Šįryt — tuoj po pusryčių — liepiau liokajui parūpinti man 
„Žydų istoriją“. 

— Su Biblija aš susipažinęs, - pasakiau. — Tačiau to neužten- 
ka. Parūpinkite man dalykišką „Žydų istoriją“. 

Liokajumi galima pasikliauti. Jis parūpino man „Žydų istori- 
ją . Būtent jos santrauką. Santrauką su svarbiausiomis citatomis 
ir ištraukomis iš istoriko Grėco raštų. Lengvai ir greitai skai- 
tomą. Taip par „Naujojo sionizmo istoriją“, Teodoro Herclio 
„Žydų valstybę“, Mozės Heso „Romą ir Jeruzalę“, Makso Nor- 
dau raštus, spausdintas Žabotinskio kalbas, dešinės radikaliosios 
pakraipos sionistų literatūros ir taip toliau. Aš patenkintas lioka- 
jaus nuovoka. Ir įrodysiu grafienei, kad istorija nemeluoja. 

Žmogus, taip daug dirbantis kaip aš, turi mažai laiko. Dienomis 
juodosios rinkos spekuliantų posėdžiai ir konferencijos, be to, 
smulkūs darbai juodajame mersedese ar pėsčiomis, — nors man 
to net nereikia, — taip pat šešios-aštuonios valandos skaitymo 
naktimis, aišku, apie žydų istoriją, sionizmo istoriją ir taip to- 
liau. Retkarčiais nueinu ir į sinagogą, pirma, kad pasimokyčiau 
melstis, ir antra, kad ten pasirodyčiau, tai nepakenks. 

Pastaruoju metu... daug diskutuoju su grafhiene. Tema: ar is- 
torija meluoja, ar ne? Nutaisęs pašaipią miną aš jai rodau savo 
knygas, garsius vardus ir tikras citatas, kurias esu pasibraukęs 
pieštuku ir kurių tikrumu negalima abejoti. Grafienė, tiesa, vis 
dar šaiposi iš mano varliškų akių, kreivos nosies, pilnų padų, iš 
mano spekuliavimo juodojoje rinkoje, vadina mane menkaver- 
čiu žydu, piktai skambina savo liokajui, liepia atnešti „Straips- 
nių albumą“, rodo man kažkurių metų „Stūrmerio“, prastos 
šlovės nacionalsocialistinio, antisemitinio, kurstomojo laikraš- 
čio iškarpas, sako man: 

— Pažiūrėkite į šią karikatūrą, pone Finkelšteinai... taip atro- 
do žydai... ir ar ne taip atrodote jūs... ką? 

Tačiau visuomet šiek tiek sutrinka, kai aš viską paneigiu, ką 
ji sako... pagrįsdamas citatomis, užtikrintai, tvirtai: 

— Ar matote, grafhene? Pažvelkite į šią knygą! Ir šitą! Ir tą! 

Grafienė man atsako: 

— Nuknebusi nosis! Ponas Icikas Finkelšteinas! 

Aš jai: 

— Mozė! 

Grafienė man sako: 

— Varliškos akys! Nors ir su akiniais. 

Aš jai: 


— Jėzus. 


)197( 


Grafienė man: 

— Pilnapadis! Nors ir su zomšos batais! 

Aš jai: 

— Karlas Marksas! 

Grafienė man: 

— Skusta galva, kad paslėptų garbiniuotus plaukus! 

Aš jai: 

— Zigmundas Froidas! 

Grafienė man: 

— Spekuliantas! 

Aš jai: 

— Einšteinas! Matote, grahene, vakarietiškos civilizacijos pa- 
matas laikosi ant žydiškų galvų pečių. 

— Nuo kada pečiai yra ant galvos? - klausia grafienė. - Ar tai 
ne žydiški iškraipymai, pone Finkelšteinai? 

Tačiau aš juokiuosi iš jos, papasakoju apie Judą Makabie- 
jų... vadintą Kūju... papasakoju apie žydų didvyrius Masados 
tvirtovėje, pasakoju apie Bar Kochbos sukilimą, pasakoju apie 
tremtį, pasakoju apie ispanų inkviziciją, pasakoju apie laužus, 
aiškinu, kaip mirštama už savo tikėjimą, pasakoju apie ištver- 
mę, kentėjimus, pasyvų didvyriškumą, sakau jai: 

— Grafiene... du tūkstančiai metų tremties mums yra niekas, 
ne daugiau kaip jums dveji metai, nes mes mokame nubraukti 
nulius... ir ne vieną. Ką galėjo naciai, galime ir mes. Tiktai ki- 
taip. Tie braukė žmonių nulius. Mes braukiame laiko nulius. 
Mums niekas nepasikeitė. Aš stoviu čia ir negaliu kitaip! Kas 
taip pasakė? Liuteris. Antisemitas. Tačiau man į tai nusispjaut. 
Nes aš, miela grafiene, irgi taip sakau. Aš stoviu čia ir negaliu 
kitaip! Aš esu žydas. Ir aš tuo didžiuojuosi. Ir jeigu jums tai 
nepatinka, pabučiuokite man į subinę! 

Ir grafienė atsako: 
— Taip daroma... tačiau to nesakoma. Jums trūksta subtilu- 
mo, pone Finkelšteinai! 


Liokajus man kasryt prie lėkštės kairėje padeda laikraščius. Iš 
papratimo aš pirmiausia perskaitau pranešimus apie masines 
žudynes, iškerpu juos, pasilieku, bet pirma pabraukiu, prieš 
padėdamas į šalį, sugautų ir dar ieškomų nusikaltėlių pavardes. 
Dažnai aptinku stovyklos komendanto Hanso Miulerio pavar- 
dę, o kartais ir savo paties. 

Grafienė mane tuomet pašaipiai stebi. Vakar ji pasakė: 

— Pone Finkelšteinai. Jūs esate svaičiotojas. Ir mėgstate žaisti 
kaip šešiametis. Jūs renkate niekus. Beje, kodėl kai kurias pa- 
vardes pabraukiate dukart? 

Aš atsakiau: 

— Kadangi jūsų paminėtos pavardės yra dviejų Laubvaldės 
nusikaltėlių. 

— Aš tai žinau, — pasakė grafienė. 

— Hansas Miuleris, — pasakiau aš. — Ir Maksas Šulcas. Tai du 
smarkiai prisidirbę vyrukai. 

— Masiniai žudikai, - pasakė grafienė. — Kaip ir visi kiti. 

— Taip, - pasakiau aš. 

— O kas tas Hansas Miuleris? 

— Jis buvo stovyklos komendantas. Taip rašo laikraštis. 

— O kas tas Maksas Šulcas? 


— Smulki žuvelė, — atsakiau aš. — Tiktai smulki žuvelė. 
Perskaitęs apie masines žudynes, aš paprastai permetu akimis 
literatūrinį puslapį, perskaitau teatro ir kino skelbimus, pa- 


studijuoju nekilnojamojo turto pranešimus, biržos naujienas, 


) 199 ( 


peršoku arba perverčiu manęs nedominančius puslapius ir pa- 
baigoje įknembu į politiką. 

Mane ypač domina neramumai Palestinoje. Padėtis ten 
atrodo prastai. Kasdien spaudoje mirga antraštės: „Žydų te- 
roras!“ „Sukilimas!“ „Naujos anglų pajėgos Šventojoje Žemė- 
je!“ „Žydai reikalauja apsisprendimo teisės!“ „Žydai yra ma- 
žuma!“ „Žydai siekia daugumos!“ „Masinė žydų imigracija, 
nepaisant blokados, tęsiasi!“ „Šterno gauja užpuola anglų ka- 
reivines, išsprogdina Tel Avivo policijos nuovadą!“ Teroristų 
organizacija „Irgun Zwai Leumi“ paskandina anglų laivą!“ 
„Pagrobtas anglų kapitonas!“ „Nepaprastoji padėtis“. „Arabų 
bruzdėjimai!“ 

— Kas gi ten dedasi? — klausia grahenė. 

— Žydai nori susigrąžinti savo šalį. Ar esate ką nors girdėjusi 
apie sionizmą" 

Grafienė atsako, kad ne, kaip aš ir tikėjausi. 

Aš jai aiškinu: 

— Sionizmas nėra nauja idėja. Ji tokia pat sena kaip ir žydų 
tremtis. 

Grafienė sako: 

— Taigi jokių naujų idėjų? 

Aš atsakau: 

— Mano tauta niekada neatsisakė vilties grįžti į Šventąją 
Žemę. Šią mintį mes puoselėjome šimtus metų. Netgi maldoje: 
„Leschana haba ba Jeruschalajim - kitais metais Jeruzalėje!“ 

Aš sakau: 

— Mano knygose rašoma, kad būta ne vienos tremties. Ta- 
čiau mes kalbame apie paskutiniąją, ir ji truko beveik du tūks- 
tančius metų. 


Aš sakau: 


) 200 ( 


— Reikia skirti dvi fazes, miela grafiene... nesionistinio sio- 
nizmo ir politinio sionizmo. 

Aš sakau: 

— Pirmosios fazės metu žydai kantriai laukė mesijo, kuris 
juos nuvestų į Šventąją Žemę. Tačiau žydų mesijas neskubėjo. 
Tad kiek žydai galėjo laukti? Jie laukė beveik du tūkstančius 
metų. Ir jis vis nesirodė. Ar suprantate tai, grafiene? Žydai laukė 
kaip avys, apsuptos vilkų. Avis bijojo ir keitėsi. Ir virto stručiu. 
Ir įkišo galvą į smėlį. Ir nematė masinių kapų. Ir dujų kamerų. 
Ar suprantate tai, grafiene? 

— Suprantu, - atsako grafienė. 

Aš sakau: 

— Politinis sionizmas yra praktinis sionizmas. Jo šūkis: dau- 
giau nebelaukti! Skubėti pasitikti mesijo! Patiems susigrąžin- 
ti Šventąją Žemę! Politiniais žingsniais, masine imigracija, jei 
reikės... ginklo jėga! Ar suprantate tai? Žydų valstybė! Žydų 
kariuomenė! Nuolatinis žydų tautos prieglobstis. Saugomas 
įstatymų. Mūsų įstatymų. Žydų įstatymų. O ne kitų. 

Aš pasakoju grafienei apie Teodorą Herclį, naujojo, politi- 
nio sionizmo autorių, pasakoju jai apie pirmuosius pionierius 
iš Rusijos, pasakoju apie kuriamąjį žydų darbą, apie naujas 
gyvenvietes, pasakoju apie Trumpeldorą, vienarankį tautos 
didvyrį, kritusį prie Telchajo, Trumpeldoras, nepailstantis ko- 
votojas, vyras, įkūręs „Hechalucą“... socialistinį žydų darbo 
pionierių judėjimą... pasakoju jai apie pirmą imigrantų ban- 
gą ir apie antrą, trečią, pasakoju apie kitas imigrantų bangas, 
pasakoju apie mūsų kovą turkų valdymo metrais... ir vėliau... 
apie kovą anglų mandato metu, pasakoju apie žydų ir arabų 
kovas, pasakoju apie „haganą“, žydų gynybinę armiją, pasa- 
koju apie Balfūro deklaraciją ir Anglijos pažadą garantuoti 

benamei žydų tautai nuolatinę gyvenamąją vietą Šventojoje 
Žemėje. 

Visa tai grafienę menkai tedomino. Tačiau ji vis tiek manęs 
klausėsi, kuriam laikui net pajuto man pagarbą, pasakė: 

— To aš iš jūsų net nesitikėjau: Užkariavimas! Statyba! Ka- 
riuomenė! Darbas! - maniau, kad jūs tiktai bailių, prekeivių ir 
panašių tauta. 

Aš nežinau, kodėl noriu padaryti įspūdį grafienei. Gal turiu 
nevisavertiškumo kompleksą? Ir tas kompleksas būdingas visai 
žydų tautai? 

Aš klausiu savęs: Ar neturiu ir iškastruotojo komplekso? 

Ir vis dėlto tęsiu tas diskusijas. Rodau grafienei mėlynu pieš- 
tuku pabrauktas žydų mokslininkų, gydytojų, filosofų, meni- 
ninkų, rašytojų, poetų, žydų humoristų, išradėjų, fhlantropų, 
politikų, revoliucionierių pavardes... rodau pabrauktas žydų 
šaltkalvių, dailidžių, batsiuvių, siuvėjų, kirpėjų pavardes... aiš- 
kinu jai, kad mes tokie pat žmonės kaip ir visi kiti, sakau: „Tai 
jau Emilis Zola tvirtino Dreifuso teismo metu!“ Tačiau aš, Icikas 
Finkelšteinas, anksčiau Maksas Šulcas, žinau, kad tai beprasmiš- 
ka. Aš negaliu pakeisti grafienės. Aš jos nepakeisiu. Antisemitas 
yra kaip vėžininkas. Kas per giliai įsišakniję, to nebeišpjausi. 

Liokajus į mūsų pokalbius niekada nesikiša. Atnešęs arba- 
tos... arba konjako... arba bandelių su kapota dešra... jis, tiesa, 
pastato ausis, bet jo mina niekada nepasikeičia. Mat jis tikras 
liokajus, kuris dedasi, kad nieko negirdi ir nieko nemato. Sėli- 
nantis kinas. 

Šiandien aš jį priverčiau praverti burną. 

— Sakykite... ką jūs manote apie mūsų diskusiją dėl žydų 
tautos? 


— Aš nežinojau, kad jūs, pone Finkelšteinai, su ponia gra- 

fhiene diskutuojate apie žydų tautą. Aš niekada nesiklausau. Tai 
manęs neliečia. 

— Nesekite man pasakų. Jūs, aišku, klausotės. 

— Aš niekada nesiklausau, pone Finkelšteinai. 

— Aš klausiu jus ne kaip liokajų, o kaip privatų asmenį... šis 
pokalbis yra žmogaus su žmogumi. Arba vyro su vyru. 

— Jei taip, pone Finkelšteinai... kaip privatus asmuo pasaky- 
čiau, kad jūs, pone Finkelšteinai, turite tipišką žydišką nevisa- 
vertiškumo kompleksą. 

— Ir kodėl jūs taip pasakytumėte... na... kaip privatus as- 
muo? 

— Kad jūs giriatės, pone Finkelšteinai. 

— Savo tauta. 

— Taip. Savo tauta. 

— Man juk nieko kito nelieka, ar ne? 

— Netiesa, pone Finkelšteinai. Kaip privatus asmuo aš jums 
pasakyčiau: Pone Finkelšteinai. Žydas, kuris didžiuojasi savo 
tauta, neliks Vokietijoje. Jis čia negyvens. Jis taip pat nesistengs 
mūsų, vokiečių, įtikinti... na... aukštais žodžiais. 

— Ir ką tas išdidus žydas darys? 

— Emigruos, pone Finkelšteinai. 

— Į Ameriką? 

— Ne į Ameriką, pone Finkelšteinai. Išdidus žydas emigruos 
į Palestiną. Jeigu aš neklystu, tenai vyksta partizaninis karas. 
Paimkite į rankas ginklą, pone Finkelšteinai. Kovokite už savo 
šalį. Parodykite pasauliui, kas yra išdidus žydas! 


Mano vairuotojas susirgo. Jo pavaduotojas, liesas išstypęs bernas 
mažomis linksmomis girtuoklio akimis, man kažkuo primena 


vieną iš penkių mano tėvų, vežėją Vilhelmą Hopfenšrangę. 

Neseniai, kai mes važiavome juodu mersedesu į miestą, 
mano naujasis vairuotojas pasakė: 

— Pone Finkelšteinai, aš truputį pašniukštinėjau. Jūs gyvena- 
te antisemitiškoje aplinkoje. 

— Taip. Man tai žinoma. 

— Vakar virėja liokajui pasakė: „Norėčiau žinoti, kaip po- 
nas Icikas Finkelšteinas koncentracijos stovykloje išsisuko nuo 
mirties!“ 

Ir liokajus atsakė: „Taip. Aš irgi.“ 

Ir virėja pasakė: „Mano ankstesnis šeimininkas buvo univer- 
siteto profesorius žydas. Jį Hitleris nugalabino.“ 

Ir liokajus pasakė: „Taip. Gaila.“ 

Ir virėja pasakė: „Padorūs žydai nužudyti, o toks kaip Icikas 
Finkelšteinas gyvena.“ 

Ir liokajus pasakė: „Aha. Taip jau yra. Primityvūs lengviau 
išgyvena. 

Ir virėja pasakė: „Hitleris liepė įkišti į dujų kameras ne tuos 
žydus. Jis geriau būtų liepęs įkišti tokius žmones kaip Icikas 
Finkelšteinas.“ 

Ir liokajus pasakė: „Taip. Arba sušaudyti. Arba pakarti. Arba 


užmušti.“ 


Šiandien buvau sinagogoje. Uoliai meldžiausi. Per maldos per- 
traukas... oficialias... kalbėjausi su savo naujuoju Dievu vokiš- 
kai. Pasakiau jam: 

— Mielas Dieve. Aš nežinau, kur tu esi - danguje ar tiktai 
ant mano liežuvio. Tačiau į tai man nusispjaut. Vis dėlto norė- 
čiau su tavimi pakalbėti. Taigi klausyk: Aš, Icikas Finkelšteinas, 
kasdien kariauju su savo tarnais ir sugulove, kuri iš tiesų yra ne 


sugulovė, o mano biznio partnerė, nes per ją užmezgu fantasriš- 

kus ryšius ir suku milijoninius biznius. Tačiau aš norėjau visai 
ne tai pasakyti. Norėjau pasakyti, kad be perstogės turiu gintis 
nuo antisemitinių puldinėjimų. Mane apėmusi neviltis. Mano 
paties namuose jie nori sutrypti mano žmogiškąjį orumą. Ar 
dėl to aš pasidariau žydas? Maniau, kad žydai laimėjo karą! 


BERLYNAS 1947 


Visą mano turtą grafienė investavo į nepakartojamą biznį. Ir 
šiandien per pietus man pareiškė: 

— Pone Finkelšteinai. Tai didžiausia istorijoje ginklų kontra- 
bandos afera. 

Aš paklausiau: 

— O jeigu ji neišdegs? 

— O kodėl turėtų neišdegri? Matote, pone Finkelšteinai, aš 
atsakau į klausimą klausimu. Tai jūsų žydiška įtaka! Taip toli 
jau nueita! 

Didžiausia istorijoje ginklų kontrabandos afera! Jeigu ji iš- 
degs... o kodėl turėtų neišdegti?.. Tada aš, Icikas Finkelšteinas, 
būsiu vienas turtingiausių vyrų pokario Vokietijoje, mano tur- 
tas, skaičiais, turės dar daugiau po skaičių einančių nulių, negu 
turi dabar. 

Šiandien sužinojau, kad keli mūsų tarpininkai sėdi okupaci- 
nių pajėgų karinėje valdžioje... čia, Vokietijoje, įvairiose zono- 
se... kiti užsienyje... aišku, didžiuosiuose miestuose... Ciuriche, 
Madride, Londone, Paryžiuje, Niujorke, Atėnuose, Kaire, Tel 
Avive, Damaske. 

— Tai didžiausia istorijoje ginklų kontrabandos afera. 

Grafienė apie kai ką užsiminė. Trofėjiniai tankai iš Antrojo 
pasaulinio karo nugalėtojų sandėlių. Kulkosvaidžiai! Dėžės su 
amunicija! Faustpatronai! Mortyros! Rankinės granatos! Ir dar 
daug ko! 

Kalbėdamasis su grafhene aš paklausiau: 

— Tiek pinigų aš neturiu. Kas dar, be manęs, investavo į tą 
biznį? 

— Dar keli tokie žmonės kaip jūs, pone Finkelšteinai! 

— Vien tiktai žydai? 

— Žydai ir nežydai, — atsakė grafienė. — Tačiau visi tokie 
kaip jūs. 


Kurjeriai! Kurjeriai! Laiškai be pašto ženklų! Grafienė susijau- 
dinusi laksto po vilą, pamiršta net persirengti, su mėlynais ra- 
tilais paakiuose. Kiekgi jai merų? Aš pats, Icikas Finkelšteinas, 
matau: kraujo spaudimas man kasdien kyla. Mano ateitis kabo 
ant plauko. Arba multimilijonierius, arba elgeta! 

Vakar aš išsikrausčiau iš vilos. Tokios tad tokelės. Tokios ir ne 
kitokios. Gyvenimas, tarp kita ko, dažnai ir neretai, taip pat 
kartais ir tarpais, būna labai ironiškas. 

Aš, Icikas Finkelšteinas, bankrutavau. Likau tik su septy- 
niais nelegaliais doleriais kišenėje. Kelnių kišenėje, nes švarką 
dažnai nusivelku. Kelnėse jiems saugiau. 

Jums, aišku, labai rūpėtų sužinoti, kaip tai atsitiko? O buvo 
taip: biznis! Puikus nepakartojamas, neregėtas biznis! Didžiau- 
sia istorijoje ginklų kontrabandos afera! Į ją aš investavau visą 
savo turtą. Viską pavedžiau tvarkyti savo sugulovei, kuri iš tiesų 
buvo ne sugulovė, o mano biznio partnerė. Tačiau jūs žinote, 
kaip būna, kai reikalus ima tvarkyti gojus? 

Viskas pražuvo! Ką man, Icikui Finkelšteinui, daryti su sep- 
tyniais nelegaliais doleriais? 

Čia tūnau aš ir negaliu kitaip: nykiame viešbučio kambary- 
je, Berlyno amerikiečių sektoriuje... spoksau į dangų, kuris yra 
juodas, ne vien todėl, kad man juoda akyse, o todėl, kad Ber- 
lyne dabar lyja. Ar tikite, kad aš, Icikas Finkelšteinas, vėl galiu 
viską pradėti nuo pradžių? Man jau beveik keturiasdešimt! 


) 207 ( 


Šįryt keldamasis iš lovos pagalvojau apie grafienę. Mūsų at- 
sisveikinimas buvo šaltas. 

— Pone Finkelšteinai! Liokajus jus nuveš mersedesu į vieš- 
butį! 

— Taip. Labai ačiū. 

— Apsistokite viešbutyje „Tėvynė“! Tai nusmurgęs, bet užtat 
pigus viešbutis. 


— Gerai. Taip ir padarysiu. 


Viešbutyje „Tėvynė“ gyvena du žydai: žydas Maksas Rozen- 
feldas! Ir žydas Icikas Finkelšteinas. Tvirtinama, kad žydai 
vienas kitą pažįsta instinktyviai. Mes - Maksas Rozenfeldas 
ir aš — pirmąkart susitikome viešbučio vestibiulyje, viešbu- 
čio „Tėvynė“ vestibiulyje, pamatėme vienas kitą, atpažinome, 
ėmėme sukti vienas apie kitą ratu, uostinėti mūsų sielų kvapą, 
paskui impulsyviai puolėme vienas prie kito, spaudėme ran- 
kas, sakėme: „Šalom“, klausėme: „Ką jūs darote Berlyne? Ir 


ką veikiate viešbutyje „Tėvynė“?“ — atsakėme į savo klausimus 


klausimais: „O ką jūs darote Berlyne? Ir ką veikiate viešbutyje 
„Tėvynė“?“ 

Tai buvo prieš pusryčius... aš turiu galvoje pirmąjį susiti- 
kimą. Paskui, aišku, atsisėdome prie to paties stalo, valgėme, 
kalbėjomės, keitėmės įspūdžiais. Aš bandžiau išaiškinti Maksui 
Rozenfeldui, kad mes — jis, Maksas Rozenfeldas, ir aš, Icikas 
Finkelšteinas, — vienas kitą pažinome iš mūsų sielų kvapo. 

— Sielų kvapo? — tarė Maksas Rozenfeldas. — Tuos žodžius 
reikia pabraukti raudonu pieštuku! 

Aš pasakiau: 

— Mėlynu! 

— Kodėl mėlynu? - paklausė Rozenfeldas. 

Aš būčiau galėjęs atsakyti: „O kodėl ne mėlynu?“ — tačiau 
pasinaudojau kitu atsakinėjimo metodu ir paaiškinau: 

— Todėl, kad tiesos pabraukiamos mėlynu pieštuku! 

Maksas Rozenfeldas linktelėjo, bet su užuojauta pasižiūrė- 
jo į mano koncentracijos stovyklos numerį, matyt, pamanė: 
„Jam ne visi namie! Esesininkų batai! Spyriai į galvą. Protelis 
pasimaišė!“ 

Sielų kvapas. 

Šiandien aš visą dieną galvojau apie tuos žodžius. Ką tokio 
skleidžiame mes, žydai? O susitikę, ką užuodžiame ir atpažįs- 
tame savo sielų nosimis? Kas yra tas paslaptingas kvapas? Ir kas 
jį sudaro? Ar tai mūsų praeitis? Mūsų nepakartojama istorija? 
Mūsų tėvų paveldas? Mūsų Sandora su Dievu? Mūsų kančia? 
Du tūkstančiai metų persekiojimo? Jeruzalės ilgesys? 


Kai kartu vakarieniavome, aš pareikalavau, kad Maksas Rozen- 
feldas man atsakytų. 

— Tai arpažinom mes vienas kitą iš mūsų sielų kvapo ar ne? 
Aš to jūsų klausiau jau per pusryčius. 

Maksas Rozenfeldas atsakė: 

— Šiame sakinyje reikėtų išleisti žodį „mes“. 

— Ką jūs turite galvoje? 

Maksas Rozenfeldas atsakė: 

— Aš turiu galvoje štai ką: mes vienas kito neatpažinome! 
Tiksliau — tiktai aš jus atpažinau. Ir jums neliko nieko kito, 
kaip tiktai atpažinti mane. 

Aš pasakiau: 

— Ak šitaip. 

Ir Maksas Rozenfeldas pasakė: 

— Taip. 

Ir aš paklausiau: 

— Tai kaip jūs mane pažinote? Iš mano sielos kvapo? 

Maksas Rozenfeldas papurtė galvą. 

— Ne iš sielos kvapo, pone Finkelšteinai, o iš jūsų marmūzės! 

Maksas Rozenfeldas tai pasakė juokais, pamerkė man, nusi- 
juokė, paskui surimtėjo, tarė: 

— Tik prašau nesupykti! 


Negalėjau užmigti. Prieš vidurnaktį atsikėliau. Atsistojau prie- 
šais sieninį veidrodį, pasakiau sau: 

— Icikai Finkelšteinai. Taip neatrodo joks žydas. Tai tik iš- 
kreipras vaizdas. Tačiau visi juo tiki. Net Maksas Rozenfeldas. 
Tai jiems įkalta į galvą. Kas tai? 

Vėl atsiguliau. Bandžiau užmigti. Negalėjau. Vėl pakilau. 
Ėmiau rašyti dienoraštį. Pamaniau, jau po vidurnakčio. Tau 
reikia pakeisti datą! Pamaniau, velniop tą datą! 

Vėl stovėjau prieš veidrodį. Sukau galvą: galbūt jis tave pa- 
žino iš akių? Ėmiau kažko ieškoti savo akyse... ieškoti žydiškos 
sielos... bet negalėjau rasti. 


Ilgai stovėjau prie sienos priešais veidrodį. Tariau sau: 
— Tavo akyse, Maksai Šulcai, neatsispindi jokia siela, nei žy- 
diška, nei kokia nors kita, nei netgi vokiška. Jos tiktai varliškos, 


ir viskas! 

Aš vėl po truputį sukuosi juodojoje rinkoje. Kol kas tiktai kaip 
tarpininkas. Mano nuotaika kasdien vis gerėja. Gal aš vėl pra- 


simušiu? 


Nusmurgęs „Tėvynės“ viešbutis yra tipiškas vokiškas viešbutis. 
Kas mano, kad žmonės čionai atvyksta iš visų pasaulio šalių, 
tas labai apsirinka. Be mudviejų, dviejų žydų, čia gyvena tik 
vokiečiai. 

Žinia, kad Maksas Rozenfeldas ir aš esame žydai, aišku, tuo- 
jau pasklido. Nepaisant to, mes jokio antisemitizmo nepaju- 
tome. Priešingai. Mes esame gerbiami. Atrodo, kad mums net 
teikiama savotiška pirmenybė. 

Aš pastebėjau —- mums lankstosi! Visi! Tiek viešbučio perso- 
nalas, tiek jo svečiai. Kaipgi tai atrodo? Vyrai nusiima prieš mus 
skrybėles, merginos tūpčioja, kartais net pagyvenusios damos. 
Valgant mes aptarnaujami pirmi. Anksti rytą, eilėje į vienintelį 
vyrų tualetą, mums užleidžiama eilė. 

— Labai prašom, pone Rozenfeldai... labai prašom, pone 
Finkelšteinai... jums pirmenybė! 

Maksui Rozenfeldui toks... mano nuomone, keistas, savo- 
tiškas, stebinantis, neįprastas, ypatus, įmantrus, nei šioks, nei 

toks, kurioziškas viešbučio personalo ir jo svečių elgesys nu- 
smurgusiame, bet vokiškame viešbutyje „Iėvynė su mumis, 
tai yra... manimi, Iciku Finkelšteinu, ir juo, Maksu Rozentel- 
du, atrodo visiškai natūralus. Taip sakant, normalus! 

— Matote, pone Finkelšteinai. Man viešbutis „Tėvynė“ yra 
tipiškas... Naujosios Vokietijos elgesio atspindys su savo sve- 
čiais žydais. Jame, mielas Finkelšteinai arba mielas pone Fin- 
kelšteinai, atsispindi laiko dvasia. Ir daugiau nieko. Jūs to ne- 
žinojote? 

Aš be žado spoksojau į Maksą Rozentfeldą. 

— Jūs, atrodo, tikrai nesuprantate, kur esate! 

Aš pasakiau: 

— „Tėvynės“ viešbutyje. 

Maksas Rozenfeldas nusijuokė. Su užuojauta. Galiu neabe- 
joti: jis mano, kad man ne visi namie! 

Norėjau dar kažką sakyti, bet pamiršau, ką norėjau, paskui 
prisiminiau 1945 metų antisemitus dantų gydytojus ir auksa- 
kalius, tuoj po žlugimo, trumpą mirksnį apie tai pagalvojau, 
paskui nurijau tą mintį, palaikiau ją nesvarbia ir papasakojau 
jam vien apie tai, ką patyriau su grafiene, papasakojau apie vilą, 
apie savo žydišką nevisavertiškumo kompleksą... 

Tačiau jis, Maksas Rozenfeldas, tik nusijuokė, skambiai nu- 
sijuokė. 

— Nevisavertiškumo kompleksas? Pone Finkelšteinai! Ko- 
kias nesąmones jūs kalbate? Kas šiandien turi nevisavertiškumo 
kompleksą dėl to, kad yra žydas? Nejau nežinote, kad mes lai- 
mėjome šį karą? 

— Taip, aš tai žinau. 

— Na va! Ir ką jūs paistote apie kažkokią grafienę? Apie kaž- 
kokią vilą! Jums tai tik prisisapnavo! 

— Prisisapnavo? 

— Aišku, kad prisisapnavo! Ta aplinka — ar jūs, pone Finkelš- 
teinai, žinote, kas tai yra, — tos vilos aplinka... to jau nebėra! Ta 
grafienė iš praeities laikų... 1947 metais... kvanktelėjusi grahe- 
nė... šiuolaikiškai kvanktelėjusi... ir nacionalsocialistinė spau- 
da ant pusryčių stalo... ir tas liokajus... tos bandelės su kapota 
dešrą... 

Aš paklausiau: 

— Kodėl jums taip absurdiškai atrodo... bandelės su kapota 
dešra? 


Aš tikrai nesapnavau, nors ir nesu visai tikras. O kas yra tikra 
šiame gyvenime? Ar aš esu aš? Ar tai tikra? Tačiau aš negaliu jo 
įtikinti! 

Žydui Maksui Rozenfeldui egzistuoja tiktai „Tėvynės“ vieš- 
butis. 

— Matote, pone Finkelšteinai, kaip vokiečiai mums lanksto- 
si! Jie jaučiasi kalti! Nė vienas jų negali atgaivinti tų šešių mili- 
jonų. Šešių milijonų nužudytų žydų! Tai ne smulkmena. 

Aš pasakiau: 

— Taip. Teisybė. 

— Vokiečiai „Tėvynės“ viešbutyje norėtų mūsų atsiprašyti, — 
sako Maksas Rozenfeldas, - mūsų, likusių gyvų... Tačiau jie ne- 
žino kaip. Tai nelengva. 

— Ir ką jie daro? 

— Jie kelia prieš mus skrybėles, - atsakė Maksas Rozenfel- 
das. — Arba keistai tūpčioja. Pats juk matote! 

Aš pasakiau: 

— Ir kai stovime eilėje į vyrų tualetą... 

— Taip, — tarė Maksas Rozenfeldas, — matote... netgi ten mus 

praleidžia pirmus! Mums nereikia, kad skaudėtų pilvą. Tai svar- 
bu. Bent jau šiuo metu. Kol kaltė bus atlyginta. 


Naujoji laiko dvasia yra fhlosofiška. Baugi šmėkla su šlapiomis 
akimis, kurios vieną dieną nudžius. 

Kada? 

Aš nemėgstu sapnų. Sapnai mane gąsdina. 

Vakar naktį sapnavau... kad esu teatre. Ir tenai buvo vaidi- 
nama laiko dvasia. Mačiau sceną. Mačiau „Tėvynės“ viešbutį. 
Mačiau bėgiojančius artistus. Mačiau Maksą Rozenfeldą. Ma- 
čiau ir Iciką Finkelšteiną. Galvojau, tu sėdi žiūrovų salėje... ir 
matai save scenoje. Paklausiau savęs: „Kas tai?“ 


)214( 


Pagaliau kai ką sužinojau apie Maksą Rozenfeldą. Jis vienas liko 
gyvas iš šešių asmenų šeimos. Įsivaizduoja, kad iš jo žmonos ir 
penkių jo vaikų Adolfo Hitlerio apaštalai išvirė muilą. Kaip kir- 
pėjas aš norėčiau jo paklausti: Kokį muilą? Juk esama visokių 
muilų. Tačiau pamaniau, kad geriau bus parylėti. 

Kaip atrodo Maksas Rozenfeldas? Maksas Rozenfeldas at- 
rodo... kaip Maksas Rozenfeldas. Pasakyčiau, kaip advokatas 
žydas, kuris nėra advokatas, nes nebaigęs teisės studijų... ir yra 
buhalteris, laikantis save advokatu... buvęs sionistų vadovas, ki- 
lęs iš Prahos... maždaug tokio pat amžiaus kaip aš, tiktai kiek 
mažesnis... pasakyčiau, kresnas arba maždaug per galvos ilgį 
sustumtas... jau pražilęs, smailiu veidu, nešioja didelius juodus 
raginius akinius, panašius į mano, nors mano rudi ir su papras- 
to stiklo stiklais... jo akys ne mėlynos, kaip Iciko Finkelštei- 
no, to kito... o šviesiai rudos... ir dažnai atrodo geltonos... kaip 
kas?.. aš nežinau kaip kas... jų žvilgsnis kiekvienąkart kitoks, ir 
tai labai trikdo. 

Teisybė. Jo akių spalva pernelyg dažnai keičiasi. Kartais ji 
būna kaip ūkiško muilo. 

Taip, teisingai: kaip ūkiško muilo. 

Maksas Rozenfeldas gyvena iš labdaros siuntinių, kurie atei- 
na iš Amerikos. Jis norėtų vėl dirbti. 

Mes dažnai kalbamės apie būsimą žydų valstybę. 

Maksas Rozenfeldas yra fanatiškas sionistas. 

— Paklausykite manęs, pone Finkelšteinai. Kai ateis metas... 
o jis ateis netrukus... mes turėsime armiją, kuri išaugs iš žemės 
treptelėjus koja, kaip kadaise Judui Makabiejui. 

Mes dažnai kalbame apie makabiejų sukilimą ir apie Bar 
Kochbos sukilimą, ir Maksas Rozenfeldas kiekvienąkart džiau- 
giasi pamatęs, kaip gerai aš išmanau žydų istoriją. 

— Pone Finkelšteinai... žinote... aš labai norėčiau viską pra- 
dėti iš naujo... bet ne čia... tenai! 

— Kur... tenai... Amerikoje? 

— Ne. Mūsų pačių šalyje. 

— Ir ką jūs ten ketinate daryti? 

— Dar nežinau. Pradėti naują gyvenimą. Sukurti šeimą. 

Maksas Rozenfeldas mane dažnai palydi iki juodosios rin- 
kos turgaus, nors pats juodosios rinkos nekenčia. Tiktai kad 
pramankštintų kojas... ir su kuo nors pakalbėtų. 

Kaip ir vakar: 

— Pone Finkelšteinai! Tokie žydai kaip jūs tikras radinys an- 
tisemitinei propagandai! 

— Apie ką jūs? 

— Apie tokius spekuliantus kaip jūs! 

— Bet, pone Rozenfeldai... 

— Tai reiškia... vėl pilti alyvos į ugnį, kuri čia kol kas apri- 
musi. 

— Na, ką jūs... 

— Jums reikėtų emigruoti, pone Finkelšteinai. Keliaukite į 
Palestiną. Paimkite į rankas arklą. Ir ginklą. Imkitės kuriamojo 

darbo. Padėkite išvaduoti savo šalį. Užuot kiūtojęs čia, Vokieti- 
joje, ir kaip spekuliantas vėl davęs peno antisemitizmui! 

Ar liokajus nesakė kažko panašaus? 

Aš tikėjausi, kad Maksas Rozenfeldas vėliau — dar prieš vaka- 
rienę — manęs atsiprašys. Mes išgėrėme butelį nelegalaus vyno, 
pakėlėme taures už būsimą žydų valstybę, už diasporos pabaigą, 
pašlovinome Nilą, kuris prarijo faraono būrius, pašlovinome 
miestą prie Volgos. 

— Kadangi ten, priešais miestą prie Volgos, kabojo lenta. Ir 
joje buvo parašyta: „Naujojo faraono būriai... šis kelias veda ne 

prie Volgos... šis kelias veda prie Nilo! 

Aš paaiškinau Maksui Rozenfeldui, kad jis klysta. 

— Matote, pone Rozenfeldai... jūs manote, kad aš, Icikas 
Finkelšteinas, anksčiau ar vėliau duosiu peno antisemitizmui. 
Gali būti! Tačiau patikėkite, pone Rozenfeldai... iš esmės juk 
nusispjaut, ar aš, Icikas Finkelšteinas, būsiu spekuliantas ar 
akademikas, ūkininkas, fabriko darbininkas, amatininkas ar 
kareivis. Manęs, Iciko Finkelšteino, anksčiau ar vėliau vis tiek 
ims nekęsti. Ir žinote kodėl? Todėl, kad aš žydas! Ir taškas! 

Maksas Rozenfeldas linktelėjo. 

— Tik ne mūsų šalyje, — tyliai pasakė jis. — Tenai to nebus. 


Reikalai taisosi. Aš, Icikas Finkelšteinas, vėl nuolatos prie pi- 
nigo. Tiesa, dar nepriklausau arba jau nebepriklausau prie „di- 
džiųjų“ arba prie „pačių didžiųjų“, o tik prie „mažųjų“, bet ne 
prie „pačių mažųjų“. Aš gyvenu! Žmogus gyveni! Arba: gyveni, 
kaip gali! Kiekvienas pagal savo fasoną! — kaip sakoma. 

Jei jau visai atvirai, tai man vis tiek, ką vokiečiai mano apie 
mane, žydą Iciką Finkelšteiną. Aš atrodau sau kaip uodas. Ne- 


svarbu, ar aš zyziu, suku ore, geliu, ropoju ar ramiai tupiu — 

arba — kiūksau. Jie negali manęs pakęsti. Anksčiau ar vėliau jie 
mane užmuš. Aš esu „krislas savo brolio akyje“. Arba uodas! Nors 
nesu uodas! Tačiau jie to nežino. Tai žinau vien aš! Aš esu žydas! 

Vakar aš ir Rozenfeldas važiavome juodu mersedesu — mat 
aš vėl tokį nusipirkau, tiesa, naudotą, nes dar nepriklausau prie 
„didžiųjų“ ar prie „pačių didžiųjų ', — taigi mes važiavome juo- 
du mersedesu į užmiestį. Aplankėme kelias žydų dipukų stovy- 
klas. Jos vis labiau tuštėja. Žmonės pamažu emigruoja. Vieni į 
Valstijas, kiti į Kanadą, Australiją, Pietų Afriką... tačiau daugu- 
ma į Šventąją Žemę. 

Maksas Rozenfeldas pasakė: 

— Milijonų žygis! 

Aišku, kad ne milijonų. Ar mūsų išvis tiek yra? Tačiau šimtų 
tūkstančių! Tiekos tikrai čia neliks! Žydai emigruoja. Tatai pa- 
stebima ir juodojoje rinkoje. 


Į „Tėvynės“ viešbutį naujuoju vokišku nepunktualumu kasryt 
pristatomas laikraštis „Argailaujanti tėvynė“. Šįryt jį gavome 
tiktai prieš pat devynias. 

Man krito į akį du pirmo puslapio paveikslai: šviesiaplaukio ga- 
liūno žydo ir šalia — mažo, juodaplaukio, pilnapadžio, kreivakojo 
vokiečio. Antraštė: „Žydai - žemdirbių, pionierių, kareivių tauta!“ 

Aš parodžiau Maksui Rozentfeldui: 

— Matote... ar aš nesakiau! 

Nusinešiau laikraštį „Argailaujanti tėvynė“ į kambarį. Skai- 
tau: „Milijonų žygis!“ 

Perdeda. Ir čia. Emigruoja tik šimtai tūkstančių! Ir dar — 
ką reiškia „žygis“? Ar jie neplaukia laivais? Skaitau: „Milijonai 
holokaustą pergyvenusių narsios žydų tautos narių emigruoja į 
Izraelio valstybę!“ 

Ką tai reiškia? Juk Izraelio valstybė net neegzistuoja. „Atgai- 
laujanti tėvynė“, atrodo, skuba! Ir paskum: „milijonai pergyve- 
nusių holokaustą“? Gal jiems protas pasimaišė? Skaitau: „Žydų 
pionieriai pralaužia anglų blokadą!“ Skaitau: „Viduržemio jū- 
roje knibždėte knibžda laivų su žydų pabėgėliais. Privatūs laivai 
ir garlaiviai perspėjami dėl pavojaus susidurti!“ 

Skaitau: „Anglija budi! Anglija neleidžia grįžtantiems žy- 
dams išsilaipinti. Dieve, nubausk...“ 

Ką tai reiškia? Dieve, nubausk ką? Angliją? 

Man tebeskaitant, kažkas pabeldžia: Maksas Rozenfeldas! 

— Ar turite degtukų, pone Finkelšteinai? 

Aš duodu jam degtukų. Maksas Rozenfeldas nervingai užsi- 
rūko, permeta akimis mano laikraščio antraštes, klausia: 

— Ką tai reiškia... Dieve, nubausk?.. 

Aš atsakau: 

— Angliją. Tai juk aišku! 

Maksas Rozenfeldas linkteli, sako: 

— Dieve, nubausk Angliją! 

Jis provokuojamai pažvelgia į mane. 

— Galiu su jumis iš bet ko lažintis, pone Finkelšteinai... kad 
mes turėsime žydų valstybę! 

Aš jam atsakau: 

— Pone Rozenfeldai, Izraelio valstybė jau egzistuoja. Skaity- 
kite „Argailaujančią tėvynę. 

— Nesąmonė. Jie perdeda. Viskas tas iš atgailos! 

Aš sakau: 

— Mes turėsime žydų valstybę. Be jokios abejonės! Mes iš- 
vysime anglus. Tačiau dar ne šiemet. Taip greitai nešaudo nei 
prūsai, nei žydai. 

— Galbūt kitais metrais? 

Aš atsakau: 

— Taip. Jeigu abu mes laikysime kumštį... jūs, pone Rozen- 
feldai... ir aš, Icikas Finkelšteinas... tai žydų valstybę turėsime 
galbūt jau kitais metais. 

Vidurdienį viešbučio vestibiulyje klausomės žinių, pralei- 
džiame pro ausis tai, kas mūsų nedomina, ir pastatome jas, kai 
išgirstame... žodį „Palestina ! 


Berlyne vėl lyja. Šiandien aš lieku namie. Juodoji rinka nuo ma- 
nęs nepabėgs. Po pietų specialiame „Argailaujančios tėvynės“ 
numeryje skaitau: „Žydų tauta ruošiasi paskutiniam mūšiui!“ 

Atėjo metas. Maksas Rozenfeldas jau susikrovęs lagaminus. 

— Taigi jūs emigruojate? 

— Taip, pone Finkelšteinai. Į Palestiną. 

— Tada aš linkiu jums sėkmės. 

Maksas Rozenfeldas ilgai žiūri į mane. Man beveik atrodo, 
kad jam manęs gaila. Paskui tiktai tiek tepasako: 

— Keliaukime kartu, pone Finkelšteinai! Nepasilikite Vokie- 
tijoje! 


Aš visą naktį nemiegojau. „Keliaukime kartu, pone Finkelštei- 
nai! Nepasilikite Vokietijoje!“ — argi ponas Rozenfeldas netei- 
singai sako? Aišku, kad teisingai. 

Aš guliu būdraudamas lovoje. Ir vis kartoju sau: 

— Maksai Šulcai!.. Maksai Šulcai! — kartoju aš sau. — Jei- 
gu tu liksi Vokietijoje, tave anksčiau ar vėliau vis tiek pagaus. 
Pagalvok apie tai, Maksai Šulcai... pagalvok apie tai, Maksai 
Šulcai, kad padalintą Vokietiją uoliai šukuoja nugalėtojai ir jų 
naujieji sąjungininkai ieškodami senų nacių. Tau niekur nebus 
saugu. Nei pas komunistus, nei pas kapitalistus. Tu esi nepato- 

gi praeitis! „Keliaukime kartu, pone Finkelšteinai! Nepasilikite 
Vokietijoje!“ 

Maksas Rozenfeldas teisus! Tau reikia vykti į Palestiną. Liū- 
to oloje tavęs niekas neieškos! 


Pone Rozenfeldai! Kaip ten yra? Kiek kainuoja kelionė į ŠVEN- 
TĄJĄ ŽEMĘ? 

— Nieko, pone Finkelšteinai. Ją apmoka žydų pagalbos or- 
ganizacijų fondai. Arba, kitais žodžiais tariant, kelionę jums, 
pone Finkelšteinai, apmokės žydų tauta! Taip, pone Finkelštei- 
nai. Žydų tauta! 


Aš pardaviau seną mersedesą. Mano lagaminai taip pat jau 
sukrauti... vienas iš kiaulės odos ir kitas iš dirbtinės, jį man 
atsisveikindama padovanojo grafienė. Iš dirbtinės odos! Koks 
įžūlumas! 

Stoviu savo kambaryje ir šypsausi pats sau. Mano auksiniai 
dantys blizga. 

Maksas Rozenfeldas labai sujaudintas. 

— Taigi jūs keliaujate kartu! — Tai klausimas su šauktuku. Ir 
kartu atsakymas. Kaip tai žydiška. 

Aptinku nosinėje tris auksinius dantis. Buvau juos visai pa- 
miršęs. Atminimas. Taip. Žinoma. Mažas dantis. Vidutinis. Ir 
didelis. 

Šiandien „Argailaujančioje tėvynėje“ vėl naujiena. Didelės 
antraštės skelbia: „Žinomas istorikas konstatuoja, kad kolek- 
tyvinės kaltės nėra! Ne visi vokiečiai kalti! Buvo pritariančių ir 
nepritariančių!“ 

Kitos antraštės: „Nėra abejonių, kad nepritariantieji buvo 
pritariančiųjų perrėkti!“ 

Kitos: „Jų nepritarimas buvo per tylus!“ 

Kitos: „Apgailėtinas balso stygų silpnumas!“ 

Tariau sau: 

— Nair kas? Kieno balso stygos silpnos, tas irgi kaltas! Ką Mak- 
sas Šulcas gali padaryti, kad jo nepritarimo niekas negirdėjo? 

Tariau sau: 

— Tegu nepritarusieji ramiai atgailauja už tave, Maksai 
Šulcai. Tau tai nepakenks! 

Šiandien paklausiau savęs: 

— Kas gi iš tiesų gyvena viešbutyje „Tėvynė“... be pono Ro- 
zenfeldo... ir be pono Finkelšteino? Argailaujantys, nepritaru- 
sieji? Ar atgailaujantys pritarusieji? Ar žmonės, kurie tada pri- 
tarė ir nepritarė? 

Pasakiau sau: 

— Maksai Šulcai! Tai kazuistika. Ji pernelyg vargina. Nepa- 
miršk, kad tau suminkštėjęs protas! Ir kad gali pasidaryti dar 
blogiau! 

— Poryt vėl išvyksta nauja partija, pone Finkelšteinai. Marse- 
lio kryptimi. Mes jau įtraukti į sąrašą, jūs ir aš, Maksas Rozen- 
feldas ir Icikas Finkelšteinas. Ačiū Dievui, nekilo sunkumų... 
kaip senas sionistas... aš toje organizacijoje žinomas... ir „Bri- 
choje“... Maksą Rozenteldą visi pažįsta... turiu ten gerą vardą. 
Na, ką jūs pasakysite? Ar jūsų lagaminai sukrauti? 

— Seniai sukrauti, pone Rozenfeldai. Vis tiek nieko daug 
neimu. Žinote... žydo bagažas turi būti lengvas. Taip sakė dar 
mano tėvas: kirpėjas Chaimas Finkelšteinas! 

Ketvirta knyga 


Kas nušovė Iciką Finkelšteiną? Tikrąjį Iciką Finkelšteiną? Tada... 
Laubvaldėje... 1942 metų rugsėjo septintą dieną? 

Didelis klaustukas... tamsoje... virš mano lovos... priešais 
mano akis... nematomas... ir vis dėlto toks ranka pasiekiamas... 
aš jau sugavau jį... savo žvilgsniu... tą nematomybę... tą vaiz- 
dinį... aš jį turiu... turiu... galėčiau atskleisti, kas už jo slypi... 
bet nenoriu... galėčiau ištiesinti klausianųį kabliuką... galėčiau 
ji paversti brūkšniu. Bet nenoriu! 

Slavickis? Ką pasakė mano patėvis Slavickis? 

„Nesuk dėl jų galvos!“ Taip jis pasakė apie žiurkes. O aš sa- 
kau: „Nesuk dėl to klausimo galvos!“ 

Mielas Icikai. Tu nežinai, kas tave nušovė. Tada Laubvaldė- 
je. Tu „jo“ nematei. Nes „jis“ tave užklupo iš netyčių. Nes „jis“ 
norėjo, kad tu nematytum. Ir „jis“ stovėjo tau už nugaros. Už 
dviejų žingsnių nuo tavęs. 

Jis nušovė ir tavo tėvą. Chaimą Finkelšteiną. Ir tavo motiną. 
Sarą Finkelštein. Jis nužudė jus visus. 

Ar tu „jį“ pažįsti? Žinai, kas yra žudikas? Tavo žudikas? Ir 
tavo tėvo žudikas? Ir tavo motinos? Ar man atskleisti tą pa- 


slaptį? 

Cha! Paspurdėk, paspurdėk! Pasprogink savo negyvas akis! 
Ir pastatyk savo negyvas ausis! Veltui stengiesi. Aš neatskleisiu 
tos paslapties. 

Mielas Icikai. Sakoma, kad nekenti to, ką nori paneigti. Aš, 
Icikas Finkelšteinas, tuomet dar Maksas Šulcas, visada atro- 
džiau kaip žydas... nors tai netiesa. Tačiau visi taip sakė. Taip, 
sakė: „Jis atrodo kaip žydas!“ 

Pagalvok, Icikai. Jau vien dėl tos priežasties aš turėjau jūsų 
neapkęsti. Kad paneigčiau tai, kas nesu... vien dėl to, kad bi- 
jojau, jog galėčiau būti. Arba: kad visi manė, jog esu, nors aš 
žinojau, kad nesu. Ar pagauni mintį? 

Na matai. Pagauni. Aš irgi. Tačiau nebuvo taip, kad aš jūsų 
nekęsčiau. Karšta... ką? Tačiau tai tiesa. Niekada nebuvo taip, 
kad aš, Icikas Finkelšteinas, neapkęsčiau žydų. Ir kodėl taip 
buvo? Aš nežinau. Aš tik konstatuoju: aš, Icikas Finkelšteinas, 
tuomet dar Maksas Šulcas, nebuvau žydų priešas. 

Ką tu sakai? Tai kodėl žudžiau? Aš nežinau kodėl. Galbūt 
dėl lazdų! Buvo kadaise geltona lazda ir juoda lazda. Ir kitokių, 
bespalvių. Ir buvo rankos, daug rankų, kurios tomis lazdomis 
mosavo. Ir kiekvienas jų smūgis krito ant mano užpakalio... 
arba ant to užpakalio, kuris vadinamas siela... nes ji taip pat 
užpakalis, kurį kartais tenka atkišti! Arba: dažnai! Arba: labai 
dažnai. 

Na mar. Taip tad buvo. Ir aš taip pat norėjau kada nors tvoti 
lazda. Arba ne viena. Tačiau kitaip. Smarkiau! Pagauni mintį? 
Na mat. Pagauni. 


Tačiau taip smarkiai ir be saiko aš niekada nebūčiau galėjęs tva- 
tinti ta lazda arba lazdomis... jeigu ne įsakymas. Įsakymas, kuris 


liepė: tvok! 

Ar supranti mane? Jei ne įsakymas, aš niekada nebūčiau ry- 
žęsis daryti to, ką dariau. Man nebūtų užtekę ryžto. Nes aš, 
Icikas Finkelšteinas, tuomet dar Maksas Šulcas, buvau tik maža 
žuvelė, baikšti, spurdanti, maža žuvelė, kuri galėjo smogti tik 
tada, kai buvo leidžiama. 

Mes žudėme ne tiktai žydus. Mes žudėme ir kitus. Mes šau- 
dėme, korėme, kišome į dujų kameras ir kitus... tuos... kurie 
nebuvo žydai. Tačiau aš, Icikas Finkelšteinas, tuomet dar Mak- 
sas Šulcas, buvau skiriamas žudyti žydų. Kodėl? Aš to nežinau. 

Teisybė. Aš atrodžiau kaip žydas... bent jau taip visi manė... 
ir todėl turėjau žudyti geriau už kitus... turėjau saviškiams pa- 
rodyti, kad nesu... na... kad nesu žydas. Ar gali tai suprasti? 
Kiek aš jų nužudžiau? Nežinau. Neskaičiavau. Tačiau patikėk, 
Icikai. Aš nebuvau antisemitas. Niekada nebuvau. Aš tik dariau 


kaip kiti. 


Ar girdi mane, Icikai! Ar matai mane? Eikš! Žaisk su manimi! 
Ieškok manęs! Kur aš esu? Kur aš pasislėpiau? 

Ė, nematai, nematai! Ieškokite manęs. Eikš, ieškok, kur aš 
esu? Viešbučio kambaryje? Neatspėjai. Savo lovoje. Taip! Ta- 
čiau ne Berlyne. Ir ne viešbučio kambaryje! Mielas Icikai. Aš 
neturiu kambario. Ir mano lova yra tiktai miegama vieta, gul- 
tas... panašiai kaip Laubvaldėje... bet ir ne taip. Nes aš, Icikas 


Finkelšteinas, esu laisvas žmogus. 


Aš esu laive. Ir laivas mane prarijęs. Tiktai nakčiai. Aš guliu jo 
pilve. Didelėje tamsioje patalpoje. Ant gulto. Taip. Čia esama 
tiktai gultų. 

Koks tai laivas? Mielas Icikai. Tu smalsus. Laive, pasakiau. 
Žydų bėglių laive. Na mat. Dabar žinai. 

Aš, Icikas Finkelšteinas, arba masinis žudikas Maksas Šulcas, 
jau kelios dienos esu atviroje jūroje. Plaukiu vietoj tavęs į Pales- 
tiną. Nes aš dabar esu tu. Esu Icikas Finkelšteinas. 

Mielas Icikai. Ar prisimeni? Būdami vaikai... mes dažnai 
kalbėjome apie Jeruzalę... 

Mielas Icikai. Tai ne laiškas. Arba: tai ne laiškai. Aš jų nerašau 
net savo dienoraštyje. Aš išvis nerašau. Tik mąstau. Arba manau, 
kad mąstau. Įsivaizduoju, kad rašau. Kam? Tau! Negyvėliui! 

Icikai. Ateik! Pakalbėk su manimi. Arba duok man pakalbė- 
ti. Paklausyk. Štai kaip yra. Taip ir taip, ir ne kitaip. Plauk su 
manimi į Jeruzalę. Leisk man tave pasiimti. Paklausyk! 

Mielas Icikai. Buvo ne taip paprasta. Kai visus jus nušovė- 
me, mes nugriovėme savo palapines. Su šūkiu: „Nešdinamės!“ 
Su šūkiu: „Dabar jau užteks!“ 

Rusai buvo nebetoli nuo Laubvaldės. Mums reikėjo pasi- 
pustyti padus. 

Taip, mielas Icikai. Tai buvo prastas metas. Mes važiavome 
su savo sunkvežimiais per apsnigtą lenkų mišką. Vokietijos pu- 
sėn. Tačiau paskui miške ėmė pyškinti. Prakeikti partizanai. Jie, 
patikėk, irgi moka šaudyti! 

Manęs jie nekliudė. Manęs ne. Ir Hanso Miulerio, stovyklos 
komendanto... tu jį juk pažįsti, ar ne?.. Jo irgi nekliudė. Tiktai 
kitus. Ir Giunterį Holę. O mūsų ne. Mūsų ne. 

Kas gi buvo paskui? Ogi nieko. Mes iššokome. Iš kur? Klau- 
syk... Dievo mulki... iš sunkvežimio. Iš kurgi daugiau. Ir tada, 
aišku, davėme į kojas. Paprasčiausiai. Taip tad buvo. Ir šalta. 
Tame prakeiktame lenkų miške. Ir aš dūmiau. Kaip ir jis... 
Hansas Miuleris, stovyklos komendantas. Mes taip dūmėme, 
lyg mums į subines būtų įkišta padegamoji virvutė. Aha. Dū- 
mėme. Sakau tau. O kur? Bet kur. 

Ir buvo šalta, mielas Icikai. Nenuostabu, kad netekome 
Lenkijos. Kadangi ten šalta. Tenai ašaros užšąla ir seilės, jei pra- 
veri marmūzę. Štai tokia ta Lenkija. Ir tenai yra lenkų miškas. 
Lenkų miškas, pasakiau... prakeiktas lenkų miškas. 

Ir kas paskui atsitiko? Ogi nieko. Tik buvo šalta. Ir naktį. 
Netgi dar šalčiau. Ir šaipėsi dangus. Tą naktį. Tačiau ypač prieš 
dieną. Ir aš jį gerai aprėkiau. Tačiau jis tik šaipėsi. Dangus, no- 
riu pasakyti. Šaipėsi. Ir neklausė. 

Viskas buvo baigta. Taip, mielas Icikai. Viskas buvo baigta. 
Mes pralaimėjome karą. Ir jūs jį laimėjote. Žydai. Tačiau ne tu. 
Ir ne tavo tėvas. Ir ne tavo motina. Jūs esate negyvi. 

Aš beveik neprisimenu. Apsnigtas miško kelias auštant ry- 
tui. Negyvi draugai nupjausrtytais galais. Paskui... troba. Vieni- 
ša troba. Arba pirkia. Taip. Pirkia. Vieniša pirkia vidury lenkų 
miško. Ir ragana. Vardu Veronja. 

Taip, po šimts velnių. Ten stovėjo pirkia. Ir toje pirkioje gy- 
veno Veronja, ragana. 

Ji mane kankino. Ir baudė. Ir tyčiojosi. Ir mušė. Vien dėl to, 
kad aš kadaise buvau dievas! Aš turėjau gerti arbatą. Ir barškinti 
ją. Pasiutiškai daug barškinti. Aš raudojau. Ir drebinau kinkas. 
Nes mano širdis buvo silpna. Taip, mielas Icikai. Metas buvo 
labai prastas. 

Ar aš tau jau papasakojau apie auksinius dantis? Ne. Dar 
nepapasakojau. 

Taigi: auksiniai dantys. Mano negyvėlių dantys. Nemažas 
turtas. Kartoninėje dėžėje. Ne visų mūsų negyvėlių dantys. 
Mat daugumą buvome anksčiau išsiuntę į reichą. Ir tavuosius. 
Ir tavo tėvo dantis. Ir tavo motinos. Tik viena dėžė buvo liku- 
si, mielas Icikai. Tik vieną aš paėmiau. Ir paslėpiau miške. O 
vėliau... atsinešiau į pirkią... ir išpyliau į maišą. Taip, mielas 

Icikai. Ne visus Laubvaldės dantis. Tik paskutinius jų likučius. 
Tačiau tai buvo šis tas. Šioks toks turtas. 


Ir aš nužudžiau Veronją. O už miško lauke prasidėjo pavasaris. 
Ir aš, tada dar Maksas Šulcas, išėjau jo pasitikti. Patraukiau na- 
molio. Kur? Namolio, pasakiau. Į Vokietiją. Aišku, kad į Vokie- 
tiją. Vienas. Vičvienaitis. Tačiau su auksiniais dantimis. Taip, 
mielas Icikai. Su auksiniais dantimis ant pečių. 

Nežinau, kur yra mano motina. Ir nežinau, kur yra Slavic- 
kis. Tačiau man nusišikt ant motinos. Ir ant Slavickio. 

Paskui atėjau į Vartenau. Su savo maišu. Su savo auksiniais 
dantimis. O Vartenau... gyveno ponia Holė. 

Kas ji? Nori paklaust, kas ji buvo? Ponia Holė yra ponia Holė. 
Arba ponia Holė buvo ponia Holė. Moteris su medine koja. 

Ir tenai rūsyje — mat ji gyveno rūsyje — aš susipažinau su majo- 
ru. Negyvu amerikiečiu. Jis buvo negyvas. Ir lakiau viskį. Ir putau 
konservuotą jautieną. Ir truputį barškinausi. Tačiau su saiku. 

Taip, mielas Icikai. Taip tad buvo. Taip ir ne kitaip. Aš ne- 
ilgai ten užsibuvau... tame Vartenau... pas ponią Holę. Patrau- 
kiau į Berlyną. Su savo maišu. Su savo auksiniais dantimis. 


Tu nematei Vokietijos... po viskam! Griuvėsių krūva, mielas 
Icikai. Griuvėsių krūva. Tai jūsų kaltė! Jūs vartėtės grabe! Kas? 
Jūs! Žydai kirpėjai. Ir kiti. Visi, kurie buvote prieš mus ir ku- 
riuos mes sutvarkėme! Ir kiekvienąsyk, kai jūs versdavotės, Vo- 
kietijoje siūbavo namai... ir griuvo sienos... ir byrėjo langai... ir 
stiklai traškėjo gatvėse... kaip tada, Krištolo Naktį. 

Tu nematei Berlyno, mielas Icikai... paskum... nors tavo 
akys buvo visur... visame Berlyne. Ir Vartenau. Ir kitur... ap- 
skritai visur. 

Ką gi aš padariau su tais auksiniais dantimis? Aš juos pardaviau, 
mielas Icikai. Kaip sakoma... aš juos iškeičiau... arba paverčiau 
kuo kitu. Beje: save taip pat. Maksą Šulcą aš truputį perdariau. 
Paprasčiausiai. Dabar, žinok, mada persidarinėti. 

Gaila, kad tau neteko pažinti žydo spekulianto Iciko Fin- 
kelšteino! Iciko Finkelšteino Berlyne. Iciko Finkelšteino... su 
juodu mersedesu. Tai bent, žinok, buvo tipas. Jį jie iškirpo iš 
„Stūrmer'io“. Kas? Seni naciai. Ištraukė „Stūrmer'į“ iš sendaik- 
čių skrynios, tie seni naciai. Paprasčiausiai ištraukė. Su Iciko 
paveikslu pirmame puslapyje. Tada Iciką iškirpo. Ir atvežė į 
Berlyną. Pastatė juodosios rinkos turguje. Ir paguldė į šviesia- 
plaukės grafienės lovą. 

Kodėl jie taip padarė? Senieji naciai? Aš nežinau. Galbūt... 
kad papykdytų sionistus... arba išdidžius žydus... arba... kad vėl 
pabertų nuodų. Aš nežinau. 


Berlyne gyvenau gerai. Ne visą laiką. Tačiau didumą jo. Vienu 
tarpu man gerai sekėsi. Tiesiog puikiai. Ir vis dėlto buvau ne- 
laimingas. Kas? Maksas Šulcas? Ne, mielas Icikai. Icikas Fin- 
kelšteinas buvo nelaimingas, nors Icikas Finkelšteinas laimėjo 
karą. 

Pas grafienę iš jo buvo tyčiojamasi. Iš ko? Iš Iciko Finkelštei- 
no! Arba: iš manęs! Aš privalėjau gintis. Tai yra ne privalėjau, o 
norėjau. Norėjau jai įrodyti, kad aš, Icikas Finkelšteinas, kažkas 
esu. Ir ne tiktai aš. Bet ir mano protėviai. Aš iš tiesų stengiausi, 
taip, mielas Icikai... aš stengiausi... jai, grafienei, įrodyti, kad aš, 
Icikas Finkelšteinas, turiu tvirtą pagrindą didžiuotis savo pa- 
veldu. Kad man nepatinka, kai žmonės į mane žiūri iš aukšto. 
Kad negaliu to pakęsti. Ir paskui pasakiau jai: „Pabučiuokit jūs 


. . 1“ 
man į subinę! 

O „Tėvynės“ viešbutyje... ten iš manęs niekas nesityčiojo. 
Tačiau ten buvo dar blogiau. Jie šliaužiojo prieš mane su savo 
kaltės jausmais. Tik, pone Finkelšteinai, pone Finkelšteinai. Tai 
buvo ne man. Ir aš tariau sau: „Tu jau nebe Maksas Šulcas. Da- 
bar tu Icikas Finkelšteinas. Ir jis nenori būti padugnė. Tačiau 
nenori būti ir antžmogis. Nori būti žmogus. Ir tiek. Paprastas 


žmogus tarp paprastų žmonių. Paprastas visais atžvilgiais.“ 


Aš jau gerai nežinau, kada pirmąkart nusprendžiau keliauti į 
Palestiną. Šiaip ar taip, pratinausi prie tokios minties. Maniau, 
liūto oloje niekas neieškos! Taip tad buvo. Tačiau ta priežastis 
buvo ne vienintelė. Dabar suprantu, kad aš, Icikas Finkelštei- 
nas, norėjau gyventi tarp žydų, tarp tokių kaip aš, savo šalyje... 
nes aš, Icikas Finkelšteinas... tarp gojų nesijausiu gerai. Ar gali 
tai suprasti, mielas Icikai. 

Mano mielas Icikai. Pastaruoju metu aš daug su jumis dar- 
bavausi... ir ne tik naikinau... tai buvo anksčiau!.. bet ir domė- 
jausi jūsų istorija: bendražydiškąja ir sionistine, jų santrauko- 
mis, savaime suprantama... ir pradėjau žavėtis jūsų nacionali- 
niu reikalu. Ką aš pasakiau, „jūsų reikalu“? Ne. Mano reikalu, 


kuris yra ir jūsų. 


Klausyk, Icikai. Pastatyk savo negyvas ausis: 

Lichtenbergas yra žydų dipukų stovykla prie Berlyno. Te- 
nai knibždėte knibžda pabėgėlių. Stovykla tai ištuštėja, tai vėl 
prisipildo. Tokia tad padėtis. Žydai gerai organizuoti. Ypač sio- 
nistai! Jei nori emigruoti į Palestiną, reikia tiktai susisiekti su 
jais. „Organizacija“ viską sutvarko. Ji atgabena žydus iš rytų 
sričių į Lichtenbergą... ir į kitas stovyklas... kur juos... suren- 
ka... supranti?.. didelei kelionei... mes irgi taip darėme, nors 

andainykščiai mūsų tikslai... tada... ir dabartiniai sionistų... 
kaip sakoma... yra priešingo pobūdžio. 

Taip, mielas Icikai. Iš pradžių žydai surenkami. Paskui per- 
metami kitur... per sektorių ir zonų sienas... tada... per Pran- 
cūzijos sieną... kartais ir per Italijos, Graikijos ar Jugoslavijos... 
ar supranti tai? Aha... ir tada... nugabenami prie jūros. Kokios 
jūros? Viduržemio. Tačiau tai dar toli gražu ne ilgos kelionės 
galas. Čia ji tik prasideda. 

Tad klausykis: 

Maksas Rozentelas ir aš — Maksas Rozenfeldas yra mano 
draugas... taigi Maksas Rozenfeldas ir aš su lengvu bagažu at- 
važiavome į Lichtenbergą... niekas mūsų nerinko... mes patys 
atkakome pas „rinkėjus“. Lichtenberge gavome meksikietiškas 
vizas. Kam? Nejau mes norėjome keliauti į Meksiką? Nesąmo- 
nė! Tiktai tam, kad galėtume nukakti į Prancūzijos pakrantę. 
Taip. Iš pradžių nuvažiavome į Prancūziją. 

Viskas buvo vaikų žaidimas. Ir nieko nekainavo. „Organi- 
zacija“ dėl manęs viską padarė. Ir dėl Makso Rozenteldo. Taigi 
mes su savo meksikietiškomis vizomis nuvažiavome į Prancūzi- 
ją. Į jos pajūrį. Kur? Į kokią vietą? Aš nežinau. Į kažkokią. Pajū- 
ryje. Aš ne toks kvailas, kad klausinėčiau. Tai slapta. Aš, Icikas 
Finkelšteinas, keliauju į Palestiną nelegaliai... žydų tautos sąs- 
kaita... kad papykinčiau anglus... kad išsilaipinčiau tamsoje... 
kad prisidėčiau prie istorijos... nors kartą jau buvau prisidėjęs... 
tad ko man dar klausinėti? 

Tai va! Vieną dieną mes atkakome į pajūrį. Kažkur Prancū- 
zijoje. Prancūzai buvo informuoti. Jie mūsų draugai. Jų kojos 
trumpos. O anglų ilgos. Jie nemėgsta anglų. Todėl, ar dėl kitos 
priežasties, Prancūzija remia nelegalią emigraciją į anglų man- 
dato sritį Palestiną. 

Taip. Ir ten laukė laivas. Koks laivas? Žydų pabėgėlių laivas! 
Pasiruošęs pralaužti blokadą! 


Ten nebuvo uosto. Tiktai krantas. Laivas ten negalėjo išmesti 
inkaro. 

Mes buvome nuvežti prie laivo mažomis valtimis. Kada? 
Naktį! Kodėl naktį? Nes naktis tamsi ir anglų agentai naktį 
prastai mato. Dėl to. 

Mielas Icikai. Tas laivas buvo ne laivas. Jis buvo sukiužusi 
gelda. Aš iškart pasakiau Maksui Rozentfeldui: 

— Pone Rozenfeldai! Su šia gelda jie ketina mus nugabenti į 
Palestiną? Aš jums garantuoju: mes visi priburbuliuosime! 

Tačiau Maksas Rozenfeldas atsakė: 

— Nebijokite, pone Finkelšteinai. Su šia gelda mes įeisime į 
istoriją! 

Taip tad buvo, mielas Icikai. Taip ir ne kitaip. Viduržemio 
jūroje knibždėte knibžda panašių geldų. Ir viena iš jų yra mū- 
siškė... sukiužusi gelda „Egzitas . 

Egzitas? Baigtis? Galas? Mirtis? Kodėl toks pavadinimas? 
Gal tai šmėklų laivas? 

Taip, mielas Icikai. Tai šmėklų laivas. Dabar aš pagaliau ži- 
nau, kodėl sakoma: „Milijonų žygis!“ Nors mūsų ne milijonai. 
Tačiau su mumis plaukia negyvėliai. Šeši milijonai! Milijonai 
negyvėlių! Užmuštų! Pakartų! Sušaudytų! Užtroškintų dujų ka- 
merose! Visi plaukia su mumis! Kur, mielas Icikai? Koks klausi- 
mas! Į istorinę žydų tėvynę! Namo! 

„Egzitas“ anksčiau vadinosi „La Belle Claire“. Jei neklystu, tu 
gerai mokėjai prancūziškai... mielas Icikai... taip... mokyklo- 
je... tada... geriausiai mokėjai prancūziškai. Tad žinosi, kad tai 
reiškia „Gražioji Klerė“! „La Belle Claire“ upinis garlaivis su 
rožiniu užpakaliuku, Senos puošmena, Paryžiaus simbolis kaip 
Eifelio bokštas, turistų grožėjimosi objektas ir kapitono Mori- 
so Diupono pasididžiavimas! Kada tai buvo? Tiksliai nežinau. 
Maždaug amžių sandūroje. Bent jau aš taip manau. 

„Organizacija“ perka ką išgali, kad išjudintų „milijonus“. 
Kapitonas Morisas seniai atsisveikino su šiuo pasauliu, kaip ir 
„La Belle Claire“. Tačiau „organizacija“ ne iš kelmo spirta. Ji 
sugrąžino „La Belle Claire“ iš mirusiųjų karalystės, susibaigu- 
sią, be odos ir mėsų, beveik skeletą. Dabar ji vadinasi „Egzitas“. 
Laivas iš mirusiųjų karalystės? Taip, mielas Icikai. Tačiau tinka- 
mas laivybai. 


Mūsų kapitonas yra graikas. Toks Teiresijas Papas. Viena mano 
pažįstama, čia „Egzite“, buvusi žydų balerina Hana Levison iš 
Berlyno, man paaiškino, ką reiškia: Teiresijas Papas. Papas yra 
Papas. Ji tiksliai nežino, ką tai reiškia. Matyt, vardas. Graikiška 


pavardė. O Teiresijas? Irgi vardas. Tiesiog vardas. Tačiau garsus. 

Teiresijas... sako Hana Levison... buvo aklas aiškiaregys „Anti- 
gonėje“, graiko Sofoklio tragedijoje. Ar žinai Sofoklį? Graiką 
Sofoklį? 

Teiresijas Papas nėra aklas. Tačiau Teiresijas Papas aiškiare- 
gys. Be jokios abejonės. Mar Teiresijas Papas mums visiems iš- 
pranašavo, kad jis, Teiresijas Papas, mirusiųjų arba šmėklų laivą 
„Egzitą“, nepaisant visų anglų pastangų, praves... išvairuos... 
pro blokados spąstus... prisidengęs nakčia. 

— Anglai mūsų neužklups! - pasakė Teiresijas Papas. — „Eg- 
zitas“ pasieks krantą! Su visais savo gyvaisiais ir mirusiais! Kaip 
mane gyvą matote! — Štai kaip jis pasakė. 

„Egzito“ įgula tarptautinė, mielas Icikai. Jos daugumą su- 
daro graikai, mokantys daugelį kalbų kaip Teiresijas Papas, 
daug pasaulio matę jūreiviai, nuotykių ieškotojai, bet yra ir 
prancūzų, portugalų, ispanų ir kitų panašaus tipo žmonių. Iš- 
vydęs juos pirmąkart aš beveik išsigandau, taip avantiūriškai 
jie atrodė; pasakyčiau, sulaukėjusi gauja, pati ta piratų laivo, 
blokados šturmuotojo, upių garlaivio arba sukiužusios geldos 
„Egzito“ įgulai. Tačiau mūsų kapitonas Teiresijas Papas juos 
laiko savo rankose. Yra jiems pasakęs: „Prievartauti moterų 
negalima. Vaikų taip pat! Plėšti draudžiama! Kaip ir mušti 
niekuo nekaltus keleivius! Kas to nesupras, lėks stačia galva į 
Viduržemio jūrą!“ 

Teiresijas Papas nė kiek nejuokauja. Ir atrodo labai įdo- 
miai: mažas, kreivakojis, plikas, barzdotas, su viena kaip de- 
ganti anglis akimi. Taip, mielas Icikai. Jis vienakis. Tačiau 
nėra aklas. 

Kas mus čia „Egzite“ gina... be Teiresijo Papo? Mielas Ici- 
kai... „organizacija“... kas gi daugiau? Mat „Egzite yra ir Da- 
vidas Šapira. Kas tas... Davidas Šapira? Haganos komendan- 


) 236 ( 


tas, mielas Icikai. Hagana yra žydų gynybos armija Palestinoje, 
armija, kuri anglų požiūriu yra nelegali, o mūsų — legali. Ar 
supranti tai, mielas Icikai? Hagana tai legali nelegali žydų po- 
grindžio ir gynybos armija Palestinoje. 

Be Davido Šapiros, yra ir kitų... haganos kareivių... taip 
pat du „palmacho“... žydų operatyvinių dalinių Pažadėtojoje 
Žemėje atstovai — juos tiksliau reikėtų vadinti smogiamaisiais 
būriais, ar ne... Icikai? — ir, žinoma, keli mosado organizacijos, 
kuri atsakinga už žydų imigraciją į Palestiną, agentai — imigra- 
ciją, nelegalią anglų požiūriu, mielas Icikai... įsidėmėk tai... o 
mūsų požiūriu — legalią. Laive yra net vienas „rechašo“ atsto- 
vas, atsakingas už aprūpinimą ginklais, žmogus, įvykdęs savo 
užduotį Europoje ir su mumis plaukiantis namo... matai, Ici- 
kai... tai vis žmonės, dirbantys „organizacijai“ arba, tarkime, 
„stoginei organizacijai“, arba būsimos žydų valstybės šešėlinei 
vyriausybei. 

Ar mes ginkluoti? Koks klausimas!.. Mielas Icikai. Haganos 
žmonės ginkluoti iki dantų, palmacho ir kitų taip pat. Nejau 
manai, kad Teiresijas Papas galėtų suvaldyti savo įgulą, jei neži- 
notų, kad jį remia žydų kovotojai už laisvę? Taraigi! 


Man kai kas toptelėjo. Aš regiu... plaukiančią sardinių dėžutę. 
Taip, teisingai. „Egzitas“ yra sardinių dėžutė. O mes sardinės. 
O mūsų mirusieji? Tie irgi. Jie stovi, guli, sėdi arba tupi tarp 
mūsų. Bekūnės sardinės. 

Čia nėra vietos. Beveik kaip jūsų barakuose Laubvaldėje. 

„Egzitas“ kimšte prikištas, iki beprotybės perpildytas mu- 
mis, nelegalais. 1600 žmonių 700 tonų laive. Dabar aš supran- 
tu, kodėl Teiresijas Papas triskart per dieną žegnojasi. 

Neseniai Teiresijas Papas pasakė: 

— Pone haganos komendante Davidai Šapira... aš ne Teiresi- 
jas Papas... jei „Egzitas“ neapkerėtas žydų. 

Ir haganos komendantas Davidas Šapira atsakė: 

— Pone kapitone Teiresijau Papai... kaip tai suprasti? 

Ir Teiresijas Papas paaiškino: 

— Vienas keleivis vienai vandens talpos tonai! Tiek mažame 
laive iš bėdos leidžiama vežti. Aš tai žinau iš savo knygų! 700 
tonų laivas — 700 keleivių. Tačiau ne daugiau. 

— Nair ką? — paklausė Davidas Šapira. 

— Remiantis logika, visi mes turime pripusti, — atsakė Teire- 
sijas Papas. — 1600 nelegalų be įgulos. Tai truputį per daug. 

— Tačiau mes nepripusime, — atsakė Davidas Šapira, haga- 
nos komendantas. — Pirma... mes tą „valtį“ užbūrėme... ir ant- 
ra, jūs, mielas Teiresijau Papai, mums visiems išpranašavote, 
kad pasieksime krantą. 

Taip, mielas Icikai. Mūsų per daug. Tai ne juokai. Nors 
negyvėliai nieko nesveria. Tačiau mes, gyvieji... vis dėlto šiek 
tiek sveriame! Kodėl tad... nepripuntame? Nejau negyvėliai turi 
sparnus? Ir neša laivą? 

Man pasisekė gauti miegamąją vietą. Kas neturi gulto, mie- 
ga ant grindų. Čia, triume, oras troškus. Atsiduoda prakaitu 
ir vėmalais. „Egzitas“ kartais juda kaip sūpuoklės, ir sergantys 
jūros liga vemia vietoje... nes nelengva po kiekvieno priepuolio 
užsiropšti į viršų... visur guli miegantys žmonės... net korido- 
riuose ir ant laiptų. 

Aš miegu nedaug. Dažnai pabundu... pažadintas šaižių 
klyksmų. Ką tu sakai, Icikai? Ko klausi? Kodėl kai kurie žmonės 
klykia... naktį... kodėl klykia? Tai, mielas Icikai, mūsų koncent- 
racijos stovyklose likę gyvi žmonės. Aš nežinau, kodėl jie kly- 
kia, nors viskas seniai baigėsi. Galbūt todėl, kad juos kamuoja 

slogūs sapnai. Aš tikrai nežinau. Taip, mielas Icikai. Ir kūdikiai 
nerimsta. Jie irgi. 


Aš kiekvienąsyk apsidžiaugiu, kai ima brėkšti rytas. Vos galiu 
sulaukti šviesios dienos. Dar prieš pirmą brėkšmą išlendu iš 
„Egzito“ pilvo, kliuvinėdamas už gulinčiųjų kūnų, apgraibo- 
mis lipu į viršų... ir kaip dūstantis... gaudau orą. Dienomis ir 
viršuje visur grūdalienė, žmonės denyje bet kokia kaina bando 
pasivaikščioti arba stovi susigrūdę prie turėklų, tačiau rytą vir- 
šuje vietos užtenka. Užtenka ir man, masiniam žudikui Maksui 
Šulcui. Tada aš galiu pramankštinti kojas. 

Taip, mielas Icikai. Kai bundantis Dievas pramerkia savo 
akis, kai pirmas jo mieguistas žvilgsnis krinta ant jūros ir ant 
dangaus ribos virš jos... kai gerasis Dievas kosteli ir pabaido 
naktį... ir kai naktis taria: „Ramiai! Aš nespruksiu kaip akis išde- 
gusi! Aš pasišalinsiu ramiai!..“ — tada, mielas Icikai, aš, Maksas 
Šulcas, masinis žudikas, arba Icikas Finkelšteinas, žydas, slan- 
kioju tarp denio paskuigalio ir bako, judu laisvai, giliai traukiu 
į plaučius druskingą orą, kvėpuoju deguonimi. 

Aš atsistoju prie turėklų, išskečiu rankas, stoviu ten užmerk- 
tomis akimis... paskui pamažu jas praveriu... kaip apsimiegojęs 
Dievas... dar nieko nematau... bet girdžiu... balsą „To“, ku- 
rio nėra: „Tebus šviesa! — ir tamsiai pilka jūra ima pamažu 
dažytis, paslaptingai mirguliuoti. Aš matau pirmas aušros ap- 
raiškas! Matau, kaip rytuose susijungia dangus ir žemė... besi- 
juokiančioje ugnyje. Mes plaukiame tenai. Į rytus. Tenai, kur 
juokiasi ugnis. Tenai mes plaukiame su savo negyvėliais! Kad 
jie prisikeltų! 

Bandau mąstyti logiškai. Sakau sau: „Tu apsirikai. Mes ve- 


žame mirusiuosius. Tas tiesa. Tačiau tikrai tiktai šešis milijo- 

nus. Bet ar su mumis plaukia visi mirusieji, kurie padėjo galvas 
tremtyje, po Anrosios Šventyklos sugriovimo?“ 

Sakau sau: „Icikai Finkelšteinai. Tas tiesa. Tačiau „Egzitas“ 
ne vienintelis grįžtančiųjų laivas. Kiti plaukė prieš jį, o dar kiti 
plauks po jo. Taigi „Egzitas“ veža ne visus mirusiuosius. Ant- 
raip kiti laivai arba geldos būtų nuskriausti.“ 

Neseniai prie turėklų pamačiau tavo šešėlį. Ir tavo tėvo šešė- 
lį. Ir tavo motinos šešėlį. Jūs neatsigręžėte. Aš perėjau per jus. Ir 
žiūrėjau į jūrą... mirkčiodamas priešais saulę. 

Tavo tėvas pasakė tavo motinai: „Sara! Aš manau, kad „Jis“ 
nušovė mūsų sūnų!“ 

Ir tavo motina pasakė: „Chaimai, aš manau, kad „Jis“ nušo- 
vė mūsų sūnų!“ 

Ir tu jiems pasakei: „Tėti! Mama! Aš manau, kad „Jis“ nušo- 
vė mane iš užnugario! — Ir tada tu paklausei: —- Kas nušovė jus, 
kai manęs nebuvo? „Jis“? „Jis“ jus nušovė?“ 

Atspėk, kas paskui buvo. Kai aš žengiau žingsnį atgal... iš 
jūsų šešėlio? 

Aš atsitrenkiau į Maksą Rozenfeldą. Jis stovėjo man už nu- 
garos... pasakė: 

— Pone Finkelšteinai! 

Ir aš pasakiau: 

— Pone Rozenteldai! 

— Ko toks susimąstęs? 

— Aš galvojau apie savo tėvus. 

— Ak šitaip... 

— Jie buvo sušaudyti Laubvaldėje. 

Maksas Rozenfeldas žvelgė pro šalį, spoksojo į jūrą ir mūsų 
laivo joje paliekamus pėdsakus, tarsi būtų bijojęs pažiūrėti į 
mane. 

— Stai čia... pažiūrėkite, — aš ištraukiau iš savo liemenės ki- 
šenės kelias laikraščių iškarpas, parodžiau jas Maksui Rozentfel- 
dui. Antraštes: „Masinės žudynės Laubvaldėje! Kaip jie buvo 

likviduoti! Lenkijoje už spygliuotų vielų!“ Ir taip toliau. Pirštu 
parodžiau Makso Šulco pavardę. 

— Pabraukta! - pasakė Maksas Rozenfeldas. 

— Aš visuomet ją pabraukiu, — pasakiau. 

— Kodėl? 

— Jis nužudė mano tėvus. 

— Iš kur jūs tai žinote. Ten buvo ir kitų esesininkų! 

— Tai tiesa, — pasakiau aš. — Jis juos sušaudė. 

Mano laikraščių iškarpų rinkinys čia, „Egzite“, eina iš rankų 
į rankas. Maksas Šulcas yra nežinomas. Tai pavardė, kažkokia 
pavardė begaliniame siaubo sąraše. Žmonės seniai atbukę. Jie 
kentė siaubą, per ilgai kentė. Dauguma mano rinkinį skaito 
nuobodžiaudami, bet supranta mane, mat jau paplitusi žinia, 
kad aš, Icikas Finkelšteinas, esu iš Vyshalės, mažo Silezijos 
miesto... kaip ir Maksas Šulcas. Tai, kad aš jį pažinojau, nieko 
nestebina, kaip ir tas faktas, kad Maksas Šulcas — aš tai atvirai 
prisipažįstu — užaugo tame pačiame kvartale ir net mokėsi pas 
mano tėvą, Chaimą Finkelšteiną... ne masinio žudiko, o gar- 
bingo kirpėjo amato. Žmonės nesupranta, kodėl aš iš visų Lau- 
bvaldės esesininkų įtariu kaip tik Maksą Šulcą, nors ir negaliu 
įrodyti jo kaltės. 

— Nes tai jis nušovė mano tėvus! Jis... ir niekas kitas! 

Žmonės man sako: 

— Nebegalvokite apie tai! Antraip pražūsite! Galvokite apie 
ateitį, pone Finkelšteinai... o ne apie praeitį! 

Ir aš jiems atsakau: 

— Aš visuomet tai darau! 

Ateitis! Mielas Icikai... todėl aš taip mėgstu stovėti prie turė- 
klų, nukreipęs žvilgsnį į Pažadėrąją Žemę. 

Šmėklų laivas... klausi tu? Taip, mielas Icikai. Tačiau links- 
mas. Nors naktį ir girdėti šaižūs klyksmai. 

Bet svarbu ne naktis... o diena, mielas Icikai. „Egzitas“ at- 
ėjęs iš nakties. Tačiau plaukia į dieną. Dieną žmonės linksmi. 
Rodos, kad kiekvienam miela šviesi diena. Aš, masinis žudikas, 
šiuo atžvilgiu irgi ne išimtis. 

Valgis čia prastas. Tas tiesa. Tačiau valgydami dainuojame. 
Tada jis geriau lenda. Laive išvis daug dainuojama. Ir šokama. 
Ar žinai žydų tautinį šokį horą? Jį šoka jauni ir seni. Netgi Tei- 
resijas Papas, kuris yra graikas, ir jis neištveria. 

Taip, mes šokame horą, mielas Icikai, o kas nešoka, tas plo- 
ja į taktą delnais. O kur kapela? Nejuokink! Mes dainuojame, 
mielas Icikai. Mes dainuojame! Ir keli jauni vyrukai groja lū- 
pinėmis armonikėlėmis. Kad tu matytum! Tavo negyvos akys 
imtų blizgėti. Tai bent malonumas, pasakysiu aš tau. 

Ar negyvėliai irgi šoka? Taip, mielas Icikai. Jie irgi šoka. Tu 
taip pat. Tik nežinai to. Ir tavo tėvas. Ir motina. 

Mums patinka šviesi diena, Icikai. Oras geras. Mums iš tiesų 
sekasi. Su oru. Saulė džiaugiasi kartu su mumis. Paklausk ją, 
Icikai. Ji žaidžia ant denio su mažais vaikais ir su dideliais. Ir 
šypsosi mums. Viskas praėjo, Icikai. Dabar mes galime juok- 
tis... nors kartais ir verkti norisi. 

O jūra? Jūra irgi džiaugiasi kartu su mumis, Icikai. Audra 
galėtų mus apversti. Tačiau jūra rami. Galbūt ji numano, kad 
mūsų laivą neša nužudytųjų sparnai? Aš to nežinau, Icikai. Tik- 
rai nežinau. 

Jūra rami. Moterys laiko perkėlusios per turėklus mažus vai- 


kus — ir tai tęsiasi visą dieną — jie siusioja ir siusioja — ir jūra 

žaliomis akimis žvairuoja į viršų, bet nieko, viską supratingai 
praryja, nesišiaušia. 

Teiresijas Papas neseniai pasakė: 

— Jūra rami. Jūra galėtų mus visus praryti... mus, nelega- 
lus. Ber jūra to nedaro. Nes tai nudžiugintų anglus. Ir jūra tai 
žino. Jūra nemėgsta anglų, nes anglai per ilgai valdė jūras. Taip, 
mano ponai. Patikėkite Teiresijo Papo žodžiu! 

Tu, Icikai, nustebsi, jei dabar tau prisipažinsiu, kad aš, Maksas 
Šulcas, šukuosenų modeliavimo meistras, beveik pamiršau kaip 
kirpti plaukus. Juk praėjo tiek metų. Ir aš ilgai miklinausi val- 
dyti šautuvą... taikytis, pyškinti į žydiškus taikinius... tad mano 
žirklės ir šukos apdulkėjo. 

Prieš išvykdamas nusipirkau kelis instrumentus: šukas, žir- 
kles, skustuvą, skutimo mašinėlę ir vieną kitą daiktą. Na, tu ži- 
nai ką. Tai, kas būtiniausia. Ir pasakiau sa u: „Tai atneš laimę.“ 

Ar aš kerpu „Egzite“ žmonėms plaukus? Aišku. Kada nors 
reikia pradėti. Ir čia, „Egzite“, turiu gerą progą atgauti formą. 
Aš vienintelis kirpėjas šioje sukiužusioje geldoje. Kai pagalvoji: 
nepakeičiamas. 


Tai buvo įsimintina diena! Diena, kai aš, masinis žudikas, vėl 
tapau kirpėju! Civilinės ir doros profesijos atstovu! Jei būčiau 
turėjęs kalendorių, tą dieną, tą įsimintiną dieną, būčiau apsi- 
brėžęs mėlynu pieštuku, apvedęs storu, ryžtingu, be pertrūkių 
mėlynu brūkšniu. 

Viskas prasidėjo taip, mielas Icikai: mano draugas Maksas 
Rozenfeldas denyje pakalbėjo su kapitonu Teiresiju Papu. Pa- 


sakė jam: 

— Jumis dėtas, aš pasikirpčiau barzdą! Mat žmonės kalba: 
„Apsileidęs tas Teiresijas Papas! Beveik kaip jo komanda!“ 

Ir Teiresijas Papas jam atsakė: 

— Barzdą aš pasikirpsiu Haifoje! 

Ir Maksas Rozenfeldas paklausė: 

— Kodėl ne dabar? 

Ir Teiresijas Papas atsakė: 

— Čia nepažįstu nė vieno kirpėjo! 

Ir Maksas Rozenfeldas pasakė: 

— O aš pažįstu! 

Ir Teiresijas Papas tarė: 

— Tikrai? Kas jis? Aš nežinojau, kad čia toks yra. 

Ir Maksas Rozenfeldas atsakė: 

— Yra. Yra toks. Aš jį pažįstu. Kirpėją. Ir, beje, gerą. Tai Ici- 
kas Finkelšteinas! 

Taip viskas ir prasidėjo: kapitonas Teiręsijas Papas tuojau 
liepė mane pakviesti į jo kajutę, paklausė manęs: 

— Pone Finkelšteinai. Ar galite man pakirpti barzdą? 

— Galiu, — atsakiau. — Aš galiu jums ir nuskusti nuo plikės 
pūkus... ir tą vainikėlį, kuris dar želia... ant jūsų smilkinių. 

— Puiku, pone Finkelšteinai! — Teiresijas Papas buvo suža- 
vėtas. 

— Tačiau kirpsiu ne čia, kajutėje, kad neprišiukšlinčiau, o 
gryname ore! 

Taip tad buvo, mielas Icikai. O prasidėjo šitaip: mes at- 
nešėme kėdę... be aukšto atlošo... pastatėme ją priešais tu- 
rėklus... ant manevrinio tiltelio... virš Hagštoko. Teiresijas 
Papas išdidžiai ant jos atsisėdo, davėsi apmuturiuojamas 
rankšluosčiais, — nes aš neturėjau nei servetėlių, nei svarbios 
kirpimui skraistės, - pamiršau prieš kelionę nusipirkti... taigi 


) 245 ( 


Teiresijas Papas išdidžiai atsisėdo, leidosi neprieštaraudamas 
apmuturiuoti. 

Taip ir prasidėjo, Icikai: keli keleiviai mus pastebėjo. Ir vos 
tiktai aš pradėjau dirbti, jie priėjo pasižiūrėti. Jų vis daugėjo. 
Netrukus mes — Teiresijas Papas ir aš — jau buvome apsupti 
tarškiančio, karštai gestikuliuojančio moterų ir vaikų būrio. 
Kiek vėliau prie jų prisidėjo ir vyrai. Žmonės pokštavo, ap- 
tarinėjo Teiresijo Papo barzdą, taip pat plikę, kramtė duonos 
plutas ir pirštų nagus; mažyliai krykštavo, o didesnieji bandė 
peštelėti Teiresijui Papui už barzdos, kišo pirštus tarp žirklių ir 
šukų, nekreipė dėmesio į mano prieštaravimus ar į piktai var- 
tomą vienintelę apmuturiuoto Teiresijo Papo akį. Smagu buvo 
tai matyti, pasakysiu aš tau. 

Aha. Šitaip viskas prasidėjo, mielas Icikai. Tą pačią dieną lai- 
vas sužinojo, kad Icikas Finkelšteinas yra kirpėjas. Aš pradėjau 
gauti užsakymų. Iš pradžių pas mane atėjo „Egzito“ dabitos, 
kurie pageidavo tikro fasoninio kirpimo. Paskui juos patraukė 
kiti, garbingi šeimų tėvai, drovūs viengungiai, tada savo atža- 
lomis besididžiuojančių moterų vaikai. Sulaukdavau ir vienos 
kitos moters: 

— Norėtume, kad mus nukirptumėte vyriškai. Tai dabar juk 
madinga? 

Ar aš ir skutu? Čia laive, „Egzite“? Ne, mielas Icikai. Tam 
aš, kaip vienintelis kirpėjas, neturiu laiko. Kiekvienas gali nusi- 
skusti pats. Aš skutu nebent galvas. Tačiau tai juk kas kita. Pa- 
sistenk mane suprasti. Antplūdis per didelis. Aš pagaliau turiu 
tik dvi rankas. Ką tu sakai? Kokias rankas? 

Aišku, uždirbu ir pinigų. Tačiau nedaug. Turtingi moka 
daugiau, vargšai mažiau. Aš elgiuosi kaip gydytojas. Jeigu 
užuodžiu, kad pacientas prie pinigo, nulupu kaip reikia. Jis 

sumoka ir už kitus. Taip, mielas Icikai. Tokios tokelės. Deja, 
dauguma „Egzito“ keleivių vargo pelės, daugelis visai be skati- 
ko kišenėje, tad man nieko kito nelieka, kaip aptarnauti juos 
dykai. Tai garbės reikalas. Kartais ką nors reikia padaryti ir 
žmonių labui. Ar ne? 

Taip. Oras geras ir dirbti po grynu dangum vienas malonu- 
mas. Plaukų galiukai čia ne visada nukrinta ant grindų, kaip 
tai įprasta padoriame kirpimo salone, o pučiant stipriam brizui 
iškart išlekia į atvirą jūrą, gaivaus vėjo nunešami per bortą, ly- 
dimi ryškių saulės spindulių ir linksmo vaikų krykštimo, gerojo 
Dievo džiaugsmui ir alkanų žuvų, plaukiančių šalia „Egzito“ 
pražiotais nasrais, pykčiui. 

Maksas Rozenfeldas taip pat miega triume, bet kitoje pusėje. 
Mes paprastai sėdime šalia... kai valgome. Ir šiaip daug būname 
kartu. Kai aš dirbu, jis pasakinėja lošiantiems arba slankioja, 
tiksliau, stumdosi tarp denio ir laivo paskuigalio. 

Ar pažįsti Teiresiją Papą? Aišku, kad pažįsti. Jis mėgsta su 
manimi pakalbėti: 

— Pone Finkelšteinai. Pažiūrėkite tenai! Tenai Graikijos 
krantas. O ten, viršuje, ne angelai, o anglų lėktuvai. RAF... 
Royal Air Force! Taip, mes plaukiame su Meksikos vėliava! 
Kažin ar jie pastebėjo apgaulę? Dar ne. Jie tik taškeliai, tie lėk- 
tuvai, tik taškeliai. Tačiau pamatysite, pone Finkelšteinai, kas 
bus, kai įplauksime į Palestinos teritorinius vandenis... tada 
tie taškeliai virs milžiniškais paukščiais, bet nebijokite... ne- 
bijokite, pone Finkelšteinai... Teiresijas Papas yra sugalvojęs 
planą kaip apgauti anglus... puikiausią visų laikų nelegalaus 
išlaipinimo planą. 

Ir esi girdėjęs apie haganos komendantą Davidą Šapirą. Jis 
rudaplaukis, su rudais ūsais. Paprašė manęs pakirpti ūsus. Mes 
įsikalbėjome: 

— Ar tiesa, pone Finkelšteinai... kad jūs... pažinojote masinį 


žudiką Maksą Šulcą? Čia, „Egzite“, žmonės apie tai kalba. 

Aš atsakiau: 

— Tiesa, pone haganos komendante! Tai žiurkių gaudytojas 
suminkštėjusiom smegenim. 

Davidas Šapira linktelėjo, paskui tarė: 

— Mes jį vieną dieną nurversime. Mes, žydų agentai! Vieną 
dieną! Ir argabensime į Jeruzalę. Ir pakarsime ant aukščiausio 
medžio! 

Aš paklausiau: 

— Ar ten yra aukštų medžių? 

— Aišku, kad yra, — atsakė Davidas Šapira. 

Taip. Toks tas Davidas Šapira. Milžiniškas bernas, krūtinė 
kaip gorilos, rankos kaip mėsininko, apžėlusios rudais plauke- 
liais iki pat nagų, akys plieninės ir mėlynos kaip dangus, vaikš- 
to po denį su keturiais revolveriais, dviem kairėje pusėje, dviem 
dešinėje... jie tabaluoja jam truputį virš kelių... užtaisyti... ko- 
mandos siaubas. 

Kartą jis man pasakė: 

— Pone Einkelšteinai, jei tas Maksas Šulcas pakliūtų man į 
rankas, aš jį pats sudraskyčiau. Gyvą. Sukapočiau į tūkstantį 
gabalų... ir atiduočiau šakalams. 

Aš jį paklausiau: 

— Ar ten yra šakalų? 

— Aišku, kad yra, — atsakė Davidas Šapira. 

— O kaip su tais aukštas medžiais? Arba aukštu medžiu? Je- 
ruzalėje? Ten, kur turėtų kaboti Maksas Šulcas... na... jeigu jūs 
pats asmeniškai jį sudraskysite. 

— Tada velniop tą aukštą medį, - atsakė Davidas Šapira. 

Toks tas Davidas Šapira. Jis pamilo ir mane. 

Mano pirmas klientas kasryt būna pirmos instancijos teismo 
teisėjas Volfgangas Richteris. 

Pirmos instancijos teismo teisėjas Volfgangas Richteris yra 
žydas. Senas Vokietijos žydas. Tiesa, atrodo kaip Čerčilis: stam- 
bi riebi galva, plikas... irgi rūko... cigarus. Tačiau kalba tik vo- 
kiškai. Perdėm vokietis, nors yra žydas ir atrodo kaip Čerčilis. 
Jo sielos kvapas kitoks negu mano ir kitų žydų čia, „Egzite“. 
Pirmos instancijos teismo teisėjo Volfgango Richterio siela atsi- 
duoda alumi. Taip, mielas Icikai: alumi, nuolatinių svečių sta- 
lu, bulviniais kukuliais ir raugintais kopūstais. 

Aš tau juk jau pasakojau, mielas Icikai, kad čia, „Egzite“, aš 
barzdų neskutu. Dėl laiko stokos. Skutu tiktai galvas. Tačiau 
galvų skutimas priklauso plaukų kirpimo sričiai. Pirmos ins- 
tancijos teismo teisėjui Volfgangui Richteriui aš darau išimtį. 
Jam nuskutu ne tiktai galvos pūkus, bet ir barzdos dyglius. Ko- 
dėl darau jam tokią išimtį? Aš pats nežinau. 

Kaip sakyta: jis visuomet pas mane ateina pirmas. Punk- 
tualus kaip laikrodis. Jį aš nuskutu netgi prieš pusryčius. Nes 
pats to noriu. Taip, mielas Icikai. Teisėją imu muilinti anksti 
rytą, tekant saulei. Kai prašviesėja dangus, kai pirmuose saulės 
spinduliuose ima vartytis per galvą žuvys, kai rytas protingesnis 
už vakarą, aš pradedu muilinti teisėją, nekreipdamas dėmesio 
į tai, kad jis, teisėjas, sudeda bluostą, — jis taip daro visada, kai 
imu jį muilinti, — nekreipiu į tai dėmesio ir dirbu savo darbą, 
ramus ir patenkintas. 

Teisėjas paprastai pabunda tik tada, kai baigiu muilinti ir 
imu gremžti skustuvu... pabunda teisėjėlis, pamirksi, pasižiūri į 
jūrą, kuri į tą laiką jau nusidažiusi kruvinai raudonai, ir sako: 

— Gražu... ar ne... pone Finkelšteinai? 


— Taip, — atsakau aš tada, — pone pirmos instancijos teisėjau. 

— Kruvinai raudona, - sako teisėjas, - lyg jūrų mergelės būtų 
staiga ėmusios menstruoti. Visos vienu metu! 

— Jūrų mergelės nemenstruoja, — sakau aš, — jūs klystate, 
pone pirmos instancijos teisėjau... tiktai jūra išsigando. 

— Ko? - klausia tada teisėjas. - Gal anglų? 

— Ne, - atsakau tada aš, - saulės. 

— Aha, — sako tada teisėjas, — taigi saulės. O kuo jūs tada 
paaiškinsite, kad jos spalva raudona, pone Finkelšteinai? 

— Tai gėdos spalva, - atsakau aš. — Jūrų mergelių nėra. Mer- 
gelė yra jūra. Beje, nekalta. Ir ji išsigąsta, nes įžūli saulė ją už- 
klumpa miegančią. 

— Jūs poetas, pone Finkelšteinai? Gal koks nenusisekęs? 

Teisėjas nusijuokia. Tačiau man tai nė motais. Jo alumi per- 
sigėrusi siela nesupranta maniškės. O juk jo šalyje būta Gėtės 
ir Šilerio. 

Kartą jis su manimi sušneko apie Maksą Šulcą. 

— Jo byla mane domina. Jūs iš tiesų jį pažinojote? 

— Taip. Netgi gerai. 

— Ir jis be pėdsakų dingo? 

— Be pėdsakų. 

— Taip nebūna. Pėdsakai kažkur liko! Tiktai nėra nosies, kad 
juos užuostų. Štai kur kabliukas! 

— Jus ta byla iš tiesų domina? 


— Taip. Labai! 


Ar aš tau jau pristačiau rabiną, mielas Icikai? Ne, dar ne. Jis 
nėra mano klientas. Tačiau atsitiktinai miega virš manęs. Taigi 
yra mano lovos kaimynas! 

Mes dažnai pasikalbame prieš užmigdami: 

— Pone Finkelšteinai! Jūs dar nemiegate? 

— Nemiegu, rabi. 

Rabis nėra tikras rabinas, tik labai pamaldus žmogus, dorai 
užsitarnavęs rabio vardą. Įsivaizduok jį: didelis šiek tiek aptukęs 
vyras ilgu juodu viršutiniu drabužiu, dar vadinamu kaftanu... 
akys šviesios, protingos, visąlaik žvelgiančios truputį pašaipiai, 
bet ne piktai, žilstelėjusi barzda, su juodomis ir baltomis sruo- 
gomis, išblyškęs veidas, įrėmintas kailiu apvedžiotos skrybėlės, 
kurią nešioja ir saulėje. Ar jis nusiima ją naktį? Negaliu pasa- 
kyti. Jis miega virš manęs, ir aš tamsoje girdžiu tiktai jo balsą. 
Manau, kad jis miega ne su ta kailine skrybėle, o tik su apskrita 
juoda šlike. 

— Rabi! Kaip jūs su tokiu apdaru pergyvenote karą? Kaip 
žmogui galima pasislėpti su kaftanu? 

— Aš pergyvenau karą miške, pone Finkelšteinai. Lenkų 
miške. 

— Taigi jūs... miško žydas? 

— Taip, miško žydas. 

— O barzda? 

— Tenai galėjau būti ir su barzda. 

— Miške? 

— Taip, miške. 

— O kur jūs slėpėtės? 

— Bunkeryje. 

Rabis yra iš Kolomėjos. Galicijietis. Kartą aš pasakiau jam: 

— Mano tėvai prieš persikeldami į Vokietiją gyveno Galicijo- 
je. Netoli nuo Kolomėjos. 

— O kur? 

— Pohodnoje. Tėvai man daug pasakojo apie Pohodną. 

— Pohodną žinau. Ir Pohodnos Finkelšteinus pažinojau. 

— Chaimą Finkelšteiną ir Sarą Finkelštein? 

— Ne. Jų nepažinojau. Jų jau nebuvo, kai atsidūriau Po- 
hodnoje. Tačiau Moišę Finkelšteiną dar radau. Ir jis turėjo bro- 
lį, Chaimą Finkelšteiną, emigravusį į Vokietiją. 

— Jis buvo mano tėvas. 

— Taip? Jūsų tėvas? 

— Aha. 

— Hm... taip. 

— Tai jūs pažinojote mano dėdę, Moišę Finkelšteiną. 

— Taip, jį pažinojau. 

— O aš nepažinojau. Mes niekada vieni pas kitus nesilan- 
kėme. 

— Taip, — tarė rabis. 

— Moišė Finkelšteinas? 

— Jį vokiečiai nunuodijo dujomis. Ir jo žmoną, Rifką Fin- 
kelštein. Ir dvylika vaikų. Ir jų vaikus. Didelė buvo šeima. 

Aš pasakiau: 

— Taip. 

Ir rabis pasakė: 

— Taip. 

Ir aš pasakiau: 

— Taip. 

Ir rabis pasakė: 

— Tačiau vienas dar liko... iš Finkelšteinų... aišku, be jūsų... 
dar vienas... jūsų pusbrolis, Efraimas Finkelšteinas... kurį mes 
vadinome Froike. Froikė Finkelšteinas. 

— Moišės Finkelšteino sūnus? 

— Taip. Moišės Finkelšteino sūnus. Ir Rifkos Finkelštein. 

— Tada jis turėjo daugiau negu dvylika vaikų. Tada jų buvo 
trylika? 

— Taip, trylika, - atsakė rabis. 

Aš pasakiau: 

— Trylika. — Ir pagalvojau: „Tai blogas skaičius. Kaip ir sep- 
tyni!“ 

— Ir kur tas mano pusbrolis Froikė Finkelšteinas... dabar? 
Keliauja į Palestiną. 

— Ne. Jis dar Lenkijoje. Pohodnoje. Buvau jį po karo suti- 
kęs. Pasikalbėjom. 

Aš pasakiau: 

— Reikia tikėtis, kad atvyks į Palestiną. Mes paskutiniai likę 
gyvi. Mielai su juo susipažinčiau. 

Rabis pasakė: 

— Taip. Tačiau jis komunistas. Ir turi ten gerą tarnybą. 

Aš pasakiau: 

— Ak šitaip... 

Ir rabis pasakė: 

— Taip. 

Tu suprasi, mielas Icikai, kaip man palengvėjo, kai sužino- 
jau, kad mano pusbrolis Froikė Finkelšteinas yra komunistas ir 
neatkaks į Palestiną. Tiktai neaišku, kiek ilgai Moišės Finkelš- 
teino sūnus bus komunistas? Ar vieną dieną jo žydiška širdis 
neims plakti kaip žydo?.. Ir ar tada jis negrįš į tėvynę? Ar neat- 
plauks pas mus, kad su mumis gyventų žydų šalyje? Ir kam man 
dabar dėl to sukti sau galvą? Kolei kas Froikė Finkelšteinas yra 
komunistas, gyvena Lenkijoje ir neketina niekur keliauti. 


Aš dažnai kalbuosi su tuo rabiu apie žydų istoriją ir rabis ste- 
bisi, o kartu ir džiaugiasi, kad tiek daug žinau. Aš jam atvirai 
prisipažinau, kad buvau pamiršęs melstis ir kad po karo turė- 
jau iš naujo mokytis, kad vis dar truputį užsikertu, bet nela- 
bai, kad retai einu į sinagogą, nors esu nusprendęs ją lankyti 

per didžiąsias šventes, kad aš, hm, net rytais neužsirišu maldos 
diržo... tefilino. 

— Pone Finkelšteinai, — pasakė jis. — Jūs nesate tipiškas asi- 
miliuotas žydas kaip, pavyzdžiui, pirmos instancijos teismo 
teisėjas Volfgangas Richteris. Ber galbūt pusiau asimiliuotas? 
Taip, teisingai! Pusiau asimiliuotas! Šiek tiek tradicijos jumyse 
dar išlikę... kaipgi kitaip: Chaimo Finkelšteino sūnus ir Moišės 
Finkelšteino sūnėnas... iš pamaldžios ir gerbiamos Finkelšteinų 
šeimos... bet šiaip... šiaip jūs ne ką geresnis už kitus, kitus žy- 
dus, pamiršusius Toros dvasią. 


Ne, mielas Icikai. Aš nekrintu į akis. Dauguma „Egzito“ žydų 
toli gražu nėra pamaldūs. Jie arba išvis negerbia Dievo, arba 
menkai jį tegerbia. Daugelis jų mielam Dievuliui atvirai pa- 
skelbę karą ir yra „Jam“, susimovusiam gelbėtojui, priešiški ir 
atžarūs. 

Taip, mielas Icikai. Dievas labai susimovė. Ką jis darė, kai 
jo vaikai kūlversčia krito į gilius masinius kapus? Kokią armiją 
pasiuntė jiems į pagalbą? Kirminų! Mielas Icikai! Kirminų! Ir 
ką Dievas padarė dėl kitų, kurie išėjo per kaminus? Jų pasigai- 
lėjo tiktai debesys ir galbūt lietus, su kuriuo jie vėl nusileido... 
pas mus ant Žemės. 

Ne, mielas Icikai. Dauguma mūsų „Egzite“ nebetiki Dievo. 
Jie plaukia namo, į savo protėvių šalį, kad turėtų po kojomis 
atspirtį ir žemę, kad įkurtų valstybę ir armiją, kad nepasikar- 
totų tai, kas buvo. Mes, „Egzito“ keleiviai, nebenorime būti 
avys. Mūsų daugiau niekas nevarys į skerdyklą. Mes, „Egzito 
keleiviai, mielas Icikai, esame... nacionaliai nusiteikę žydai. Ta- 
čiau ne šventeivos. Aš tai paaiškinau rabiui. Ir jis mane suprato. 
Tačiau rabis nepraranda vilties. Žinai, ką jis pasakė? 

— Pone Finkelšteinai, — pasakė jis. —- Aš suprantu jūsų kartė- 
lį. Ir visų kitų kartėlį. Tačiau vieną dieną jūs atsigręšite į Dievą! 
Jūs ir visi kiti! 


Aš dar puikiai prisimenu tavo 5a7 micvą, dieną, kuri jūsų šei- 
moje buvo tokia pat svarbi, kaip ir tavo apipjaustymas. Tu išėjai 
su savo tėvu į sinagogą ir grįžęs pasakei man: 

— Dabar aš esu vyras. Dabar aš pilnametis. 

Nors tau buvo tiktai trylika metų. Tačiau pagal žydų tikėji- 
mą 6a7 micvos diena yra atsakomybės prieš Dievą diena. 

Mielas Icikai, po savo 627 micvos tu privalėjai kiekvieną 
dieną užsirišti tefiliną ir sumurmėti ilgą rytmečio maldą, ly- 
giai kaip tavo tėvas, Chaimas Finkelšteinas, atsakingas vyras. Ir 
sinagogoje... tave šaukė prie Toros tavo pilnu hebrajišku vardu: 
„Icchokai ben Chaimai!“ Kaip atsakingą vyrą. 

Žinai ką, Icikai. Aš pasakiau rabiui: 

— Paskolinkite man savo tefiliną. Ir tą juodą knygą. 

— Kokią juodą knygą? — paklausė rabis. 

— Sidurą, — atsakiau aš. - Jį. 

— Ir tefiliną? 

— Taip, — atsakiau aš. — Ir tefiliną... 

— Ar jūs žinote, kaip reikia elgtis su tefilinu? — paklausė jis. — 
Ir kaip jis pagal taisykles užsirišamas? 

— Kadaise žinojau, - atsakiau. 

Rabis parodė man, kaip tai daroma... pagal taisykles... paro- 
dė man, ką buvau beveik pamiršęs, vėl priminė ir pasakė: 

— Tai micva... geras tikinčiojo darbas. 

Taip. Rabis norėjo išgelbėti mano sielą. Paskolino man savo 
tefiliną, paskolino savo maldaknygę, nors aš pars ją turėjau... 
juodą maldų knygą... savo lagamine... tik nenorėjau ištraukti... 

taip... aš turiu maldaknygę... bet neturiu tefilino... tad pasi- 
skolinau abu, o rabis stovėjo šalia ir žiūrėjo, kad viską teisingai 
daryčiau... pagal taisykles užsiriščiau tefiliną... ir pasirinkčiau 
teisingą maldą... iš juodosios knygos... ilgą rytmečio maldą, ku- 
rią reikia ilgai panosėje murmėti... ir aš iš pradžių klydau... bet 
paskui viską dariau teisingai. 

Ir žinai, kas atsitiko? Nagi atspėk, mielas Icikai! Rabis mane 
paliko vieną. Nuėjo į tualetą. Palikęs ant gulto pakabintą kat- 
taną ir kailinę kepurę, nuėjo į tualetą tik su šlike, pusiau apsi- 
rengęs. Tada aš greitai šmurkštelėjau į jo kaftaną. Užsidėjau pla- 
čiąją kailinę skrybėlę. Ir stoviu... su tefilinu, kaftanu ir kailine 
skrybėle, juoda knyga, arba siduru, rankoje, murmu rytmečio 
maldą, ritmiškai siūbuoju į šalis, kaip tai daro pamaldūs žydai. 

Ir atspėk, kas atsitiko? Nagi atspėk, mielas Icikai! 

Kai taip stovėjau, giliai pasinėręs į maldą, kritau į akį mie- 
gamajame denyje esantiems vaikams... jie apsupo mane ir sakė: 
„Rabis!“ 

Tiek apie rabį. Aš jį tau pristačiau. Jis toks. Ir aš galėčiau 
toks būti. 

Teiresiją Papą taip pat pristačiau. Ir Davidą Šapirą. Ir Maksą 
Rozenfeldą. Ir Volfgangą Richterį... teisėją. Ir apie kitus užsimi- 
niau. Aš juos tau vėliau pristatysiu. Pakentėk. 

Visiems „Egzite“ esantiems vaikams bus švirkščiami vitaminai. 
Tatrai buvo iškilmingai paskelbta per garsiakalbį. 

Vitaminų švirkštimas? Švirkštimas? Mirtinos injekcijos? Pri- 
siminimai? 

Mielas Icikai. Pas mus Laubvaldėje kartais, išimtinais atve- 
jais, buvo švirkščiamas... fenolis! Mirtinas vaistas! 

Aš, prisimenu, kurį laiką dirbau ligoninėje, nes vienas sani- 
taras susirgo. Lengvas darbas. Kartą mes nugalabinome maž- 
daug šimtą vaikų. Vaikai buvo po vieną įleidžiami į palatą. Už 
užuolaidos stovėjo kėdė. O už kėdės stovėjo sanitaras Zalevskis, 
lenkas. Jis laikydavo vaiką, tą, kurio buvo eilė, na, tu supranti... 
O priešais kėdę stovėjau aš, Maksas Šulcas. 

Aš stovėjau priešais kėdę, priešais vaiką, priešais tą, kurio 
buvo eilė. Ir laikiau rankoje švirkštą su mirtinu fenoliu. Kurioje 
rankoje? Kairėje. Mat aš, mielas Icikai, esu kairiarankis. 

Ir tada staigiai durdavau adata savo pacientui, tam vaikui, į 
širdį. Ir jis iškart numirdavo. Virsdavo mažu negyvu angeliuku. 


Kai laivo gydytojas daktaras Šteineris tai paskelbė, aš, masinis 
žudikas Maksas Šulcas, tuojau nuėjau pas jį ir pasisiūliau pa- 


dėti. 

— Pone daktare Šreineri. Šiandien žmonės apsieis be plaukų 
kirpimo. Jeigu jums reikia pagalbos, aš mielai padėsiu. Mat esu 
buvęs sanitaras. 

Daktaras Šteineris aiškiai apsidžiaugė. Jis manęs neklausi- 
nėjo. Kur? Kada? Maryt, pamanė, kad turbūt pas partizanus ar 
dar kur nors, tik paklausė: 

— Ar mokate leisti vaistus? 

— Moku, - atsakiau. 

— Mat aš neturiu asistento. Žmogaus, kuris man padėtų. 
Jūsų pasiūlymas labai malonus, pone Finkelšteinai. 


Mielas Icikai, aš leidau „Egzito“ vaikams vitaminus. Ir jaučiau- 
si kaip šventasis, pasitaisęs ir persimainęs masinis žudikas. Ka- 
dangi nė vienas mano vaikas nenuvirto negyvas nuo kėdės! 

Nuo to laiko vaikai mane mėgsta. Anksčiau jie vadino mane 
„ponu Finkelšteinu“. Arba „ponu kirpėju“. O dabar tik „cha- 
veru Iciku“! 

Ar žinai, ką reiškia „chaveras'? Tai reiškia „draugas“ arba 
„bičiulis“. 

Vaikai tuojau apsupa mane, kur tik pasirodau. Aš tiesiog 
negaliu apsiginti nuo jų meilės. 

— Chaverai Icikai, dar įleiskite vitaminų, — girdžiu per die- 
nas. Arba: — Chaverai Icikai! Tu rabis? - Arba: — Chaverai Ici- 
kai! Apkirpkite mane! 


Penki gultai vienas virš kito. Rabis guli pačiame viršuje. Jis yra 
pirmas numeris, jeigu nori. Arba galėtų būti ir penktas. O aš 
esu antras arba ketvirtas. Tai priklauso nuo to, mielas Icikai, ar 
tu, mirusysis, mus, gyvuosius, pradedi skaičiuoti nuo apačios 


ar nuo viršaus. 

Po manimi guli vyras. Aš nežinau nei jo vardo, nei pavardės. 
Tiesiog vyras. O po vyru guli moteris. Aš nežinau nei jos vardo, 
nei pavardės. Tiesiog moteris. 

Tačiau atspėk, kas guli pačioje apačioje? Kas yra pirmas nu- 
meris arba penktas? 

Pačioje apačioje guli Hana Levison iš Berlyno, balerina. Aš 
anksčiau apie ją probėgšmais jau užsiminiau. Ji man paaiškino, 
kas buvo Teiresijas... aklas „Antigonės“ aiškiaregys. 

Hana Levison tvirtino, kad ji išsigelbėjo, kai Berlynas virto 
pelenais, ir kad šokdama išskrido iš karštų pelenų... nes baleri- 
nos ne šoka, o sklando. 

Hana Levison yra mano moteriškoji klientė. Ji buvo pirma, 
panorusi, kad aš, masinis žudikas Maksas Šulcas, arba Icikas 
Finkelšteinas, pakirpčiau jai plaukus: 

— Pone Finkelšteinai! Balerina pageidauja būti nukirpta vy- 
riškai! 

Dabar mes jau gerai susidraugavę ir sakome vienas kitam 
„tu“. Ji susipešus su protu kaip ir aš... tiktai visai kitaip. Man at- 
rodo, kad ji iš tiesų išprotėjusi. Tačiau mes gerai sutariame. Taip, 
puikiai. Kartais man net atrodo, kad aš esu vienintelis žmogus, 
kuris ją supranta. Kodėl? Na, tai pasitikėjimo reikalas. 

Išprotėjusi? Taip, ji išprotėjusi. Tačiau tarpais būna visiškai 
normali. Juk paaiškino man, ką reiškia Teiresijas. Normaliai ir 
protingai. 


Vieną naktį man pasidarė bloga. „Egzitas“ visas drebėjo, turė- 
jo aukštą kraujo spaudimą, vartė pamėklės akis, piktai daužėsi 
krūtine į pašaipiai šypsančias bangas, dejavo tamsoje. Kartais 
atsistodavo piestu kaip sužeistas banginis, šaudavo iš tamsaus 
vandens į viršų, norėdavo pasiekti debesis, ber bejėgiškai nu- 

krisdavo atgal, bejėgiškai kabodavo tarp bangų, sukdavosi 
ratu... Aš nusiropščiau nuo savo gulto žemyn, pro du nepa- 
žįstamuosius, pro baleriną Haną Levison, nusvirduliavau prie 
išėjimo, žengdamas per miegančius ant grindų žmones, norėjau 
užlipti į viršų, bet susivėmiau jau ant stačių laiptų. Nusirami- 
nęs ir nusivalęs burną, klupdamas paršlitiniavau atgal, radau 
tamsoje Hanos Levison gulrą, tariau sau: „Čia tau reikia ropš- 
tis, per tris gultus į ketvirtą, ten bus taviškis...“ — jau užlipau 
ant kopėčių... ir tada į mane įsikibo dvi rankos! 

— Ar čia tu, Icikai? 

Aš atsakiau: 

— Taip, aš. 

— Mano vyriška šukuosena persimetė! 

Aš tariau: 

— Nesąmonė, taip nebūna. 

— Ne, - pasakė Hana Levison, - būna. 

Ji nustūmė mane nuo kopėčių, nutvėrė ir įsitraukė po ant- 
klode. 

Aš nemačiau tamsoje jos veido, bet gerai jį pažinojau. Ba- 
lerinos Hanos Levison veido išraiška buvo vaikiška: tai buvo 
šešiametės veidas su senės oda. Tau, mielas Icikai, reikėtų pa- 
matyti jos akis! Apskritas juodas akis... Akis, kurios šypsosi 
kaip lūpos, nors ir šiek tiek beprotiškai... bet labai linksmai... 
taip... mielas Icikai... labai linksmai. Jos plaukai taip pat juo- 
di, pernelyg juodi, kad nebūtų dažyti, aš tai tuojau nustačiau 
įgudusio kirpėjo akimi. Tačiau minkšti kaip šilkas, tinkami 
vyriškai šukuosenai. Ji puikiai jai tinka... ta vyriška šukuo- 
sena... mano daryta... vyriška, be laiptų. Aš kartą jai taip ir 
pasakiau. 


— Hana, - pasakiau, — taip puikiai vyriškai be laiptų nu- 

kirpti galėjo tiktai trys kirpėjai: Chaimas Finkelšteinas —- mano 
tėvas — ir aš. Ir mano motinos žudikas Maksas Šulcas. 

— Ir tas? — paklausė ji. 

— Ir tas, — atsakiau aš. 

Taip. Aš žinojau, koks jos veidas. Tačiau vis tiek ėmiau jį 
čiupinėti savo žudikiškomis rankomis dėdamasis, kad jo ne- 
pažįstu. Aš čiupinėjau jos veidą kaip neregys. Arba kaip aklas 
masinis žudikas. Ir Hana Levison nieko nesakė, gulėjo užsimer- 
kusi, smarkiai pūtavo man į rankas, man į veidą... palinkusį 
virš jos... tamsoje. Jos kvapas atsidavė konservuota jautiena, 
mielas Icikai, lygiai kaip konservuota jautiena atsidavė ponios 
Holės rūsyje... mat mes čia „Egzite“ ryjame beveik vien tik- 
tai konservuotą jautieną, esame konservuotos jautienos rijikai, 
nes mūsų maisto sandėliai iki viršaus prikimšti konservų dėžių. 
Kokių konservų? Aš juk jau sakiau. Jautienos konservų dėžių! 
Kapotos mėsos ašarų padaže. Ką tu sakai? Ko klausi? Kokių 
ašarų? Tų pačių ašarų, mielas Icikai, iš to paties šaltinio kaip 
amerikiečių žydų pagalbos organizacijų ašarų doleriai. Tų pa- 
čių organizacijų, kurios mums dovanojo ir tuos konservus. Šrai 
kaip yra. Tačiau aš jau per daug plepu arba per daug galvoju, 
arba nukrypstu į šalį. 

Nosis siaura ir kaulėta, o burna plati, nors ir ne tokia sto- 
ralūpė kaip mano. Hana Levison, kai aš čiupinėjau jos veidą, 
gulėjo ramiai, tiktai trūksmingai kvėpavo ir tai išdavė jos jau- 
dinimąsi. Staiga ji apsikabino, apvertė mane ant nugaros, už- 
sirito ant manęs, atsisėdo ant mano kieto galo, įspraudė jį į 
savo įsčias, patupėjo taip ant manęs kaip koks vabalas, paskui 
nusiropštė, staiga pakėlė mano galvą į viršų ir prispaudė savo 
lūpas prie maniškių. 


"Toks buvo pirmas mūsų bučinys. 

Ar aš tave sudominau, mielas Icikai? Tu nori žinoti, ar ji patyrė 
orgazmą? 

Bučiuodamasi, mielas Icikai. Daugsyk. Paskui ji mane at- 
stūmė, atsuko man nugarą ir daugiau neprisileido. Ji truputį 


kvanktelėjusi. Gerokai kvanktelėjusi. 


— Ir tada aš leidausi bėgti, - pasakė Hana. 

— Kur? — paklausiau aš. 

— Nežinau, - atsakė Hana. — Bėgau, ir tiek. Atsidūriau gar- 
vėje. Ji buvo tamsi. Viskas buvo tamsu. Ir aš ten bėgau. 

— Kur? - paklausiau aš. 

— Tamsoje, — atsakė Hana. 

— O paskui kas buvo? 

— Tenai stovėjo namas, — atsakė Hana. 

— Tik vienas? 

— Nežinau, — atsakė Hana. — Aš mačiau tiktai vieną. Ir jo 
atidarytas duris. Pro jas ir įbėgau. Ir užlėkiau tamsiais laiptais. Į 
patį viršų. Kur jie baigėsi. 

— Taip, Hana, - pasakiau aš. - Taip, Hana. 

— O ten viršuje... pačiame viešuje... buvo tik vienos durys, 
vienos vienintelės. Ir aš pasibeldžiau į jas. 

— Ir tau kas nors atidarė? 

— Taip, — atsakė Hana. 

— Kas gi? 

— Toksai kuprys, — atsakė Hana. - Neūžauga. Trumpomis 
plonomis kojomis ir milžiniška galva. Ilgarankis... ir su lem- 
pa... savo didelėse letenose. 

— Aišku, ir jo dantys buvo dideli? 

— Taip. Dideli. 


Ž Žmogėdra? 

— Taip, —- atsakė Hana, - žmogėdra! 

— Ir jis tave suėdė? 

— Ne, - atsakė Hana. - Jis manęs nesuėdė. 

— Pasakiau jam: „Aš esu žydė. Gestapas mane vejasi. Ir nori 
nužudyti.“ Neūžauga išsprogino į mane akis. Ilgai ilgai spokso- 
jo, paskui staiga čiupo mane, įsitraukė į kambarį ir sušnypštė: 
„Aš jus čia paslėpsiu.“ 

— Taip, Hana, - pasakiau aš. 

— Palėpės kambarys, —- pasakė Hana, - lova, stalas, kėdė. Ir 
ilgas suolas! 

— Ir langas, — pridūriau aš. 

— Taip, ir langas, - pasakė Hana. 

— Ir pro tą langą buvo matyti Berlynas, ar ne? Berlynas iš 
viršaus. 

— Taip, — atsakė Hana. - Iš kur tu tai žinai? 

— O kas buvo paskui, Hana. Jis tave suėdė? 

— Ne, - atsakė Hana. — Tiktai pririšo diržu. Prie to ilgo suolo. 

— Kaip dažnai tai darė, Hana? 

— Tiktai kartą, — atsakė Hana. 

— Oarilgam? 

— Ilgam, - atsakė Hana. 

— Kiek ilgam, Hana? Kiek laiko tu buvai ten pririšta? 

— Trejus metus, — atsakė Hana. 


— Taip. Jis manimi rūpinosi. Visąlaik atnešdavo valgyti. Prausė 
mane ir palaikydavo naktipuodį. 

— Trejus metus? 

— Trejus metus. 


— Ir niekada neatrišdavo. 


— Niekada. 

— Ir mušdavo? 

— Ne, — atsakė Hana.. - Jis manęs niekada nemušė. 
— Ir prievartaudavo? 

— Irgi ne. 

— Tai ką jis darydavo. 

— Nieko. Tik spoksodavo. 


— O kas buvo paskui, Hana? 

— Paskui aš pradėjau šokti, — atsakė Hana. 

— Nors ir buvai pririšta? 

— Taip, — atsakė Hana. — Juk aš balerina. Man reikia šokti. 

Aš pasakiau: 

— Taip. Aišku, kad reikia. 

— Ir aš šokau, —- pasakė Hana. — Trejus metus šokau. Kad tu 
būtum matęs! 

— Aišku, puikiai šokai? 

— Taip, — atsakė Hana. — Puikiai. Ir kasdien vis geriau. 
Geriau už Pavlovą. Geriau! Daug geriau! Aš triumfavau. Su 
manimi dirbo geriausi choreografai. Su Hana Levison. Pri- 
maballerina absolura! Kad tu būtum girdėjęs, kaip man šaukė 
„bravo“, kaip plojo po kiekvieno pasirodymo. Ir buvo tiek 
šviesos... 

— Šviesos, — vėl pasakė Hana. 

— Taip, Hana. 

— Ir ugnies, - pasakė Hana. 

— Kokios ugnies, Hana? 

— Juk Berlynas degė, — atsakė Hana. — Visi namai aplink 
mus. Tik mūsiškis ne. 

— Taip, Hana. Ir tu negalėjai nueiti į rūsį, kai krito bombos? 
Ar ne? Kaip visi kiti? 

— Taip, - atsakė Hana.. — Teisybė. O ugnis... 

— Kaip ten buvo, Hana? 

— Aš paprasčiausiai šokdama pasiekiau langą, — atsakė 
Hana, - kaip peteliškė... ir nulėkiau šokdama į ugnį. 

— Ir tenai nusideginai sparnus? 

— Taip, - atsakė Hana. - Ir nukritau negyva ant žemės. 

— Taip, Hana, - pasakiau aš. 

— Tačiau vieną dieną, - pasakė Hana, — vieną dieną... 

— Kas atsitiko vieną dieną, Hana? 

— Aš šokdama pakilau iš pelenų. Kad tu būtum matęs! 


Ar matei, Icikai? Kaip ji šokdama pakilo iš pelenų? Ji .paisto 
niekus, pasakysiu aš tau... nors ir aš paistau niekus. Bet kitaip. 

Ką tu pasakysi, Icikai? Kad ji to nepasakojo? Kad to po- 
kalbio tarp manęs ir Hanos Levison nebuvo? Kad aš viską tik 
prasimanau? 

Jeigu sakytum, kad Icikas Finkelšteinas paistyto niekus... kas 
tada būtų paistytojas: aš ar tu? Būk atsargus, Icikai! Nesipyk su 
manimi! Mes turime sutarti! Mudu abudu! Tu ir aš! 

Taigi tarkime... kad ji man tai papasakojo. Tarkime, kad aš 
ją neteisingai supratau, ir tai yra arba būtų ne mano kaltė... 
Taigi tarkime: 

Kuprotas nykštukas nėra kuprotas nykštukas. Kuprotas 
nykštukas yra koks nors vyras, visiškai normalus vyras... arba 
moteris... taip... kodėl ne moteris... arba: kažkas... tarkime: 
kažkas, kas ją saugojo, kol viskas baigėsi. Tarkime, kad palėpė 
buvo butas, erdvus, gaunantis daug oro butas; netgi jaukus. O 
ilgas suolas ne ilgas suolas, o sofa... tarkime: pliušinė sofa. Taigi 
tarkime: viskas buvo kitaip. Visų pirma pančiai. Mes galime 


įsivaizduoti, kad pančiai buvo to buto sienos, laikiusios ją ne- 

laisvėje trejus metus. Arba tas vyras buvo pančiai, arba moteris, 
arba kuprotas nykštukas, kuris buvo nykštukas arba nebuvo. 
Tarkime: jos siela norėjo išskristi balerinos kojomis, bet negalė- 
jo, nes tai buvo nepatartina arba pavojinga. 

Matai... taigi gali būti, kad aš ją neteisingai supratau. Arba 
aš ją supratau teisingai? Ji man tyčia viską taip papasakojo... 
kaip aš supratau, kad būtų vaizdingiau. Galbūt ji mano, kad aš, 
kirpėjas... kitaip nesuprasčiau tiesos. Juk gali taip būti? 


) 267 ( 


„Egzitas“ kasnakt keičia kursą. Niekas nežino, ką Teiresijas Pa- 
pas ketina su mumis daryti. Vakar naktį mes plaukėme Afrikos 
krantų link, bet rytui brėkštant apsisukome ir nuplaukėme tuo 
pačiu kursu atgal. „Egzito“ akys iš siaubo plačiai išplėstos. Kar- 
tais Teiresijas Papas verčia tą sukiužusią geldą plaukti ratu, lyg 
„Egzitas“ būtų viena mano žiurkių, norinti dantimis nutverti 
savo pačios uodegą. 

Kas gi čia vyksta? Aš kreipiausi į haganos komendantą Da- 
vidą Šapirą. 

— Klaidinamieji manevrai, — atsakė Davidas Šapira. — Ar jūs 
nepastebėjote, kad mes kasnakt keičiame kursą. 

— Aš tai pastebėjau, — atsakiau. 

— Ir kad keičiame vėliavą? — paklausė Šapira. 

— To aš nepastebėjau. 

— Tada pažiūrėkite, - pasakė Davidas Šapira. 

Taip ir padariau, mielas Icikai. Tai buvo vakar. Aš nuslim- 
pinau prie Aagštoko po manevriniu tilteliu ir, savo nuostabai, 
pamačiau, kad mes plaukiame su japonų vėliava. 

— Užvakar ji buvo portugališka, prieš tris dienas švediška, 
prieš keturias meksikietiška, o prieš penkias —- Tarybų Sąjun- 

gos, — juokdamasis pasakė Davidas Šapira, kai mes vėl susidū- 
rėme ant denio. — Na, ką jūs pasakysite, pone Finkelšteinai? 

— Nieko, - atsakiau aš. — O kaip su pavadinimu? 

— Kol kas liks tas pars, — atsakė Davidas Šapiro. - Jis nublu- 
kęs, ir jį nelabai kas teisingai perskaitys. 

Aš pasakiau: 

— Ak šitaip. 

Taip, mielas Icikai. Tokios tokelės. Aš šnektelėjau ir su Mak- 
su Rozenfeldu. Maksas Rozenfeldas mano, kad Teiresijas Papas 
yra šarlatanas. Arba tas, kuris nori apgauti pats save. Neseniai 
Maksas Rozenfeldas pasakė: 

— Visų laikų puikiausias nelegalus išsilaipinimo planas! Tei- 
resijas taip tauškia visiems keleiviams. Nesąmonė, pone Fin- 
kelšteinai! Jei pasiseks, mes nepastebėti prasmuksime pro blo- 
kadą. Jeigu ne, - ne. 

Kartais Teiresijas Papas vidury šviesios dienos užbaubia per 
garsiakalbį: 

— Visiems dingti nuo denio! Viršuje lieka tik komanda! 

Tada prasideda lenktynės, kas pirmas pasieks laiptus, vedan- 
čius į tarpudenį. Atsargumo priemonė. Ir tiek. Reikalinga tik 
tada, kai pasirodo svetimas laivas ar įtartinas taškelis danguje. 
Kad niekas nežinotų, kas mes esame! 

Tačiau aš, masinis žudikas Maksas Šulcas, arba žydas Icikas 
Finkelšteinas, neabejoju, kad anglai puikiai žino, kas mes. Jie 
žino, kad mes esame jūroje ir ketiname nelegaliai išsilaipinti. 
Anglai kantriai laukia. Kai tiktai įplauksime į teritorinius Palesti- 
nos vandenis, jie priskres prie mūsų su savo laivais... ir lėktuvais. 

Ir kas bus tada? Aš nežinau, Icikai. Tada mes, matyt, būsime 
internuoti Kipro saloje. Arba išsilaipinsime jėga. 


Vakar haganos komendantas Davidas Šapira pasakė: 

— Tai bus šaudynės į skraidančius taikinius! Mes išpleškin- 
sime anglus kaip žvirblius. Turime ir Molotovo kokteilių! Mes 
kausimės! Kaip kovėmės Varšuvoje! 

Ir aš paklausiau: 

— Ar mes ir išsilaipinsime? 

— Aišku, kad išsilaipinsime, — atsakė jis. 

— O tada? 


— Tada anglai tegu pabučiuoja mums į subinę! 


Kuo labiau artinamės prie Palestinos krantų, tuo neramesni 
darosi žmonės. Šįryt buvo dalinami ginklai: revolveriai, seni 
šautuvai, Molotovo kokteiliai ir keli automatai. Haganos ko- 
mendanto balsas per garsiakalbį: 

— Kas moka naudotis ginklais, tegu prisistato man! 

Aš, aišku, tuojau prisistačiau. Pasakiau Davidui Šapirai: 

— Pone haganos komendante? Kiek jūsų žmonės turi auto- 
matų? 

— Penkis, pone Finkelšteinai. 

— Tada duokite vieną man. 

— Jūs mokate naudotis tokiu daiktu, pone Finkelšteinai? 

— Tikrai taip. Moku. 

— Kur to išmokote? 

— Pas partizanus. 

Mielas Icikai. Aš gavau automatą. Ir kelis Molotovo koktei- 
lius. Aš labai jaudinausi. Gaila, kad dabar nerašau dienoraščio. 
Antraip būčiau jame palikęs tokį įrašą: 

„Aš, masinis: žudikas Maksas Šulcas, nuo šiol esu... kovoto- 
jas už žydų laisvę.“ 

Aš kerpu žmones su automatu ant pečių. Po laikinu mano kir- 
pėjo krėslu guli Molotovo kokteiliai. Moterys ir vaikai, kaip 
ir anksčiau, pasakinėja, ką daryti, kai dirbu, kartais ir vienas 
kitas neturintis ko nusitverti vyras, bet niekas nesišaipo. Gerbia 
mane. Hana Levison visai papaiko, kai pasidariau karys. Ne 
tiktai naktį. Bet ir dieną. Ji nesitraukia nuo manęs ir vis bu- 
čiuoja bet kokia proga. 

Šiaip „Egzite“ beveik nieko nevyksta. Niekas nežino, ar Tei- 
resijas Papas šią ar kitą naktį plauks prie Palestinos kranto, ar 
vėl tatai atidės. Galbūt šiąnakt mes vėl plauksime Afrikos pusėn 
arba vien ratu, ar išmoningais zigzagais? 

Oras kaip ir anksčiau geras. „Egzitui nepakenktų trumpas 
lietus, jeigu mielas Dievulis nuspręstų šią sukiužusią geldą nu- 
plauti prieš išsilaipinimą, vienas, du, trys, ir viskas, o paskui 
greitai nudžiovintų „savo“ saulėje, bet, matyt, „Jis“ negali to pa- 
daryti, nes šioje jūros vietoje vasarą nelyja. Toks jau klimatas. 

Oras geras ir dangus mėlynas. Žmonės denyje susijaudi- 
nę tarškia, o vaikai per turėklus siusioja taip tyliai ir ramiai, 
nebliaudami, nelaidydami gerklių, tarsi žinotų, kokia šventa 
dabar valanda. Mat kiekvienas iki pat kaulų smegenų junta: 
Pažadėtoji Žemė čia pat! 

Keista. Kai tiktai rabis į mane pasižiūri, man, Maksui Šul- 
cui, masiniam žudikui... išties atrodo, lyg jo akys abejotų, lyg 
tos akys nežinotų, ar tikrai reikia mane palaiminti. Kas čia 
dabar? 

Aš jo vengiu. Dėl to dažnai būnu su teisėju — pirmos instan- 
cijos teismo teisėju Volfgangu Richteriu — ne tiktai, kai anksti 
rytą skutu... bet ir šiaip. Jo lengvai neatsikratysi. Vis labiau do- 
misi Maksu Šulcu teisėjėlis. Verčia mane pasakoti. Šniukštinė- 


ja. Ir vis tikina: 


— Pone Finkelšteinai! Ta byla mane domina. Kad tas bernas 
dingo, aš tikiu. Tačiau juk jis turi kažkur būti? Ar ne? Ir aš 
lažinuosi su jumis, kad vieną dieną suprasiu, kur jis lindi. Ar 
lažinamės? 

— Gerai, — atsakiau aš, — lažinamės. 

— Iš šampano butelio, pone Finkelšteinai. 

— Gerai, — sutikau aš, — iš šampano butelio! 


Sulaukėm! Icikai Finkelšteinai! Žmogau! Vyruci! Atmerk savo 
negyvas akis! Šiandien mes laipinsimės! 

Iš pradžių kalbėjo Teiresijas Papas. Labai trumpai. Tik tiek 
tepasakė: 

— Šiandien laipinamės! 

Paskui kalbėjo Davidas Šapira. Davidas Šapira kalbėjo il- 
giau. Jis pasakė, kad mes laipinsimės, nes turime istorinę teisę 
laipintis savo paveldėtoje tėvynėje. 

— Ir tas išsilaipinimas nėra nelegalus! O legalus! - Balsas per 
garsiakalbį riaumojo dangui. - Kas nelegaliai gyvena Palestino- 
je? Anglai! Ir kas tenai du tūkstančius metų svečiavosi, kai mes 
buvome išvykę? Visokie gojai! Ir arabai! Ir kam teisėtai priklau- 
so ta žemė? Mums? Ir kas mums ją padovanojo? Tu! 

Aš visko gerai neatsimenu, ką dar sakė Davidas Šapira! Tik 
vieną žodį gerai įsiminiau. Vieną vienintelį žodį. Davidas Šapi- 
ra pasakė: „Prisikėlimas!“ 

Mielas Icikai. Ką jis turėjo galvoje? Ar prisikėlimas išties 
arti? Ir koks prisikėlimas? Mirusiųjų prisikėlimas? Ar žydų tau- 
tos prisikėlimas? Galbūt bus taip, kad mirusieji iš tiesų nepri- 
sikels? Kad tiktai tauta prisikels? Ir mes kartu su tauta? Ir kartu 
su tauta jos praeities istorija! O kartu su istorija... mirusieji iki 


paskutinės kartos? Aš to nežinau, mielas Icikai! Tik žinau, kad 

„Egzite“ esantys žmonės, išgirdę žodį „prisikėlimas“, neteko 
galvų. Kažkas suriko: 

— Mūsų laivas vadinasi nebe „Egzitas“, o „Prisikėlimas“! 

— Mes turime pakeisti vardą! — suriko kitas. 

Ir minia suriaumojo: 

— Ir vėliavą! Nuleist neteisingą vėliavą! 

O Teiresijas Papas suriaumojo: 

— Ne! Ne! 

Niekas daugiau nekreipė dėmesio į graiką Teiresiją Papą. 
Laipinimosi išvakarėse laivas buvo perkrikštytas, pavadinimas 
„Egzitas“ nugramdytas. Dabar jis vadinosi „Prisikėlimas“! Tas 
žodis visur krinta į akis... visomis kalbomis... visas laivas apra- 
šinėtas... kad ir dangus matytų... ir galbūt... visas pasaulis... O 
ant flagštoko, mielas Icikai... dabar kabo mėlyna balta vėliava 
su Dovydo žvaigžde. 

Tokia buvo paskutinė mūsų diena tremtyje. Arba tarkime: 
tokia buvo paskutinė naktis. 

Ar tu mane matai... Icikai Finkelšteinai? Aš stoviu prie turėk- 


lų su automatu ant peties... 

Penkta knyga 


Aš stovėjau prie turėklų, patikrinau savo automatą, vėl užsika- 
binau jį ant peties, žvelgiau į jūrą. Mačiau, kaip jūra ryja saulę. 
Mačiau, kaip paskutinę šviesą gramzdina bangos, girdėjau ne- 
bylius žuvų riksmus, mačiau, kaip nevilties apimta šviesa spurda 
tarp šokinėjančių putotų bangų viršūnių, galvojau: sulaukėm! 
Užmerkiau akis, ilgai laikiau jas užmerktas, paskui sumirksėjau, 
išsproginau akis... varlės akis... savo... kito Iciko Finkelšteino 
akis... ir pastebėjau, kad iš jūros jau išlenda naktis. 

Šalia manęs, tamsoje, stovėjo Davidas Šapira. Aš paklausiau: 

— Jau? 

— Dar ne, - atsakė Davidas Šapira. 

Išgirdau, kaip jis tyliai kostelėjo. 

— Trečią valandą ryto, — pasakė Davidas Šapira. — Trečią va- 
landą ryto „Prisikėlimas“... 

— Ką, kas bus? 

— ...pasieks Palestinos krantą. 

— Trečią valandą ryto? 

— Trečią valandą ryto! 

Aš linktelėjau. Pažvelgiau į dangų. 

— Reikia tikėtis, kad „Jis“ tada paslėps mėnulį, - pasakė Da- 


vidas Šapira, lyg atspėjęs mano mintis. 

Aš paklausiau: 
— Kas? Teiresijas Papas? 
— Ne, - atsakė Davidas Šapira. — Ne jis. 


Anglai nepastebėjo laivo. 

Trečią valandą ryto Teiresijas Papas perplukdė mūsų „Prisi- 
kėlimą“ per nematomą trijų mylių sieną. Mes laikėme ginklus 
užtaisytus ir nukreiptus į priešą, kuris tykojo kažkur tamsoje. 
Prieš pat Naująją Aušrą mus pasiekė haganos žvejų valtys. Mes 
ropštėmės į jas, juodi vabalai naktį, leidomės virvinėmis „Prisi- 
kėlimo“ kopėčiomis, su visu savo geru. 

Mes palikome naktį sau už nugarų. Kai pasiekėme kran- 
tą, Nauja Diena jau tiesė rankas. Tačiau labai atsargiai, kaip 
bundantis, kuris dar nesiryžta atmerkti akių. Krantas buvo 
tamsus. 


Žmonės avėsi batus ir lipo iš valčių, ėmė verkti, brido sekliu 
vandeniu, brido svirduliuodami ir verkdami... paskutinį ruožą 
brido basi, svirduliuodami ir verkdami... šlapiomis kojomis... 
staiga leidosi bėgti. Ir pasiekė sausą krantą. Tenai puolė ant 
kelių, dėkojo Viešpačiui, kurį tą akimirką staiga vėl įrikėjo, ir 
bučiavo Šventąją Žemę. 


Tamsus krantas, nors jau diena. Aplink mane klūpo žmonės, 
kuriems atrodo, kad pasaulyje nėra nieko svarbiau, kaip bu- 
čiuoti smėlį. Jums nesunku bus suprasti, kad aš, masinis žu- 
dikas Maksas Šulcas, truputį sutrikau. Ką man reikėjo daryti? 
Bučiuoti Šventąją Žemę? Ar nebučiuoti? Verkti ar neverkti? 
Dėkoti Dievui ar nedėkoti? Aš puoliau ant kelių, kad nekris- 
čiau į akis, bučiavau Šventąją Žemę ir dėkojau Viešpačiui. 


) 278 ( 


Diena. Tačiau krantas vis tiek tamsus. Saulė laukia. Ji saugo 
mus, kol atsidursime saugioje vietoje. 

Sunkvežimiai, laukiantys kelkraštyje. Visur ginkluoti haga- 
nos žmonės, jauni vyrai ir moterys chaki spalvos uniformomis, 
budrūs šešėliai tamsoje. 


Aš, masinis žudikas Maksas Šulcas, pabučiavau žemę. Mano 
burna pilna smėlio. Aš pakylu, išspjaunu smėlį, pastebiu Haną 
Levison, kuri stovi šalia manęs, taip pat išspjauna smėlį, staiga 
atsisuka, puola man ant kaklo ir sako: 

— Icikai! Dabar mes vėl namie! 

Hana verkia. Aš irgi verkiu. Vis dar. Hana sako: 

— Icikai, daugiau nebeverkim! 

Aš atsakau: 

— Gerai, Hana. Mes į valias prisiverkėme. Tai paskutinis 
kartas. 

Hana linkteli. Aš įžiūriu tai tamsoje. Šešėlis pajudina galvą. 
Linksintis šešėlis. Hana sako: 

— Hagana atitvėrusi krantą. 

Aš sakau: 

— Taip, Hana. Jei pasirodys anglai, bus mūšis. 

Ir apsidairau aplink, bet matau tik šešėlius, spėju: tie šešėliai 
su chaki spalvos uniformomis, automatais... ginkluotų žydų 
kareivių. 


Aš nežinau, kiek viskas truko: išsilaipinimas, žemės bučiavimas, 
malda, atsitokėjimas, lėkimas Šventuoju Krantu prie kelio, 
sunkvežimių šturmas. Žinau tik tiek, kad Hana ir aš pasiekėme 
sunkvežimių koloną, kad paslaugios rankos padėjo mums įsi- 
ropšti, kad Hana stovėjo šalia manęs, kai įsijungė motoras, kad 

staiga aplink ėmė švisti, kad dykuma įgijo kontūrus, kad saulė 
žaismingai iškišo galvą iš už kopų, kad atsivėrė dangus. 

Mes praradome daug laiko. Beveik du tūkstančius metų lau- 
kėme šios akimirkos, o dabar turėjome dingri iš čia, kol nepa- 
sirodė anglai. 

Mes nuvažiavome. Ant kranto pasiliko tiktai haganos arier- 
gardas, kad pridengtų mūsų atsitraukimą. 

Arba... tarkime... saugotų mūsų žygį pirmyn. 

Arabų piemenys matė, kaip mes išsilaipinome, ir, aišku, prane- 
šė anglams. Tačiau tiktai po pietų. „Baruch hašem“ — tai reiškia: 
tebūnie pašlovintas Jo vardas — tiktai vėlyvą popietę, kai mes, 
nelegalai, arba mes, legalai, buvome seniai dingę už kalnų arba, 
tarkime, už dykumos kopų. Anglai tada uoliai šniukštinėjo, 
pikti, kad pramiegojo mus, o paskui ir smogė glebia mirštan- 
čios imperijos ranka... bet šaukštai buvo popiet. 

Jūs, matyt, suprantate, kad netrukus apie mus suuodė spau- 
da, iškilo aikštėn netgi smulkmenos apie mūsų vaiduoklišką 
laivą ir jo avantiūrišką kelionę, kai keli Teiresijo Papo koman- 
dos žmonės, grįždami atgal, Graikijos uostų smuklėse girti iš- 
plepėjo mūsų paslaptį. 

Pasaulio spauda žinią apie mūsų išsilaipinimą paskelbė di- 
delėmis antraštėmis. Aš kelias jas išsikirpau, pataisiau, truputį 
pridėjęs ranką, ir, savaime suprantama, išsaugojau. Ar jus do- 
mina tos antraštės? 

Antraštės: „Prisikėlimas“ atplaukė į Palestiną. 1600 nelegalų 
1945 metų birželio 14 dieną pralaužė anglų blokadą. Anglai 
pavėlavo atvykti! Nelegalai pabėgo sunkvežimiais! Nutrūkt- 
galviškas lėkimas dykuma! Žydų slaptosios armijos daliniai 
pridengė bėgimą! Sunkvežimiai su nelegalais dingo auštant 

rytui! Be pėdsakų! Anglai šukuoja Šventąją Žemę ieškodami 
nelegalų!“ Kitos antraštės: „Šešėlinė žydų vyriausybė aprūpino 
nelegalus suklastotais dokumentais! Suklastoti dokumentai yra 
legalūs dokumentai! 

Antraštės! Antraštės: „Masiniai suėmimai Haifoje, Tel Avi- 
ve, Jeruzalėje! Masiniai suėmimai visuose miestuose! Masiniai 
suėmimai nieko nedavė! Todėl manoma, kad nelegalai buvo 
apgyvendinti ne miestuose, o žydų gyvenvietėse!“ 

Kitos! Kitos antraštės: „Per vieną interviu su Palestinos klau- 
simų ekspertu, seru Edvardu Hanteriu, šių eilučių autorius su- 
žinojo, kad Šventosios Žemės žydai, ypač tie, kurie glaudžiasi 
gyvenvietėse, yra akli ir kurti. Nė vienas nebūna ką nors matęs 
ar girdėjęs! 


Žydų tauta grąžino Iciką Finkelšteiną į jo protėvių žemę. Jo 
parvykimas po dviejų tūkstančių metų tremties buvo istorinė 
akimirka. Todėl arba dėl tos priežasties kovotojai už žydų laisvę 
užėmė Šventąjį Krantą, kad apsaugotų Iciką Finkelšteiną, par- 
grįžėlį namo, ir garantuotų jam saugų pasislėpimą Šventojoje 
Žemėje... nes Icikas Finkelšteinas, pargrįžėlis, jokia mada netu- 
rėjo pakliūti į rankas anglams, kurie jį būtų deportavę... atgal 
į tremtį. Sunkvežimiai nurūko į visas puses. Vienas su Iciku 
Finkelšteinu tris valandas nutrūktgalviškai lėkė per smėlio ir 
akmenų dykumą, Icikui Finkelšteinui pažįstamą iš iliustruotų 
knygų ir atvirukų. 

Icikui Finkelšteinui skaudėjo skrandį. Jis vos nevėmė! Kodėl 
gi? Kad sunkvežimis taip keistai šokinėjo? Ar kad Icikas Fin- 
kelšteinas vėl keitėsi? 

Icikas Finkelšteinas keitėsi pernelyg dažnai. Iš nekalto kū- 
dikio, kuris kadaise vadinosi Maksu Šulcu, virto mažu žiur- 

kiagaudžiu. O iš žiurkiagaudžio — mokslo ragavusiu jaunu 
ponu. Iš jauno mokslo ragavusio pono... kirpėju. O iš kirpėjo 
esesininku. Iš esesininko masiniu žudiku. Iš masinio žudiko... 
smulkiu juodosios rinkos spekuliantu žydu Iciku Finkelštei- 
nu... pionieriumi, pargrįžėliu namo, kovotoju už laisvę. 

Po velnių, man buvo taip bloga, kad vos nevėmiau. Visi tie 
pasikeitimai... maži ir dideli, Makso Šulco ar Iciko Finkelštei- 
no, nerimo mano viduriuose, mezgėsi, gimė, keitėsi, ropštėsi 
tarpiniais arba užpakaliniais laiptais aukštyn ir žemyn, augo ir 
galavosi. Sunkvežimis šokinėdamas lėkė per dykumą. Aš stovė- 
jau įsispraudęs tarp kitų nelegalų, spoksojau į ryto saulę, spok- 
sojau į ryškiai mėlyną dangų ir gamtovaizdį iš knygų paveikslų. 
Mes lėkėme per Šventųjų Dulkių debesį, toli nuo kelio... kelio, 
dar priklausančio anglams. Tarpais pasirodydavo purvini arabų 
kaimai, bet mes važiavome ne per juos. Palikdavome kaimus 
kairėje ar dešinėje. Važiavome pro beduinų stovyklas, kurių aš 
beveik nemačiau. Tiktai lyg per šydą priešais mano akis. Tai 
buvo žybsniai, Naujosios Saulės sukelti Pažadėtosios Žemės 
dulkėse, visi jie lėkė pro šalį: apsimuturiavusios figūfos, palapi- 
nės iš kupranugarių ir ožkų vilnų, nususę šunys, jie iššokdavo 
iš vadžių — išdžiūvusių lietaus griovių ir upių slėnių — ir lodavo 
ant mūsų, kupranugariai ir asilai, beveik nepakeliantys galvų, 
ir kaimenės pilkų nešvarių avių ir keistų, mažų, juodų ožkų. Iš 
pradžių mes važiavome į šalies gilumą, tolyn nuo Gazos kranto, 
karavanų keliais lėkėme į dykumą, paskui pakeitėme kryptį, 
nuvažiavome šiaurės pusėn, padarėme didelį lanką ir šovėme 
atgal kranto link. 

Taip tad buvo. Apie septintą pasiekėme pirmąsias žydų 
gyvenvietes. Laukai! Vidury dykumos! Plantacijos! Bananų ir 
apelsinų giraitės! Maži šviesūs namai plokščiais stogais, apsup- 

ti medžių ir gėlių lysvių! Vandentiekiai! Vandens purkštuvai! 
Ratu sukanti vandens srovė po geltona saule! Aš tariau sau: 
„Maksai Šulcai! Stebuklas! Žydai nugalėjo ne tik mus... bet ir 
dykumą!“ 

Mes važiavome tuo pačiu greičiu toliau, važiavome per pa- 
keistą dykumą, važiavome pro margus laukus, sproginome iš 
nuostabos akis. Hana Levison, stovėjusi sunkvežimio priekyje, 
prasibrovė prie manęs, uždėjo man ant peties ranką ir pasakė: 

— Icikai Finkelšteinai. Tavo varliškos akys pasidariusios di- 
desnės ir apskritesnės. 

Aš bandžiau nusijuokti ir pasakiau: 

— Dėl to, kad pasikeitė dykuma! 

— Žiūrėk, — pasakė Hana. 

— Taip, aš žiūriu, Hana. 

— Žydai ūkininkai! Antai! Laukuose. Jie moja mums! 

Hana atsakė jiems tuo pačiu. Aš irgi. Ir visi kiti. Mes visi 
jiems pamojome! 

Išvažiavome į plentą. Visur haganos postai, jie ženklais rodė 
mums, kad pavojaus nėra. Anglų kelių užkardų nė ženklo. Mes 
kurį laiką važiavome Tel Avivo—Haifos keliu. Ties Haifos-Na- 
tanijos kryžkele pasukome į dešinę, pervažiavome eukaliptų 
miškelį, radome lauko keliuką, vėl pamatėme bananų ir apelsi- 
nų giraites, pervažiavome jas, sunkvežimis šokinėjo iš malonu- 
mo, šokinėjo lėčiau, paskui vėl greičiau, pagaliau sustojo. Mes 
atvažiavome. Į Pardes Gideono kibucą. 


Tik atvykęs į Pardes Gideono kibucą, Maksas Šulcas, arba Ici- 
kas Finkelšteinas, buvo naujai apraisytas. Jis gavo chaki spalvos 
uniformą, stiprių rudų batų porą, apskritą mažą chaki spalvos 
skrybėlę, turinčią saugoti jo galvą, svarbią galvą, nuo karštos 


) 284 ( 


saulės — apsauga nuo žalos stogui — Maksas Šulcas, arba Icikas 
Finkelšteinas, taip pat gavo švarius baltinius, cigarečių, gulimąją 
vietą ir, savaime suprantama, naujus dokumentus. Ne. Aš nebi- 
jojau. Nei žydų, nei anglų. Žydams aš buvau žydas, vienas iš tų, 
kurie grįžo namo. Anglams žmogus su legaliais dokumentais, 
neliečiamas, britų mandato srities Palestinoje pilietis. Mano 
vardas ir pavardė: Icikas Finkelšteinas. Profesija: kirpėjas. 

Aš kelios dienos kaip Pardes Gideono kibuce. Jau išmokau kelis 
hebrajiškus žodžius. Mūsų pasisveikinimas: „Šalom!“ Tai reiš- 
kia: „Taika“. Kiti žodžiai: „Kibucas“... „bendruomeninė gyven- 
vietė“ arba „kolektyvinis kaimas“. Daugiskaita... „kibucim“. 
„Chaver“ reiškia „draugas“ arba „bičiulis“, tą žodį aš išmokau 
jau laive. Daugiskaita... „chaverim“. Tad įsidėmėkite: „Šalom! 
Kibuc... kibucim! Chaver... chaverim!“ Kibuco nariai vadinami 
kibucnikais. Tačiau kiekvienas kibucnikas kartu yra chaveras. 


Ar jums tai nėra pernelyg sudėtinga? 


Kibucas yra kolektyvinė gyvenvietė be kirpyklos. Bent jau 
tokia padėtis Pardes Gideone. Kirpyklos čia nė ženklo. Niekur. 
Aš iškart paklausiau: 

— Kurgi gyvenvietės nariai kerpasi? Kur? Kada? Ir kas tai 
daro? 

Ir greitai išsiaiškinau: kartais! Kai reikia! Ir beje... už duši- 
nės... lauke... kai gražus oras... saulėkaitoje... o kerpa Natanas 
Hercbergas, šaltkalvis, sumanus vyras, visų galų meistras... su- 
gebantis ir kirpti plaukus 

Kibucas ne vieta padoriam kirpėjui. Pardes Gideono kibu- 
cas — mažas rojus, oazė dykumoje. 

Hanai čia patinka. Ji laiminga. Hana dirba vištidėje, o aš 
karvidėje. Tai ne tas pats. Kartu mes būname tik laisvu laiku. 
Ką mes tada darome? Tuo laisvu laiku? Ogi viską, kas įmano- 
ma. Paprastai einame pasivaikščioti. Taip, ir viskas. Vaikščioda- 
mi Hana ir aš laikomės už rankučių. Hana norėtų su manimi 
pakilti ir nuskristi, bet ne iš čia, ne, tiktai truputį paskraidžioti, 
bet aš jai neleidžiu. Tvirtai laikau už rankos. 

Mes slankiojame po apelsinmedžių ir bananmedžių girai- 
tes, savo negrabiais batais plumpiname per bulvių laukus. Čia 
esama ir pievų, tikrų pievų. Tiktai kirpyklos nėra. Namai maži. 
O didžiausias iš jų yra bendra valgykla hebrajiškai: „chadar 
ochel“. Chadar ochelyje vyksta susirinkimai ir linksmi bendri 
renginiai, pavyzdžiui, „onek šabat“, savotiškas šabo vakarėlis su 
dainomis ir tautiniais šokiais. Įsidėmėkite: chadar ochel, bend- 
ra valgykla bendroje gyvenvietėje arba kolektyviniame kaime, 


arba kibuce... skirta įvairiems tikslams. 


Aš dar puikiai atsimenu... sėdimąją vonią ponios Holės rūsyje. 
Tą vonią ji pasiskolino iš Vilio Holchamerio motinos, kad aš, 
Maksas Šulcas, masinis žudikas, galėčiau joje pasipliuškenti. 
Sėdimųjų vonių suaugusiems čia nėra! Užtat... yra dušinė! Su 
daugeliu dušų. Ir iš jų trykšta karštas vanduo... ne dujos... kai, 
aišku, atsuki čiaupą. 


Čia yra net biblioreka! Su daugeliu pamokomų knygų! Tie žy- 
dai keisti ūkininkai. Ukininkai, kurie skaito knygas, diskutuo- 
ja, filosofuoja. Man atrodo, kad kiekvienas iš jų kadaise dirbo 
kažką kita. 

Ar jie čia, Pardes Gideone, daug uždirba? Ne. Išvis nieko 
neuždirba. Kiekvienas daro, ką sugeba, ir už tai gauna tai, ko 

reikia, kad pragyventų. Atskiras narys pinigų neuždirba. Tiktai 
bendrija. Štai kaip yra. Ir bendrija stato naujus namus, perka 
naujas žemes, kad padarytų vietos... tiems, kurie pas juos at- 
vyksta. 

Ką jūs pasakėte? Taip nebūna. Joks žmogus nėra toks kvai- 
las, kad dirbtų dykai! Ir dar žydas! Ar aš neapsirikęs? Gal ten 


buvę ne žydai?.. Ne... ten buvo žydai. 


Ar papasakoti, kaip gyvenama bendroje gyvenvietėje? Apie jos 
dienotvarkę nuo pradžios? Nuo pirmo chadar ochelio gongo 
dūžio? Ir iki paskutinio? Kaip bendrai valgoma? Ir bendrai dir- 
bama. Kaip tuose mažuose šviesiuose namuose su plokščiais 
stogais atrodo kambariai? Ir kaip atrodo palapinių vidus? Ir 
kodėl čia yra palapinių, jei stovi namai? Gal dar trūksta vietų? 
Norite sužinoti, ar lovos didelės, ar mažos? Arba ar patogios? Ar 
mes čia miegame ant pagalvių, ant kietų ar minkštų čiužinių? 
Kuo atsiduoda žemė? Ir dangus? Ir saulė? Ar jų kvapas čia ki- 
toks? Norite sužinoti, kas čia skiria naktį nuo dienos? Ar būna 
tik šviesu ir tamsu? Norite sužinoti, ar mūsų langai su tinklais 
nuo musių ar moskitų? Ir kaip atrodo mėnulis, kai žiūri pro 
langą arba pro palapinės plyšį? Ar dykuma už plantacijų naktį 
šnabžda? Ar tyli? Norite tai sužinoti? 

Jei bandyčiau išsamiai papasakoti, kas yra kibucas ir kaip ki- 
buce gyvenama, man reikėtų griebtis plunksnos ir rašyti knygą 
apie Palestiną arba kibucą. Mane tai be reikalo nukreiptų nuo 
mano pasakojimo... tiesioginio kirpėjo ir pionieriaus Makso 
Šulco, arba Iciko Finkelšteino, pasakojimo. 

Mano reikalai prasti. Aš taip pasakyčiau: kaip mokytam vyrų 
kirpėjui, dirbančiam karvidėje, man sekasi prastai. 

Taigi: aš atvykau birželio 14 dieną. Į Pardes Gideono kibu- 
cą. Man, aišku, reikėjo pailsėti. Ar suprantate tai? Po sunkios 
kelionės pamėklišku laivu. Taraigi! O jie mane iškart įkišo į 


karvidę! 

Išdirbau tenai savaitę. Paskui man įgriso. Aš tariau sau: „Ici- 
kai Finkelšteinai arba Maksai Šulcai! Toks darbas ne padoriam 
kirpėjui. Be to, tau reikia pailsėti. Pakeliauk truputį. Tai nepa- 
kenks. Kelis nelegalius dolerius juk dar turi.“ 

Lagaminą palikau kibuce. Kol kas. Išvažiavau be lagamino, 
bet su naujaisiais dokumentais. 

Natanas Hercbergas, mano konkurentas, kartais paimantis 
į rankas ir žirkles, mulų traukiamu vežimu pristatė mane į arti- 
miausią autobusų stotį. Taip, jis dar ir vežėjas! 

— Užėjo noras pakeliauti, chaverai Icikai? 

— Taip, chaverai Natanai. 

— Suprantu tave, —- pasakė chaveras Natanas. — Pasidairyk 
po savo šalį. 

— Pasidairysiu. 

— Tu jos nematei du tūkstančius metų. 

Aš atsakiau: 

— Teisybė. Ir man smalsu. 

Artimiausia autobusų stotis buvo už penkių kilometrų. Mes 
važiavome neskubėdami. Važiavome per plantacijas, paskui ga- 


liuką per dykumą. Ir kalbėjomės. 

— Visada taip būna, — kalbėjo chaveras Natanas. — Naujo- 
kai kelias dienas pabandymui padirba. Mes juos aprengiame ir 
duodame naujus dokumentus. Paskui kiekvienas traukia savais 
keliais. Vieni išeina į miestus, kiti į kitus kibucus, o kai kurie 
lieka ir pas mus. 

— Aš mielai pas jus likčiau, chaverai Natanai, - pasakiau. — 
Tačiau esu kirpėjas. Ir norėčiau dirbti pagal specialybę. 

— Na, — tarė chaveras Natanas, — tai galėtum ir pas mus kirp- 
ti plaukus. Galėtum man padėti. Tačiau vien tiktai savo darbą 
dirbančio kirpėjo mums čia nereikia. 

— Tačiau kirpėjo profesija nėra šalutinis užsiėmimas, chave- 
rai Natanai. Aš negaliu su tuo susitaikyti. 

— Ką gi, — tarė chaveras Natanas, — jei taip manai. Tačiau 
aš tau štai ką pasakysiu: darbas yra darbas. Kai nereikia kirpti 
plaukų, dirbi karvidėje arba laukuose, arba bananų giraitėje, 
arba apelsinų giraitėje, arba virtuvėje, ar dar kur nors. Pas mus 
visuomet yra darbo. 

Taip tad buvo. Mes kalbėjomės. Rūkėme. Prakaitavome. 
Buvo karšta. Mulas dvokė. Du vyrai dardančiame mulo trau- 
kiamame vežime su guminiais ratais, dėl minkšto smėlio pri- 
montuotomis automobilio padangomis. Du vyrai su chaki 
spalvos uniformomis ant lentinės sėdynės... vienas, keturias- 
dešimtmetis, kurio vardas Icikas Finkelšteinas... kitas, seniai 
įkopęs į septintą dešimtį, orų išėstu veidu, įdiržusia oda, tam- 
siai įdegęs, žilaplaukis, išdžiūvusiu kaip sausa šaka kūnu. 

— Kai prieš keturiasdešimt penkerius metus atvykau čio- 
nai, — pasakė Natanas Hercbergas, — radau tik smėlį, akmenis 
ir pelkę. Mes pašalinome akmenis. Ir smėlį. Ir nusausinome 
pelkę. Darbas buvo šuniškas. O tie prakeikti moskitai. Menkas, 


žinok, malonumas. 

Aš pasakiau: 

— Taip. Puikiai įsivaizduoju. 

— Mūsų buvo trisdešimt vyrų ir devynios moterys. Su tiek 
žmonių pradėjome. Paskui atvyko daugiau. Dabar mūsų jau 
beveik keturi šimtai. O kibucas vis dar mažas. Tačiau jau šis 
tas. 

— Taip, chaverai Naranai, — pritariau aš. 

— Pirmieji atvyko iš Rusijos, - pasakė chaveras Natanas. — 
Dabar turime žydų iš visų pasaulio šalių. Ir iš Vokietijos, 
kaip tu. 

Aš pasakiau: 

— Taip. 

— Ar tu tikrai Vokietijos žydas, chaverai Icikai? 

Aš atsakiau: 

— Mano tėvai kilę iš Galicijos. 

— Tada tu Galicijos žydas, - pasakė Natanas Hercbergas. 

— Ir man taip atrodo. 

Taip tad buvo. Mes kalbėjomės. Kaip kalbamasi... mulo 
traukiamame vežime, saulėkaitoje, prieš pat vidurdienį. 

— Ar tu turi pinigų, kad susimokėtum už kelionę? - paklau- 
sė chaveras Natanas. 

— Nelegalių dolerių, - atsakiau aš. 

— Nelegalių dolerių, - pasakė chaveras Natanas purtydamas 
galvą, — mat koks tu! Čia turėsi pasikeisti, chaverai Icikai! 


Ne. Sunkumų aš neturėjau. „Egged“ autobusų bendrovės marš- 
ruto Haifa-Tel Avivas vairuotojas nenorėjo keisti nelegalių do- 
lerių, bet pavežė mane dykai, kai jam šnibžtelėjau, kad esu tik 
ką atplaukęs. O anglai? Jie prie manęs irgi nekibo. Tarpais mes 
vis privažiuodavome užkardą. Prakeikti tomiai! Jie stabdė kiek- 

vieną žydų autobusą. Tačiau sunkumų neturėjau. Ne. Jokių. 
Mano dokumentai nekėlė įtarimų. Apranga nekrito į akis. Aš 
buvau Icikas Finkelšteinas, žmogus su legaliais dokumentais, 
chaki spalvos kelnėmis, chaki spalvos marškiniais, chaki spal- 
vos skrybėle, gremėzdiškais batais, žmogus iš kibuco. 

Kai žygiavome į Rusiją, atrodė, kad ta šalis bekraštė: neapžvel- 
giama žemė driekėsi po mėlynu dangumi, ėdė batų padus ir 
juokėsi iš mūsų pavargusių kojų. O čia viskas ankšta ir ribota. 

Čia viską apkeliavau per kelias dienas, skėrsai ir išilgai. Ma- 
nau, kad kiekvienam, čionai pirmąkart atvykusiam, smalsu, 
ypač žydui, ir dar smalsiau tokiam senam naciui kaip aš. O 
kai žmogus yra ir tas, ir anas, kaip aš... tada jam nebeužtenka 
dviejų akių. 

Mano varliškos akys fotografavo viską, siuntė į suminkštėju- 
sio proto kertę, registravo, fiksavo masinio žudiko Makso Šulco 
ar žydo Iciko Finkelšteino atmintimi. 


Arabų kaimai ir miestai aptekę purvais, ir skurdas, kurį ten pa- 
mačiau, man, masiniam žudikui, beveik sukėlė užuojautą. 

Aš buvau bevardžiame arabų kaime. Ir tenai mačiau kel- 
kraštyje stovintį mažą berniuką. Karštoje saulėje! Pusaklį, už- 
pūliavusiomis akimis! Ir pašaipias juodas muses, tupinčias ant 
tų akių! Ir zyziančias! 

Aš taip persigandau, kad net sumirksėjau. Ir kai vėl pažvel- 
giau ton pusėn... pamačiau daugiau mažų berniukų ir mergai- 
čių. Ir suaugusiųjų. Kai kurie buvo dar jauni. Kiti nebe. Dar 


) 294 ( 


kiti jau seni. Arba labai seni. Ir tie kiti stovėjo tenai, kur pirma 
stovėjo tas mažas berniukas. Su tokiomis pat akimis. Ir tokio- 
mis pat jas aplipusiomis musėmis. 

Paskui pamačiau kavinę. Ji stovėjo ties garvės kampu. Mano 
makaulėje kažkas krustelėjo. Ėmė kalti maži plaktukai: kavinė! 
Ir blerbiantis radijas! Karšta saulė! Ir dvokas! Ir bevardis kai- 
mas. Ir moliniai namai. Ir uolose iškalti namai. Ir smėlis. Labai 
daug smėlio. Dykumų smėlio. Ir mirštanti žemė. Ir bliaunantys 
maži alkani asilai. Ir mekenančios mažos alkanos ožkos. Ir oda 
ir kaulai. Ir saulė. Ir smėlis. Ir man pasidarė labai bloga. 

Žydų kaimuose aš nemačiau nesveikų akių. Ir pašaipių 
juodų musių, tupinčių ant akių ir zyziančių. Ir negirdėjau per 
dienas blerbiančio radijo. Ir nemačiau vyrų kavinėje, stebinčių 
muses, mažas, juodas, pūlius ėdančias, zyziančias muses. Žydų 
kaimuose, kuriuos mačiau aš... aš, masinis žudikas Maksas Šul- 
cas... visa, kas ėda pūlius, siurbia kraują... ir zyzia... jau leidžia 
kvapą paskutinėje beviltiškoje kovoje, ir kovoje su žydiškumu. 
Žydų kaimuose pagalbos šaukiasi išprievartautos pelkės, kaip 
šaukiasi pagalbos kūdikis, kai jį šviežiai vysto motina... taip te- 
nai šaukia pelkės, kurias nusausino žydai. Tokios tad tokelės. 
Tenai prievartaujamas atsilikimas. Ir žemdirbiai žydai be gailes- 
čio savo grėbliais ir kastuvais plėšia mirštančiai žemei pilvą, kad 
ją prikeltų naujam gyvenimui. 

O miestuose... jų miestuose... aš nemačiau elgetų... visi jie 
pabėgę. Spėju, kad nuo profsąjungų. Asfaltas užklojęs smėlė- 
tus kelius, o mokyklos, ligoninės ir fabrikai sudarę taiką... su 
gyvenamaisiais namais, medžių alėjomis ir parkais ir, bendrai 
laikydamiesi keisto pakto, lemia miesto vaizdą. 

Mūsų buvo 1600, nelegalų... birželio 14 dieną išsilaipinusių 
į krantą. Aš nežinau, kur jie dabar. Keli atvažiavome į Pardes 
Gideono kibucą. Tarp jų aš. Ir Hana. 

Ką veikia Hana? Ji, kaip ir anksčiau, dirba vištidėje. Hanai 
patinka viskas, kas turi sparnus. Aš buvau sugrįžęs į Pardes Gi- 
deoną. Pasiimti lagaminų! Kadangi atkakau vėlai vakare, man 
nieko kito neliko, kaip tiktai apsinakvoti kibuce. Aš miegojau 
Hanos palapinėje. Tiesą sakant, aš nemėgstu miegoti su Hana. 
Ji per liesa. Mano supratimu. Aš mėgstu storas moteris. Tokias 
storas kaip mano motina. Kad jūs būtumėte matę! Ten tai buvo 
moteris! 


Palapinėje buvo tamsu. Aš nemačiau Hanos, tik jaučiau jos 
menką kūną. Žygio lova. Per siaura. Per siaura aukai ir bude- 
liui. Tačiau tai... tai Hanos, rodės, netrikdė. 

— Tu nieko nematei, Icikai Finkelšteinai. Tu keturias dienas 
važinėjai... ir išvis nieko nematei. 

Hana tyliai nusijuokia. Aš žinau, kad ji mane tiktai provo- 
kuoja. Nori, kad imčiau pasakoti. Tačiau aš nenoriu. 

— Aš daug mačiau, Hana. Tačiau man pirma reikia tai su- 
gromuliuoti. 

— Ar matei Jeruzalę? 

— Taip, Hana. 

— Ir Raudų sieną. 

— Taip. Ją irgi. Tenai aš net pasimeldžiau. 

— Ar tu išvis tiki Dievą? 

— Kartais tikiu, kartais ne... Hana. Kaip dauguma žmonių. 
Aš nežiūriu į jį rimtai. 

— Kodėl tada meldeisi prie Raudų sienos? 

— Iš tradicijos, Hana. 

— Iš tradicijos? 

— Taip, Hana. Iš tradicijos. 

— Ir ką tu tenai darei... prieš Raudų sieną. 

— Verkiau, Hana. 

— Kodėl, Icikai? 


— Iš tradicijos, Hana. Iš tradicijos. 


Matai, Hana. Tenai prieš mane meldėsi ir verkė daug žydų. 
Šimtus metų ir ilgiau. 

Aš prisimenu, Hana... kaip aš mažas... stovėdavau šalia savo 
tėvo mažoje Šilerio garvės sinagogoje. Ir mes melsdavomės. Mūsų 
žvilgsniai būdavo nukreipti į rytus. Mes galvodavome apie Jeru- 
zalę ir Didžiosios Šventyklos likučius... Raudų sieną, kuri mums 
simbolizuoja viską... viską... Hana... mūsų nepakartojamą praei- 
tį... laisvę... tremtį... agoniją... tariamą mirtį... ir norą atgimti. 

— Turi gerą liežuvį, Icikai Finkelšteinai. Papasakok man dau- 
giau apie Jeruzalę. 

— Ją sudaro du miestai. Naujoji ir senoji Jeruzalė. 

— Kaip jie atrodo? 

— Aš negaliu jų apsakyti, Hana. Naujasis miestas atrodo ki- 


taip negu senasis. Tačiau naujasis gyvena iš senojo. 

— Ar tu matei Kapo bažnyčią? 

— Taip, aš ją mačiau. 

— O Omaro mečetę? 

— Ją irgi. 

— O Getsemanės sodą? 

— Jį irgi. 

— O Kančių kelią? 

— Mačiau, Hana. 

— Ir ką tu veikei Jeruzalėje? 

— Vaikščiojau, Hana. Fotografavau. 

— Kuo? 

— Savo varliškomis akimis. 

Ar matote mus? Ar girdite, kaip juokiasi Hana? Aš užsirū- 
kau cigaretę. Hana sako: 

— Atsargiai. Neuždek lovos. Ir palapinės. 

Aš rūkau ir tyliu. 

— O ar matei Mea Šarim... ortodoksų žydų kvartalą? Ar tei- 
sybė... kad žydai tenai dėvi kaftanus ir kailines skrybėles? Ir 
augina ilgas barzdas? Kaip anksčiau getuose? 

— Taip, Hana. Teisybė. Jie tebegyvena kaip gete. Tame Mea 
Šarim. Tenai dar uoliau meldžiamasi. Tai kitas pasaulis, Hana. 
Jis kaip paminklas stovi pionierių pasaulio viduryje, Hana, kad 
mes nepamirštume Dievo. 

Aš rūkau ir spoksau pro palapinės plyšį ir matau vieną vie- 
nintelę žvaigždę. Ir ji kabo virš Jeruzalės. 

— Ar buvai prie Negyvosios jūros, Icikai? 

— Taip, Hana. 

— Ir kaip ten? 

— Karšta, Hana. Ten karšta. 

— Ir ką tu tenai veikei? 

— Meldžiausi, Hana. Ir rijau druską. Tenai niekas neskęsta. 
Net masinis žudikas. 

— Kokius niekus čia tauški. Tu tikras paistalas. O ar matei 
Jordaną? Ir Jarkono upę? Ar buvai prie Raudonosios jūros? 

— Taip, Hana. Tačiau dabar duok man ramybę. 

— O ar buvai Negeve? 

— Aišku, kad buvau Negeve! 

— Ir koks ten tame Negeve vaizdas? 

— Kaip Mėnulyje, Hana. 

Aš nieko nenoriu pasakoti. Tačiau vis tiek pasakoju apie 
Kafarnaumą, kurio ieškojau ir neradau, pasakoju apie Betliejų 
ir Nazaretą ir apie Kristaus, maniusio, kad yra Dievas, kelius, 
pasakoju apie Jordaną ir Jono Krikštytojo pėdsakus, leidžiu 
mintims šokinėti ir drykčioti, pasakoju apie Cezarėją ir romė- 
niškas statulas, vasaros paukščių apšikinėtas lygiai kaip fhiuure- 
rio paminklas Adolfo Hitlerio aikštėje Vartenau. Pasakoju apie 
nusausintas pelkes, apie raudoną ir juodą žemę, apie dangų ir 
saulę, geltoną dykumų smėlį ir balto kalkakmenio uolas, pa- 
sakoju apie žydų kaimus ir bendras gyvenvietes toliau į šalies 
gilumą, kurios visos taip panašios į Pardes Gideoną ir vis dėlto 


kitokios. 


Ar jūs matote Haną? Ar matote mane? Palapinėje tamsu. Ha- 
nos akys vaikiškos. Truputį beprotiškos. Kartą ji buvo pririšta. 
Trejus metus. Prie suolo. Ir vieną dieną nuskrido, staiga išmoko 
skristi. 

— Matyt, ten gražu, Icikai, ant Karmelio kalno. 

— Taip, Hana. Tenai irgi yra miškas. Ir tame miške gyvena 
nykštukai. Kaip Vokietijoje. Vis dėlto tas miškas kitoks ir nykš- 
tukai kitokie. 

— O įlanka? 

— Ji apačioje, Hana. Toli apačioje. Kai tenai, viršuje, stovi, 
ant kalno viršūnės... žiūri į įlanką... užeina noras skristi. Kaip 
peteliškei. 

— Kaip peteliškei? 

— Taip, Hana. Lygiai taip. 

— Kada nors turėsiu pabandyti. 

Aš linkteliu ir sakau: 

— Taip, Hana. Tenai galėtum paskraidyti. Truputį... ką? Virš 
įlankos. Tau tiktai reikėtų pasisaugoti anglų laivyno. 

Hana sako: 

— Laivai man nebaisūs. 

— Tai gerai, Hana. 


Aš išsiropščiu iš siauros lovos, užskleidžiu palapinės angą, nes 
man trukdo žvaigždė, užmerkiu varliškas akis, noriu miegoti. 

Hana staiga paklausia: 

— Kas tau padarė didžiausią įspūdį? 

— Kur? 

— Čia, Palestinoje. 

Aš atsakau: 

— Jauni medžiai, Hana. Tie jauni medžiai, kuriuos žydai pa- 
sodino dykumoje. 

Hana nusistebi: 

— Medžiai? 

Aš sakau: 

— Taip. Jauni medžiai. Kiekvienas jaunas medis yra miru- 
siojo siela. 

— Žydo? Žydės? Mūsų mirusiųjų? 

— Taip, Hana. 

— Ar tai tiesa, Icikai? 

— Taip, Hana, tiesa. 

— Ir kiek jaunų medžių tu matei? 

— Aš jų neskaičiavau, Hana. Tačiau jų gan daug. 

— Milijonai. 

— Aš nežinau, Hana. Tačiau kasdien pasodinama vis dau- 
giau. Jų vis daugėja. 

— Ar tai mirusiųjų prisikėlimas? 

— Taip, Hana. Visi jie grįžta atgal. 

— Visi? 

— Taip, Hana. Visi, kurie kada nors mirė tremtyje. 

— Ir kiti... kada nors mirę čia? 

— Jie irgi, Hana. Tik jiems nereikia sugrįžti. 

— Jie irgi prisikels. 

— Taip, Hana. Po truputį. 

— O kaip mes, Icikai? 

— Mes irgi prisikėlę. Prisikėlimas būna dvejopas. 

— Kaip tai suprasti, Icikai Finkelšteinai? 

— Mirusiųjų prisikėlimas ir tarsi mirusiųjų prisikėlimas. 

— Tada ir mes buvome tarsi mirusieji? 

— Taip, Hana. Visi žydai tremtyje yra tarsi mirusieji. Jie gy- 
vena be tvirtų šaknų. Tai nėra tikras gyvenimas. 

— Paaiškink man, Icikai Finkelšteinai. 

— Tarsi mirusieji atvyksta čionai, Hana... kad įleistų šaknis. 

— Kaip medžiai? 

— Aha, Hana. Tik truputį kitaip. 
Aš sakau: 

— Hana! Esama dar trečio prisikėlimo. Davidas Šapira kar- 


tą apie jį užsiminė. Tai žydų tautos prisikėlimas! Jis prasideda 

tenai, kur abu... kiti prisikėlimai... susitinka, susikabina ir ima 
suktis keistu ratu... 


Apie ką aš jums pasakojau? Apie paskutinę savo naktį? Pardes 
Gideone? Hanos palapinėje? 
Mes kalbėjomės. Paskui mylėjomės. Tada aš užmigau. 
Miegojau neramiai, sapnavau keistą sapną, sapnavau... kad 
vėl persimainiau, vėl tapau Maksu Šulcu! 


Ir Maksas Šulcas, masinis žudikas... nukako į Jeruzalę... kad 
triskart tenai simboliškai nusičiurkštų... kartą prie Kapo baž- 
nyčios... NES ČIA GULĖJO KRISTAUS KŪNAS! IR ČIA JIS 
PRISIKĖLĖ! 

„kartą Omaro mečetėje... NES ČIA NUO SAKROS UO- 
LOS Į DANGŲ IŠJOJO MAHOMETAS! ANT SAVO BALTO 
ŽIRGO ELBURAKO! 

...ir kartą prie Raudų sienos... NES TEN, KUR STOVI PAS- 
KUTINIAI SALIAMONO ŠVENTYKLOS LIKUČIAI, YRA 
ŠVENČIAUSIA ŽYDŲ VIETA! 

Prie Raudų sienos žydai stovėjo ir verkė, seni žydai ir jauni 
žydai. O aš stovėjau tarp jų ir myžau. Ir niekas to nepastebėjo. 
Nes aš, Maksas Šulcas, esu sumanus myžikas. 

Tačiau raudos užkrečia. Aš tai seniai pastebėjau. Ir ma- 
tydamas, kaip verkia kiti, aš taip pat ėmiau verkti. Ir staiga 
pasijutau nebe Maksas Šulcas. Vėl buvau žydas. Buvau Icikas 
Finkelšteinas. 

Ir Icikas Finkelšteinas susigėdo, kad myžo, nors puikiai ži- 
nojo, kad myžo ne kaip Icikas Finkelšteinas... o kaip masinis 
žudikas Maksas Šulcas. Ir Icikas Finkelšteinas nuvalė nuo sie- 


nos dėmes ir karčiai pravirko. 

Tada Icikas Finkelšteinas, kuris vėl buvo Icikas Finkelštei- 
nas, grįžo į Omaro mečetę ir tenai nuvalė dėmes ar dėmę... 
paliktą Makso Šulco... Paskui nuėjo į Kapo bažnyčią ir padarė 
tą patį. 


Jau vėl popietė. Aš sėdžiu valgykloje. Chadar ochelyje! Ir rašau. 
Kartais kai ką pabraukiu. Tai paskutinė mano diena Pardes Gi- 


deone. 


Šiandien išvažiuoju. Kur? Dar nežinau. Kur nors juk reikia va- 
žiuoti? Kur nors turiu įsitvirtinti. Kur nors tikrai yra... padorus 
kirpimo salonas... kur aš, Maksas Šulcas, galėčiau dirbti kaip 


rimtas kirpėjas! 

Aš dar kartą nukakau į Jeruzalę. Tačiau Jeruzalė kirpėjui ne- 
tinkamas miestas. Negalėju tenai rasti darbo. Paskui ieškojau 
darbo Perach Tikvoje, Rišon Le Sione, Haifoje, galop Tel Avive. 
Rezultatas — nulinis. 

Tel Avivas tinkamas miestas kirpėjui. Gyvenimas tenai ver- 
da. Tenai pilna kirpyklų ir kirpimo salonų. Taip. Tai miestas 
kaip reikia. Tačiau darbo negalėjau rasti. 

Ir tada aptikau tą skelbimą laikraštyje! Sėdėjau kavinėje. Tel 
Avive. Buvau sušveitęs gerus pusryčius. Mat buvau išsikeitęs 
kelis nelegalius dolerius, išsimainęs. Kaip tik mokėjau teisinga 
valiuta... ir pamačiau laikraštyje tą skelbimą! „Skubiai ieškomas 
kirpėjas! Pageidautina su rekomendacijomis! Šmuelio Šmulevi- 


€£ 


čiaus kirpimo salonas! Ber Davidas! 


Tuojau tenai nuvažiavau. Į Bet Davidą. Su dviem savo laga- 
minais. Ir nelegaliais doleriais. Ir vietiniais svarais, ir vietiniais 
piastrais. 

Šmuelio Šmulevičiaus kirpimo salonas Ber Davide buvo vie- 
nintelis. 

Yra žmonių, kurie iškart lekia, kai jiems smalsu. Kur? Tenai! 
Prie savo smalsos objekto. Aš ne toks. Aš mėgstu pasimėgau- 
ti savo smalsa. Leidžiu įtampai ir skrandžio spazmams išaugti 
iki galo. Pasakiau sau: „Eik greičiau pas tą Šmuelį Šmulevičių! 
Konkurencija didelė! Gali prisistatyti kiti kirpėjai, prisistatyti 
pirma tavęs... ir nutverti iš panosės darbą.“ 

Tačiau paskui taip nusprendžiau: „Icikai Finkelšteinai. Pir- 
ma apžiūrėk miestą. Juk pagaliau beprasmiška imtis darbo 
mieste, jeigu tas miestas tau nepatinka, nors Ber Davidas iš pir- 
mo žvilgsnio atrodo kaip Tel Avivas arba Mažasis Tel Avivas... 
bet pirmas žvilgsnis tai ne antras žvilgsnis. Čia kaip su meile. 
Pirma reikia darsyk įsitikinti.“ 


Aš, masinis žudikas Maksas Šulcas, dvi valandas slankiojau po 
Bet Davidą... tiesiog slankiojau gatvėmis. Nuodugniai apžiū- 
rinėjau miestą. Klausiausi pokalbių. Paklausinėjau kelis žmo- 
nes. Ėjau toliau. Niekas nepastebėjo, kad aš kuo nors kitoks. 
Niekam nekritau į akis. Niekas, pamatęs mane, nekrūptelėjo. 
Niekas neišsigando. Net saulėje nesumirksėjo. 


Tada, iki valios prisižiūrėjęs, tariau sau: „Taip, o dabar eisi pas 
Smuelį ŠSmulevičių. Dabar prisistatysi Smueliui Smulevičiui 
jo kirpimo salone, kurio adresas Trečiosios Sventyklos gatvė, 


33—45. 

Šmuelis Šmulevičius atrodė kaip Chaimas Finkelšteinas: mažas, 
vienas petys persimetęs... kairysis — taip, tas pats petys... tarsi 
du tūkstančius merų persekiojimo ir kančių gulėtų ant to pe- 
ties, kairiojo, esančio arčiau širdies, — nosis, truputį varvanti... 
plikė... didelės išraiškingos akys: išmintingos, geros, išmanan- 
čios Bibliją. Kaip Chaimo Finkelšteino. 

Jūs galite įsivaizduoti, kaip aš išsigandau, pirmąkart išvydęs 
Šmuelį Šmulevičių. Iš baimės pirstelėjau, bet Šmuelis Šmule- 
vičius apsimetė, kad nieko nepastebėjo. Kirpykla... atsiprašau: 
salonas... buvo pilnas. Dešimt užimtų kirpimo krėslų, plepūs 
gizeliai, mokiniai, vaizduojantys dirbančius, išsišiepę batų valy- 
tojai, pasipūtusios manikiūrininkės, aukštyn sukeltais plaukais. 
Nuo seno įprasti garsai: pokalbių nuotrupos, čeksėjimas, grem- 
žimas, dūzgimas. 

Ir kvapas buvo pažįstamas, koks turi būti gero lygio salone. 
Jis kėlė norą čiaudėti. 

Keli ponai kantriai laukė patogiuose krėsluose, kai kurie buvo 
pliki, rūkė cigarus, skaitė arba vartė iliustruotus žurnalus, kiti 
buvo su plaukais, rūkė cigaretes arba visai nerūkė: mišri klientū- 
ra. Aš pirstelėjau, o Šmuelis Šmulevičius tik tiek tepasakė: 

— Mes, deja, neturime laisvo laukimo krėslo. Tačiau vienas 
tuoj atsiras. 

Aš mikčiodamas pasakiau: 

— Aš ne klientas. Atėjau dėl darbo. 

Šmuelis Šmulevičius nusivedė mane į gretimą kambarį, ankštą 
patalpą, kaip spėjau, skirtą personalui... persirengti, išsivirti ka- 
vos... nes ten stovėjo kabyklos, spiritinė viryklė ir buvo tualetas. 

Aš pasakiau: 

— Esu Icikas Finkelšteinas. Perskaičiau jūsų skelbimą laik- 
raštyje. 

— Taip, — tarė Šmuelis Šmulevičius. — Icikas Finkelšteinas? 

Aš linktelėjau ir pasakiau: 

— Galbūt esate ką nors girdėjęs apie mano tėvą... Chaimą 
Finkelšteiną... garsus kirpėjas... parašė žinomą vadovėlį „Kirpi- 
mas be laiptų“. 

— Negirdėjau, - atsakė Šmuelis Šmulevičius. - Chaimas Fin- 
kelšteinas? Niekada negirdėjau. Tačiau knyga. Taip... jos pava- 
dinimas man atrodo girdėtas. 

Aš pasakiau: 

— Žinoma knyga. 

Ir Šmuelis Šmulevičius tarė: 

— Taip jau yra su ta literatūra, dabar... su naująja. 

— Aš paklausiau: 

— Kas yra? 

Ir Šmuelis Šmulevičius atsakė: 

— Ogi tas, kad įsidėmi pavadinimą, bet ne autorių. „Kirpi- 
mas be laiptų? Taip, prisimenu. O Chaimo Finkelšteino — ne- 


galiu prisiminti. 


)307( 


Taip tad buvo. Mes įsikalbėjome. Netgi prisėdome. Ant kliban- 
čio suolo. Šis stovėjo netoli kabyklų. Aš papasakojau Šmueliui 
Šmulevičiui savo istoriją, truputį per greitai, truputį pernelyg 
ašaringai, parodžiau Aušvico numerį. 

Šmuelis Šmulevičius atidžiai manęs klausėsi, o kai baigiau, 
tikrai palingavo galva, plika, pasakė: 

— Taip. Jūs daug prisikentėjote. Tačiau, tikiuosi... esate geras 
kirpėjas. 

— Taip. Esu. 

— Jūsų tėvas buvo garsus autorius. 

— Taip. Buvo. 

— Dabar prisiminiau. Puiki knyga. Parašyta puikaus kir- 
pėjo. 

— Taip. Teisybė. 

— Tada jūs turėjote puikų mokytoją. 

— Taip. Teisybė. 

— Keli kirpėjai jau buvo atėję... prieš jus... bet visi buvo nie- 
kam tikę. 

Aš pasakiau: 

— Tataigi. 

Ir Šmulis Šmulevičius pasakė: 

— Matote. Taraigi. 


Aš, aišku, buvau priimtas. Pradėjau dirbti jau kitą dieną. Tiks- 
liau: 1947 metų liepos penktą. 


Leiskite jums pristatyti mano naujuosius kolegas: Izu Mosko- 
vicas, Džoinė Šmarnikas, Zigis Veinrauchas, Maksas Veidenfel- 
das, Lupus Goldas, Michaelis Honigas, Benjaminas Jakobovicas 
ir Icikas Špygelis. Matote: aštuoni gizeliai. Aš buvau devintas. 

Dešimt krėslų ir tik devyni gizeliai? Teisingai. Prie dešimto 
dirba mūsų šefas, Smuelis Smulevičius, pats. Kaip matote... vis- 
kas puikiai organizuota. 


Pamiršau pasakyti dviejų mokinių, manikiūrininkių ir batų 
valytojų vardus. Prašau man atleisti. Mokiniai yra Frenclis ir 
Motkė, manikiūrininkės... Rita ir Irma, batų valytojai Amosas 
ir Rafaelis. 

Aš jus sutrikdžiau? Per daug vardų! Jūsų tingus protas nespė- 
jo visų įsiminti? Gerai: tada įsiminkite kol kas tik mano kolegą 
Iciką Špygelį — šviesiaplaukį, kaip Icikas Finkelšteinas, tikra- 
sis... bet su ūsais... užriestais ūsais, narsiai iškeltais į viršų pa- 
vojingais galais. Akys: nemėlynos. Ne kaip Iciko Finkelšteino. 
Iciko Špygelio akys žalios. Arba: žaliai pilkos. Balsas spigokas. 
Maryt, nerūko. 

Icikas Špygelis viengungis kaip aš. Tėvai iš Galicijos. Kaip 
mano. Jau pačią pirmą dieną man pasakė: 

— Pone Finkelšteinai. Dviejų Icikų viename salone truputį 
per daug. Nuo šiol būsite Icchakas. 

Aš atsakiau: 

— Apie tai negali būti nė kalbos. Aš nekeisiu savo vardo. 

— Gerai, — tarė jis, — tada aš nuo šiol būsiu Ichakas. 

Aš atsakiau: 

— Kaip norite, pone Špygeli. Aš nieko prieš. Tiktai nesu- 
prantu, kodėl šiame salone negali būti du žmonės... tuo pačiu 
vardu. 

— Dėl „jo“ žmonos, - atsakė jis. — Ji negali pakęsti rytų žydų. 
Du tarnautojai su tokiu vardu... ją aiškiai erzins. 

— Kieno žmoną jūs turite galvoje, pone Špygeli? 

— Šmuelio Šmulevičiaus. 

— Argi jis ne rytų žydas? Tas Šmuelis Šmulevičius? 

— Aišku, kad taip. Tačiau čia ir yra šuo pakastas. 

Ten tai tipas! Ta Šmuelio Šmulevičiaus žmona! Aš visai pa- 
miršau ją pristatyti. Mat ji čia svarbiausia persona. Jei neimsim 
į galvą Šmuelio Šmulevičius. Jūs tai suprantare... ar ne. Aš ją 
pamiršau. Tačiau taip yra. Be jokios abejonės. Ji visada čia. Sėdi 
prie kasos. Ir pardavinėja tualeto reikmenis. Trumpai tariant, 
jos visur pilna, nors tiktai akių. 

Ką sakote? Norite, kad plačiau apibūdinčiau Šmuelio Šmu- 
levičiaus žmoną? Kitąsyk. Jos taip lengvai neapibūdinsi. 


Ponia Šmulevič — mumijos veidas. Man atrodo, kad jai apie 
devyniasdešimt. Tačiau galiu ir apsirikti. Spėjau, kad Veronjai, 
raganai iš lenkų miško, šimtas aštuoniolika. Ir nepataikiau. 

Ne. Ji dar negali būti tokia sena. Nes akys mumijos veide 
keistai gyvos, piktos, mažos paukštiškos akys, savo hipnotiška 
jėga gizelius, mokinukus, manikiūrininkes, batų valytojus ir 
net patį Šmuelį Šmulevičių prikaustančios prie jų darbo vietų. 
Čia, firmoje... pardon, salone... „kai ji spokso, visi dirba... ne- 
gaišuodami, net garas rūksta“. Taip, kai ponia Šmulevič pakelia 
akis, niekas nedrįsta krapštyti nosies arba užpakalio, ar juolab 
rūkyti... tada visi tik čeksi, skuta, gramdo ir masažuoja, šukuoja 
ir deda kompresus, trumpai tariant, pluša išsijuosę. 


Neseniai Icchakas Špygelis man pasakė: 

— Kai pagalvoji, rai abu tokie skirtingi... Šmuelis Šmulevi- 
čius auksinės širdies žmogus... o jo žmona — tikra gyvatė! 

Jos plaukai šviesiai dažyti. Paprastai vaikšto su suktukais, 
tarsi norėdama parodyti, kad ji, sena moteris, dar toli gražu 
nerezignavusi. 

Ji nešioja sidabrinę grandinėlę. Ir ant jos kažkas kabo, pa- 
puošalas paslėptas, kažkur tarp suvytusių krūtų, po iki paskuti- 
nės sagos užsegta suknele. 

Kartą paklausiau Icchaką Špygelį: 

— Kas tai per papuošalas? 

— Jo niekas nėra matęs, — atsakė Icchakas Špygelis. - Tiktai 
šnabždamasi! 

— Kas šnabždamasi? 

— Kad tai vokiškas ordinas. 

— Ji Vokietijos žydė? 

— Taip. Tenykštė. Iš Prūsijos. 

— O Šmuelis Šmulevičius? 

— Iš Rusijos. 

— Šit kaip! 

— Taigi, matote... 

— Ir koks tas ordinas? 

— Šnabždamasi, kad pirmo laipsnio Geležinio Kryžiaus. Jos 
pirmas vyras buvo Prūsijos karininkas. 

— Žydas. 

— Taip. Žydas. 

— Tas Geležinis Kryžius... atminimas? 

— Taip. Atminimas. 


Prūsijos žydė, negalinti pamiršti Prūsijos. To man dar trūko. Ir 
čia, Šventojoje Žemėje. 

Ar žinote, ką Šmuelis Šmulevičius man neseniai pasakė? 

— Pone Finkelšteinai, — pasakė jis. — Mes esame nelaimės 
draugai. Aš esu iš Rusijos, o jūs iš Galicijos... jeigu neklystu. 
Mes turime saugotis mano žmonos. 


Aš atsakiau jam: 

— Mano tėvai iš Galicijos, bet aš pats gimiau Vyshalėje, se- 
name vokiškame mieste. 

— Tai nieko nekeičia, — pasakė jis. — Jūs esate galicijietis, 
pone Finkelšteinai. 

Aš paklausiau: 

— Ar jūsų žmona tada rinko? 

Jis paklausė: 

— Ką rinko? 

Atsakiau: 

— Adolfą Hitlerį. 


Ne. Ponia Šmulevič man nieko blogo nedaro. Tiktai kartais 
truputį kreivai pasižiūri, jei aš su klientais kalbu jidiš, bet nieko 
nesako. Ji žino, kad aš moku dirbti. Kad esu geras kirpėjas. Ir 


padarau savo. 

Aš tariau sau: „Icikai Finkelšteinai! Tu turi saugotis. Turi vel- 
nioniškai saugotis! Kol kas ji tau duoda ramybę. Tačiau niekada 
negali žinoti... Tu atrodai žydiškai. Pernelyg žydiškai. Nors tai 
netiesa. Tačiau ji tuo tiki. Tavo veidas smogiko.“ 

Rytą aš pirmas ateinu į firmą... pardon, saloną... ir vakare 
paskutinis išeinu. Mano uolumas virtęs priežodžiu. Aš dirbu 
net per pietų pertrauką, niekada nešvaistau veltui laiko, dirbda- 
mas nekrapštau nosies, nesikasau užpakalio ir nerūkau. 

Vakar Šmuelis Šmulevičius man patikėjo raktą. Pasakė 
man: 

— Pone Finkelšteinai. Mano žmona nustebinta. Kadangi vis 
tiek pirmas ateinate ir paskutinis išeinate, nuo šiol rytą turėsite 
atrakinti kontorą, o vakare, po darbo, užrakinti. 

O ką aš jums sakiau! 


Vakar atėjo vėlyvas klientas. Visi jau buvo išsiskirstę. Net ponia 
Šmulevič išėjusi. Salone buvome tiktai Šmuelis Šmulevičius ir aš. 

Aš, kaip paprastai, prieš uždarymą tvarkiau saloną, tai čia, 
tai ten taisinėjau ir dėliojau į vietas darbo įrankius, rankšluos- 
čius, kremus, buteliukus ir visa kita, tikrinau elektros lizdus, 


išjunginėjau šviesas, užsukinėjau čiaupus... o Smuelis Smule- 

vičius kalbėjosi su vėlyvuoju klientu, paskui priėjo prie manęs 
ir pasakė: 

— Amerikos žydas. Turistas. Jį reikia aptarnauti. — Šmuelis 
Šmulevičius sušnabždėjo: — Amerikos žydų negalima įžeisti. 
Mūsų būsimai valstybei galų gale reikės begalės pinigų. Nepa- 
mirškite to! 

Aš atsakiau: 

— Ramiai eikite namo, pone Šmulevičiau. Neverskite žmo- 
nos laukti su vakariene. Aš pasistengsiu kuo puikiausiai aptar- 
nauti turistą. O dėl viršvalandžių... nesirūpinkite. Aš turiu lai- 
ko. Man jie nerūpi. 


Mes likom vieni. Klientas ir aš. Ir kalbėjomės jidiš. 

Klientas pasakė: 

— Atvykau čion parašyti straipsnio. Apie Palestiną. 

— Jūs žurnalistas? 

— Ne. Tačiau vienos žydų socialinio aprūpinimo organiza- 
cijos prezidentas. Mes leidžiame nedidelį laikraštį ir aš tarpais 
turiu ką nors parašyti. Kokį nors vedamąjį straipsnį. 

— Labai įdomu. Žurnalistas mėgėjas? 

— Atvykau vakar. Buvo jau tamsu. Nieko nepamačiau. Pir- 
miausia nuvažiavau pas savo tetą. Į Ber Davidą. Tenai pernak- 
vojau. Anksti rytą pažadino išijas. Visą dieną pragulėjau lovoje. 
O vakare gavau telegramą iš Niujorko. Mano žmona išvežta į 
ligoninę. Netikėtai. Pirmalaikis gimdymas. Turiu dar šiandien 
išskristi atgal. 

— Tada sveikinu. Tikiuosi, gims sūnus, ką? 

— Reikia manyti. 

— Iš tikrųjų gaila. Jūs čionai arkakote tam, kad parašytumėte 
straipsnį apie Palestiną... nieko nepamatėte. Neturėjote laiko. 

— Išvis nieko nepamačiau. 

— Ir kaip bus su straipsniu apie Palestiną? 

— Turėsiu parašyti. 

— Nors ir nieko nematėte? 

— Taip. 

— Kaip tai padarysite? 

— Nežinau. 

— Galbūr aš galiu jums padėti? 

— Taip. Kodėl ne? O kokiu būdu? 

— Galėčiau duoti jums medžiagos. 

— Nebloga mintis. 

— Aš čia, tiesa, tiktai kelios savaitės, dar daug ko nemačiau. 
"Tačiau mačiau daugiau už jus. Juk... jūs išvis nieko nematėte! 

— Papasakokite, ką matėte. Galbūt to užteks straipsniui. 


Salone mes buvome vieni: klientas ir aš. Aš apgaubiau jį skrais- 
te, kaip pridera, pagal visas taisykles, įgudusiomis kirpėjo ran- 
komis ėmiau manipuliuoti kirpimo krėslo svertais, atkaltę ir 
kartu mano valioje atsidūrusį kūną atlošiau į reikalingą padėtį, 
pataisiau galvos ir kojų atramą, parodžiau klientui, ką sugebu. 

Pirma karšti kompresai! Tai labai svarbu. Kad suminkštėtų 
barzda. Vien išmuilinti neužtenka. Aš neskubėjau. 

Klientas gulėjo patogiai, pusiau užmerkęs akis. Aš svarsčiau 
ką jam papasakoti. Ką aš mačiau? Taip. Apie tai ir papasakosiu. 
Tačiau vėliau. Ne dabar. Pirma reikia pakalbėti apie istoriją. 
Nes kas yra šalis be jos istorijos. 

Pradėjau nuo istorijos, nuo mūsų protėvio Abraomo ir jo 
žmonos Saros, paaiškinau savo klientui, kad mes, žydai, nie- 
kada netvirtinome, jog Sara, mūsų promotė, Abraomo žmona, 
pastojo nuo paties gerojo Dievulio, kaip Marija, pono Jėzaus 

Kristaus motina... nors galėtume tai tvirtinti: mat toks tvirtini- 
mas, nors mes to niekada netvirtinome, būtų visiškai logiškas, 
būtų, taip sakant, aiškus kaip ant delno, nes tai, kad Sara pa- 
stojo, buvo stebuklas, mat Sara buvo jau pagyvenusi arba labai 
sena, arba senė, o Marija, pono Jėzaus Kristaus motina, dar jau- 
na ir galėjo pastoti visiškai normaliu būdu... tai yra nuo visiškai 
normalaus vyriško galo, galo tarp dviejų kojų. 

— Matote, — pasakiau aš savo klientui, - būtume galėję tvir- 
tinti, kad Sara pastojo nuo paties Dievo! Tada mes, žydai, visi 
būtume paties Dievo palikuoniai! 

Aš triumfuodamas išsišiepiau ir pasakiau: 

— Tačiau mes to netvirtiname! Juk tai būtų didžiausias įžū- 
lumas. 

Po kompreso paėmiau teptuką, ėmiau uoliai muilinti, sten- 
giausi kiek įmanydamas. Kalbėjau apie Saros ir Abraomo pa- 
likuonius. Kalbėjau apie Egiptą, kalbėjau apie riebiuosius ir 
liesuosius metus, kalbėjau apie vergovę, pasakojau apie plū- 
kaujantį kūdikį, įstrigusį melduose, kuris vėliau tapo tautos 
vadu, pasakojau apie degantį erškėčių krūmą, pasakojau apie 
išėjimą iš Egipto, Izraelio vaikų išėjimą, pasakojau apie maną 
ir trydą, — nes mana yra laisvinamasis vaistas... pasakojau apie 
Sinajaus kalną, apie Mozę, kuris buvo jau nebe plūkaujantis 
kūdikis, o barzdotas vyras, pasakojau apie Dešimt įsakymų, pa- 
sakojau apie ilgus keturiasdešimt metų, pasakojau apie aukso 
veršį, pasakojau apie Pažadėrąją Žemę. 

Nežinau, kiek ilgai muilinau savo klientą, bet, kol priėjau 
prie pirmojo mūsų karaliaus, muilas buvo kietas kaip cemen- 
tas; turėjau jį nugramdyti nuo kliento skruostų, tada pradėjau 
iš naujo muilinti, šviežiu muilu, šviežiomis putomis. 

Pasakojau apie daugelį karalių, apie Didžiosios Karalystės 

padalinimą, apie pergalingus ir nugalėtus priešus, apie oku- 
paciją ir išlaisvinimą, apie daugelį mažų ir didesnių karų, 
kalbėjau apie Pirmosios Šventyklos sugriovimą, kalbėjau apie 
ištrėmimą į Babiloną, kalbėjau apie ilgesį ir nostalgiją, cita- 
vau: „Jeruzale, jeigu tave užmirščiau, tenuvysta mano dešinė! 
Teprilimpa man liežuvis prie gomurio, jei apie tave negalvo- 
čiau...“ — kalbėjau apie Talmudą ir sugrįžimą, apie Antrąją 
Šventyklą. Priėjęs prie romėnų, turėjau darsyk nugramdyri 
putas ir vėl muilinti. Teisingai atlikti procedūrą man pavyko 
tiktai griaunant Antrąją Šventyklą. Aš skubiai nuskutau savo 
klientą, nuploviau jam veidą alūno vandeniu ir odekolonu, 
išmasažavau, nusausinau, truputį papudravau, nubraukiau 
pudros dulkes, pasakiau: 

— Baigta! Ar ponas norės ir kirptis? 

Aišku, kad norėjo. Kirpdamas plaukus kalbėjau apie tremtį, 
papasakojau apie Jėzaus prakeiksmą, pasakiau: 

— Jis to nenorėjo... bent jau ne taip, bet vis dėlto pasakė, — 
pacitavau: „Jeruzalės dukros! Verkite ne manęs, bet verčiau sa- 
vęs ir savo vaikų! Ateis laikas, kai sakys: „Laimingos nevaisingo- 
sios! Laimingos negimdžiusios ir nežindžiusios'...“ 

Aš kalbėjau apie žydų tautos kančias. Apie velnią su netei- 
singu kryžiumi, kalbėjau apie kraujo liejimą su Dievo vardu, 
kuris nieko apie tai nežinojo, kalbėjau apie Viešpatį, kuris buvo 
Viešpats, bet ne Dievo sūnus, nors jis taip manė ar nemanė... 
nes iš kur man, Icikui Finkelšteinui, tai žinoti ar netgi tvir- 
tinti? Kalbėjau apie pirmuosius pogromus ir paskutiniuosius, 
nors nežinojau, ar paskutinieji tikrai buvo paskutinieji... nes 
iš kur man, Icikui Finkelšteinui, tai žinoti? Tikrai žinoti ar net 
tvirtinti?.. Kalbėjau apie skaičius... paminėjau du tūkstančius... 


pasakiau: 

— Tai galėtų būti metai... ilgi ar trumpi metai, tremties me- 
tai, — pasakiau: — Tai skaičius! 

— Tačiau skaičiai yra skaičiai! — pasakiau: — Aš nemėgstu 
skaičiuoti! Neskaičiavau ir milijonų! Tada! - pasakiau: — Skai- 
čiai yra skaičiai! — pasakiau: — Ir metai yra metai! — pasakiau: — 
Tik metai! - pasakiau: — Agonijos metai! - pasakiau: — Kartais 
mirštantysis mirkčiojo arba jam trūkčiojo širdis, dažnai prie- 
šinosi; tada, taip buvo. Ir negalėjo numirti. — Kalbėjau apie 
nedideles žudynes ir didesnes, apie suplanuotus ir neplanuotus 
žudymus, kalbėjau apie juodas varnas, ąžuolines lentas ir vėlia- 
vų medžiagą, apie sruogą ant kaktos ir ūsus, apie pranašiškas 
akis, apie įvairiaspalves lazdas, nuodijimo dujomis ir deginimo 
techniką, — pasakiau: — Tai nelengva! — pasakiau: — Tai reikia 
mokėti! — Kalbėjau apie masinius kapus... Ir kaip jie ten stovė- 
jo... ir kaip jie tenai virto! - pasakiau: — Tiesiog virto, ir viskas, 
taip tad buvo: virto, ir viskas... 

Aš per trumpai nukirpau savo klientą. Tačiau aš, Icikas Fin- 
kelšteinas, arba masinis žudikas Maksas Šulcas, nebegalėjau jų 
pailginti. Kas padaryta, tai padaryta. Klientas tai irgi suprato. 

Dar truputį pakarpiau, kad jį nuraminčiau, kalbėjau apie 
šaknų netekusį vaismedį, kuris leido šaknis savyje, kad nepra- 
nyktų vaisiai, kalbėjau apie tikras šaknis, kalbėjau apie žemę, 
svetimą ir nuosavą žemę, apie kraują ir žemę, ir grįžimą namo, 
apie žydų tautos pabudimą, kalbėjau apie dabartį, nebeminėjau 
praeities, pasakiau: 

— Taip! Mes daugiau nenorime mirti! Ir jeigu negalime mir- 
ti... tai galime gyventi. — Ir klientas su tuo sutiko. 

Kai baigiau ir mano klientas viską rūpestingai užsirašė, pa- 
jutau norą kai ką pakartoti, darsyk pasakyti... ir aš, masinis žu- 
dikas Maksas Šulcas, padiktavau Amerikos žydui Džekui Perl- 

manui... ne tokiam geram žydui kaip aš, nes aš gyvenu čia, o jis 
ten! — taigi padiktavau jam tokias eilutes... pasakiau jam: 

— Pone Perlmanai, prašom rašyti: 

„Žydų kūrimasis Palestinoje man, Džekui Perlmanui, pada- 
rė didelį įspūdį. Man padarė įspūdį ne tiktai dvokiantys kana- 
lai, vandens siurblinės ir elektrinės, keliai, miestai, mokyklos ir 
ligoninės... didžiausią įspūdį man padarė laukai dykumoje ir 
jauni medžiai, žydų pasodinti ištroškusioje žemėje. 

Mieli skaitytojai. Tai reiškia, kad kiekviename pasodintame 
medyje gyvena mirusiojo siela. Mūsų mirusiojo. Ir aš mačiau 
daug tokių medžių. Ir jų dar daug bus pasodinta. Kalbama apie 
milijonus. 

Mieli skaitytojai. Aš pagalvojau: o kaip yra su gyvais žydais? 
Ar jie iš tikrųjų yra tik tariamai mirę? Diasporos tariamai mi- 
rusieji? Ir visai atgyja tik tada, kai sugrįžta čionai? Ar jie turi 
gyventi Šventojoje Žemėje, kad prisikeltų? Kad įleistų šaknis? 
Kaip medžiai? Nors ir kitaip? 

Mieli skaitytojai. Ką mums daryti? Mums, Amerikos žy- 
dams? Gal ir mums reikėtų prisikelti? Taip pagalvojau aš, Dže- 
kas Perlmanas, jūsų prezidentas!“ 


Palydėjau savo klientą iki artimiausios taksi stotelės. Savaime 


suprantama, pirma išjungęs salone šviesą... paskui užrakinęs 


duris. Kas reikia, tai reikia. 

10. 


Šįryt priešais mano langą kabojo negyvas anglas. Aš esu iš tų, 
kurie sunkiai keliasi. Dėl to kalta kraujo cirkuliacija. Ar mano 
suminkštėjęs protas. Prasta kraujotaka. Man visada reikia tru- 
putį pamasažuoti galvą... savo masinio žudiko rankomis... kol 
pradedu funkcionuoti. Tačiau ir tada ne kaip reikia. 

Pirma pusiausnūda nusižiovavau, išsitiesiau, patryniau tam 
tikrą galvos vietą, ištempiau nugarą ir rankas, paskui kojas, iš 
pradžių plokščias pėdas, pajudinau jas į šalis, pamirksėjau, pir- 
ma kaire akimi, paskui dešine, paspoksojau į kambario lubas, 
pagalvojau: tai viešbučio kambario lubos! 

Ir tada pamačiau anglą! 

Jūs labai apsirinkate, jei manote, kad dryktelėjau kaip įelek- 
trintas, panašiai kaip tada lenkų miške iš sunkvežimio, kai ėmė 
pyškinti... iš miško... ir aš iššokau... iš sunkvežimio... ir taip 
daviau į kojas... lyg man, Maksui Šulcui, į subinę būrų buvus 
įstatyta padegamoji virvutė... 

Tam tikromis situacijomis išlieku ramus. Aš ramiai pakilau, 
nusibraukiau nuo akių miegus, vilkdamas kojas priėjau prie 
lango... savo viešbučio kambario lango... truputį stumtelėjau 
anglą... bet nesmarkiai... tik šiek tiek... ir tariau sau: „Icikai 
Finkelšteinai! Tu neturi su tuo nieko bendra! Jie tau nieko ne- 

galės prisegti. Tu jo nepakorei. Be to: tu turi alibi! Niekas ne- 
kars žmogaus priešais savo langą! Tai juk aišku!“ 

Aš apsirengiau ir išpėdinau į gatvę. Pagalvojau: mano langas 
išeina į galinį kiemą. Mavyr, todėl to anglo dar niekas nepa- 
stebėjo. Buvo dar labai ankstus rytas, ir kituose kambariuose, 
kurių langai išėjo į galinį kiemą, visi dar miegojo. Mano langas 
pirmame aukšte. Patogus korikui. Nereikia aukštai ropštis. Kas 
tai galėjo padaryti? Žydų teroristai? Aišku, kad jie. Kas dau- 
giau? Su jais aš neturėjau nieko bendra. 

Kai ėjau gatve, man toptelėjo, kad šiandien šeštadienis. Šeš- 
tadieniais čia viskas uždaryta. Mūsų salonas taip pat. Tad man 
nereikėjo dirbti. Ir aš nusprendžiau papusryčiauti „Trumpeldo- 
ro“ kavinėje, Ben Jehudo gatvėje. 


Išsirinkau staliuką saulėtoje terasoje... „Trumpeldoro“ kavinės 
saulėtoje terasoje. Ji garsi priešais atsiveriančiu vaizdu. Iš tenai 
daug kas matyti, pavyzdžiui, autobusų stotis! Paprasta „Eggedo“ 
fhirmos autobusų stotis. Už jos barakų gatvė, kur gyvena nauja- 
kuriai. Menki mediniai nameliai su gofruotos skardos stogais ir 
blausiomis mažų langų akimis, kurios su slepiamu pavydu žiūri 
į gražius naujus Bet Davido namus... namus kitoje „Eggedo“ 
autobusų stoties pusėje. Laimė, kad man tenai nereikia gyventi, 
nes aš, Maksas Šulcas, arba Icikas Finkelšteinas, lagamine dar 
turiu nelegalių dolerių. Ir nuolatinę tarnybą. 

Pietinėje miesto pusėje statoma. Mat Bet Davidas plečia- 
mas. Vieną dieną mes pralenksime Tel Avivą. Aš tuo visiškai 
tikras. Vieną dieną naujakuriai paliks savo barakus ir persikels į 
naujų namų kompleksą. Kada tai bus? Vieną dieną. Aš manau, 
kai išeis anglai, kai bus įkurta žydų valstybė. 

Šiandien šeštadienis... šabas... arba, kaip sakoma hebrajiškai, — 
šabatas. 

Statybvietės miega. Pastoliai tušti. Visur šabas. Parduotuvės 
uždarytos, netgi „Egged“ firmos autobusų stotis ilsisi. 

Per šabą miestas pabunda vėliau negu paprastai. Dar anks- 
tyvas rytas. Gatvės drykso tarsi negyvos, bet tai ne visai teisin- 
ga, nes gatvių akys jau markstosi. Aš pastebiu: ties Ben Jehudo 
gatvės kampu... anglų tankas. Ant jo bokštelio rūko kareiviai. 
Kiek vėliau: džipą! Ar jie žino apie mano anglą? Aš esu pirmas 
„Trumpeldoro“ kavinės svečias. Kelneris atrodo užsimiegojęs. 
Jis mane pažįsta. 

— Kavos su grietinėle, pone Finkelšteinai? 

Aš atsakau: 

— Taip, su grietinėle. 

— Apelsinų sulčių? Du kiaušinius? Skrudintos duonos? 

Aš atsakau: 

— Ne. Atneškite man paprastus vokiškus pusryčius su mažai 
proteinų ir vitaminų. Kavos su grietinėle, sviestinę bandelę ir 
marmelado. 

Aš įtempiu savo varliškas akis, nukreipiu varlišką žvilgsnį 
į tolį ir regiu ten: datulių palmės ir jūra, raudona nuo mano 
anglo kraujo. Jūra turėtų būti mėlyna, nes aš tariu sau: „Icikai 
Finkelšteinai. Anglo kraujas yra mėlynas.“ 

Kelneris atneša kavos, sviestinę bandelę ir marmelado. Man 
pusryčiaujant jūra pakeičia spalvą. Mėlyna spalva nustelbia 
raudoną. Raudona nuskęsta mėlynoje. 

Aš tariu sau: „Gaila, kad nuo šios saulėtos terasos... nematy- 
ti šešių milijonų miško!“ 

Mano kelneris pamiršta cukrų. Jis grįžta su juo, bet aš jau 
seniai išgėręs kavą. 

— Kaip manote, pone Finkelšteinai, ar šiąnakt vėl kas nors 
dėjosi? 

— Gali būti. Herclio aikštėje stovi tankai. Anksti rytą kelis 
mačiau ir Karaliaus Dovydo, Žabotinskio, Trečiosios Šventy- 
klos garvėse. Ne tiktai ties sankryža... Jų daugiau negu visada. 
Tankai stovi netgi čia, Ben Jehudo gatvėje. 

— Galbūt teroristai vėl nušovė kelis anglus? 

— Gali būti. 

— Arba pakorė. 

— Irgi gali būti. 

— Pagaliau anglai ims karti ir žydus. Ar ne? 

— Aišku. 

— Neseniai jie pakorė Moišę Kaplaną. Ir Ben Gideoną! Ir 
Ben Amosą! Ir Šloimę ŽZupengriuną! Keturis teroristus! Keturis 
tautos didvyrius! 

— Teisybė. 

— Tai štai — už kiekvieną pakartą žydą... po pakartą anglą! 
Mes atsilyginame tuo pačiu! 

Aš sakau: 

— Tai ne visai teisinga. Mes nugalabiname daugiau. Mes pyš- 
kiname anglus kaip zuikius. Nejau neskaitėte laikraščių? Apie 
Siono stovyklos užpuolimą! Ten nušauti šimtas penkiasdešimt 
keturi anglai! 

Mano kelneris išsišiepia. Jis sako: 

— Nušauti mūšyje. Tai kas kita. O pakariama nedaug. Tik 
vienas kitas... ir tik tada, kai jie pakaria mūsų žmogų! Pakori- 
mas yra bausmė. 

Bet Davido gatvės pamažu atgyja. Aš jau matau kelis žmo- 
nes. Eukaliprų žaluma Ben Jehudo gatvėje tampa pastebimai 
šviesesnė nuo smarkiau besijuokiančių saulės spindulių. Iš šešė- 

lio išnyra balti centro namai ir atkiša saulei šonus. Aš paprašau 
kelnerio atnešti kelis palestiniečių laikraščius jidiš ir vokiečių 
kalba ir, kai jis nueina, išsriuobiu kavos likučius. 


Pačios aršiausios teroristų organizacijos Šventojoje Žemėje 
yra Šterno grupė ir „Irgun Cvai Leumi“. Tačiau yra ir daugy- 
bė smulkesnių grupių. Pas mus Ber Davide viešpatauja Švarco 
grupė. Jos vadas — Jankelis Švarcas, žmonių vadinamas Jan- 
kele. 

Kai kelneris grįžta su laikraščių šūsnimi ir padeda juos ant 
mano stalo, aš jo paklausiu: 

— Kaip manote, ar Jankelis Švarcas pakartų anglą galukie- 
myje? 

Kelneris atsako: 

— Tai neįmanoma, pone Finkelšteinai. Jankelė to niekada 
nedarys. Jei ką ir pakars, tai tiktai centrinėje gatvėje. 

— Trečiosios Šventyklos gatvėje? 

— Taip, ir dar ant aukščiausio eukalipto. 

— O kodėl ne galukiemyje? Kodėl būtent centrinėje gatvėje? 
Ir ant aukščiausio medžio? 

— Kad suuostų spauda, - atsako kelneris. — Ir kad sužinotų 
pasaulio visuomenė. Suprantate, pone Finkelšteinai... juk rei- 
kia... kad Jungtinės Tautos... pagaliau prisėstų savo plačią šiki- 
nę... ir priimtų sprendimą! 


Ar žinote, kas yra pasaulio visuomenė? Tai milijardai užkimštų 
ausų. Ir žinote, ką aš sau pasakiau? 

„Icikai Finkelšteinai, — pasakiau aš sau. — Pasaulio spauda 
turi pakelti didžiulį triukšmą! Antraip pasaulio visuomenė nie- 
ko neišgirs. Ir tavo kelneris sako tiesą. Anglas negali kaboti ga- 

lukiemyje! Jis turi kaboti tiktai Trečiosios Šventyklos garvėje! 
Tu, maryt, apsirikai.“ 

Aš perverčiau laikraščių šūsnį. Žinios apie buvusias masines 
žudynes nebesvarbios. Jos spausdinamos paskutiniame puslapy- 
je.. ir čia... kaip visur. Aš, kaip visada, išsikirpau, kas man rūpė- 
jo, įsidėjau iškarpas į kišenę, tada permečiau akimis pirmus pus- 
lapius apie sukilimą ir terorą Palestinoje... ir pakilau nuo stalo. 


Nuėjau pas savo šefą Šmuelį Šmulevičių pakalbėti apie pakartą 
anglą. 

Šmuelis Šmulevičius gyvena Šolom Aleichemo gatvėje. Tas 
Šolom Aleichemas garsus rytų žydų rašytojas. Aš ėjau lėtai, nes 
turėjau laiko. Mat buvo šabas. Galvojau apie savo anglą. Gal- 
vojau ir apie Šolom Aleichemo istorijas, kurias Icikas Finkelš- 
teinas kadaise man, be kita ko, buvo skaitęs. 

Stabtelėjau ties kryžkele priešais paminklą, paminklą Tevjė 
pienininkui. Pagalvojau: kodėl vasaros paukščiai jo neapdergę? 
Nuėjau toliau. 

Šmuelis Šmulevičius pasitiko mane su rytiniu chalatu. Jo 
žmona dar miegojo. Leidausi pakviečiamas antrų pusryčių ir 
tada trumpai papasakojau jam apie anglą ir savo pokalbį su 
„Trumpeldoro“ kavinės kelneriu. 

Šmuelis Šmulevičius ilgai svarstė, paskui tarė: 

— Kelneris teisus, pone Finkelšteinai. Jankelis Švarcas jokio 
anglo nekars galukiemyje. 

— Tačiau aš tą anglą mačiau, pone Šmulevičiau. Jį netgi tru- 
putį stumtelėjau. 

— Tada tai galima tik vienaip paaiškinti, pone Finkelšteinai. 

— Ir kaipgi? 

— Ar ant jūsų lango buvo kokių nors kablių ar kabliukų? 

— Taip, pone Šmulevičiau. Aš neseniai džiovinau skalbinius 
ir pritaisiau prie jo du rimtus kablius. 

— Ar jūsų langas vienintelis galukiemyje su kabliais? 

— Manau, kad taip, pone Šmulevičiau. 

Šmuelis Šmulevičius man pastūmė dar vieną bandelę, taip 
pat sviesto ir marmelado, dar įpylė kavos, ir žiūrėjo, kaip aš ryju 
bandelę, sviestą ir marmeladą ir geriu kavą. 

— Vokiški pusryčiai. 

— Taip. Žmona mane prie jų pripratino. 

Šmuelis Šmulevičius pasiūlė cigaretę, bet aš atsisakiau. 

— Per šabą aš nerūkau, pone Šmulevičiau. 

— Taip? Nežinojau, kad jūs, pone Finkelšteinai, toks pa- 
maldus. 

— Aš nepamaldus, pone Šmulevičiau. 

— Kodėl tada nerūkote per šabą? 

— Iš tradicijos, pone Šmulevičiau. 

— Tada per šabą ir nevažinėjate, pone Finkelšteinai? 

— Apskritai ne, pone Šmulevičiau. Nebent, kai reikia. Būri- 
nais atvejais. O rūkyti nereikia. Tai disciplinos dalykas. Ir tiek. 

Šmuelis Šmulevičius linktelėjo. Aš mačiau: jis norėjo už- 
sidegti... cigaretę... bet susilaikė... iš pagarbos man. Nenorėjo 
manęs įžeisti. 

— Kaip matau, jūs kilęs iš pamaldžios šeimos, pone Finkelš- 
teinai? 

— Taip. Mano tėvai buvo pamaldūs žmonės. 

— Mano irgi, — tarė Šmuelis Šmulevičius. — Tačiau pamaldu- 
mas jiems nepadėjo. 

— Aušvicas? — paklausiau aš. 

— Ne. Aušvicui jie buvo per seni. Jie žuvo dar 1903 me- 
tais. Rusija. Pogromai! Tačiau grįžkime prie jūsų anglo, pone 

Finkelšteinai... Aš taip viską įsivaizduoju: Jankelis Švarcas tą 
anglą nurvėrė prieš rytą... na, jis ir jo žmonės. Tada nutempė 
į Trečiosios Šventyklos garvę, kad tenai pakartų... kaip visai 
teisingai pasakė jūsų kelneris, ant aukščiausio medžio. Tačiau 
nepavyko. Suprantate, pone Finkelšteinai... garvėje buvo ang- 
lų patrulių... 

— Taip. Daugmaž įsivaizduoju. 

- Jis ir jo žmonės ėjo anglų patruliams į rankas. Ir paskutinę 
akimirką... spruko į galukiemį, pirmą pakliuvusį. 

— Į mano galukiemį. 

— Teisingai. Į Bet Davido viešbučio galukiemį. Ketino tenai 
palaukti, kol praeis pavojus. Pamatė jūsų langą. Pamatė tuos du 
kablius. Ir pakorė anglą tenai. 

— Logiška, pone Šmulevičiau. 

— Davė jam tenai kurį laiką pakaboti. Tarkime, pusvalan- 
dį. Taip sakant, laikinai. Ir tada... jūs, pone Finkelšteinai... pa- 
budote! Pamatėte anglą, priėjote vilkdamas kojas prie lango ir 
stumtelėjote anglą. Aha. Taip ir buvo. O kad anglas tenai kabo 
tik laikinai, jūs nežinojote, negalėjote žinoti. 

— Taip. Aš to nežinojau. 

— O dabar jis jau seniai kabo Trečiosios Šventyklos gatvėje. 

— Nesuprantu. 

— Juk tai labai paprasta, — pasakė Šmuelis Šmulevičius. — 
Pradėkime nuo pradžių. Jankelis Švarcas ir jo žmonės laikinai 
pakorė tą anglą galukiemyje. Paskui... kai pavojus praėjo, nu- 
kabino... nubogino į Trečiosios Šventyklos gatvę ir darsyk pa- 
kabino. 

— Ant aukščiausio eukalipto? 

— Ant aukščiausio eukalipto. 

— Dėl pasaulio spaudos. Kad tas įvykis neliktų nepastebėtas? 

— Aha. 

— Tada jis jau nebekabo priešais mano langą. 
— Galite tuo neabejoti. Jo tenai jau seniai nėra. 
— Jei taip, man nėra ko jaudintis? 

— Nėra ko, pone Finkelšteinai. 


Šmuelis Šmulevičius ir aš papusryčiavę nuėjome į mano galu- 
čiosios Šventyklos gatvę. Ir tenai būriavosi žmonės. Mes mažai 
ką pamatėme. Gatvė buvo pilna žioplių, džipų, policijos, kariš- 
kių. Aš paklausiau vieną moterį, stovinčią palei gatvės kraštą. Ir 
ta moteris pasakė: 

— Tenai kabojo kažkoks anglas. Jį jau nukabino. Anglas su 
lapu ant krūtinės. 

Aš paklausiau: 

— O kas tame lape buvo parašyta. 

Ir moteris atsakė: 

— Už Šloimę Zupengriuną atkeršyta! 

11. 


Ką daro į penktą dešimtį įžengęs senbernis, kuris šeštadieniais 
nerūko, nevažinėja nei traukiniais, nei automobiliais - nebent 
jeigu prispiria bėda, kuris čia dar neseniai, nepažįsta damų - ką 
toksai daro laisvą dieną? 

Jis gali nueiti į futbolą: į Tel Avivo „Makabio“ rungtynes su 
Bet Davido „Hakoa“ Makso Nordau stadione už Herclio par- 
ko. Gali nueiti maudytis, pažiūrėti į liesas ir riebias šlaunis, jei 
pasiseks, už kokios nors grybštelėti, vandenyje, taip sakant, at- 
sitiktinai, gali paspoksoti į saulę, gali pasivaikščioti, pavyzdžiui, 
nueiti į Šešių Milijonų mišką... esantį už trijų kilometrų... bet 
tame miške nėra pavėsio, nes jo medžiai dar žemi... jie turi dar 
paaugti... gerokai paaugti. Gali vėl nueiti į „Trumpeldoro“ ka- 
vinę, pleptelėti su kelneriu, pagerti kavos. 

Eidamas į „Irumpeldoro“ kavinę pagalvojau apie Haną Le- 
vison. Staiga ėmė durti skrandį. Negalėjau atsikratyti minties: 
Hanai kažkas atsitiko! 

Aš apsigręžiau ir patraukiau į „Egged“ firmos autobusų 
stotį. 

Man buvo karšta. Chaki spalvos kelnės ir chaki spalvos 
marškiniai lipo prie kūno. Mano smaila barzda buvo šlapia, 
akinių stiklai aprasoję, varliškos akys peršėjo, pažastys ir tarp- 

kojis buvo išpiltas raudonų dėmių, žinojau tai, nors ir nema- 
čiau. Tačiau man peršėjo! 

Taigi, aš, Icikas Finkelšteinas... patraukiau „Egged“ firmos 
autobusų stoties pusėn. Pasakiau sau: „Icikai Finkelšteinai! Tu 
nevažinėji per šabą. Tačiau šiandien turi padaryti išimtį, nes 
Hanai kažkas atsitiko!“ 

Tada prisiminiau, kad autobusai šiandien nevažinėja... nes 
mes čia, Bet Davide, esame sudarę su Dievu sutartį, kad joks 
autobusas netrikdys švento šabo rimties! Tai padaryti gali tiktai 
privatūs autobusai ir taksi automobiliai! Nes tai privatu! 

Atsigręžiau ir patraukiau taksi stovėjimo vietos link. Ji buvo 
prie Herclio parko. 

Futbolo rungtynių dieną rasti laisvą taksi nelengva. Tau turi 
nusišypsoti laimė. Aš radau taksi. Įsėdau. Pasakiau: Pardes Gi- 
deono kibucas, Haifos-Tel Avivo kelias. Visu greičiu. 


Ką aš jums sakiau! Hanai kažkas atsitiko! Pardes Gideono kibu- 
ce sužinojau štai ką: 

— Išprotėjo! 

Aš pasakiau: 

— Ji visąlaik buvo išprotėjusi. 

— Bet ne tiek! 

Aš paklausiau: 

— Kas jai pasidarė? 

— Pakriko nervai. Staiga ėmė klykti. Dieną ir naktį. 

— Ir kur ji dabar? 

— Išvežta. Į Gugenšteino ligoninę! Tel Avive! 

Aš, savaime suprantama, iškart nuvažiavau tenai. Tačiau 
manęs neįleido. Vienas sanitaras mane maloniai informavo: 


— Pas ją dabar negalima! 

— Aš esu Icikas Finkelšteinas. Ji mane pažįsta! 

— Pas ją dabar negalima, pone Finkelšteinai. Ji guli su tram- 
domaisiais marškiniais! 

Aš paklausiau: 

— Su tramdomaisiais marškiniais? 

Ir sanitaras atsakė: 

— Su tramdomaisiais marškiniais. 

Paskui mes ramiai pasišnekėjome, sanitaras ir aš. 

Aš pasakiau: 

— Karo metu Hana buvo trejus metus pririšta prie suolo. 

Sanitaras atsakė: 

— Ji tai tik įsivaizdavo. Ji buvo vien paslėpta. Kaip ir kiti. 

— Ji trejus metus buvo surišta. O dabar ji žydų šalyje... ir vėl 
surišta. 

— Aš nieko negaliu padaryti, pone Finkelšteinai. Mat ji no- 
rėjo skristi! 

— Kur skristi? 

Sanitaras atsakė: 

— Nuo Gugenšteino klinikos stogo ant pupmedžio prie įva- 
žiavimo vartų. 

Aš paklausiau: 

— Kaip mažas paukštelis? 

Ir sanitaras atsakė: 


— Taip. Kaip mažas paukštelis! 


Mano taksi laukė priešais Gugenšteino kliniką. Pasakiau tak- 
sistui: 

— Vežkite mane į artimiausią bordelį! 

— Buvo taip baisu? — paklausė taksistas. 

Aš linktelėjau ir atsakiau: 

— Taip. Buvo baisu. 

Mes vinguriavome Tel Avivo garvėmis, šliaužėme į priekį, 
staiga stabdėme, cypindami stabdžius dulkių debesyse ir saulės 
šviesoje, sekėme paskui mažus privačius automobilius ir nerū- 
pestingus pėsčiuosius, teikiančius pirmenybę važiuojamajai ga- 
tvės daliai. Miestas kepė šabo saulėje, namai ir gatvių grindinys 
atspindėjo saulės šviesą ir atrodė, kad medžiai šalikelėse prakai- 
tuoja. Mes pravažiavome Karaliaus Jurgio gatvę, nusigavome 
iki Mugrabio aikštės, kiek vėliau pasiekėme Dezingoto gatvę su 
jos kavinėmis ir mažais išpustytais pudeliais. 

Aš negalėjau atsikratyti „to vaizdo“. Hana su tramdomai- 
siais marškiniais. Bandžiau galvoti apie liesas Hanos šlaunis... 
pajutau pasibjaurėjimą. 

— Kad būtų su riebia subine, - pasakiau savo taksistui. - To- 
kią šiandien noriu barškinti! 

— Tada mes važiuojame ne ton pusėn, — tarė mano taksis- 
tas. — „Sabos karalienės“ viešbutyje kekšės tik lieknos. 

— Lieknos? 

Mano taksistas linktelėjo: 

— Lieknos. Taraigi. Norėjau jums rekomenduoti išdžiūvėlę Ci- 
porą. Aš pats ją kartą tvarkiau. Kai ji pasijudina... barška kaulai. 

Aš pasakiau: 

— Tokia man netinka. Ar nežinote kito bordelio, kur kekšės 
tokios, kad yra į ką pažiūrėti? 

— Tel Avive tokio nėra, — atsakė mano taksistas, — nebent 
Jafoje. 


Mes nuvažiavome į Jafą. Prie „Abdulos“ viešbučio! 


— Storoji Farma jums patiks, - pasakė mano taksistas. — Aš 
pats ją kartą tvarkiau. 

— Šikna riebi? 

— Ir dar kokia! - atsakė mano taksistas. - Apvalaina kaip pil- 
nas mėnulis. Švelniai ruda. O kur dar dvi karpos, viena kairėje, 
kita dešinėje. Šikna kaip reikalas. O jos krūtys ilgos ir prakai- 


tuotos. Jei norėsite, galėsite barškinti tarp jų! 


Šeštadieniais Tel Avivas atsiduoda saulės šviesa, gėlėmis ir me- 
džiais, dulkėmis, vilomis ir šviesiais namais, gerais ir prastais 
kvepalais, ką tik išmaudytais pudeliais, kava, plakta grietinėle, 
įvairių šalių kepiniais, sodos vandeniu, vaisių sultimis, kelne- 
rių prakaitu, pudruotomis kojomis, pudruotomis pažastimis, 
pudruotomis šlaunimis ir pudruotomis genitalijomis, kapita- 
lizmu ir socializmu, Viduržemio jūra ir druskingu oru. Aišku, 
ir skutimosi odekolonu, moterų ir vyrų batais ir kai kuo dar. 
Trumpai tariant: kvapas toks pat kaip Bet Davido, nors Ber 
Davidas mažesnis. 

Jafoje kvapai kitokie. Čia gaivus jūros oras sumišęs su šiukš- 
lių dvoku, atsiduoda nesveikomis katėmis, nusususiais šunimis, 
sutrešusiais namais, keptomis žuvimis, aviena, turkiška kava ir 
araku, pipirais, riešutais, chalva, prakaituotomis kojomis, sif1- 
liu, musėmis, nešvariais skalbiniais, mažais vaikais, klozetais ir 


kai kuo dar. 


Kai privažiavome prie „Abdulos“ viešbučio, man pasidarė 
bloga. Aš išlipau ne iškart. Mano varliškos akys užregistravo: 
siaura gatvelė su aukštais, nukaršusiais, dėmėtais namais, lenk- 
tomis vartų arkomis, gatvės viduryje senas šulinys... žmonių ir 
čia pilna: skarmaluotų vaikų, apsimuturiavusių ir neapsimutu- 
riavusių moterų, vyrų su šviesiais ir tamsiais apdarais. Arabai. 
Priešais „Abdulos“ viešbutį — ant trotuaro — pusračiu sėdėjo 

vyrai, rūkė vandens pypkes ir iš mažų apvalainų puodelių gėrė 
turkišką kavą. Kai kurių galvas dengė fesai, kitų — siuvinėtos 
margos kepuraitės. Jie piktai spoksojo į mūsų taksi. Aš užside- 
giau cigaretę ir iškišau galvą pro langą. 

Padariau giliaprasmišką išvadą: ta pati saulė kaip ir virš Tel 
Avivo. Tiktai jos teptukas čia piešia kitokiomis spalvomis. 

Mano taksistas kosčiodamas pasakė: 

— Vakar Jafoje buvo nužudyti du žydai. Ar skaitėte? 

Aš atsakiau: 

— Taip. 

— Ar turite kišenėje revolverį? 

Aš atsakiau: 

— Ne. 

Taksistas išsišiepė: 

— Tada aš jums nepatarčiau vienam eiti į „Abdulos“ viešbu- 
čio vidų. 

— Manote, kad man gali kas nors atsitikti? Arba nutikti? 

— Galite gauti peilį į nugarą, — atsakė taksistas. - Arba jums 
perpjaus gerklę. Sunku iš anksto pasakyti, ką padarys. 

Taksistas paprašė cigaretės. Aš daviau. 

— Tačiau jums nieko neatsitiko... kai buvote pas storąją 
Farmą! 

— Tai buvo seniai. Tada politinė padėtis buvo kitokia. 


Aš iš anksto džiaugiausi storąja Fatma, mintyse jau mačiau jos 
milžinišką užpakalį ir prakaituotas krūtis... ir savo galą, norma- 
lų, pakirdusį, stačią ir virpantį... jau buvau sau pasakęs: „Icikai 
Finkelšteinai. Tu seniai neturėjai moters. Šiandien šabas. O per 
šabą žydui nevalia važinėti automobiliu! Tu važinėji juo tik bū- 
tinais atvejais. Ir šis užvažiavimas į Jafą buvo būtinas, nes barš- 

kinimasis neatidėliotinas reikalas! - Tačiau paskui tariau sau: — 
Icikai Finkelšteinai. Geriau gyvas ant išdžiūvėlės Ciporos žydų 
bordelyje Tel Avive... negu su peiliu nugaroje arba perpjauta 
gerkle ant storosios Farmos arabų bordelyje Jafoje!“ 

Ir pasakiau savo taksistui: 

— Grįžtam į Tel Avivą. 


Mes nuvažiavome atgal į Tel Avivą. Sustojome priešais „Sabos 
karalienės“ viešbutį. Aš išlipau, nuėjau į vidų, pamačiau damas, 
tarp jų išdžiūvėlę Ciporą, nusprendžiau, kad jos per liesos, ap- 
sisukau ir grįžau pas savo taksistą: 


— Negalėjau ryžtis. Atgal į Jafą. 


Aš drąsinau save. Kalbėjau: „Icikai Finkelšteinai. Pavojus labai 
perdėtas. Jie tikrai neįsmeigs tau į nugarą peilio! Ir neperpjaus 
gerklės!“ — Tačiau kai atvažiavome į Jafą ir sustojome priešais 
„Abdulos“ viešbutį, širdis man vėl nukrito į kulnis. 

Mes dar ilgai taip davėmės — tarp „Abdulos“ ir „Sabos ka- 
ralienės“ viešbučio, — kol aš pavargau ir nusprendžiau važiuoti 


namo. 

Nusipirkau hebrajų kalbos vadovėlį. Sparčiai darau pažangą. 
Taip pat mokausi anglų, vokiečių kalbai giminingos kalbos. 


Žaidimai jaudinantys žaidimai. Aną savaitę skaičiavau medžius. 
Suskaičiavau visus Trečiosios Šventyklos, taip pat Žabotinskio, 
Šolom Aleichemo, Rupinskio, Anskio, Pereco gatvių medžius. 
Norėjau skaičiuoti ir Karaliaus Dovydo gatvės ir gretimų gar- 
vių, Herclio parko medžius ir datulių palmes pajūryje. Netgi 
ruošiausi eiti į Šešių Milijonų mišką. Tačiau nenuėjau. 

Tai pavojingas žaidimas. Aš nemėgstu skaičiuoti. Jūs tai 
žinote. Ir tada neskaičiavau. Paklausiau savęs: „Kodėl tu skai- 
čiuoji, jei to nemėgsti? 

Atsakiau sau: „Jie bus Paskutinis Teismas... ir tu galėsi išsi- 
rinkti bausmę... tada pasakyk Dievui: „Tebus bet kokia baus- 
mė... tiktai kad nereikėtų skaičiuoti medelių. Arba sielikių, nes 
man tai sukelia niežulį!“ 

Tik prašom nemanyti, kad aš, masinis žudikas Maksas Šul- 
cas arba Icikas Finkelšteinas... nesvarstau ir praktiškų dalykų... 
kai vaikštinėju. Neseniai, pavyzdžiui, svarsčiau, kur man rei- 
kėtų atidaryti savo būsimą kirpyklą ar saloną. Jūs juk mane 
suprantate!? Aš nenoriu amžinai dirbti kitiems! Vieną gražią 
dieną tapsiu savarankiškas! 

Aš apžiūrėjau visas Bet Davido gatves, kurios galėtų tikti 
tokiam reikalui. Kirpykla turi būti tik ties kampu, nes „Pasau- 
lio valdovas“, mano tėvo salonas, taip pat stovėjo ties kampu; 
ties teisingu kampu! Pasakiau sau: „Icikai Finkelšteinai! Pirma 
geriau susipažink su šalimi ir jos žmonėmis. Išmok jos kalbą. 
Truputį pašniukštinėk. Būk akylas ir ausylas. Padėk savo argu- 
mentus ant svarstyklių. Atsargiai pasverk. Skaityk laikraščius. 
Dar palauk. Anglai netrukus išeis. Tada kils karas. Ir jei tau 
reikės eiti į karą... tai bus ne į naudą naujajai kirpyklai.“ 


Niekas manęs neįtarinėja. Kai kalbu jidiš, būnu galicijietis, tie- 
sa, toks, kurio jidiš šlubuoja, nes aš niekad negyvenau Galicijo- 
je. Ir tai suprantama. Nesu tikras galicijietis. Žmonės mane tik 
juokais taip vadina. Kai kalbu vokiškai, būnu Vokietijos žydas. 
O jei įpinu kokį Juodojo Korpuso žodį, būnu kacetnikas. Man 
kai kas iš tų laikų prilipę. Ir taškas! Kodėl ne? Kuo aš čia kaltas? 
Savo noru aš tenai nebuvau. 


Šmuelio Šmulevičiaus salone viskas po senovei. Politinės kalbos 
irgi tos pačios. Mano naujasis nuolatinis klientas tekstilės fab- 
rikantas Danielis Rozenbergas - sakoma: būsimasis burmist- 
ras! — kasryt manęs klausia to paties: 

— Pone Finkelšteinai! Kaip jūs vertinate politinę padėtį? 

Ir aš jam visada vienodai atsakau: 

— O ką apie ją manote jūs, pone burmistre? 

Jis paprastai sako: 

— Aš dar ne burmistras. 

Ir tada aš, savaime suprantama, tariu: 

— Tačiau netrukus būsite, pone burmistre. Galiu kirsti la- 


žybų! 

Politinė padėtis rimta. Pasakyčiau, labai rimta. Sustiprėjo tero- 
ras. Andai žydų teroristai nuskandino du anglų laivus. Nužudė 
anglų generolą. Molotovo kokteiliais sudegino devynis tankus. 
Užpuolė prekinį traukinį, anglų ginklų sandėlį... 

Vakar drebėjo Bet Davido namai. Įvyko galingas sprogimas. 
Aš iškritau iš lovos. Tada išėjau į garvę. Daug nepamačiau. Vi- 
sur liepsnos. Dangus raudonas. 

Tiktai šiandien sužinojau, kas atsitiko. Pasirodo, veikė Jan- 
kelis Švarcas ir jo žmonės. 

Smogiamasis būrys A... užpuolė Bet Davido kalėjimą. Su- 
sprogdino pastatą. Išlaisvino visus anglų suimtus teroristus. 
Akcijos metu pabėgo ir kiti nusikaltėliai. To nebuvo galima 
išvengti. Smogiamasis būrys B... valė gatves. Vedė iš rikiuotės 
ties gatvių kampais stovinčius anglų tankus. Šaudė gatvėse pa- 
truliuojančius anglus. Su šūkiu... čia žydų miestas! 

Smogiamasis būrys C užpuolė policijos nuovadą ties Šolom 
Aleichemo ir Pinsko gatvių kampu. 25 žuvusieji. 

Bet Davide nepaprastoji padėtis. 


Tačiau tai dar niekis. Ar skaitėte laikraštį? Čia kasdien išsilaipi- 
na vis nauji anglų daliniai. Mirk iš juoko! Anglija bankrutuos. 
Toks partizaninis karas ne jos kišenei! Jie čia neišsilaikys. Anglai 
išeis. Ir labai greitai! Galiu su jumis iš bet ko lažintis. Ir kas liks 
tada? Niekieno žemė Palestina. Ir dvi priešiškos gyventojų gru- 
pės: žydai ir arabai. Lažinamės? Čia tuojau bus karas! 

Taip, po velnių. Politinė padėtis rimta. Mums, aišku, reikia 
manyti, kad arabai nesnaus. Jie jau dabar galanda savo peilius ir 
užtaisinėja šautuvus. Kol kas tik miklindamiesi. Tik tiek. 

Ar skaitėte laikraštį? Tenai juodu ant balto parašyta: „Žydai 
Jafoje bus išskersti!“ Laimė, kad aš nėjau pas storąją Farmą! 

Taip. Laikraštyje parašyta. Antraštės: „Jeruzalės kalnuose 
arabai iš pasalų apšaudė žydų autobusą!“ „Sudeginta sinago- 
ga!“ „Arabai užpuolė Jozefo ben Natano kibucą“. Tie kiaulės 
padeginėja mūsų laukus. Naikina bananų plantacijas. Tai buvo 
vakar. O aną savaitę? Ar skaitėte tą istoriją, kai užpuolė tris 
žydų kaimus? Į mūsų kaimus... be niekur nieko įsiveržė kelios 
ginkluotos arabų gaujos, pagrobė dvi moteris, padeginėjo na- 
mus, plėšikavo... 

Ramiai, be baimės. Kai tiktai anglai išeis, mes atsiskaitysi- 
me. Jie gaus per kepurę. Ir aš, Icikas Finkelšteinas, arba masinis 
žudikas Maksas Šulcas, arba atvirkščiai, nebūsiu vien tiktai žiū- 
rovas. Aš prisidėsiu kiek išgalėdamas. Galite tuo neabejoti. 


Trys nepaprastosios padėties dienos! Jos baigėsi! Anglai, matyt, 
nori derėtis su Jankeliu Švarcu. Gal? Į Ber Davidą atvyko nauji 
anglų daliniai. 

Ar aš žinau, kur slepiasi Jankelis Švarcas? Nenutuokiu. Net- 
gi Šmuelis Šmulevičius to nežino. O jis juk žinomas kirpėjas! 

Niekas nežino, kur slepiasi Jankelis Švarcas! Net kaip jis at- 
rodo. Aš įsivaizduoju, kad jis milžinas. Žydų milžinas! Galbūt 
panašus į legendinį Samsoną? 

Du mano kolegos yra Vokietijos žydai. Zigis Veinrauchas ir 
Maksas Veidenfeldas. Aš pars, aš... Maksas Šulcas... Maksą Vei- 
denfeldą laikau geru žydu. Nežinau, ar jis pamaldus. Tačiau 
kad sionistas... tai tikrai. Pasakyčiau: idealistas! Aktyvus „haga- 
na“, legalios nelegalios žydų pogrindžio armijos, narys. Ir kibu- 
ce gyveno, ir sodino pirmuosius medžius Negeve. 

Tačiau kitas... Zigis Veinrauchas, tas tai tautos priešas. 
Šaiposi iš sionizmo — mes tai vadinome „ardomąja veikla“, — 
įžeidinėja mūsų vadus — mes tai vadinome „fiurerio įžeidinėji- 
mu“, — vis kalba apie pralaimėjimą — mes tai vadinome „priešo 
propagandos skleidimu ir defetizmu“, — o baisiausia tai... kad 
Zigis Veinrauchas myli Vokietiją. 

Ar galite tai suprasti? Žydas, mylintis Vokietiją! Nepaisyda- 
mas šešių milijonų! Jis ne geresnis už mano šefienę... tą, su Ge- 
ležiniu Kryžiumi... ponią Šmulevič... su Geležiniu Kryžiumi, 
slepiamu tarp suvytusių krūtų. 

Jie abu pučia į vieną dūdą. Tai aišku. Ir visai atvirai kalba 
apie gražųjį Reiną ir Mozelį, apie alų ir marinuotos jautienos 
kepsnį, kukulius ir baltas dešreles. Abiem čia nepatinka. 

Aš neseniai pasakiau Zigiui Veinrauchui: 

— Jeigu jums čia nepatinka, pone Veinrauchai... tai kodėl 
negrįžtate į Vokietiją? 

Jis atsakė: 

— Aš palauksiu, kol Vokietija atsigaus. 

Ponia Šmulevič taip pat prikišo savo trigrašį, pasakė: 

— Aha. Aš irgi. 

Ir mano šefas, Šmuelis Šmulevičius, paklausė: 

— Nejau tu nori grįžti? 

Ir ponia Šmulevič atsakė: 

— Aišku, kad noriu. 

— Aš tai ne! O ką darysim su salonu? 

— Mes jį... parduosim! 
pė. Ir tada aš kaip reikia įsiutau. 

Tokių dalykų aš nesuprantu! Šitokia idealizmo stoka! Tiesiai 
jiems tai ir išrėžiau. Visai pamiršau, kad man reikėtų valdyti 
liežuvį... dėl darbo! Tačiau ponia Šmulevič nieko neatsakė. Tik 
pašaipiai nusijuokė. 


Mes ginčijamės visą dieną. Aš, masinis žudikas Maksas Šulcas, 
laikausi požiūrio, kad mūsų tėvynė yra Palestina, o du Vokieti- 
jos žydai Zigis Veinrauchas ir ponia Šmulevič tvirtina... kad jų 
tėvynė Vokietija. 


Kirpėjas turi užimti savo klientus. Aš tauškiu beveik neužsi- 
čiaupdamas. Apie istoriją, mūsų istoriją, žydų istoriją. Kartoju, 
ką andai apie mūsų istoriją sakiau Amerikos žydui Džekui Perl- 
manui, kalbu garsiai ir aiškiai, kad suprastų visi esantys salo- 
ne... ir ponia Šmulevič su Zigiu Veinrauchu. 

Aš taip savo temas perskirstęs: sekmadienį — nes čia sekma- 
dieniais dirbama — kalbu apie Izraelio vaikų išėjimą iš Egip- 
to. Pirmadienį — apie Kanaano šalies užkariavimą. Antradie- 

nį — apie karalystės padalinimą. Trečiadienį — apie makabiejų 
sukilimą. Ketvirtadienį — apie Masados tvirtovės didvyrius. Ir 
penktadienį - apie Bar Kochbos sukilimą. 

Šią savaitę pakeičiau programą... kad dar labiau įsiutinčiau 
Zigį Veinrauchą ir ponią Šmulevič. Ponios Šmulevič daugiau 
nebijau. Kadangi... tai garbės reikalas. 

Sekmadienį kalbėjau apie žydų tremtį, trumpai. Pirmadie- 
nį apie persilaužimą: žmogus parašo knygą... įkvėptas Dreifuso 
bylos... tas žmogus Teodoras Herclis, o jo knyga: „Žydų vals- 
tybė“! Gimsta idėja... arba negimsta... tik pasikeičia, atgyja... 
Ahasveras įšoka į jaunystės šaltinį... kibirkštis uždega liepsną... 
žygis prasideda. 

Antradienį kalbėjau apie pirmąsias žydų gyvenvietes Pales- 
tinoje, paminėjau Pirmąjį pasaulinį karą ir Žydų legioną, kuris 
kartu su anglais kovojo prieš turkus, ir turkai pagaliau parodė 
kulnis. Kalbėjau apie Balfūro deklaraciją ir anglų pažadą leisti 
žydams įsikurti Palestinoje. 

Trečiadienį kalbėjau apie masines žudynes, pasakiau: 

— Ahasvero vaikai! — paklausiau: — Kodėl jie anksčiau neat- 
ėjo? Ko laukė? 

Ketvirtadienį kalbėjau apie dabartį. O šiandien... paskutinę 
savaitės dieną... apie ateitį. 

Iki pietų buvau ramus. Kaupiau jėgas. Leidau išsikalbėti savo 
kolegoms. Mat jie plepiai. 

Po pietų mano kolegos pavargo. O aš to ir laukiau! 

Ilgai ir išsamiai kalbėjau apie anglų išėjimą. Pasakodamas 
apie tai pranašavau visas smulkmenas ir etapus, nukirpau kelis 
klientus, be laiptų, kaip pridera. Vėliau skutau daug klientų ir 
kalbėjau apie žydų valstybės kūrimą ir karus su arabais, karus, 
kurie mūsų laukia. Skutau gerai, niekam neįpjaudamas ir nepa- 
likdamas šerių, kaip pridera. 

Kuo daugiau kalbėjau, tuo labiau jaudinausi. Mano suminkš- 
tėjusių smegenų kertėje daužėsi plaktukai. Mano varliškas akis 
buvo aptraukusi migla. Aš darsyk tvarkingai nukirpau vieną 
klientą, o kirpdamas kitą jau neišvengiau klaidų, įsikarščiavau, 
man ėmė rodytis vizijos, kalbėjau apie milijonus mažų vaikų, 
apie atomines bombas, apie ekspansiją, apie mažulytę Kiniją, 
apie pasaulio užvaldymą! Man ėmė peršėti sėdynė, pritvinko 
galas, aš nusiėmiau akinius, pažiūrėjau į veidrodį, pamačiau dvi 
milžiniškas varlės akis, pamačiau plaukų sruogą ir ūsus, ėmiau 
kalbėti garsiau, svaigau nuo savo paties balso... ir jis... skambėjo 
panašiai... arba lygiai taip... kaip balsas ant Alyvų kalno kitapus 
altoriaus. Kai baigiau savo kalbą, viskas salone drebėjo, viskas, 

kas nebuvo prikalta ir prikniedyta. Nušveisti veidrodžiai metė 
į patalpą saulės zuikučius. Aš nežinojau, ar klientai, personalas, 
Šmuelis Šmulevičius ir jo žmona suprato paskutinę mano ga- 
lingos kalbos dalį, bet buvau tikras, kad mano balsas neprara- 
do hipnotizuojančios galios. Mat, kai nutilau, salone sekundę 
buvo tylu, taip tylu, kaip tada ant Alyvų kalno po anos galingos 
kalbos. O paskui klientai pašoko iš krėslų, nekreipdami dėme- 
sio į žirkles ir šukas, skutimo ir retinimo mašinėles, teptukus ir 
muilą, ėmė kaip pamišę šaukti: 

— Amen! Amen! Amen! 

Ir personalas šaukė: „Amen!“ — Kaip ir Šmuelis Šmulevičius 
su žmona. 


Man nusišikt, ar jūs patikėsite tuo, ar ne. Jūsų valia. Man rūpi 
tiktai pasakoti toliau. Ir daugiau niekas. 

Tokie dalykai nelieka paslaptyje. Pagaliau mes... Šmuelio 
Šmulevičiaus salonas... esame vienintelė Bet Davido kirpykla. 
Čionai eina kiekvienas, visų visuomenės klasių atstovai, trum- 
pai tariant, — tauta. 

Po mano kalbos žmonės dabar stovi eilėse. Vyrai, kurie kir- 
posi tiktai kartą per mėnesį, dabar ateina dažniau. Kai kurie 
skutasi dukart per dieną arba ateina kokia nors kita dingsčia, 
pavyzdžiui, apšvitinti kvarcu galvos! Arba pasidaryti masažo! 
Arba truputį paretinti plaukų! Arba pasigydyti nuo pleiskanų! 
Arba skubiai pasidaryti manikiūro! 

Biznis eina kaip iš pypkės. Ponia Šmulevič sugeba tai įver- 
tinti. Ji net nemano manęs atleisti. 

Šmuelis Šmulevičius neseniai man pasakė: 

— Pone Finkelšteinai. Ar jūs ką noras pastebėjote? 


Aš paklausiau: 

— Ką? 

— Jankelio Švarco žmones... teroristus! 

— Kodėl aš turėjau juos pastebėti? 

— Na jie čia suka aplink... apie mano saloną. Žiūri pro lan- 
gus. Spokso į Iciką Finkelšteiną. 

— Pasiutimas, pone Šmulevičiau. 

Šmuelis Šmulevičius rimtai į mane pasižiūrėjo. Labai rimtai. 
Pasakė: 

— Aš savo skrandžiu jaučiu, kad tai Jankelio Švarco žmonės. 
Ir net manau, jog; pats Jankelis Švarcas neseniai buvo čia pasi- 
žiūrėti į jus. 

— Ar jūs tikrai taip manote? Ar... pažįstate Jankelį Švarcą? 
Pasakykite tiesiai! Ar žinote, kas jis ir kaip atrodo? 

— Ne, pone Finkelšteinai. Tiktai negaliu atsikratyti jausmo, 
kad Jankelis Švarcas buvo mūsų kirpykloje... pardon, salone. 


Vieną vakarą... kai ėjau iš „Trumpeldoro“ kavinės namo... man 
pastojo kelią du vyrai. 

Gatvės čia prastai apšviestos, nors pats miestas šiuolaikiškas. 
Mano akinių stiklai buvo aprasoję. Aš nesupratau, kas čia daro- 
si. Tik pastebėjau: chaki spalvos uniformos, rudai įdegę veidai, 
miegūsti namai, pro jų langus krinta prislopinta šviesa... paste- 
bėjau ir įėjimo į Herclio parką žibintus, pagalvojau: kodėl tu 
pro čia ėjai?.. Pastebėjau anglų tanką, kuris važiavo į priešingą 
pusę, tada mane, masinį žudiką Maksą Šulcą, nurempė nuo 
šaligatvio, įgrūdo į taksi... ant priekinės sėdynės. Vyrai, sėdėję 
už nugaros, nutvėrė mane, užrišo akis, įkišo į burną nosinę. 
Viskas, pagalvojau. Jie tave pagavo. 

Kai važiavome, ėmiau blaiviau mąstyti. Kas tai galėtų būti? 
Palestinos slaptosios žydų tarnybos agentai? Ar Jankelio Švarco 

žmonės? Ko jiems reikia? Ko jiems reikia iš manęs? Jie ką nors 
žino? Ar nieko nežino? 

Taksi važiavo lėtai. Matyt, kad nekristų į akis. Kodėl bu- 
vau pasodintas ant priekinės sėdynės? Kine būna kitaip. Tenai 
suimtasis visada sėdi ant užpakalinės sėdynės... įspraustas tarp 
savo sargybinių! Ką, po velnių, jie ketina daryti? Gal ruošiasi 
mane nugalabyti iš užnugario? Taip kaip „jis... nugalabino Ici- 
ką Finkelšteiną. 

Aš sėdžiu kaip mietą prarijęs. Nesimuistau. Tačiau esu ati- 
dus. Sakau sau: „Aha. Dabar mes apvažiavome aplink Herclio 
parką. Jie manęs nesuklaidins. O dabar... pasukome į pietus! 
Sratybvietės! Aha! Kelias čia nelygus. Nebe normali garvė. Sta- 
tybvietės! Ar tenai štabas?“ 


Išstūmė mane iš taksi. Nelygi žemė. Naktis atsiduoda mėne- 
siena, drėgme, cementu, skiediniu, plytomis, pastoliais, žvyru, 
smėliu... negimusiais vaikais. Kažkur buvo laiptai. Tenai jie 
mane nuvedė... laiptais žemyn. Čia atsidavė rūsiu. 

Jie atrišo man akis ir ištraukė iš burnos nosinę. Aš vėl galė- 
jau kalbėti. Ir matyti. Tačiau nieko nesakiau. Tiktai apsidairiau: 
rūsys, kaip aš ir maniau. 

Apšvietimas ir čia prastas. Tačiau kitoks. Ilga virvė. Ne. Ne 
kartuvių. Tiktai virvė, pritaisyta prie žemų rūsio lubų, su keliais 
kišeniniais žibintuvėliais. Šviesa ryški. Taip. Tačiau ne elektros. 
Čia juk starybvietė. Kaip aš ir maniau. 

Varliškos akys... matė platų rašomąjį stalą. Ir vyrą... už jo. 
Matė kitus žmones priešais rašomąjį stalą. Jie ten sėdėjo pusra- 
čiu kaip arabai Jafoje priešais storosios Fatmos bordelį. Tačiau 
buvo ne arabai. Kai kurie apsirengę chaki spalvos uniformomis. 
Kiti ne. Du buvo pliki. Kiti ne. Mačiau ir moterį. Su šviesia 

kartūnine suknele. Grandinėlė ant kaklo, tačiau ne su Geleži- 
niu Kryžiumi, o su Dovydo žvaigžde. 

Kažkas pakišo man po subine kėdę. 

Jankelio Švarco štabas! Jankelis Švarcas atrodo kitaip, negu 
aš įsivaizdavau. Visiškai kitaip: vandenės pažeista galva su ragi- 
niais akiniais... kairė akis trumparegė, tamsi, geto akis; dešinė 
akis toliaregė, šviesi, laisvės akis... viena žiūri vienaip, kita ki- 
taip... praeitis ir ateitis už tų pačių akinių... o kur dabartis? 

Jo kūno negaliu apibūdinti, nes mačiau tiktai galvą... ir akis. 
O lenktis nenorėjau. Lenktis yra pavojinga. 

Jis sėdėjo už rašomojo stalo. Vyras už rašomojo stalo buvo 
Jankelis Švarcas. 


Jo balsas buvo truputį prikimęs. Aišku, dėl to, kad gerklėje dar 
įstrigęs praeities gumulas, kurį reikia išspjauti. 

Jis man pasakė: 

— Pone Finkelšteinai. Neseniai jūs skelbėte, kad žydai valdys 
pasaulį! 

Aš atsakiau: 

— Pranašavau, kad taip bus! 

Jankelis Švarcas šyptelėjo. Jis žvelgė tiesiai į mano varliškas 
akis. Viena praeities akimi ir kita ateities. Jo žvilgsnius jutau 
kaip smūgius, nors tai buvo vienas vienintelis žvilgsnis. 

Jankelis Švarcas pasakė: 

— Mes to net nesiekiame, pone Finkelšteinai. 

Aš paklausiau: 

— Ko? 

— Valdyti pasaulį, — atsakė Jankelis Švarcas. 

— Ko gi jūs siekiate, pone Švarcai. 

— Užvožti per kepurę anglams! 

— O dar? 

— Įkurti žydų valstybę. 

— Kur, pone Švarcai. 

— Čia, pone Finkelšteinai, istorinės tėvynės ribose. 

— O paskui, pone Švarcai? 

— Daugiau nieko, pone Finkelšteinai. Tada ramiai čia gy- 
vensime. 

— O kaip bus su vartais, pone Švarcai? 

— Jie liks atviri, - atsakė ponas Švarcas. 

— Milijonams? 

— Tiems... kurie norės čionai atvykti, — atsakė ponas Švarcas. 

Jankelis Švarcas nusivalė akinius, trumpam juos nusiėmė ir 
vėl užsidėjo. 

Aš paklausiau: 

— O arabai? 

— Aš to dar nežinau, — atsakė Jankelis Švarcas vis dar šypso- 
damasis, bet, kaip man pasirodė, jau truputį susijaudinęs. 

— Herclio parke mes nudažėme suolus mėlynai ir baltai, — 
pasakė Jankelis Švarcas. — ir pastatėme skydą su užrašu arabų 
kalba: „Sėdėkite ant žydų suolų!“ Kai ateis metas, visi suolai 
istorinės tėvynės ribose bus nudažyti mėlynai ir baltai. Ir mes 
visur pastatysime tokius skydus. Tai kilniaširdiškas pasiūlymas, 
pone Finkelšteinai! 

— Taip, — pritariau aš. - Teisybė. O jeigu jie nenorės? Ką mes 
tada darysime? 

— Aš dar nežinau, — atsakė Jankelis Švarcas. 

— Problema? 

— Taip, — atsakė Jankelis Švarcas. — Didelė problema. 

Aš tariau: 


— Tai šitaipos. 

Ir Jankelis Švarcas atsakė: 


— Aha. Šitaipos. 


Tarp pusračiu sėdinčių žmonių pamačiau Motkę, savo mokinį. 
Pirma nebuvau jo pastebėjęs. Oho! Ir tas! Teroristas! 

— Jūsų kalbos apie žydų istoriją mėgėjiškos, — pasakė Janke- 
lis Švarcas. — Tačiau jūs sakote jas entuziastingai, pone Finkelš- 
teinai. Ir tai mums krito į akį. 

Pamačiau, kad Motkė išsišiepė. Mirktelėjo man. Koks įžū- 
lumas! Mokinys. 

— Jūs buvote konclageryje, pone Finkelšteinai? 

— Taip. 

— Ir pietų Rusijoje? 

— Taip. Prieš tai. 1941 metais. 

— Mes tai žinome! Savo salone - tai yra pono Šmulevičiaus 
salone - jūs apie tai užsiminėte. Apie savo veiklą pietų Rusijoje. 
Per pokalbį. Tai pabrėždamas. Ar tai tiesa? 

— Gali būti. Aš neprisimenu visko, ką pasakau, ypač kai dir- 
bu. Tada tik šneki ir šneki. 

— Taigi tai tiesa? Jūs ten buvote? Pietų Rusijoje? 

— Taip. Aš ten buvau. 

— Ir ką jūs ten darėte? Iš tiesų darėte? 

— Šaudžiau. 

— Tai vis dėlto? 

— Aišku, kad šaudžiau. 

Jankelis Švarcas linktelėjo. 

— Motkė mums apie tai pasakojo. Čia teisybė? 

— Taip. Teisybė. 

— Ir kiek jūs nušovėte, pone Finkelšteinai? 

— Aš neskaičiavau. Aš jų neskaičiavau. 

— Ir kokiais ginklais jūs šaudėte, pone Finkelšteinai? Rusų 
gamybos? 

— Ne. Vokiečių. 

— Gerai, — tarė Jankelis Švarcas. — Puiku. 

Man kaktą išpylė šaltas prakaitas. Ar galite tai įsivaizduoti? 
Tačiau aš mąsčiau... Dar sugebėjau mąstyti. 

Mayyr, Jankelis Švarcas mane laiko buvusiu partizanu, ko- 
vojusiu su vokiškais trofėjiniais ginklais... teisingoje pusėje... o 
ne priešo. 

— Ar dar moki šaudyti, chaverai Icikai? 

Pastebėjote? Pasikeitusį toną? Kitą kreipinį: chaverai Icikai? 

Aš atsakiau: 

— Dar moku, chaverai Jankeli. 

— Gerai, — tarė chaveras Jankelis. — Tai gerai. 

15. 


Aš negaliu visko apsakyti, kas dar vyko rūsyje, pasitenkinsiu 
vien tiktai trumpomis pastabomis. 

Po pokalbio su Jankeliu Švarcu buvo patiekta kavos. Malonus 
pokalbis. Masinis žudikas Maksas Šulcas paspaudė daug rankų, 
buvo visiems pristatytas, tiktai Motkei ne, nes jį jau pažinojo. 

Po kavos buvome pavaišinti degtine. O paskui ant iešmo 
kepta mėsa. Tada vėl kava. Visi rūkė kaip pasiutę. Mat tenai 
nerūkančių nėra. Arba vegetarų. Jie visi normalūs. Arba man 
taip pasirodė. 

Ar aš įstojau? Jums tai rūpi? Ar tapau blogos šlovės Švarco 
teroristų grupės nariu? 

Aš to nesprendžiu. Kas tampa nariu, sprendžia Jankelis 
Švarcas. Jis priima sprendimus. Daugiau niekas. 

Aišku, kad taip. Aš, Icikas Finkelšteinas, arba masinis žudi- 
kas Maksas Šulcas... nuo šiol esu narys. 


Paskui apie Jankelį Švarcą kelias savaites nieko negirdėjau. Jis 
priminė save tiktai mano vestuvių naktį! 

Ką aš pasakiau? Mano vestuvių naktį? Aš užbėgau į priekį. 
Tačiau to nenoriu. Taigi leiskite viską papasakoti iš eilės. 


O buvo taip: 

Rugpjūčio pabaigoje abi manikiūrininkės Rita ir Irma buvo 
be įspėjimo atleistos. Priežastis — arogancija. 

Ponia Šmulevič pasakė: 

— Aš galiu sau leisti būti arogantiška! Nes aš sėdžiu kasoje. 
Tačiau jeigu koks ponas patiki damai ranką, o ypač pirštų na- 
gus... kurie, žinia, pasako, ką žmogus daro ar ko nedaro... tai su 
juo reikia elgtis švelniai, nes tuomet jis būna jautrus. 

Tai taip. Šitaipos. Ir vieną dieną kilo skandalas. Žodis po 
žodžio... kaip sakoma. 


Vaikystėje kartą buvau cirke. Ir mačiau ten storiausią pasaulyje 
moterį. Jos vardas buvo Johana. Tada smarkiai įsimylėjau, nes ji 
buvo storesnė už mano motiną. Tačiau tai seni laikai. 

Naujoji manikiūrininkė vardu Mirjam, arba Mira. Ir ji dar 
storesnė negu mano motina. Ir storesnė už Johaną, storiausią 
pasaulyje moterį. Ir jeigu aš neklystu, storesnė už Farmą iš „Ab- 
dulos“ bordelio, nors aš tos Fatmos nemačiau. 


Mes čia kelias dienas buvome be manikiūro. Ir ponia Šmulevič 
nervinosi. Ir pats Šmuelis Šmulevičius. Jie ėmė pyktis. 

Ponia Šmulevič pasakė: 

— Teisybė. Dvi manikiūrininkės gera reklama pirmos klasės 
salonui. Tačiau dviejų mums iš tiesų niekada nereikėjo. Užtenka 
vienos... su sąlyga... kad būtų maloni ir dėmesinga klientams! 

— Gerai sakai, — tarė Šmuelis Šmulevičius. — Tačiau iš kur ją 
paimti? Bet Davide tokios nėra. Aš padaviau skelbimą į vietinį 
laikraštį. Ir niekas neatsiliepė. 

— Teisybė, — atsakė ponia Šmulevič. — Niekas neatsiliepė. 

— Aš paskambinsiu į „histadrutą“, — pasakė Šmuelis Šmule- 


vičius. — Į Tel Avivo „histadrutą“. 

— Ką tu ten rauški? Kas tas „histadrutas“? 

— Pats metas išmokti hebrajiškai. Tai profsąjunga. 

— Su ja aš nenoriu turėti nieko bendra. 

— Tada į Mankelevičiaus agentūrą! 

— Su ja tuo labiau. Jie mums atsiuntė Ritą ir Irmą. 

Taip tad buvo. Jie negalėjo sutarti. Ponia Šmulevič šįkart 
buvo ir prieš skelbimą nevietiniame laikraštyje... tai buvo prieš- 
paskutinė išeitis. Ir tada liko tik paskutinė: Mira! 


Mira? Šmuelio Šmulevičiaus dukterėčia iš Degania D. kibuco. 
Netoli nuo čia. 

Tą patį vakarą, po didžiojo sprendimo dėl Miros... Šmuelis 
Šmulevičius mane pasikvietė vakarienės. 

Mes jaukiai pasikalbėjome. 

— Ji kartą jau dirbo, - pasakė Šmuelis Šmulevičius, — pavasa- 
rį... ir gerai dirbo. Bet paskui išvažiavo. Į kibucą. 

— O kodėl, pone Šmulevičiau? 

— Kad tenai gauna daugiau valgyti. 

— Ji tokia valgi? 


— Taip, — atsakė Šmuelis Šmulevičius. - Ji labai daug, valgo. 


Tą vakarą pas Šmuelį Šmulevičių aš daug sužinojau apie Mirą. 
Nors ir ne viską. 

Mira kilusi iš mažo Ukrainos miestelio Vapniarkos prie Po- 
dolsko. 1941 metais kartu su visais kitais miestelio žydais buvo 
sušaudyta kapinėse. Kokiose kapinėse? Žydų kapinėse! 

Ne. Ji nemirusi! 

— Ji gyva ir sveika, — pasakė Šmuelis Šmulevičius. — Tiktai 
nebylė. Dėl šoko... 

Taigi: nebylė! 

Pasakojimo tęsinys: Mirjam, arba Mira, išsikapstė iš masinio 
kapo. 

Pastaba: esesininkai, matyt, šaudė nesitaikydami. 

Pasakojimo tęsinys: Mira išsiropštė ne viena. Su dar viena 
moterimi. Sena moterimi. 

Ir ta sena moteris, kuri dabar yra Palestinoje ir pažįsta Šmue- 
li Šmulevičių, jam, Šmueliui Šmulevičiui, štai ką papasakojo: 

Mes nenorėjome likti netoli kapų. Ir nuėjome sau. Bet kur. 
Ėjome pėsčios. Mira buvo kurčia ir nekalbėjo. Tačiau ėjo gerai. 
Geriau už mane. Nes aš buvau sena. O Mira jauna. 

Ir vieną dieną mus pagavo. Kažkur. Ir nuvežė. Kažkur. Tenai 
buvo koncentracijos stovykla. Ir mes tenai likome. Ir mūsų te- 
nai nesušaudė. Ir nenunuodijo dujomis. Tenai tiktai nebuvo ko 
valgyti. Arba beveik nebuvo. 

Ir kai mes 1945 metais iš ten išėjome, Mira buvo liesa kaip 
šakalys: griaučiai su akimis... akimis, kurios kartais juda. 

Ir Mira pradėjo valgyti. Valgė nuo ryto iki vakaro. Net mie- 
godama kramtė. 

Rijimo mašina. Nebyli. Nebyli rijimo mašina! 


Paklausiau Šmuelį Šmulevičių: 

— O kaip jūs atsiviliosite ją iš kibuco... atgal į savo saloną? 

Ir atsakė man Šmuelis Šmulevičius: 

— Duosiu pažadą, pone Finkelšteinai. Pasakysiu jai: „Mira, 
vaikeli. Tu, aišku, vėl gyvensi pas mus. Mes būsime tau geri. O 
dėl valgymo, tai pas mus dabar bus pyrago. Galėsi valgyti kiek 


LET 
norėsi. 


Kai Mira... kiek pavėluotai pasirodė darbo vietoje, iš laimės 
man iškrito iš rankos skustuvas. Aš to dar nebuvau matęs. 

Šmuelis Šmulevičius sakė teisybę: rijimo mašina. Dideliausia. 
Nebyli. Pasmerkta tylėti burna. Riebus užpakalis, atsikeršijęs 
už bado metus. 

Mira padavė mums visiems ranką. Kokių dvidešimt aštuo- 
nerių, pamaniau. Arba trisdešimties. Ne daugiau. Dailus veidas 
su mažomis duobutėmis. Tačiau akys... Kaip žuvis, pagalvojau. 


Negyva žuvis, judinanti akis. 


Daugiau negalvojau apie Jankelį Švarcą. Dabar galvojau tik 
apie Mirą. Dienomis kirpykloje... pardon, salone... man bū- 
davo sunku susikaupti. Turiu galvoje savo svarbų ir atsakingą 
darbą. Per pietus sunkiai nugurgdavau maistą, beveik nežino- 
jau, ką valgau. Anksti rytą per pusryčius, aišku, tas pats. Vakare 
irgi. Mat aš valgau triskart per dieną. 

Valgis buvo nebeskanus. Nebekvepėjo. Buvo bekvapis. 

Naktimis gulėdavau būdraudamas, galvodamas apie Mirą, 
raičiodamasis nuo šono ant šono tuščioje lovoje... nes staiga ji 
pasidarė tuščia... Kalbėjau sau: „Tokios tokelės. Dabar tu žinai, 
kas tai yra — tuščia lova!“ 

Nuo tada, kai Mira įžengė į mano gyvenimą su visais savo 
taukais ir nebyliais riksmais... aš dieną ir naktį onanizuojuosi. 
Vos bepastoviu ant kojų. Dienomis darau tai Šmuelio Šmulevi- 
čiaus tualete, naktimis tuščioje lovoje. 

Matote, Mira man įkūnija tai, ką aš manau žinąs, bet ne 
visai suprantu. Kai galvoju apie ją, man užeina noras badyti, 
daužyti, ėsti, ryti, ir aš netenku sėklos... o kai netenku sėklos, 
noriu viską išspjauti, sulopyti, glostyti, raminti... ir nepaleisti, 
tarsi reikėtų saugoti, kad vėl galėčiau ryti. 

Matote... aš pasidariau kitas... ir vis dėlto, kai galvoju apie 
Mirą... norėčiau viską... patirti kitoniškai... vakarykštę dieną... 

tik kitaip, suprantate... patirti su Mira... tik taip!.. patirti save, 
koks buvau ir nebesu ar esu, nors ir kitoks. Ar galite tai supras- 
ti? Ir šią dieną norėčiau su ja patirti. Ir rytdieną! 

Ar žinote, kas yra meilė? Aš gerai nežinau. Tačiau manau, 
kad tai, ką aš, masinis žudikas Maksas Šulcas, jaučiu Mirai... 


manding, turėtų būti... aš tik taip manau... meilė! 


Ar aš tenai buvau? Vapniarkoje prie Podolsko? Ten... kur buvo 
sušaudyti visi žydai... išskyrus... vieną seną moterį ir vieną jau- 
ną... nors jos irgi buvo sušaudytos... tik ne kaip pridera? 

Aš nežinau. Aš mačiau daug miškų ir daug kapinių, Len- 
kijoje ir Ukrainoje. Mes ir tenai buvome... turiu galvoje... tas 
vietas, kur gyveno Mira. Tačiau įsiminiau tik didelių miestų 
pavadinimus, Vapniarka prie Podolsko buvo nesvarbi... mažas 
užkampis. Aš jau nebežinau. Gal ir buvau ten. O gal ir ne. Mes 
juk ilgai neužtrukdavome. Kelias valandas ar dieną... arlikda- 
vome savo darbą... įvykdydavome pareigą, pabūdavome kiek ir 
traukdavome toliau. 

Vakar aš pasikviečiau Mirą. Kur? Į „Trumpeldoro“ kavinę! Kel- 
neris išsižiojo ir išsprogino akis. 

Užsakiau pyrago gabalą sau, masiniam žudikui Maksui Šul- 
cui, ir dešimt gabalų Mirai... penkis obuolinio, tris šokoladi- 
nio, vieną su razinomis ir vieną su kremu. 

Kadangi Mira nekalba, man neliko nieko kito, kaip visas 
pokalbio gijas perimti pačiam. Manęs tai netrikdė. Priešin- 
gai. Jūs juk žinote: aš iš tų žmonių, kurie mėgsta sakyti mo- 
nologus. 


Ką mes paskui darėme? Jums rūpi tai žinoti? Ogi nuėjome į 
kiną. Žiūrėjome filmą su Ingrida Bergman. Mira, aišku, netilpo 
į jokią kėdę. Tačiau kino teatro savininkas, ponas Mandelšta- 
mas, buvo toks malonus, kad iš vestibiulio atnešė Mirai platų 
fotelį ir pastatė šalia avarinio išėjimo. Laikėmės už rankučių. Aš 
daugiau nieko nedrįsau daryti. Mes juk buvome Ber Davide! O 
ne Vapniarkoje prie Podolsko! 


Mira dirba gerai, nors ir negreitai. Mat ryja ir dirbdama. Be 
perstogės. Ir tai atima laiko! 

Miros baltas darbinis chalatas su didelėmis kišenėmis. Ir 
jos prikimštos visokių dalykų: figų, datulių, riešutų, razinų, 
taip pat kietų duonos plutų, sorų, gumuliukų iš erzacinių 
miltų ir pjuvenų — stovyklos delikateso, žadinančio Mirai 
apetitą. 

Klientai pažįsta Mirą, atneša jai saldainių ir šokolado, taip 
pat senų bandelių, maisto likučių, šunų ėdalo... nes jie gerai 
žino: tai ypač žadina apetitą. Juk jie irgi buvo konclageryje... 
bent jau dauguma jų. 

Ar visi jie tokie rajūs, tie kacetnikai? Ne visi. Tik kai kurie. 
Dauguma jau pergalėję alkį. Atsikeršiję kaip nors kitaip. 

Kai dėl personalo, mes suprantame Mirą. Visada paliekame 
jai ko nors valgomo... savo antrų pusryčių sumuštinių, kitokių 
dalykų... obuolių lupenų ar graužtų, pyrago trupinių, slyvų ir 
persikų kauliukų, dar ne visai nučiulprų; padedame tai tarsi ne- 
tyčia kur nors, paprastai kampe ant grindų, ilgo kirpyklos stalo 
gale... ar kitur... nes Mirai tie dalykai tik tada būna gardūs... 
noriu pasakyti: išties gardūs!.. kai guli ne atvirai, kai juos reikia 
rasti... taip sakant, nusikniaukti. 


Šiandien aš vėl ilgai stovėjau priešais veidrodį ir apžiūrinėjau 
savo auksinius dantis. Ką pasakytų mano motina, jei žinotų, 
kad noriu vesti Mirą? Aišku, kad taip: „Na, Antonai! Mano 
Maksas nori vesti. Sulaukęs keturiasdešimties. Ką tu į tai?“ 

Ir Slavickis, žinoma, atsakytų: „Kai sulauki keturiasdešim- 
ties, ne visos subinės atrodo vienodos. Pasidarai išrankesnis.“ 

Ir mano motina jam pritartų: „Teisybė, Antonai.“ 

Ir Slavickis pasakytų: „Ta subinė, matyt, gera.“ 

Ir mano motina pasakytų: „Žydės subinė! Be to, riebesnė už 


mano! Mano Maksui tokios patinka!“ 

Sprendimas priimtas. Aš pasipiršau Mirai. Ji tiktai linktelėjo 
galva. 

Mano būsima žmona: Mirjam Šmulevič! Duktė Jozefo 
Šmulevičiaus... sušaudyto 1941 metų liepos devintą Vapniar- 
kos prie Podolsko žydų kapinėse. 

Aš neturiu čia giminaičių. O Mira turi. Šmuelį Šmulevičių ir 
jo žmoną. Ir kitų. 

Ne. Ne tėvo neturi. Tas juk buvo tada sušaudytas! Kaip 
ir motina. Ir penki broliai. Ir šešios seserys. Visi jie buvo su- 
šaudyti. Kaip ir jos tetos ir dėdės, pusbroliai ir pusseserės... iš 
Vapniarkos prie Podolsko. Mes juos visus sušaudėme. Tačiau 
Šmulevičių šeima didelė. 

Taip. Mira dar turi giminaičių. Ne tiktai Šmuelį Šmulevičių 
ir jo žmoną. Ber ir kitų tetų ir dėdžių, pusbrolių ir pusseserių. 
O kur jie gyvena? Mea Šarime, Jeruzalės ortodoksų žydų kvar- 
tale. Jie pamaldūs žydai. 


Aš neturiu čia šeimos. Tas teisybė. O Mira turi. Ir netrukus 
jos šeima bus mano šeima. Mes visą ją pakvietėme. Į vestuves. 
Visą. 


Mirą ir mane 1947 metų rugsėjo trečią pagal žydų paprotį Bet 
Davide sutuokė rabinas Nachumas Nusbaumas. Taip buvo su- 
tuoktas ir mano tėvas, Chaimas Finkelšteinas. Ir mano motina, 


Sara Finkelštein. Po baldakimu! 

Vos tiktai rabinas Nachumas Nusbaumas pradėjo ceremo- 
niją, mano naujieji giminaičiai ėmė kūkčioti. O kai aš paskui 
pasakiau lemtingus žodžius, kaip mano tėvas, Chaimas Finkelš- 
teinas, juos kadaise pasakė mano motinai, Sarai Finkelštein, 
mano giminaičiai ėmė dar garsiau kūkčioti. Aš pasakiau: 

— Žiūrėk! Dabar tu pagal žydų paprotį esi su manimi surišta 
šiuo žiedu! 

Kai rabinas Nachumas Nusbaumas perskaitė vedybų sutartį 
ir sugiedojo septynis palaiminimus, mes gurkštelėjome iš apei- 
ginės taurės vyno, kaip tai buvo padarę mano tėvas, Chaimas 
Finkelšteinas, ir mano motina, Sara Finkelštein. Tada aš pa- 
ėmiau taurę ir trenkiau ją į grindis, kad sutrūktų į tūkstantį 
šukių, nes toks paprotys, ir mano tėvas, Chaimas Finkelšteinas, 
buvo padaręs tą patį. 

Kai mes išėjome iš po baldakimo, šviežiai iškepta pora, mus 
pasveikino naujieji mano giminaičiai ir keli Šmuelio Šmule- 
vičiaus salono klientai, kuriuos aš buvau pakvietęs, ir salono 
personalas. Jie spaudė mums rankas, šaukė: 

— Masel tov! — šaukė: - Laimės jums! 


Iškilmės, atsižvelgiant į mano pamaldžius giminaičius, vyko 
itin košeriniame viešbutyje: „Koeno“ viešbutyje, esančiame už 
kampo nuo „Trumpeldoro“ kavinės. Mes išsinuomojome salę 
vienam vakarui. 

Įsivaizduokite: baltai užtiesti ilgi stalai. Valgiai: įdaryta žuvis, 
makaronų sriuba, virta mėsa su sūdytomis bulvėmis ir cizames — 
tai yra saldintomis morkomis. Desertui: obuolių kompotas su 
razinomis ir kugelis - mano motina Sara Finkelštein vadino jį 
kigeliu — taip pat riešutų, obuolių, vyšnių pyragai, vaisiai, datu- 
lės, figos ir, savaime suprantama, kava ir arbata. 

Įsivaizduokite: balažin kokių metų kapela, ne tokia kaip pas 
mus Vyshalėje, o tokia kaip tenai, Vapniarkoje prie Podolsko. 
Grojo žydiškas dainas. Grojo ir čigonų muziką. Įsivaizduokite: 
kapela pakviečia šokti. Pamaldūs Mea Šarimo žydai, su ilgais 
juodais kaftanais, šlikėmis ir veltinėmis skrybėlėmis ima šok- 
ti, suktis ratu, spragsėti pirštais, kratyti barzdas. Tai vadinama 
micvos šokiu. 

Įsivaizduokite: pamaldūs žydai ištempia mane, masinį žudi- 
ką Maksą Šulcą, iš mano vietos prie stalo - malonus gestas — ir 
ragina su jais šokti. 

Įsivaizduokite: visi mes jau truputį įmetę. Pamaldūs žydai 
juokiasi, spragsi pirštais, krato barzdas, linksmai sukasi ratu. 
Verčia mane suktis kartu. Aš šoku su jais. Esu kauštelėjęs. Viską 
matau kitaip. Matau save patį. Su aukso maišu ant kupros. Ma- 
tau save šokantį. Matau savo negyvėlius. Ir jie šoka kartu. 

Mirusiųjų šokis. Ir mes, gyvieji, jo sūkuryje. Ir mums groja 
muzika. 

Ne! Negyvėliai manęs nesugniuždys. Jeigu jie nori su mani- 
mi šokti, tegu šoka, aš nieko prieš. 


Svyruodamas grįžtu į savo vietą, krintu ant kėdės, pasiremiu 
galvą rankomis. Kažkuris mano giminaitis garsiai nusikvatoja. 
Aš negaliu to pakęsti. Tokio juoko. Čia nėra ko juoktis. 

Girdžiu balsus: 

— Jis gražiai šoko! Taip turi šokti jaunikis! Bet jis girtas! 

Po velnių. Aš negirtas! 

Ar aš ten buvau? Ar nebuvau? Vapniarkoje prie Podolsko? 

Ir kas ten su spauda? Mano pavardė daugiau neminima. 
Niekur. Aš ir toliau uoliai renku straipsnius apie masines žudy- 
nes. Matau kitas pavardes. O savo ne. Ar ji jau nebesvarbi? 

Ne. Aš negirtas. Nelabai girtas. Tačiau kodėl ne? Kodėl aš 
negaliu pasigerti? 

Ištuštinau kelis butelius vyno... gero vyno, nors ir pasaldinto. 
Nukritau nuo kėdės. Norėjau duoti į akį, kol praeis girtumas. 

Mira parvedė mane namo. 

Šmuelis Šmulevičius patarė kol kas pagyventi viešbutyje, kol 
pietinėje miesto pusėje bus pastatyti nauji namai... ir mes, Mira 
ir aš, jo paklausėme. Jis juk toks erdvus, tas mano kambarys. 
Tiktai lova! Per siaura! Gerokai per siaura! 

Kai Mira ir aš po iškilmių parsiradome namo, mūsų laukė 
malonus netikėtumas. Šmuelio Šmulevičiaus ir jo žmonos do- 
vana. Milžiniška lova! Tokios jūs dar nematę! Radome ir raštelį: 
„Icikui ir Mirai, su nuoširdžiausiais linkėjimais, Šmuelis Šmu- 
levičius ir jo žmona.“ 


Jums, aišku, rūpės sužinoti, ar Mira dar buvo nekalta... ir jei 
taip... tai ar aš, masinis žudikas Maksas Šulcas, tą svarbią pa- 
slaptį išsiaiškinau dar vestuvių naktį? 

Bandžiau išsiaiškinti. Septynis kartus. Tačiau septyni blogas 
skaičius. 

Pasakiau sau: „Icikai Finkelšteinai! Tu girtas! Ir tavo varlė 
miega. Ji giliai ir kietai įmigusi. Ji nė nekrusteli. Ir net storiau- 
sia moteris pasaulyje dabar negali jos pažadinti!“ 

Tada užmigau. O antrą nakties į duris kažkas pabeldė. Iš 
pradžių tyliai. Paskui garsiau. Piktas pakilau. Kas čia galėtų 


būti? Tai buvo teroristai! 

Pasakiau Jankelio Švarco žmonėms: 

— Kaip tik šiandien, mano vestuvių naktį! 

Jie man atsakė: 

— Renkis! Icikai Finkelšteinai. Šiandien prasideda! 

Pasakiau jiems: 

— Žinote, ką! Aš persigalvojau. Daugiau nebenoriu. Tada į 
valias prisišaudžiau. Viskas! 

Ir žinote, ką jie man atsakė: 

— Nagi! Renkis. Gana maivytis! 

— O jeigu aš nenoriu? 

— Įsakymas yra įsakymas! 

Ir aš pasakiau jiems: 

— Tada anie irgi taip sakė! 

Žinau: tai ne tas pats. Teroristai yra kovotojai. Tikri kovoto- 
jai už laisvę! O tada, tada jūs žudėte tik beginklius! Ir nekaltus! 
Ir moteris, vaikus ir senius! 


Apsirengiau. Atsisveikindamas pabučiavau žmoną. Pasakiau jai: 


— Mira! Tėvynė šaukia! 


Ir išėjau. 

Mes palikome miestą aplinkkeliais. Už statybviečių, pietuose, 
prasidėjo dykuma. Naktis buvo drėgna, karšta ir rami. Šešių 
Milijonų miške kaukė šakalai. 

Aš ėjau paskutinis vyrų ir moterų voroje. Pastebėjau savo 
mokinį Morkę. Jis sulėtino žingsnį, palaukė manęs ir ėmė pė- 
dinti greta. 

Pasakiau jam: 

— Na, chaverai Motke. Štai aš ir prisiviriau košės. 

— Chaverai Icikai. Tu juk visada taip gražiai kalbėjai. 

— Aha, chaverai Motke. Teisybė. 

Mes ėjome išdžiūvusiu upės slėniu. Virš mūsų kabojo blyš- 
kus mėnulis. Tarp baltų kalkakmenio uolų tupėjo keisti gyvū- 
nai ir pabaidyti bėgo per kelią. Mūsų kojos kliuvo už plikų 
skeletų — jie galėjo būti žvėrių ar žmonių... sunku naktį pasaky- 
ti — karksintys paukščiai daužėsi į tarpeklio sienas. 

Aš pasakiau Motkei: 

— Nė vienas iš mūsų neturi ginklo! 

— Ginklus gausime vėliau, - atsakė Motkė. 

— Kurgi? 

— Vadi el Bakare, — atsakė Motkė. - Jankelis Švarcas mūsų 
tenai laukia su likusiais savo žmonėmis. Kitame slėnyje, toliau 
į pietus. — Morkė tyliai nusijuokė. Ir pridūrė: - Mes gausime ir 
angliškas uniformas, kad atrodytume kaip anglai. 

— Kaip anglai? 

— Kaip anglai, - atsakė mano mokinys Motkė. — Kad priei- 
tume prie kareivinių. 

— Kokių kareivinių? 

— Anglų kareivinių, — atsakė Motkė. — Prie Talkaremo „Im- 
perijos kareivinių 

— O kaip mes tenai atsidursime. 

— Nuvažiuosime sunkvežimiais, — atsakė Morkė. 

— Ir ką mes ten veiksime? 

— Pasigrobsime ginklų, — atsakė Motkė. — Galbūt net kelis 
sunkvežimius. Mat jų mums reikės. 

— Ateities kare? 

— Aha, - atsakė Motkė. 

Mano mokinys kluptelėjo, ir aš jį sulaikiau. 

— Saugokis, berneli. 

— Gerai, chaverai Icikai. 

— Kada mes pulsime, Motke? 

— Kai išauš diena. 

— O kodėl ne tamsoje? 

— Aš nežinau, chaverai Icikai. Tačiau manau... kad su angliš- 
komis uniformomis galėsime ramiai privažiuoti prie kareivinių. 
Dieną tai atrodys visai neįtartina. 

Kai kiek vėliau ėjome per Šešių Milijonų mišką, mane visą 
išpylė šaltas prakaitas. Šešių Milijonų miške aš girdėjau mel- 
džiantis senus medžius... nors tenai nebuvo senų medžių. Aš 
mačiau juos, ir girdėjau jų balsus. Mačiau medžių akis, nu- 
kreiptas į dangų, ir girdėjau žodžius: „Šemah Jisrael, Adonai 
Elohenu, Adonai Echat! Klausykis, Izraeli! Viešpats yra mūsų 
Dievas, vien tik Viešpats!“ 

Nemačiau roplių kaip pirma išdžiūvusiame upės slėnyje, bet 
mačiau milžiniškus paukščius, daug didesnius negu upės slė- 
nyje. Ir tie milžiniški paukščiai suko virš medžių viršūnių, su 
perkreiptais kaklais ir išžiotais snapais, lyg negautų oro, suko 
aukštai virš medžių ir karksėjo ant geltono mėnulio. 

Seni kaip pasaulis Šešių Milijonų miško medžiai laimino 
kitus medžius, jie stovėjo aukščiau už juos ir buvo plačiai iš- 
skėtę savo gumbuotas šakas. Mačiau, kaip jaunesni vyriškos 

lyties medžiai glaudė prie savo medinių krūtinių moteriškos 
lyties medžius, ir mačiau, kaip moteriškieji medžiai tam ne- 
sipriešino ir glostė vyriškuosius medžius... bet tiktai su viena 
ranka, nes su kita medine ranka švelniai glostė galvas mažie- 
siems, šie stovėjo žemiau ir slėpė savo medinius veidus motinų 
prikyštėse. 

Aš visa tai mačiau, kai mes ten žygiavome, ir jaučiau kvapą, 
tvyrantį virš miško. Jis buvo labai keistas, suko man skrandį ir 
kilo stemple į viršų. Nežinau, kas tai buvo, bet manau, kad jis 
atsidavė žole, paraku ir šlapiomis kelnėmis, maldų ritiniais ir 
baime, maldos užslopinta baime, kitaip atsiduodančia negu ta 
baimė, kurią jautėme ir mes. Atsidavė ir geruoju Dievu. Trupu- 
tį. Truputį Dievu. 

Aš pasakiau savo mokiniui Motkei: 

— Man, chaverai Motke, nepatinka tai, kuo čia atsiduoda. 

— Jaunais medžiais, chaverai Icikai. 

— Ar tu nematei senų medžių? 

— Ne, chaverai Icikai. Mes tą mišką pasodinome tik prieš 
dvejus metus. 

— O ar matei šešis milijonus? 

— Irgi ne, - atsakė Morkė. — Mes jų tiek dar nepasodinome. 
Čia juk tiktai pradžia. Pradžia, chaverai Icikai. 


Jankelis Švarcas puolė „Imperijos kareivines“ su 200 žmonių. 
Kovėmės tekančiai saulei mums šviečiant į nugaras ir savo au- 
tomatais išguldėme apakintus anglus, nė nespėjusius susivokti 
ir pagalvoti: „Kas gi čia darosi?“ 

Aš koviausi C smogiamajame būryje. Mūšio vietą mes pa- 
siekėme kiek vėliau, kai A ir B smogiamieji būriai jau buvo 
stovyklos viduje ir kareivinių kiemuose, perkirpę spygliuotas 

vielas ir Šventosiomis Granatomis ir Šventuoju Dinamitu nu- 
vertę nuo vyrių įvažiavimo vartus ir nuo Šventosios Žemės tris 
sargybos bokštus. 

Mūsų nuostoliai buvo menki. O grobis didelis: dešimt 
sunkvežimių amunicijos ir ginklų ateities karui. 

Po pirmos savo akcijos masinis žudikas Maksas Šulcas dalyva- 
vo dar šešiose: susprogdino tiltą, nuvertė nuo bėgių traukinį, 
apiplėšė banką, užpuolė dvejas kareivines ir visą anglų tankų ir 
sunkvežimių koloną kelyje Tel Avivas-Jeruzalė. 


Apie mane šnabždamasi. Niekas nieko tiksliai nežino. Tačiau 
šnabždasi. Ypač Šmuelio Šmulevičiaus salone. 

Dėl to kaltos ne tiek mano nuolatinės „ligos“, kiek mano 
mokinio Motkės palaidas liežuvis, kurio jis neseniai nesuvaldė. 
Jo paties niekas neįtaria. Tik Iciką Finkelšteiną! 

Visam Šmuelio Šmulevičiaus salonui dabar aišku, kad Icikas 
Finkelšteinas yra teroristas... nors jie nieko tiksliai nežino. 

Ponia Šmulevič prieš mane dreba. Ji nusiėmė grandinėlę su 
Geležiniu Kryžiumi ir pasikabino dideliausią Dovydo žvaigž- 
dę. Tačiau slepia ją ne tarp senų krūtų, o rodo atvirai. Neseniai 
pasakė: 

— Pone Finkelšteinai. Aš kasnakt meldžiuosi už galutinę per- 
galę! 

"Ta sena ragana nori padaryti man įspūdį. Aš atsakiau: 

— Tai fiurerio žodžiai, ponia Šmulevič! 

Ji tuoj pasitaisė, pasakė: 

— Aš meldžiuosi už žydų tautos laisvę! Už prisikėlimą! 

Gatvėje visi su manimi sveikinasi. Netgi „Trumpeldoro“ ka- 
vinės kelneris pastaruoju metu rodo tokį perdėtą dėmesį, kad 
man net nejauku. Atideda laikraščius ir pats iškerpa straipsnius 
apie masines žudynes, kad - kaip jis sako — ponas Finkelšteinas 
galėtų ramiai gerti savo kavą, kavą su grietinėle! 

Aš pastebėjau: kai paduoda man kavą, jo rankos dreba. 

Ne! Čia nėra išdavikų. Anglai dar nieko nežino. 


Laikas eina. Kas taip, tai taip. Jau spalio vidurys. Aš dalyvavau 
pirmą kartą. Paskui dar šešis kartus. Iš viso bus septyni. O sep- 
tyni blogas skaičius. 

Per septintą užpuolimą... anglų tankų ir sunkvežimių kolo- 
nos kelyje Tel Avivas-Jeruzalė... mūsų žmonės buvo sutriuškin- 
ti. O Jankelis Švarcas žuvo. 

Švarco grupė išsiskirstė. Keli žmonės perėjo į teroro grupę 
„Irgun Zwai Leumi“, keli į Šterno grupę, o dauguma, tarp jų ir 
aš, įsiliejo į haganos, žydų pogrindžio armijos, gretas. 


Pasakiau sau: „Maksai Šulcai! Tada, 1933 metais, tu neteisingai 
pasirinkai! Ir prakišai. Žinok, kad joks vyras negali sau leisti 
prakišti dusyk! Arba dusyk neteisingai pasirinkti! Tu toliau ko- 
vosi už žydų valstybę. Kūnu ir siela. O jei neturi sielos, tai tik 
kūnu! Maksai Šulcai! Žydai gali tavimi pasikliauti.“ 


Lemiamas mūšis už ateitį mūsų žydų dar laukia. Tačiau karines 


pratybas... mes, haganos nariai, jau rengiame kiekvieną savaitę, 
čia vienur, čia kitur, paprastai kibucuose. 

Beveik visi naujieji mano kovos draugai jaunesni už mane. Ta- 
čiau armijai reikalingas kiekvienas vyras. Tad į amžių nekreipia- 
ma dėmesio. O šaudyti aš moku. Netgi gerai. Turiu tam talen- 


tą, ir to negalima nepripažinti. 

Į savo dienoraštį turėčiau įrašyti tokius sakinius: 

1947 metų lapkričio 1 dieną Icikas Finkelšteinas per lauko 
pratybas nusilaužė abi kojas. 

Haganos žmonės nenuvežė lciką Finkelšteiną į Bet Davido 
Hadasos ligoninę. 

Tenai jis išbuvo iki lapkričio 27 dienos. 

Lapkričio 27 dieną Mira parsivežė jį namo. 

Lapkričio 29 Icikas Finkelšteinas norėjo pasiklausyti radi- 
jo, bet pastebėjo, kad jo radijas sugedęs. Laimė, langas buvo 
atviras. Kaip ir jo kaimyno, kuris savo radiją buvo paleidęs di- 
džiausiu garsu. Šios aplinkybės dėka Icikas Finkelšteinas suži- 
nojo Jungtinių Tautų pranešimą... anksčiau, negu storoji Mira 
tą džiugią žinią Icikui Finkelšteinui parnešė namo... mat jos 
tuo metu nebuvo namie. 


Icikas Finkelšteinas 1947 metų lapkričio 29 dieną... savo lovo- 
je... išgirdo, kad „Jungtinių Tautų asamblėja Palestinos padalini- 
mo planą priėmė 33 balsais, prieš balsavo 13 ir 10 susilaikė!“ 
Tarai reiškė, kad anglai išeis. 
Tarai reiškė... kad Palestinoje bus dvi savarankiškos valsty- 
bės. Arabų valstybė! Ir žydų valstybė! 

Pagaliau! 

Žydų valstybė! 

Nors ir mažesnė, apipjaustyta, sutrumpinta ir ne tokia 
didelė ir stora, kaip Icikas Finkelšteinas ir Jankelis Švarcas 
tikėjosi, jog istorinių žemių ribose... bet vis dėlto: maža vals- 
tybė! 

Geriau maža negu jokia! 

Pagaliau ją galima padidinti! 

Kai Icikas Finkelšteinas suprato ar perkrimto tai, ką išgirdo 
per radiją, jis nekreipdamas dėmesio į gipsą iš džiaugsmo stryk- 
telėjo iš lovos. 

Tačiau per anksti. Nes valstybė kol kas egzistavo tiktai Jung- 
tinių Tautų bylų spintoje. 

Nenuostabu, kad Icikas Finkelšteinas vėl susilaužė kojas, nes 


kaulai dar nebuvo iki galo sugiję. 


Aš buvau vėl nuvežtas į Hadasos ligoninę ir tenai išgulėjau iki 
1948 metų sausio. 

1948 metų sausio 22 dieną žmona mane parsivežė namo. 
Lovoje turėjau gulėti iki gegužės 14 dienos. Tiktai gegužės 14 
dieną man pavyko antras džiaugsmo šuolis. Ir aš lengvai dryk- 
telėjau iš lovos. 


1948 metų gegužės 14... arba, tiksliau, 5708 metų ijaro 5 die- 
ną žydišku skaičiavimu, išėjo paskutiniai anglų daliniai ir buvo 
oficialiai paskelbta žydų valstybė: Izraelis! 

Kai anksti rytą dryktelėjau iš lovos, ji dar nebuvo paskelbta. 
Tačiau aš žinojau: šiandien! Šiandien ta didi diena! Saulė jau 
buvo patekėjusi, ir niekas negalėjo iš mūsų tos dienos atimti! 
Šįkart džiaugiausi ne per anksti. 

Šmuelis Šmulevičius savo saloną uždarė jau trečią valandą, 
kad namie laiku pasiklausytų radijo. Mira ir aš kartu su juo 
išėjome iš darbo, nes buvome pakviesti pietų. 

Aš dar gan silpnai laikiausi ant kojų... kaip ir mūsų jauna 
valstybė... bet to neparodžiau. Mes ramiai traukėme Trečiosios 
Šventyklos gatve. Ją užplūdusi minia buvo susijaudinusi, bet 
nepradėjusi švęsti, nes visi dar laukė didžiojo „istorinio skelbi- 
mo“, kurį netrukus gatvėse turėjo perduoti garsiakalbiai. 

— Šiandien šabo vakaras, - pasakė Šmuelis Šmulevičius, kai 
mes įsukome į Žabotinskio gatvę, — o per šabą mes visuomet 
valgome įdarytą žuvį, makaronų sriubą, virtą mėsą su ci2mes, 
kompotą ir kigelį, arba kugelį, kaip jį vadina mano žmona. Aš 
įvedęs tokią tvarką. 

Mira linktelėjo. Ir aš už ją pasakiau: 

— Gerai. Mira tokius valgius mėgsta. 

— Ir aš, — pasakė Šmuelis Šmulevičius, — o mano žmona - ne. 

— Hm, - myktelėjau aš. 

— Šiandien ji užsispyrė, - pasakė Šmuelis Šmulevičius, — ne- 
norėjo ruošti, kas man patinka. Bus marinuotos jautienos keps- 
nys su bulvių kukuliais. Aš nieko negalėjau padaryti. 

— Lyg ir nelabai tinka, — pasakiau aš, — šiandien, kai bus 
paskelbta žydų valstybė. 

— Mat mes vakar susibarėme, — pasakė Šmuelis Šmulevi- 
čius. — Tai nedidelis jos kerštas. 

— Marinuota jautiena su kukuliais! 

— Taip, — atsakė Šmuelis Šmulevičius. 

— Ar mes ją valgysime vakare? Kai bus uždegtos šabo žva- 
kės? — paklausiau. 

— Ne, — atsakė Šmuelis Šmulevičius. — Mat mano žmona 
šiandien praleido pietus. Todėl vakarieniausime anksčiau. 

— Dar neuždegę šabo žvakių? 

— Pavakare, — atsakė Šmuelis Šmulevičius. 

Šmuelio Šmulevičiaus man iš tiesų pagailo. Kokia laimė, kad 
aš, masinis žudikas Maksas Šulcas, nevedžiau tokios moters. 


Ponia Šmulevič aiškiai pasistengė: jos marinuotos jautienos 
kepsnys buvo aukščiausios klasės, kukuliai irgi. Mes valgėme su 
sveiku apetitu, nors buvo dar ne vakaras. 

Kai balsas per radiją perskaitė pirmus nepriklausomybės 
akto žodžius, Mira sunerimusi pakėlė savo masyvią galvą. Aš 
pamačiau: jos burnoje įstrigęs didelis vokiškas kukulis. Ir ji ne- 
gali jo nei išspjauti, nei praryti. 
klausėsi kartu su mumis. Didis istorinis momentas. 

Aš staiga palinkau į priekį ir ištraukiau Mirai iš burnos ku- 
kulį... padėjau į jos lėkštę. Mira dėbtelėjo į mane savo keistai 
pastėrusiomis akimis. 

Balsas per radiją toliau varė savo. Mira staiga ėmė verkti. Aš 
dar niekada nebuvau matęs jos verkiančios. Mes sėdėjome kaip 
nudiegti, prikalti prie savo kėdžių. O Mira verkė. Ir balsas per 
radiją kalbėjo mums, sakė mums, kad dabar viskas jau praėjo — 
Ahasveras pagaliau padėjo savo lazdą. O Mira verkė. Ir aš ma- 
čiau: jos akių stingulys darosi skystas, tirpsta, bėga iš akių, teka 
iš sielos veidrodžio, per skruostus ir smakrą, laša ant suirusio 
kukulio... gulinčio jos lėkštėje. 

Iš pradžių Mira verkė tyliai. Tačiau ji norėjo verkti garsiai. 
Jos burna buvo plačiai atverta. Tik iš jos nėjo joks garsas. Tenai, 
maniau aš, įstrigę daug kukulių. Ir ji nori juos išspjauti. 

Maniau: nematomų kukulių. Tai tikrieji kukuliai. Ir spok- 
sodamas į Mirą tikėjausi, kad ji juos išspjaus. 

Balsas per radiją kalbėjo Mirai. O Mira verkė. Verkė išžioju- 
si burną. Ir spjaudė savo kukulius. O balsas kalbėjo. Ir nesileido 


Miros sutrikdomas. 


Mes visi staiga krūptelėjome... nes Mira sukliko... o paskui... 
staiga... nebylė Mira prabilo! 


) 376 ( 


21. 


Pirmą nepriklausomybės naktį aš nemiegojau. Per savo žmoną, 

Mirą, nes ji be perstogės šnekėjo, lyg būtų turėjusi atsigriebti už 

tylėjimo dienas. Aš gulėjau dūsaudamas, atmerkęs pavargusias 

varliškas akis ir žiūrėjau, kaip Mirai iš burnos lekia kukuliai. 
Brėkštant rytui gavau šaukimą į armiją. 


Karas! Gatvėse griaudėjo garsiakalbiai: mūsų naująsias sienas 
peržengė penkios arabų armijos! O ką aš sakiau? Vieną dieną 
prasidės didysis karas už ateitį! 


Mažasis karas su arabais buvo jau seniai prasidėjęs. Aš bu- 
vau jį praleidęs dėl sulaužytų kojų. Tačiau jis man nebuvo 
toks svarbus... tik savotiškas pilietinis karas tarp žydų, kurie 
buvo už padalinimo planą, ir arabų, kurie buvo prieš, šis ka- 
ras paskutiniais mandato mėnesiais vyko nepatenkintų anglų 
akyse. Didelės arabų armijos, stovinčios už mandato ribų, į 
jį tiesiogiai nesikišo, o ir negalėjo kištis, kol dar buvo anglai. 
Didelės arabų armijos tik stovėjo pasiruošusios vieną dieną 
įžygiuoti... pasibaigus terminui... kad sumuštų mūsų naująją 
valstybę, suvarytų į jūrą žydus... ir mane, kirpėją Iciką Fin- 
kelšteiną. 

Didysis oficialus būsimas karas, kurio aš tikėjausi ir laukiau, 
buvo karas už ateitį, ir jis prasidėjo brėkštant Naujosios Ateities 
rytui. 

Didelės arabų armijos su sunkiaisiais tankais užpuolė mus, 
ir jų lėktuvai skraidė greičiau už chamsiną... klastingą dykumų 
vėją, kurio bijojo net senieji pranašai. 

Tada aš pasakiau sau: „Icikai Finkelšteinai! Žydams reikia 
persižegnoti!“ 

Pirmosiomis karo savaitėmis mūsų tankų kolonas daugiau- 
sia sudarė seni autobusai, aišku, truputį apmušti... plieninėmis 
plokštėmis, su pavojingomis šaudymo angomis ir skubiai pri- 
montuotais kulkosvaidžiais; taip pat turėjome sunkvežimių, 
privačių automobilių, taksi... panašiai apmuštų... o mūsų tan- 
kų kolonų priekyje, aišku, važiavo greiti ir judrūs pieno ir me- 
daus firmos „Nudelmanas ir Co“ automobiliai. Pienas ir medus 
mus buvo kadaise čionai atviliojęs. Ir jei jau simboliai išrieda į 
frontą, tai reiškia, kad padėtis labai rimta. 

Padėtis su mūsų lėktuvais pirmomis karo savaitėmis buvo 
panaši. Hagana jų buvo kažkur nupirkusi, manding, iš antise- 
mitiškai nusiteikusių senienų kolekcionierių, kurie tikėjosi, kad 
mes nusisuksime sprandus. Jie skraidė, bet nepakildavo aukš- 
čiau Bet Davido debesų per liūtį... nebuvo greitesni už juos. 
Bombų mes irgi turėjome: medinių dėžių, prikimštų dinamito. 
Jos buvo sunkesnės už orą ir krito - veikiamos traukos dėsnio — 
žemyn, kaip mes ir tikėjomės. 

"Turėjome ir patrankų. Netgi kelių naujų modelių, bet dau- 
guma buvo pasenusios ir kėlė man mintis apie istorijos knygas, 
kurias buvau skaitęs mažas, priminė Vaterlo mūšį! Garsiąsias 
Napoleono patrankas! 


Taip tad buvo. Taip ir ne kitaip. Mes, aišku, turėjome revol- 

verių ir šautuvų, ir kitų ginklų, taip pat faustpatronų ir morty- 
rų, automatų ir nešiojamų kulkosvaidžių, lengvųjų ir sunkiųjų. 
Tačiau jų neužteko. Tas ir yra, kad neužteko! 

Kur nebuvo faustpatrono, ten buvo vien kumštis. Ir didvy- 
riška makabiejų dvasia! Mūsų vyrukai sprogdino priešo tankus 
rankinėmis granatomis ir Molotovo kokteiliais. Haganos bū- 
riai, neturėję tikrų mortyrų, puolė priešą su „dovydukais“, sa- 
vos gamybos dinamitu užtaisomomis mortyromis, kurios kėlė 
pragarišką triukšmą ir — kaip buvo sakoma —- drebino Omaro 
mečetės sienas ir jos vidaus šventenybes — šventosios uolos at- 
plaišą ir pranašo barzdos plaukus. 

Mes kovėmės su daug geriau apginkluotu ir aprūpintu prie- 
šu. Tačiau nesitraukėme iš savo pozicijų. Kovėmės narsiai, nes 
žinojome, už ką kovojame. 


Paskui į mūsų naujuosius uostus ėmė plaukti lavai. Su naujoviš- 
kais ginklais. Jie buvo skubiai dalinami. Pirmi stambesni žydų 
tankų — šįkart tikrų — daliniai išriedėjo į frontą. Mūsų būriuose 
atsirado naujų patrankų, naujų mortyrų ir kitų ginklų. Dan- 
guje pasirodė nauji lėktuvai, lėktuvai su Dovydo žvaigždėmis, 
kurie skraidė aukščiau debesų ir greičiau už juos, net greičiau 
už hamsiną. 


Jums, aišku, rūpės, ar aš, Icikas Finkelšteinas, arba masinis žu- 
dikas Maksas Šulcas — širdininkas, — išvis tikau karo tarnybai? 
Aš kai ką nurylėjau. Mat buvau seniai patikrintas... haganos 
gydytojų. Jie mane išjuokė, tie haganos gydytojai, kai papasa- 
kojau apie savo turėtą širdies ligą. Tik tiek tepasakė: 
— Tu viską tik įsivaizduoji! Esi sveikas kaip jautis, Icikai Fin- 


kelšteinai! 

Aš, žinoma, bandžiau jiems aiškinti, kaip yra, kad nebandau 
nusimuilinti... o priešingai... kad noriu kautis... tik tegu jie, 
haganos gydytojai, pasistengia suprasti, kad aš, Icikas Finkelš- 
teinas, širdininkas, esu visada pasiruošęs kautis, nors ir sergu. 
Pasakiau jiems: 

— Tačiau tada... mano ponai... dėl infarkto... vis dėlto... bu- 
vau perkeltas į užfrontę... buvau mūsų štabo gydytojo... pasiųs- 
tas dar toliau į užnugarį. 

Jie tik žiūrėjo akis išpūtę ir nesuprato mano užuominos, ne- 
žinojo, apie kokią užfrontę kalbu ir apie kokį štabo gydytoją, 
tik tiek tepasakė: 

— Tas štabo gydytojas norėjo padaryti tau paslaugą, Icikai 
Finkelšteinai. Ir pripažino nesamą ligą. 

Aš pasakiau: 

— O mano silpnumo priepuoliai! O sąmonės netekimas! 
Tada! 

— To priežastys buvo kitos! 

— O širdies infarktas Veronjos troboje? 

— Tai nebuvo infarktas, — atsakė haganos gydytojai, nors net 
nesuprato, apie ką aš kalbu. 

— Ar tai gali turėti ką nors bendra su mano pakrikusia są- 
mone? 

Jie nusijuokė ir atsakė: 


— Gal ir gali. 


Pirmomis didžiojo ateities karo savaitėmis aš, Icikas Finkelš- 
teinas, arba masinis žudikas Maksas Šulcas, koviausi „Jeruzalės 
koridoriuje“. Jeruzalės miestas buvo užimtas. Mums reikėjo jį 
atsikovoti. 


Paskui, kai atkovojau Jeruzalę, aš, Icikas Finkelšteinas, arba 

masinis žudikas Maksas Šulcas, buvau perkeltas į Egipto fron- 
tą, užiminėjau kaimą po kaimo, miestą po miesto, ir pagaliau 
vieną giedrą rudens dieną įžengiau į Beer Šebą. 

Pirmaisiais liūčių meto mėnesiais mes išvijome egiptiečius 
iš Negevo ir su savo pergalingais būriais atsidūrėme priešais Si- 
najaus pusiasalį. Tačiau negalėjome žygiuoti toliau, nes gavome 
griežtą įsakymą sustoti, nors mūsų vyrukai būtų mielai žygiavę 
iki Kairo ar dar toliau. 


1948 metų vasaros mėnesiais mūsų armija pasikeitė. Iš haga- 
nos, margos kovojančių civilių minios, virto gerai ginkluota, 
gerai aprengta Izraelio armija, vadinama „zahal“. Aš pats, Icikas 
Finkelšteinas, arba masinis žudikas Maksas Šulcas, tapau švie- 
žiai iškeptu seržantu ir velniškai didžiavausi savo laipsniu. 

Taip tad buvo. Tačiau žinote, kaip būna: kuo geriau sekasi, 
tuo didesni darosi reikalavimai. Taip buvo ir mūsų armijoje. 
Ponai karininkai... ėmė kritiškai žiūrėti į mano kojas. Jos kaž- 
kuo jiems nepatiko, nors aš, Icikas Finkelšteinas, arba masinis 
žudikas Maksas Šulcas, vis dėlto buvau seržantas, ir dar koks. 

1948 metų gruodžio pabaigoje dėl pilnapadystės buvau per- 
keltas į tiekimą. Ir nieko negalėjau padaryti. 


O tada atsitiko štai kas. 

Gavau įsakymą atvežti šviežio maisto į apmirusį frontą, iš 
kurio mažai kas bebuvo likę. Aš čia apie frontą, ramų ir tylų, su 
tingiais pasišaudymais. Jis kabojo tarp mūsų pergalingų būrių 
ir sumuštos Egipto armijos kaip nejudanti uždanga, šviesi die- 
ną, tamsi naktį. 

Aš išvažiavau su savo žmonėmis... pasiimti maisto. Sėdėjau 
džipe, šalia vairuotojo, su automatu ant kelių, apsijuosęs šovi- 


) 381 ( 


nių juosta, su rankinėmis granatomis prie kairiojo klubo, ste- 
bėjau per veidrodėlį paskui sekančius savo sunkvežimius... savo 
vyrukus. Mano vairuotojas ramiai važiavo visai ne į užnugarį... 
o priešinga kryptimi. 

Per mano kaltę. Mat aš buvau pametęs kompasą. Taip tad 


buvo. 


Mes važiavome tiesiai, visąlaik tiesiai, ir kai mūsų kolona paga- 
liau sustojo... buvome atsidūrę prie Sueco kanalo. 

Aš pasakiau savo vairuotojui: 

— Na, Jankeli (jo vardas irgi buvo Jankelis), kaip manai, ar 
čia Jordanas? 

Ir Jankelis, mano vairuotojas, atsakė: 

— Ne, Icikai (jis vadino mane tiesiog Iciku), nemanau. 

— O kas čia, Jankeli? 

— Sueco kanalas! 


Aš išlipau iš džipo, nusiaviau batus, nusiploviau savo pilnapa- 
des kojas Sueco kanale, grįžau atgal, įlipau į džipą. 

Sėdėjau jame ir svarsčiau, ką daryti. Mes niekur nesutikome 
Egipto kareivių. Niekas nesipriešino. Būčiau galėjęs įsakyti savo 
žmonėms kirsti Sueco kanalą ir važiuoti toliau, Kairo kryptimi. 

Tačiau kas tada? Pagalvojau apie politines to žingsnio pasek- 
mes. Egiptas kol kas dar priklausė anglų protektoratui. Kaip 
ir Sinajaus pusiasalis. Jeigu žydai įžengtų į tą teritoriją, anglai 
būtų priversti įsikišti. Ar mes — maža, tik gimusi šalis — galėjo- 
me kariauti su Anglija? 

Aš išsakiau savo abejones vairuotojui. Tas pasakė: 

— Jeigu mus pultų anglai, aš galėčiau paskambinti savo dėdei 
į Ameriką. Ir tas nueitų pašnekėti į Baltuosius rūmus... 

— Manai, kad amerikonai skubėtų mums į pagalbą ir atsiųs- 
tų savo dalinius? 

— Manau, - atsakė Jankelis, mano vairuotojas. 

— Klysti. Jie nestos prieš Angliją. 

— Gerai sakai, — sutiko Jankelis. 

Aš paklausiau: 

— O ar tu, Jankeli, neturi dėdės Prancūzijoje? 

— Turiu, - atsakė Jankelis. - Tačiau nemanau, kad prancūzai 
kištųsi. 

Aš pasakiau: 

— Klausyk, Jankeli. Jeigu pultų anglai, mūsų gynybos minis- 
trui neliktų nieko kita, kaip tik pasikviesti į pagalbą rusus. Tu 
juk žinai, kas tada kiltų? 

Jankelis linktelėjo. Ir atsakė: 

— Trečiasis pasaulinis karas! 


Aš, masinis žudikas Maksas Šulcas, dabar Icikas Finkelšteinas, 
buvau galutinai atsikratęs neatsakingumo! Tad daviau savo 
žmonėms įsakymą apsigręžti ir važiuoti atgal. Tai buvo „takti- 
nis atsitraukimas“, kurio nereikėtų painioti su „strateginiu“. 


Vėl pasiekėme savo linijas. Buvome laikinai suimti. Pagrindas: 
buvo įvykdytas įsakymui prieštaraujantis išpuolis! Visi stojome 
prieš karo lauko teismą. Tačiau buvome išteisinti. Pagrindas: 
mūsų buvo apsirikta! 

Spauda tą incidentą pažymėjo stambiomis antraštėmis. Aiš- 
ku, diplomatiškai padailintomis. Buvo rašoma: „Generalinis 
štabas pats atšaukė kirpėją ir seržantą Iciką Finkelšteiną.“ 

Tai buvo skirta užsieniui. 

Aš skaičiau įvairius laikraščius ir juose buvo tokių antraščių: 

„Icikas Finkelšteinas, vyras su vilko akimis!“ Arba: „Žydų did- 
vyris!“ Arba: „Judas Makabiejus prisikėlė! Arba: „Geto žydo 
sindromas galutinai pergalėtas!“ 

Tuoj po to incidento aš, Icikas Finkelšteinas, buvau demo- 
bilizuotas. Kai grįžau į Ber Davidą, miestas svaigo nuo pergalės 
džiaugsmo. Visur mėlynos baltos vėliavos. Languose, ant stogų, 
balkonų. Jos linksmai plazdėjo vėjyje ir kilo į saulę, kuri, pa- 
vargusi ir nusikamavusi, tarpais vis kaišiojo galvą pro debesų 
tarpus. Mat buvo liūčių metas. Ir virš miesto kabojo debesų 
sluoksniai. 

Tai buvo tik pradžia. Ir daug kas dar laukė. 

Parsiradęs namo nustebau. Mira buvo numetusi svorio. Mes 
ilgai ir karštai bučiavomės. 

Mira paklausė: 

— Kaip ten tas karas? 

Aš atsakiau: 

— Mes jį laimėjome. 

Mira paklausė: 

— Ar arabai pasirašė? 

Aš atsakiau: 

— Jie pasirašys. 

— Taikos sutartį? 

— Ne. 

— O ką? 

— Paliaubų sutartį. 

— O kaip bus su taika? 


— Mes jos turėsime tikėtis, Mira. 

Numirė Smuelis Smulevičius. Sirdies infarktas. Aš nuėjau į jo 
laidotuves, netgi nusipirkau juodą cilindrą, nors čia tokio pa- 
pročio nėra. 


Kelias savaites pailsėjau. Tiktai kovo pradžioje, praėjus kelioms 
dienoms po paliaubų tarp mūsų ir arabų pasirašymo, aš, Ici- 
kas Finkelšteinas, vėl atėjau į savo senąją darbo vietą: Šmuelio 
Šmulevičiaus kirpimo saloną. Jis vis dar taip tebesivadino. 


Nustebau, kaip labai viskas pasikeitė po Šmuelio Šmulevičiaus 
mirties. Ant kirpyklos krėslų kabojo dideli numeriai. Pirmas, 
antras, trečias, ketvirtas ir taip toliau. Krėslai su skirtingais nu- 
meriais stovėjo drabužinėje, ir du krėslai be numerių kampe 
prie plačios vitrinos. 

Paklausiau savo kolegą Icchaką Špygelį: 

— Ką tai turėtų reikšti? 

— Toks naujas ponios Šmulevič nurodymas, pone Finkelš- 
teinai! 

— Naujas nurodymas? 

— Taip, pone Finkelšteinai. Matote, pirmas krėslas, kuris 
stovi prie lango, geriausias salone, vieta prie lango, suprantate... 
rezervuota Vokietijos žydams. 

— Ak šitaip. O kam rezervuotas antras krėslas? 

— Žydams iš kitų Vakarų Europos šalių. 

— O trečias? 

— Rytų žydų elitui. 

— Ir kas jam priklauso, pone Špygeli? 

— Rusijos ir Lietuvos žydai. 

— O kervirtas krėslas? 

— Skirtas kitiems Rytų Europos žydams. Išskyrus Rumunijos. 

— O kur sėdi Rumunijos žydai? 

— Paskutiniajame Rytų Europos žydams skirtame krėsle. 
Penktame. 
namo numeris 33—45. Pagalvojau. Aha. Štai kur šuo pakastas. 

Paskui Icchakas Špygelis man paaiškino, kad šeštame krės- 
le aptarnaujamas Oriento žydų elitas - jemeniečiai. Po jų kiti, 
o paskutiniame krėsle, skircame Oriento žydams, sėdi maro- 
kiečiai. 

Icchakas Špygelis apgailestaudamas trūktelėjo pečiais, pas- 
kui paaiškino, kas kur sėdi likusiuose krėsluose, išrikiuotuose 
iki pat drabužinės. 


Tada aš paklausiau: 

— O kam skirti tie du krėslai be numerių, stovintys prie 
lango? 

— Vienas rezervuotas „sabroms“, — atsakė Icchakas Špyge- 


lis. — Tai žydai, gimę jau šioje šalyje, jei jūs tai žinote, pone 
Finkelšteinai. Mes jų negalime priskirti jokiai grupei. 

— O antras, pone Špygeli? 

— Jis skirtas nežydams. Naujiesiems valstybės piliečiams ne- 
žydams, taip pat užsieniečiams. Iš mandagumo mes juos sodi- 
name prie lango. 

Aš tariau sau: „Icikai Finkelšteinai! Čia dar ne visur tvarka. 
Ir kodėl turėtų būti? Taip greitai niekas nesidaro. Mums reikia 
laiko. Ir kantrybės. Taip, ypač kantrybės. Ahasveras per daug 
prisirijo dulkių. Juk pagaliau keliavo du tūkstančius metų. Du 


tūkstančius!“ 


Palaukite! Turėkite su mumis kantrybės! Mes galime daryti ste- 
buklus. Valstybę jau turime. Ir pavyzdinę valstybę turėsime! 

Pagalvokite apie paukščius, sukančius virš jaunų mūsų pa- 
sodintų medelių. Ar jiems nereikia palaukti! Kol medžiai už- 
augs? Ar jie nelaukia būsimų lapų? Ir vaisių? Viskas juk tiktai 
prasideda. 

Šešta knyga 


1950: persikėlėme! Į pono burmistro Danielio Rozenbergo, 
būsimo Ber Davido burmistro, butą. Mat jis turėjo didelį butą. 
Tačiau ir piniginių sunkumų. 

1951: vėl persikėlėme! Į mūsų naują namelį! Naujame baig- 
tame statyti pietiniame Bet Davido rajone. Namas vienai šei- 
mai. Didelė saulėta terasa. Pradinė įmoka... sumokėta mano 
nelegaliais doleriais, bet ir vietiniais pinigais, juodai dienai ati- 
dėtais mano taupios žmonos. Dailus namelis. Negaliu skųstis. 
Viską įrengėme naujai, ne per brangiai, bet skoningai. 

1952: gavome palikimą. Miros dėdės iš Mea Šarimo, dėdės 
Abrahamo Levinskio, jos motinos laiku emigravusio brolio. Jis 
numirė 1952 metais po trumpos ligos. 

1953: nupirkau Šmuelio Šmulevičiaus kirpimo saloną! Iš 
ko? Iš Šmuelio Šmulevičiaus žmonos. 

Ne. Ji neemigravo į Vokietiją. Sena pavargusi moteris. Persi- 
kėlė pas savo pamaldžius giminaičius į Mea Šarimą. 


Aš, Icikas Finkelšteinas, arba masinis žudikas Maksas Šulcas, 


1953 metais įsigijau tai, apie ką visąlaik svajojau. Savo kirpyk- 


lą... pardon, saloną... savaime suprantama, jį pervadinau. Nuo 


) 391 ( 


šiol jis vadinasi „Pasaulio valdovas“, jo savininkas Icikas Fin- 
kelšteinas. 

Ar jis stovi ant kampo? Aišku, kad jis stovi ant kampo. Ir, 
beje, ant teisingo. 

1954: saloną naujai įrengiau. Patogūs foteliai laukiantiems 
klientams. Kokteilių staliukas. Rūkomasis. Laikraščių ir žurna- 
lų stalas. Sienos... papuoštos meniškais paveikslais. 

O konkurentai! Aišku, kad mes buvome ne vienintelis kirpi- 
mo salonas. Bet Davidas po didžiosios pergalės smarkiai išaugo. 
Nauji namai, naujos kirpyklos, nauji kirpimo salonai. 

Konkurentai! Nejuokinkit manęs! Kas gali konkuruoti su 
Iciku Finkelšteinu? Šiame mieste mėgstamu žmogumi! Ger- 
biamu! Idealistu! Oratoriumi! Teroristu! Haganos nariu! Fron- 
to kariu! Tuo, kuris Sueco kanale nusiplovė kojas po Dovydo 
žvaigždės ženklu! Tautos didvyriu! Be to, geru kirpėju, pirma- 
klasiu, tikru menininku! 


Numeriai! Ant kirpimo krėslų! Jų nebėra! Aš jų nenuėmiau, 
nors aš, Icikas Finkelšteinas, buvau prieš numerius. Juos nuėmė 
mano tarnautojai. Na, ką jūs pasakysite? 

Tarp mūsų kalbant: toks dalykas neturi šansų. Tauta prieš nu- 
meruotus kirpyklos krėslus! Kai kuriose kirpyklose ir kirpimo sa- 
lonuose jų dar yra. Tačiau tokių vis mažėja. Jie pamažu dingsta. 

Mūsų valstybė dar nepavyzdinė. Tačiau mes tokią kuriame. 
Ir žengiame į priekį. Esame kelyje į pažangą. 


Po didžiosios 1948-1949 metų pergalės, kai atvėrėme Švento- 
sios Žemės vartus visiems žydams, sulaukėme naujakurių ban- 
gos... pirmo milijono... iš daugelio milijonų, kurių tikėjomės, 
kurių laukėme ir kurie vieną dieną galbūt arkaks. 

Tarp naujokų buvo daug idealistų, Trumpeldoro, vienran- 
kio Tel Chajo didvyrio, tipo žmonių. Tačiau buvo ir kitokių. 
Buvo žmonių, kurie nesugebėjo persiorientuoti ir neturėjo tam 
nei noro, nei jėgų. Jie geidavo išvykti: atgal į Europą arba net 
į Ameriką. 

Aš esu iš tų, kurie įsiunta, kai man koks nors žydas pasako, 
kad jam čia nepatinka. Kai kuriuos iš tų žmonių vis dėlto ga- 
liu suprasti: buvusius mūsų koncentracijos stovyklų kalinius. 
Kai kuriems pavyko atsigauti, kaip, tarkime, Mirai, o kai ku- 
riems nepavyko. Mes juos pribaigėme. Galutinai. Nužudėme 
jų sielas. Ko iš tokių žmonių galima tikėtis? Entuziazmo? Ne- 
sąmonė. 

Daug tokių mirusių sielų lankėsi mano kirpimo sakone. Aš 
jais rūpinausi. Kalbėjau jiems apie istoriją, apie mūsų misiją, 
apie didį žydų tautos kuriamąjį darbą, sakiau: 

— Mums čia reikia kiekvieno delno, kiekvienos rankos ir 
kiekvienos galvos. — Sakiau: — Kas grįžta į Europą, tas išdavi- 
kas! - Sakiau: — O kas važiuoja pas savo tetas ir dėdes į Ameri- 
ką, tas šunsnukis! 

Aš jų neįtikinau. Tačiau aš juos hipnotizavau. Tie žmonės 
neišvažiavo. Jie liko ir padėjo mums kurti. 

Tai va. Štai kaip buvo. Ir vieną dieną tada dar būsimas bur- 
mistras Danielis Rozenbergas man pasakė: 

— Pone Finkelšteinai! Viskas iškyla aikštėn! Geri darbai irgi! 
Jūs padarėte gerą darbą! — Paskui pridūrė: — Ir aš, kai kitąsyk 
gersiu su kultūros ministru kavą... nepamiršiu paminėti jūsų 
pavardės. 

Svarbiausias 1954 metų įvykis man buvo vienas laikraščio skel- 
bimas. 

Prašmatnus salonas, savaime suprantama, prenumeruoja ir 
užsienio laikraščius. Ir ką aš kartą radau? Skelbimą. Vieną kon- 
kretų skelbimą laikraštyje „Mūnchener Beobachter': 

„Antono Slavickio kirpimo salonas, Huberto Roznerio gat- 
vė, netoli Štachaus, Miunchenas.“ 

Na, ką jūs į tai? Jis, pasirodo, Miunchene. Ir mano motina, 
aišku, taip pat! 

Ar aš jiems parašiau? Ar kaip nors kitaip pabandžiau už- 
megzti su jais ryšį? Ne. Toks kvailas aš nesu! Juos, be jokios 
abejonės, seka policija. Ji tik ir laukia, kad aš, masinis žudikas 
Maksas Šulcas, įlįsčiau į spąstus. 

Po didžiosios 1948-1949 metų stipresnės valios pergalės mūsų 
maža šalis ėmė spėriai augti. Dykuma galutinai nusikratė gojų 
valdžios, turėjo mus vėl ir nenorėjo ilgiau laukti, piktai vartė 
grūdėtas smėlio akis, šiepė pluta apėjusius dantis, leido karštus 
vėjus, trumpai tariant: pavyduliavo mažiems plotams, pavers- 
tiems dirbama žeme. 

Taip tad buvo. Jūs turite suprasti, kad su dykuma nepajuo- 
kausi. Ir mūsų vyriausybė tai suprato. Buvo kuriami didingi 
planai, nauja visa apimanti statybos programa, turėjusi pra- 
nokti viską, ką senieji pionieriai buvo padarę prieš valstybės 
įkūrimą. Vyriausybė tiesė naujus kelius, kurie buvo geresni už 
senųjų pionierių naujus kelius, statė naujus kaimus ir mies- 
tus, kurie buvo geresni už naujus kaimus ir naujus miestus, 
pastatytus mūsų senųjų pionierių. Šalies žemėlapyje atsirado 
naujų pavadinimų, ir mūsų naujakuriai negailėjo jėgų, kad 
padarytų geriau negu tai, ką buvo padarę jų pirmtakai. Dyku- 
ma rėkė reikalaudama visokiausių dalykų, o visų pirma dau- 
giau medžių... ir, manding, dėl to, kad medžiai - sakoma — 
pritraukia lietų. 

Taip tad buvo. Dykuma rėkė, ir mūsų naujakuriai girdėjo 
tą riksmą. 

Aš visa tai mačiau savo plačiai atmerktomis varliškomis aki- 
mis. Mačiau, kaip viskas čia keičiasi, tarpsta ir auga, džiaugiausi 
naujais miestais ir kaimais, naujomis pievomis ir laukais... ir 
ypač šviežiai pasodintais medžiais. 

Ne. Medžių nebeskaičiavau. Daugiau niekad nebandžiau 
skaičiuoti. Beviltiška. Jų buvo jau per daug. Ir kas norės, kad 
imtų niežėti kūnas? 

Aš tai ne! 


1955! Svarbus įvykis: įkuriama vietinė gyvūnų globos draugija! 
Jos prezidentas Icikas Finkelšteinas! 

Dėl to humaniško reikalo aš, Icikas Finkelšteinas, arba ma- 
sinis žudikas Maksas Šulcas, tada, 1955 metais, daug padariau, 
ir mano straipsnis — puolantis naujoviškas paukščių fermas — 
išėjo didžiausiame Ber Davido laikraštyje su antrašte: „Mes rei- 
kalaujame judėjimo laisvės vištoms!“ 


Aha. Taip tad buvo. 1956 metais beveik nieko naujo neatsitiko. 
Išskyrus trumpą karą, kuris truko tiktai kelias dienas. Aš pats 
jame, deja, nedalyvavau - sirgau gripu, — o kai atsikėliau iš pa- 
talo, trumpasis karas jau buvo pasibaigęs. 

Pasižymėkite: Sinajaus kampanija! 

1957 metais kirpimo salono „Pasaulio valdovas“ vitrinoje pa- 
stačiau didžiulį skydą. Jame buvo parašyta: „Icikas Finkelštei- 
nas, ką tik sukurto plaukų atauginimo vaisto, Samsonas V2, 
išradėjas.“ — Ir kad sutaikyčiau nauja ir sena, šalia pastačiau 
antrą skydą, kas be ko, mažesnį, ne tokį ryškų, su garsiu, nors 
ir banaliu naktinio kremo receptu. Jame buvo parašyta: „Iciko 
Finkelšteino naktinis kremas vyrams, pagamintas pagal seną iš- 
bandytą receptą: 

200 g bičių vaško, 

300 g spermaceto, 

500 g lanolino, 

500 g alyvų aliejaus, 

10 g borakso, 

10 g rožių aliejaus.“ 


Per kitus dvejus metus masinis žudikas Maksas Šulcas užsiveisė 
nedidelį gėlyną, už savo idiliško namelio vienai šeimai, taip pat 
augino pomidorus, svogūnus, ridikėlius ir prieskonines daržo- 
ves. Maksas Šulcas dar pasistatė triušidę ir vištidę. Šioje vietoje, 
kas be ko, turiu pridurti, kad tiek vištidės, tiek triušidės durys 

buvo ir tebėra atviros, kad tie mieli padarėliai galėtų pasirinkti, 
kur jiems būti, tupėti viduje ar laisvai lakstyti. 

Šiaip nieko svarbaus per tuos dvejus metus neatsitiko. Tiktai 
1960 metrais... turėjau bėdos... su tuo žalos atlyginimu. 


Vienas mano klientas, advokatas dr. Francas Baueris, Vokietijos 
žydas, vieną dieną ta tema prašneko. Kirpdamasis pasakė: 

— Pone Finkelšteinai! Ar žinote, kad naujoji vokiečių eko- 
nominio stebuklo Vakaruose vyriausybė... moka žydams žalos 
atlyginimo pinigus? 

Aš atsakiau: 

— Aišku, kad žinau. 

Tada dr. Baueris tarė: 

— Vokiečiai moka už kaulamilčius, riebų muilą, stovyklos 
pasiutligę, dizenteriją, mirties baimę, turto praradimą ir taip 
toliau. Netgi už profesinius nuostolius, sveikatos praradimą, 
nelaisvėje praleistą laiką ir taip toliau. Jūs, pone Finkelšteinai, 
kaip buvęs Aušvico kalinys, galėtumėte nemažai gauti! - Paskui 
dr. Baueris dar pridūrė: — Jei norite, aš galiu imtis tvarkyti jūsų 
reikalus! 

Mane išpylė karštis ir šaltis. Aš nenorėjau jokių tvarkymų. 
Nenorėjau pildyti jokių lapų. Teikti duomenų, kurpti doku- 
mentų, ieškoti liudytojų, užsakinėti pažymų. Viso to aš neno- 
rėjau. Pasakiau: 

— Pone Baueri. Aš kaip išdidus žydas negaliu priimti tokių 
pinigų. Kaip jūs įvertinsite mirties baimę markėmis? Aš net ne- 
noriu apie tai kalbėti. Netgi apie atlyginimą už prarastą turtą! 
Tie pinigai atsiduoda kaulamilčiais! Leiskite mano tėvams il- 
sėtis ramybėje! — Aš tyčia kalbėjau garsiai. Ir kaip paprastai... 


mieste apie tai imta šnekėti. 

Kitą dieną prie manęs priėjo vienas mano klientas ir pasakė: 

— Pone Finkelšteinai. Jums, kaip Ber Davido gyvūnų globos 
draugijos prezidentui, pritiktų būti ir žalos antiatlyginimo ly- 
gos prezidentu? 

Aš supratau. Tariau: 

— Tai man būtų garbė! 

Ir mano klientas pasakė: 

— Taip, pone Finkelšteinai, garbė. 


1960 metų vasario 3 dieną aš, Icikas Finkelšteinas, arba masinis 
žudikas Maksas Šulcas, įkūriau „antiatlyginimo lygą“. 

Mūsų lygos narių skaičius, deja, buvo labai menkas, todėl aš 
apie ją kartą per savaitę skelbiau vietiniame laikraštyje. O kad 
sukelčiau didesnį susidomėjimą, ypač jaunų damų, aš, Icikas 
Finkelšteinas, arba masinis žudikas Maksas Šulcas, sukūriau 
„vyrišką antiatlyginimo šukuoseną damoms“. 

Ir neprašoviau pro šalį. Jaunos damos — ir viena kita senes- 
nio kalibro — stojo į mūsų judėjimą, plūdo į mano saloną, kad 
pats antiatlyginimo lygos prezidentas joms padarytų „vyrišką 
antiatlyginimo šukuoseną damoms“. Puikus biznis! 

Advokatas dr. Francas Baueris, geras mano klientas, deja, 
perėjo pas konkurentus, prieš tai man parašęs laišką. Jis rašė: 
„Pone Finkelšteinai! Jūs atsisakėte tų pinigų ir iš to pelnotės, 
įžūliai naudodamasis savo lygos narių pasipiktinimu!“ 

Pastaba! Aš nusiskutau barzdą! Išmečiau akinius! Priežastis: 
man jų nebereikia; mano regėjimas pagerėjo. Vėl auginu plau- 
kus! Jie žili, nors man tiktai 53 metai. Tačiau taip yra. Ir nieko 
čia neveiksi. Dar aptukau. Vaikštau su dvigubu pagurkliu. Kas 


dabar galėtų mane atpažinti? 

1961 metais atvažiavo mano pusbrolis iš Lenkijos... Efraimas 
arba Froikė Finkelšteinas, buvęs komunistas, dabar sionistas, 
vienintelis gyvas likęs Moišės Finkelšteino, mano tėvo Chaimo 
Finkelšteino brolio, sūnus. Mano pusbrolio žmona ir dešimt jo 
vaikų buvo nunuodyti dujomis. Tačiau mano pusbrolis buvo 
vėl vedęs ir vėl turėjo žmoną ir dešimt vaikų. 

Jūs turbūt įsivaizduojate, kaip mes, Mira ir aš, džiaugėmės. 
Tą patį mėnesį atkako dar vienas pusbrolis, iš Amerikos. Jis čia 
atsirado atsitiktinai, kaip turistas, ir perskaitė mano skelbimą 
laikraštyje, lygiai kaip jį perskaitė Froikė, kiras mano pusbrolis, 
nors jis nebuvo turistas. 

Aišku, atšventėme kaip pridera. Ar įsivaizduojate ką? Šei- 
mos susitikimą kaip Pohodnoje. 

Mano pusbrolis Froikė pasakė: 

— Tavo motina mums kartą... prieš daug metų... rašė, kad tu 
šviesiaplaukis ir mėlynakis! Ir kad tavo nosis tiesi! 

Ir aš jam atsakiau: 

— Hm, mielas Froike. Metai nepraeina be pėdsakų. Nosis 
pasikeičia, kai per ją gauni — tai atsitiko konclageryje, — ir plau- 
kai ilgainiui pražyla, nors buvai šviesiaplaukis... ir pamatei tai, 
ką pamačiau aš, mielas Froike, tada mėlynos akys virsta žuvies 
akimis. — Ir juokais pridūriau: — Arba varlės akimis. 

Ir mano pusbrolis su tuo sutiko. 

Kad pas mus bent būtų taika! Taip. Kad pas mus bent būtų 
taika! Tačiau jos nėra! 

Aš jums dar nieko nepasakojau apie arabų pabėgėlius... apie 
tą daugybę pabėgėlių, kurie tada išdulkėjo... tada, per pirmąjį 
didį lemiamą susirėmimą. 

Mes jų neišvarėme. Priešingai. Nudažėme savo suolus mėly- 
nai baltai. Norėjome, kad jie atsisėstų prie mūsų. Tačiau dau- 
guma to nenorėjo. 

Daug jų tada pasiliko. Daug pabėgo. Kodėl jie pabėgo? Aš 
nežinau. Galbūt, kad bijojo tokių žmonių kaip Jankelis Švar- 
cas... nors Jankelis Švarcas nebuvo prieš užrašą... na, žinote... 
užrašą arabų kalba, raginantį juos sėstis prie mūsų: ant mėlynų 
baltų suolų! 

Tačiau dabar jie negali grįžti. Mes jų nebenorime. Jie turi tai 
suprasti. Viskas dėl tų mėlynų baltų suolų. 

Mat jie nori grįžti atgal, kad mūsų mėlynus baltus suolus 
perdažytų savo spalvomis. Mes tai žinome. Ir jie žino. Tačiau 
to negali būti. Jūs tik pagalvokite: mes esame maža tauta. Mes 
ilgai keliavome. Ir kažkur turi stovėti mūsų mėlyni balti suolai! 
Ir kažkur jie turi likti! Juk kažkur privalo būti vieta, kur mes 

patys sprendžiam... ar turime teisę sėdėti... ar ne! Ar galite tai 
suprasti? 

Aš jums niekada apie tai nepasakojau. Tačiau ir negaliu vis- 
ko papasakoti. Aš jums nieko nepasakojau ir apie neramias sie- 
nas! Ir apie arabų teroristus, kurie naktimis ateina per jas. Arba 
apie minas. Ir apie šūvius iš pasalų. Ramybės čia nėra. Tačiau 
gražu. Aš matau, kaip auga ši šalis. Ir aš myliu šią šalį. Net mė- 
lynus baltus suolus. 


1967 metų pavasarį jau kvepėjo karu. Iki jo dar nebuvo prieita. 
Tačiau kažkas tvyrojo ore. Tik aš nežinojau kas. 

„Icikai Finkelšteinai, — tariau sau. — Didžiosios arabų valsty- 
bės kažką rezga. Mažosios irgi. Stovi už pabėgėlių barakų. Nori 
mūsų žemės. Naudojasi pabėgėlių barakais kaip dingstimi. To- 
kios tad tokelės. O už pabėgėlių barakų ir už didelių ir mažų 
arabų valstybių... stovi Tarybų Sąjunga. Ir nori mus visus pra- 
ryti. Ir tai nežada nieko gera. Visai nieko gera.“ 

Tačiau aš turėjau kitų rūpesčių. Mano Mira staiga pasto- 
jo. Ką jūs į tai? Po tiekos metų! Po tiekos vedybinio gyvenimo 
metų! Ir staiga — še tau! 

Mes nuėjome pas gydytoją. Tas paklausė: 

— Kiek metų jūsų žmonai? 

Aš atsakiau: 

— Penkiasdešimt. Ar keturiasdešimt aštuoneri! Tiksliai ne- 
žinau. 

Ir Mira pasakė: 

— Keturiasdešimt penkeri. 

Ir aš pasakiau gydytojui: 

— Po velnių! Kodėl jūs klausiate moters, kiek jai metų. Tai 
juk nesvarbu. Ji nėščia. Ir baigtas kriukis! 

Mirai ir man buvo aišku: gims tiktai sūnus! Ir mes — Mira 
ir aš — nusprendėme jį, mūsų sūnų, pavadinti Judu, kaip Judą 
Makabiejų, didžiausią žydų kovotoją už laisvę. Mira paskui dar 
pridūrė: 

— Arba Jehuda! Tai gražiau skamba! 

Ir aš atsakiau: 

— Gerai. Arba Jehuda! 

Juokaudamas papasakojau Mirai apie 1907 metų gimimo 
skelbimą, kai atėjau į pasaulį aš, Icikas Finkelšteinas, papasa- 
kojau jai apie tą originalų skelbimą, kurį mano tėvas, Chaimas 
Finkelšteinas, padavė į „Jūdische Rundschau“, pasakiau Mirai: 

— Ir mums taip reikia padaryti! Mūsų sūnaus Judo arba Je- 
hudos garbei! - Pasakiau: — Mes galime jį jau dabar apmesti! 

— Ar truputį ne per anksti, Icikai? 

— Ne. Svarbiems dalykams reikia iš anksto pasirengti! 

"Tuojau ėmiausi darbo, kupinas išankstinio džiaugsmo, pa- 
tenkintas būsima tėvyste, apmečiau gimimo skelbimą, tokį pa- 
našų ar taip skambantį kaip anas, 1907 metų: 

„Aš, Icikas Finkelšteinas, kirpėjas, perkelto kirpimo salono 
„Pasaulio valdovas“ savininkas, buvęs Švarco grupės narys, ha- 
ganos kareivis, Izraelio armijos seržantas, 1948 metų karo vete- 
ranas, pirmas žydų kareivis, savo žmonių priešakyje 1948 metų 
gruodžio 30 dieną pasiekęs Sueco kanalą, Bet Davido gyvū- 
nų globos draugijos prezidentas, vietinės Antiatlyginimo lygos 
prezidentas, garsiojo plaukų atauginimo tepalo „Samsonas V2“ 
išradėjas, leidžiu sau paskelbti apie savo sūnaus ir įpėdinio Judo 
arba Jehudos Finkelšteino gimimą.“ 

Paskui iškart apmečiau ir Bet Davido burmistro atsakymą, 
kurį ketinau laiku įteikti burmistrui Danieliui Rozenbergui - į 
tą laiką jau tapusiam burmistru. 

„Mes, Ber Davido piliečiai, džiaugiamės galėdami nuošir- 
džiai pasveikinti su sūnaus ir įpėdinio Judo ar Jehudos Finkelš- 
teino gimimu poną kirpėją Iciką Finkelšteiną, buvusį Švarco 
grupės narį, haganos kareivį, Izraelio armijos seržantą, 1948 
metų karo veteraną, pirmą žydų kareivį, kuris savo žmonių 
priešakyje 1948 metų gruodžio 30 dieną pasiekė Sueco kanalą, 
Bet Davido gyvūnų globos draugijos prezidentą, vietinės Anti- 
atlyginimo lygos prezidentą, garsiojo plaukų atauginimo tepalo 
„Samsonas V2“ išradėją.“ 

Ir tada kilo karas. Karas, pasibaigęs taip pat greitai kaip ir 1956 
metų karas. Čia buvo, čia jau nebėr. 

Aišku, norėjau į frontą. Tariau sau: „Icikai Finkelšteinai. 
Tavo žmona nėščia. Ir ji padovanos tau sūnų, kuris paskui turi 
tavimi didžiuotis. Kadangi šis karas... Icikai Finkelšteinai... yra 
svarbus, tu privalai jame dalyvauti. Tai trečias lemiamas mūšis. 
Visų gerų dalykų būna trys. Ant kortos pastatyta daug kas. Mė- 
lyni balti suolai. Senosios istorinės sienos, daug platesnės negu 
mūsiškės. Jeruzalė. Jos senamiestis. Nes tenai, jos senamiestyje, 
stovi Raudų siena! Paskutiniai likučiai Didžiosios Šventyklos, 
švenčiausios žydams vietos!“ 

Ir tada tariau sau: „Icikai Finkelšteinai. Vieną dieną tavo sū- 
nus turi pasakyti: „Mano tėvas, Icikas Finkelšteinas, buvo pir- 
mas žydų kareivis, pasiekęs Raudų sieną.“ 


Tačiau jiems manęs nereikėjo. Per senas, pasakė. Tada aš iš pa- 
lėpės spintos ištraukiau savo senąją uniformą, iš dėžutės anų 
laikų šaukimą. Ir automatą iš slėptuvės rūsyje. Ir amuniciją. Ir 
savo plieninį šalmą. Ir rankines granatas. Ir pasiėmiau iš virtu- 


vės maisto. Ir seną sušaudytą džipą iš garažo. 

Mira buvo Tel Avive pas mano pusbrolį Froikę Finkelšteiną. 
Svečiuose. Mira nieko nežinojo, nežinojo, kad aš, Icikas Fin- 
kelšteinas, noriu į karą. 

Liepiau kuo greičiau suremontuoti džipą ir kitą dieną iš- 
važiavau: iki dantų apsiginklavęs ir su žygio įsakymu kišenėje, 
žygio įsakymu pakeista data. 


Išvažiavau labai anksti. Norėjau į Jeruzalę. Virš manęs, aukštai, 
skrido lėktuvų eskadrilės, nauji reaktyviniai lėktuvai su Dovydo 
žvaigždėmis. Saulė buvo aptemusi, dangus beveik neįžiūrimas. 
O keliai čia, apačioje, užkimšti mūsų tankų kolonų. Tačiau aš 
prasmukau! 

Kai važiavau per Šešių Milijonų mišką, mano automobilis 
sugedo. Aš nežinojau, kas jam pasidarė. Pasakiau sau: „Icikai 
Finkelšteinai! Kas čia dabar? Tu juk tik ką susitaisei tą džipą? — 
Pasakiau sau: — Kol jį nutemps ir vėl survarkys, karas bus seniai 
pasibaigęs!“ 

Pasakiau sau: „Ir Raudų siena seniai užimta!“ 

Pasakiau sau: „Tas prakeiktas miškas! Ir tie prakeikti me- 
džiai. Jie dėl to kalti!“ 

Pasakiau sau: „Tie šeši milijonai!“ 

Pasakiau sau: „Man nepasisekė!“ 

Paklausiau savęs: „Ir kas užims Raudų sieną?“ 

Atsakiau sau: „Žydai! Niekas kiras jos negali užimti!“ 

Paklausiau savęs: „O tu ne žydas?“ 

Atsakiau sau: „Tu žydas... tačiau ne šių medžių požiūriu... 
ne tų šešių milijonų!“ 

Pasakiau sau: „Nes tik jie vieni žino tiesą!“ 

Pasakiau sau: „Tu jų neapmulkinsi. Nors ir esi apipjausty- 
tas. Jie žino, kad tavo apipjaustymas negalioja. Jie žino, kad 

apipjaustymas yra sandora su Dievu, vieninteliu ir amžinu 
Dievu. O Dievas su tavimi, Maksai Šulcai, niekada nesudarė 
sandoros!“ 

Paklausiau savęs: „Tada ir Dievas tai žino?“ 

Atsakiau sau: „Šiku aš ant to Dievo!“ 

Paklausiau savęs: „O kas tu toks? Jei nesi žydas, tikras žydas?“ 

Ir išgirdau medžių atsakymą: „Tu esi paskutinis. Pagal ran- 
gą. Tarp apipjaustytųjų. Ir tarp neapipjaustytųjų.“ 

Paklausiau medžių: „O kodėl aš paskutinis?“ 

Ir man atsakė medžiai: „Paskutinis iš paskutiniųjų!“ 

Paklausiau medžių: „O kodėl? Gal aš kitaip šaudžiau, kitaip 
koriau ar kitaip žudžiau, negu paskutiniai iš paskutiniųjų?“ 

Ir man atsakė medžiai: „Nes tu neprisipažįsti! Nes meluoji! 


Ir kad slapstaisi! Ir dar tarp aukų... negyvų ir tų, kurios išliko 
gyvos!“ 


Jums aišku rūpi, ar Mira pagimdė sūnų? Taip. Tai buvo sūnus. 
Tik neturėjo nei rankų, nei kojų. Neturėjo kūno ir veido. Tik 

kui amžinai užsimerkė. 

Šmėklų laivas! „Egzitas“! „Prisikėlimas“! Prisimenate? Vaiduo- 
klis tas laivas. Kaip ir gyvenimas. Egzistuoja jis ar neegzistuoja? 
Buvo jis ar nebuvo? Ar viskas buvo tik sapnas? 

Aš daugiau niekad neaplankiau Hanos Levison, apie Teiresi- 
ją Papą kartais ką nors sužinau iš laikraščių, Makso Rozenfeldo 
niekad nebesutikau, kaip ir kitų... išskyrus vieną. 

Taip. Vienas iš „Egzito“, arba „Prisikėlimo“, keleivių vėliau 
pasirodė... po Trečiojo lemtingo mūšio... gruodžio mėnesį, 


1967-ųjų gruodį. 


Ar prisimenate? Pirmos instancijos teisėją Volfgangą Richte- 
rį? Smulkų teisėjėlį iš Vokietijos, žydą be žydiško sielos kva- 
po, truputį atsiduodantį alumi, nuolatinių svečių stalu, bulvių 
kukuliais ir raugintais kopūstais. Tuomet manimi domėjosi. Ir 
Makso Šulco byla! 

Kaip jis atrodė? Tikrai nebeprisimenare? Kaip Čerčilis. Ir 
taip pat rūkė cigarus! 

Vieną dieną jis staiga pasirodė mano salone. 


Pirmos instancijos teisėjas Volfgangas Richteris yra senas, pa- 


vargęs žmogus. Jam mažiausiai aštuoniasdešimt. Ar daugiau! 

Gyvena netoli nuo mūsų. Iš pensijos ir žalos atlyginimo pinigų. 
Persikėlė į Bet Davidą, nes Bet Davidas atrodo kaip Tel Avivas, 
bet yra mažesnis, vis dar, ir ne toks drėgnas, ne toks triukšmin- 
gas. Aišku, pastebėjo mano saloną... jo negalima nepastebėti... 
pamatė ir mano pavardę... virš durų... ir vitrinos reklaminiuo- 
se skyduose... pagalvojo... arba... galbūt pagalvojo: aha! Icikas 
Finkelšteinas! 

Pirmos instancijos teisėjas Volfgangas Richteris yra senas, 
pavargęs žmogus. 

Ir vienišas, labai vienišas. 


Mira jį dažnai kviečiasi vakarienės. Jai gaila jo. Taip tad yra. 
Užkietėjusių senbernių paprastai niekas nemėgsta, bet, kai jie 
pasensta kaip pirmos instancijos teisėjas Volfgangas Richteris, 
tampa tokie seni, pavargę ir vieniši, tai kelia užuojautą. 

Kartą... per vakarienę... Mira jį paklausė: 

— Ar jau matėte Iciko kolekciją? 

Ir pirmos instancijos teisėjas Volfgangas Richteris atsakė: 

— Ne. Tačiau mielai pažiūrėčiau. 

— Icikas kolekcionierius, - pasakė Mira. — Jis turi spintą, 
prigrūstą visų įmanomų spalvų aplankalų. Turi pašto ženklų 
kolekciją. Ir pereliškių. Ir kitokių. Visokiausių kolekcijų! 

Aš juokais pasakiau: 

— Renku ir laiškus. Tačiau jų nerodysiu. Tai privatu. 

— Laiškai manęs nedomina, — pasakė teisėjas. 

— Svarbiausi parašyti slaptaraščiu, — pasakiau aš. - Jų niekas 
neperskaitys. 

— Laiškai manęs nedomina, — pakartojo teisėjas. 

Mira nusijuokė. Ir pasakė: 

— Icikas kartais būna keistas. 

Po vakarienės perėjome į svetainę, nes neturime rūkomojo 
kambario. Pirmos instancijos teisėjas užsirūkė cigarą, o aš, kaip 
visada, „Camel“ cigaretę. 

— Prisimenu, — tarė teisėjas, — jūs jau laive kolekcionavote. 
Jeigu aš neklystu, tada rinkote straipsnius apie masines žudynes. 

— Teisingai, — atsakiau. — Aš juos ir dabar teberenku. 

— Jūs tada man kai ką papasakojore... apie tokį Maksą Šulcą. 

Aš linktelėjau. Pasakiau: 

— Teisingai. Masinį žudiką, kurį asmeniškai pažinojau. 

— Ar jis buvo pagautas? 

— Jis niekada nebuvo pagautas. 

Mes rūkėme. Paskui įsipylėme konjako. Mira buvo virtuvė- 
je. Netrukdė mums. 

— 1945 metais... — lėtai pasakiau, — aš aptikau vieną straipsnį 
ir jį išsikirpau. Tenai buvo daug ko apie Maksą Šulcą! 

— Ir ko ten buvo? - paklausė teisėjas. 

— Visko, -— atsakiau aš. — Visko. Tačiau jūs juk žinote! Aš tu- 
rėjau tą straipsnį kišenėje... kai plaukėme laivu... 1947 metais... 
ir jums parodžiau... jūs jį skaitėte. 

— Gali būti, — tarė teisėjas. — Tačiau juk praėjo daugiau kaip 
dvidešimt metų. Nebeprisimenu, kas ten buvo parašyta. 

Konjakas buvo geras. Prancūziškas. Ponas pirmos instancijos 
teisėjas Volfgangas Richteris nusistebėjo, kad gavo tokio gero 
konjako pas kirpėją. Aš papasakojau jam viską, kas tuomet buvo 
tame straipsnyje: apie pirmas žudynes Lenkijoje, paskui apie 
masinius šaudymus pietų Rusijoje, apie Makso Šulco tariamą 
infarktą, apie jo perkėlimą į užnugarį... atgal į Lenkiją... į užnu- 
garį, nors tada ir pietų Rusija buvo užnugaris, papasakojau apie 
Laubvaldę, koncentracijos stovyklą be dujų kamerų... ir masi- 
nius šaudymus ten, tokius panašius į šaudymus pietų Rusijoje 

ir vis dėlto truputį kitokius. Papasakojau apie dokumentus, ku- 
rie buvo rasti... apie Laubvaldę, papasakojau, kas buvo rašoma 
tame straipsnyje, papasakojau ir apie pirmus Raudonosios Ar- 
mijos dalinius. Ir apie esesininkų bėgimą per lenkų mišką. Apie 
partizanus. Ir apie paskutinę kovą. Ir kaip esesininkai tada buvo 
sutvarkyti. Ir kad pabėgo tiktai du: Hansas Miuleris ir Maksas 
Šulcas. Papasakojau jam viską, kas buvo tame straipsnyje. 

— "Tų dviejų paieškomų žudikų pavardės vėliau tarpais pasi- 
rodydavo... laikraščiuose... paskui nustojo, - pasakiau. 

Teisėjas rūkė ir gėrė konjaką. Pasakė: 

— Hansas Miuleris manęs nedomina. Mane domina Maksas 
Šulcas! 

Aš pasakiau: 

— Mane irgi. Tiktai Maksas Šulcas! 

Mira atėjo iš virtuvės ir atsisėdo prie mūsų, bet, kai pamatė, 
jog nenorime, kad mums trukdytų, pakilo ir vėl išėjo. 

— Laive jūs labai domėjotės ta byla, — pasakiau aš, — Mak- 
so Šulco byla. Ar tikrai nebeprisimenare? Jūs man net žadėjote 
vieną dieną tą bylą ištirti! 

— Negaliu prisiminti, — atsakė teisėjas. — Per daug laiko 
praėjo. 

— Taip buvo. Tikrai. Tuomet mes net susilažinome. Iš bute- 
lio šampano! 

— Nebeprisimenu, — pasakė teisėjas, — per daug laiko praėjo. 

Senis nemelavo. Per daug laiko praėjo. Jis prisiminė tik pa- 
vardę... Makso Šulco pavardę... ir tai, kad aš rinkau straipsnius 
apie masines žudynes. Daugiau nieko. Aš atgaivinau jam at- 
mintį. 

Tas pokalbis man ėmė patikti. Aš dar delsiau atskleisti jam savo 
paslaptį, kol kas pasakojau tik apie Makso Šulco vaikystę, kaip 
ta vaikystė atrodė jo žaidimų draugo Iciko Finkelšteino akimis. 
Viską išklojęs apie Makso Šulco vaikystės metus pasakiau: 

— Pone pirmos instancijos teisėjau. Aš jums prieš daugelį 
metų papasakojau, kaip Maksas Šulcas sušaudė mano tėvus. Tai 
yra apie tai užsiminiau. Laive. Per pokalbį. Ar prisimenate? 

— Ne, - atsakė teisėjas. 

— Mat jie irgi atsidūrė Laubvaldėje. 

— Taip... — tarė teisėjas. — Ir jūs vis dar esate įsitikinęs, kad 
Maksas Šulcas sušaudė jūsų tėvus? 

— Taip, — atsakiau aš. — Vis dar! 

— Tačiau jūs negalite to žinoti, — pasakė teisėjas. —- Jūsų juk 
tenai nebuvo! 

— Aš taip manau, - pasakiau. 

— Maksas Šulcas juk nebuvo vienintelis Laubvaldės esesi- 
ninkas! 

— Teisybė, — pripažinau. — Tačiau vis tiek taip manau. 

Ir tada atskleidžiau jam savo paslaptį. 

— Matote, - pasakiau. — Aš įsivaizduoju tokią sceną: į Laub- 
valdę atvyksta žydų transportas. Žydai su bizūnais ir šunimis 
išvejami iš vagonų. Tarp tų žydų yra mano tėvai. O tarp ese- 
sininkų Maksas Šulcas. Ir mano tėvai pamato Maksą Šulcą! 
O Maksas Šulcas pamato mano tėvus! Mano tėvai žino, kas 
jų laukia. Pirma dar nežinojo. Bent jau tiksliai. O dabar... už 
spygliuotos vielos... jiems atsiveria akys. Jie pamato šunis. Ir 
esesininkus. Ir ilgus atvirus griovius. Ir sušaudytuosius tuose 
grioviuose. Jie pajunta kvapą. Ir viską supranta. 

Mano tėvas pirmas pastebi Maksą Šulcą. Pamato jį stovin- 
tį... tarp kitų esesininkų. Pribėga prie jo. Puola prieš jį ant ke- 

lių. Maldauja. Ne, ne kad jį paliktų gyvą. Maldauja, kad palik- 
tų gyvą mano motiną. 

Mano motina pamato mano tėvą. Ir pamato Maksą Šulcą. Ir 
bėga tenai. Prie jųdviejų. Ir puola ant kelių. Ir maldauja. Ne, ne 
kad paliktų ją gyvą, o kad paliktų gyvą mano tėvą. 

Mano tėvas verkia. Šaukia: „Maksai Šulcai! Tu juk buvai 
mano mokinys. Mes juk buvome tau geri!“ 

Ir mano motina šaukia: „Ką mes tau padarėme?“ 

Esesininkai juokiasi. Jie žiūri į Maksą Šulcą. Maksas Šulcas 
nujaučia klausimą: „Tu pažinojai tuos žydus? Gal jie buvo tavo 
draugai?“ 

Maksas Šulcas nori apsiginti. Jis negali sakyti, kad nepažino- 
jo tų žydų, nes jie žino jo vardą ir pavardę. Tačiau jie nebuvo jo 
draugai. To jis niekaip negali prisipažinti. Jie buvo tik žydai. Ir 
viskas. Ir jie jam nerūpi. 

Maksas Šulcas nukreipia savo šautuvą į klūpančiųjų galvas. 
Maksas Šulcas juos nušauna. 


— Tai įmanoma, - pasakė teisėjas. - Jūsų pasakojimas mane be- 
veik įtikino. 

Mes kurį laiką tylėjome. Aš pasiūliau teisėjui Miros keptų 
blynų. Tačiau jis atsisakė. 

— Jis būtų nušovęs ir Iciką Finkelšteiną, — pasakiau aš teisėjui. 

— Galbūt, — tarė teisėjas. — Tačiau Maksas Šulcas negalėjo 
to padaryti, nes Iciko Finkelšteino ten nebuvo. Juk pagaliau 
jūs čia! 

— Čia. Tačiau galėjo taip būti. 

Teisėjas šyptelėjo. Aš pasakiau: 

— Įsivaizduokite... kad Icikas Finkelšteinas atvyko į Laubval- 


dę su antru transportu... 

— Tada jo būtų laukusi tokia pati dalia? 

Aš armečiau tokį variantą, pasakiau: 

— Ne. Jūs klystate. Icikas Finkelšteinas niekada nebūtų klau- 
pęsis. 

— Taigi to nebuvo? 

Aš atsakiau: 

— Buvo, bet ne taip! 

Teisėjas paklausė: 

— O kaip? 

— Maždaug taip, — atsakiau aš. — Matote... Žinoma, kad 
Laubvaldė buvo ne darbo, o mirties stovykla. Tačiau ir mirties 
stovykloje buvo reikalingi darbininkai! Suprantate... grioviams 
kasti, lavonams deginti, išvietėms ir barakams valyti ir ką aš 
žinau kam dar. Aišku, reikėjo žmonių ir stovyklos virtuvei. 

Taigi aš taip įsivaizduoju: 

Maksas Šulcas pamato Iciką Finkelšteiną. Staiga pastebi jį 
tarp naujai atvykusių kalinių. 

Maksas Šulcas atkreipia savo viršininkų dėmesį į Iciką Finkelš- 
teiną, pasako jiems: „Tas atrodo stiprus! Jis dar gali dirbti!“ — Ir 
vienas jo viršininkas taria: „Taip. Atskirkite tą berną nuo grupės.“ 

— O paskui? Kas buvo paskui? 

— Icikas Finkelšteinas nukreipiamas į stovyklos virtuvę. 
Maksas Šulcas dažnai jį ten lanko, kalba su juo. Juk kadaise jie 
buvo draugai. 

Kiti esesininkai tai pastebi. Vienas jo draugas kartą pasa- 
ko: „Atsargiai, Maksai. Nekalbėk tiek daug su tuo žydu. Žydų 
draugai keliauja į frontą!“ 

Maksas Šulcas nori pasiteisinti. Jam kažką reikia daryti! 

Ir jis nušauna Iciką Finkelšteiną! Tačiau ne iš priekio, o iš 
užnugario! 

— O kodėl iš užnugario, pone Finkelšteinai! 
Aš atsakau: 
— Kad nereikėtų žiūrėti į akis! 


Teisėjas manė, kad aš paistau niekus. Mes dar valandėlę pasikal- 
bėjome. Paskui teisėjas užsnūdo. Po kiek laiko į svetainę atėjo 
Mira, pažadino jį, pasakė: 

— Pone teisėjau. Jau po dešimtos. O mes tvarkingi žmonės. Ir 
anksti gulamės. Mano vyrui reikia anksti keltis ir eiti į darbą. 


Aš galiuką palydėjau teisėją. Vien iš mandagumo. Atsisveiki- 
nant teisėjas paklausė: 

— Ar mes tada tikrai susilažinome iš butelio šampano... lai- 
ve... daugiau kaip prieš dvidešimt metų? 

Aš atsakiau: 

— Taip. Dėl to, kad ištirsite Makso Šulco bylą. 

— Keista, kad aš tai pamiršau. Nieko nepadarysi, senatvė. 

Aš atsakiau: 

— Taip. 

Teisėjas paklausė: 

— Ar tos lažybos tebegalioja? 

Aš atsakiau: 


— Savaime suprantama. 


) 415 ( 


Teisėjas ilgai nesirodė. Vieną dieną jis triumfuodamas įžengė į 
mano saloną. Pareiškė: 

— Pone Finkelšteinai. Atėjau savo šampano. Mat aš išsiaiš- 
kinau! 

Aš paklausiau: 

— Ką išsiaiškinote? 

Jis atsakė: 

— Kur yra Maksas Šulcas. Ir kodėl spauda jau seniai tyli! 

Aš kaip tik skutau poną burmistrą Danielį Rozenbergą, tu- 
rėjau suimti save į nagą, kad nedrebėtų ranka, bet ji sudrebėjo 
ir aš smarkiai įpjoviau burmistrui į pakaklę... laimė, kad ne- 
paliečiau arterijos... išmečiau skustuvą, pakėliau, atsiprašiau, 
pasakiau: 

— Streikuoja kraujotaka. 

O buvo taip. 

Pirmos instancijos teisėjas Volfgangas Richteris yra nuo- 
bodžiaujantis, nebedirbantis, neturintis rimto užsiėmimo, iš 
pensijos ir žalos atlyginimo pinigų gyvenantis žmogus, trumpai 
tariant, žmogus, turintis į valias laiko rašyti nuobodiems laiš- 
kams... įstaigoms. Kompetentingoms įstaigoms... atsakingoms 
už besislapstančių masinių žudikų persekiojimą! 

Ar jis ką nors pešė, tas pirmos instancijos teisėjėlis Volfgan- 
gas Richteris? Aišku, kad pešė. 

Jis ištyrė bylą. 

Pirmos instancijos teisėjo Volfgango Richterio pastangų re- 
zultatas: 

Maksas Šulcas negyvas! Jo lavoną 1947 metų birželio 2 die- 
ną rado lenkų pareigūnai! Pirmos instancijos teisėjui netgi pa- 
vyko gauti 1947 metų birželio 10 dienos laikraščio straipsnį, 
kuriame buvo trumpai drūtai informuojama apie Makso Šulco 
mirtį! Vieno mažo Vokietijos provincijos laikraščio — „Vartenau 
žinių ! — straipsnį! Matyt, vienintelio laikraščio, kuriam mano 
mirtis atrodė svarbi, tiek svarbi, kad apie ją praneštų. 

Perskaičiau tą straipsnį. Aš, Maksas Šulcas, 1945 metų žie- 
mą sušalau lenkų miške! Mano lavoną aptiko lenkų ūkininkai... 
netoli nuo tos miško vietos, kur partizanai užpuolė bėgančių 
esesininkų koloną, už kelių kilometrų nuo Laubvaldės... bu- 
vusios koncentracijos stovyklos. Mane radę ūkininkai nupjovė 
man galvą. Ir galą. Nuavė batus. Paėmė viską, ką turėjau, pini- 
gus, dokumentus, sudegino tai, ko jiems nereikėjo, bet paliko 
uniformą. 

Skandalas! Tie ūkininkai net nepranešė, kad mane rado. 
Apie tai 1947 metų birželio mėnesį pranešė miško kirtėjai, ap- 
tikę mano kūną, jau supuvusį. Be galvos. Be galo. Be batų. Be 
dokumentų. Ber su uniforma. 

Patikėkite mano žodžiu. Manęs daugiau niekas neieškojo. 
Jokia pasaulio įstaiga. 


Pasaulis mane pamiršo. Kas gi aš toks? Maksas Šulcas, ober- 


šarfiureris! Oberšarfiureris... kitose armijose šis laipsnis atitinka 


seržanto laipsnį. Taigi seržantas! Buvau Izraelio armijos seržan- 

tas. Ir SS seržantas. Tai ne tas pats. Tačiau aš esu seržantas. O 
seržantas nesvarbi figūra. Ir smulki žuvelė nesvarbi. O aš juk 
buvau tiktai smulki žuvelė tarp daugelio kitų smulkių žuvelių. 
Tokių kaip aš, smulkių masinių žudikų, vėliau kažkur pasislė- 
pusių, buvo tūkstančiai. Aišku, tarp masinių žudikų buvo ir 
stambių, stambių žuvų, kurių vardai skamba ar skambėjo svar- 
biausiuose laikraščiuose. 

Pasaulis mane pamiršo. Ir pirmos instancijos teisėjas gerai 
pasikniso, nuodugniai, kaip tikras senų laikų vokietis. Apie 
mano mirtį pranešė vienas vienintelis laikraštis. Daugiau nie- 
kam ji nerūpėjo. Liūdna. 

Pasakiau teisėjui: 

— Gaila, kad aš to straipsnio „Vartenau žiniose“ tada neap- 
tikau. 

Ir teisėjas atsakė: 

— Jis išėjo 1945 metų birželio 10 dieną! Tuomet mes plau- 
kėme atvira jūra... ir tenai nebuvo laikraščių... su paskutinėmis 
žiniomis! 

Pasakiau teisėjui: 

— Iš kur tie pareigūnai žino, kad lavonas tikrai buvo Makso 
Šulco! 

— Viskas patikrinta, — atsakė teisėjas. — Mirties laikas, vie- 
ta, uniforma ir taip toliau sutampa! Kaip buvęs teisėjas aš 
galėčiau jums dar daug ką pasakyti, bet pagaliau praėjo dau- 
giau kaip dvidešimt metų. Tad jau nesvarbu. Pamirškite tą 
istoriją! 

— Tuomet tame lenkų miške buvo ir kitų SS dalinių, — ne- 
pasidaviau aš, — jie traukėsi per tą mišką, į Vokietiją. Ten galėjo 
būti kitas esesininkas! 

— Tačiau ten buvo Maksas Šulcas, — pasakė teisėjas. 

— Kad ir Hansas Miuleris, - pasakiau aš, - stovyklos komen- 
dantas, tuomet pabėgęs kartu su Maksu Šulcu. Taip, kodėl ne 
Hansas Miuleris? Juk jis ten irgi buvo? 

— Nežinau, — atsakė teisėjas. — Tačiau patikėkite manimi 
kaip buvusiu pirmos instancijos teisėju: pareigūnai turi įrody- 
mų, kad negyvėlis buvo Maksas Šulcas... o ne Hansas Miuleris. 
Jų sprendimu reikia tikėti! 

Aš pasakiau: 

— Ten buvo ne Maksas Šulcas! 

Ir teisėjas atsakė: 

— Tai buvo nustatyta! Nejau manote, kad esate gudresnis už 
specialistus? 

1968 metų kovo mėnesį įvyko mano teismas. Vieną kervirta- 
dienį! O buvo taip. 

Mes - tai yra Mira ir aš - dažnai turime svečių. Daugiausia 
pas mus lankosi kaimynai. Aš galėčiau apie juos papasakoti, 
ir papasakočiau, bet man jie atrodo nuobodūs... o pasakoti 
apie nuobodžius žmones, man, Icikui Finkelšteinui, šiuo metu 
trūksta kantrybės. Vieninteliai nenuobodūs tarp dažnų svečių... 
yra Icchakas Špygelis, kirpėjas, su kuriuo mane sieja darbo san- 
tykiai, ir Danielis Rozenbergas, burmistras, svarbus žmogus... 
bet man nereikia apie juos pasakoti, nes jūs jau pažįstate juos. 

Sekmadienį pas mus ateina Ruckenšreinai, kolonijinių pre- 
kių parduotuvės savininkai, pirmadienį - Blumentaliai... mo- 
terų apatinių pardavėjai, antradienį automechanikas Moišė Le- 
vis, kuris taisė mano senąjį džipą, trečiadienį Icchakas Špygelis 
su žmona ir penktadienį Danielis Rozenbergas, burmistras, su 
visa savo šeima. 

Teisybė. Aš nepaminėjau šeštadienio ir ketvirtadienio, ir 
padariau tai sąmoningai. Šeštadienį, arba per šabą ar šabatą, 
mudu su Mira paprastai iškylaujame. O ketvirtadienį Mira, 
mano žmona, rengia kavutę. Ji prasideda po pietų ir trunka 
iki dešimtos vakaro. Manęs, Iciko Finkelšteino, arba masinio 

žudiko Makso Šulco, tenai, deja, nepriima. Kavutėje dalyvauja 
tik damos! Vienos liesos, kitos storos, vienos dailios, kitos ne, 
vienos jaunos, kitos nebe... Miros draugės. 

Ketvirtadienį aš lošiu kortomis romį! Su ponu pirmos ins- 
tancijos teisėju Volfgangu Richteriu. Kadangi vyrai mano bute 
ketvirtadieniais nepageidaujami... dėl kavutės... mes lošiame 
salone „Pasaulio valdovas“. 


Buvo taip. 

Mes lošėme kortomis. Teisėjas ir aš. Maždaug devintą pen- 
kiasdešimt liovėmės, nes dešimtą aš einu gulti... taigi liovėmės 
lošti, surinkome kortas, padėjome jas ant laikraščių ir žurnalų 
stalo, — ant kurio, beje, lošėme, — ir jau norėjome eiti... tada 
teisėjas ištarė žodžius, kurie mane, tvarkingą kirpėją, anksti ei- 
nantį gulti ir nenaktinėjantį, privertė pamiršti laiką. Teisėjas 
pasakė: 

— Jie palaidojo jį be galo ir be galvos! Taip jam ir reikia! 

Aš paklausiau: 

— Kam? 

Ir teisėjas atsakė: 

— Maksui Šulcui! 

Nežinau, kodėl teisėjas apie tai pradėjo. Matyt, jis nenorėjo 
eiti namo, į tuščią kambarį, tuščią lovą, nenorėjo spoksoti į ke- 
turias plikas sienas, į plikas kambario lubas, norėjo dar truputį 
paplepėti, žinojo... kad aš... Icikas Finkelšteinas... pamiršiu lai- 
ką, pamiršiu, kad jau dešimt valandų, kad aš tvarkingas žmo- 
gus, kad namie manęs laukia žmona... žinojo, kad neišeisiu, 
paplepėsim su juo... jeigu pradės apie tai... pradės kalbėti apie 
Maksą Šulcą... žinojo, kad ta tema mano silpnybė, ir ja pasi- 
naudojo. 

Teisėjas ėmė šaipytis iš Makso Šulco mirties, ypač dėl nu- 
pjautos galvos ir nupjauto galo, patenkintas šnairai dėbčiojo į 
mane, erzino mane, ir galų gale privertė... ištarti neapgalvotus 
žodžius. Aš pasakiau: 

— Jis nenumirė! Jis gyvas! Jis žvalus kaip tas šabui nepagautas 
karpis! 

— Iš kur jūs tai žinote? 

Aš piktai atrėžiau: 

— Žinau, ir viskas! 


— Aš suprantu jus, pone Finkelšteinai. Jūs jo ieškote. Ieškote 
mintyse. Esate nepatenkintas, kad jis, Maksas Šulcas, mirė be 
teismo. Numirė, ir tiek. Aš jus suprantu. Jūs norite, kad jis gy- 
ventų, kad jį sugautų, nuteistų, nubaustų mirties bausme. Jis 
neišeina jums iš galvos. Aš tai suprantu. Pagaliau manote, kad 
jis nužudė jūsų tėvus. Ir kad būtų nužudęs ir jus, jeigu jūs, pone 
Finkelšteinai, būtumėte atsidūręs tenai, toje koncentracijos sto- 
vykloje... Laubvaldėje. Tačiau jis negyvas! Viskas baigta... taš- 
kas! Sušalo lenkų miške. Ir buvo rastas. Be galvos! Ir be galo! 

Neturėjimas fantazijos mane kartais linksmina, kai susidu- 
riu su tokia moterimi kaip ponia Holė. Tačiau iš tokio žmogaus 
kaip pirmos instancijos teisėjas Volfgangas Richteris, atvirai 
kalbant, tikėjausi daugiau. Aš supykau. Pasakiau: 

— Jums tokie dalykai paprasti. Jūs nenorite sau kvaršinti gal- 
vos. Iš paprasto pirmos instancijos teisėjo daugiau ir negali- 
ma tikėtis. Maksas Šulcas sušalo. Numirė. Byla baigta. Tačiau 
aš jums, pone pirmos instancijos teisėjau, pasakysiu... kad tie 
dalykai daug sudėtingesni, negu jūs, pone pirmos instancijos 
teisėjau, įsivaizduojate sudėtingus dalykus. 

Mes vėl atsisėdome prie kortų stalo. 

Aš pasakiau: 

— Lenkų miške šalta. Ypač žiemą. Ir tada buvo žiema. Ir 
tada buvo šalta. Taip šalta, kad seilės sušaldavo burnoje. Ir aša- 
ros ant blakstienų. Ant blakstienų. Taip. Ir kur turėjo Maksas 
Šulcas eiti. Miškas buvo pilnas partizanų. Ir Raudonoji Armija 
jau buvo prie jo priėjusi. Išvakarėse. O rytui brėkštant užėmė. 
Raudonoji Armija. Kur tad jam reikėjo eiti, Maksui Šulcui? Gal 
pas ūkininkus? Tie būtų jį gyvą išmėsinėję. Savo pirkiose! 

Aš įkvėpiau oro ir pasakiau: 

— Logiškai mąstant Maksas Šulcas turėjo tame miške mir- 
ti. Lenkų miškas yra lenkų miškas. Iš jo toks neišeis. Tokiomis 
aplinkybėmis, kaip tada. Nes, reikia manyti, jis neturėjo maisto... 
arba neturėjo kada pasiimti maisto... iššoko iš sunkvežimio... 
kaip Hansas Miuleris... kaip žinoma... arba kaip buvo žinoma... 
iššoko ir nulėkė! Be maisto! Neturėdamas kur prisiglausti! Kai 
lenkų miške taip šuniškai šalta! Sušalo! Baigta! Taškas! Tačiau 
viskas ne taip paprasta, pone pirmos instancijos teisėjau! 

Aš pašaipiai nusijuokiau ir kalbėjau toliau: 

— Maksas Šulcas nubėgo į mišką. Ir paskui rado bunkerį, 
partizanų bunkerį, apleistą, rado atsitiktinai, taip sakant, įgriu- 
vo į jį. Ir tenai buvo šilta. Gal ir ne šilta, bet ne taip šalta kaip 
lauke arba viršuje. Suprantate? Ir tada... kitą rytą... Maksas Šul- 
cas išsiropštė iš to bunkerio... kurį laiką paklaidžiojo po mišką... 
rado lavonus... savo draugų... bet neužtruko... prie lavonų... o 
ėjo toliau arba klaidžiojo toliau... ieškojo ir rado šiltą pirkią! 

Teisėjas nusijuokė: 

— Jūs turite gerą fantaziją, pone Finkelšteinai! Turiu tai pri- 
pažinti. Ir kas buvo toje pirkioje? Lenkas ūkininkas, ar ne? Ir tas 
jį užplumpino? Ar ne? 


Aš pasakiau: 

— Jūs klystate. Toje pirkioje gyveno ne ūkininkas. O ragana. 
Ir ji pamatė Maksą Šulcą. Ir pamanė, kad jis dievas. Tačiau toks, 
kuris nebeturi galios. Ir priglaudė savo troboje, kad iškarštų ga- 
lios nebeturinčiam dievui kailį. Ir išprievartautų! Ir išsityčiotų! 

— Jūs išprotėjote, pone Finkelšteinai... Ir per toli nuėjote. 
Tokių dalykų nebūna. 

Aš atsargiai pridūriau: 

— Aš viską tiktai taip įsivaizduoju. Tiktai... kad jums įrody- 
čiau, jog buvo... galimybių... Maksui Šulcui! 

— Išlikti gyvam? 


— Taip. Pone pirmos instancijos teisėjau! 


Ir ėmiau pasakoti teisėjui savo istoriją. Pasakojau apie žiemą. 
Ir apie pavasarį. Ir kaip keliavau per lenkų mišką... su auksi- 
nių dantų maišu ant kupros... keliavau... Vokietijos link. Pasa- 
kojau, kaip buvau apipjaustytas. Apie tai, kaip Maksas Šulcas 
pasikeitė pavardę. Pasakojau apie Iciką Finkelšteiną. Pasakojau 
apie grafienę. Ir apie „Tėvynės“ viešbutį. Ir apie „Egzitą“. Apie 
prisikėlimą. Viską išklojau. Ir kai baigiau, pasakiau: 

— Pone pirmos instancijos teisėjau. Aš esu Maksas Šulcas! 

Suskambėjo telefonas. 

Aišku, kad aš turiu telefoną. Netgi du. Vieną namie. Ir vieną 
kirpykloje... pardon, salone! Gyvenu, ačiū Dievui, neblogai! 

Po pirmo skambučio teisėjas atsistojo, čiupo ragelį, riktelėjo: 

— Ak, tai jūs, ponia Finkelštein! Taip. Mes dar čia! Jūsų vyras 
išprotėjo! — Paskui truputį ramiau pridūrė: — Ne. Jums nereikia 
čionai ateiti. Geriau nereikia! Aš su juo susitvarkysiu! 

Aš pasakiau: 

- Įsivaizduokite, lyg aš iš tiesų būčiau Maksas Šulcas! Ir įsi- 
vaizduokite... kad šis salonas yra teismo salė! Įsivaizduokice... 
kad aš esu teisiamasis! Ir įsivaizduokite... kad jūs esate teisėjas! 

Esu tikras, kad teisėjas iš tiesų manė, jog aš išprotėjau... ir su- 
tiko dalyvauti tame spektaklyje tik todėl, kad manęs dar labiau 
nesuerzintų. Aišku, galėjo būti ir taip, kad jam tas spektaklis 
patiko, nes aš, Icikas Finkelšteinas, arba masinis žudikas Maksas 
Šulcas, jam, seniai į pensiją išėjusiam senam žmogui, dar kartą, 
paskutinį, suteikiau galimybę atsidurti teismo salėje; o svarbiau- 
sia, kad aš, Maksas Šulcas, jam, buvusiam paprastam pirmos 
instancijos teisėjui... pasiūliau stambią bylą: žudynių bylą! 

Teisėjas mane paklausė: 

— O kur prisiekusieji? O kas sekretorius? O kur liudytojai? 
O kur prokuroras? O kur teismo gydytojas? O policija? O pub- 
lika? O žurnalistai? Ir visi kiti? 

Aš atsakiau: 

— Jų mums nereikia! 

— O kodėl, pone Finkelšteinai? 

Aš pasakiau: 


— Prašau mane vadinti ponu Sulcu. Ponu Sulcu! 

— O kodėl, pone Šulcai? 

Aš ilgai žiūrėjau į teisėją. Pamačiau kelis plaukelius nosia- 
skylėse ir ausyse, pagalvojau: progai pasitaikius turėsi juos nu- 
kirpti. Pagalvojau: arba dabar pat! Nutraukiau jį, teisėją, nuo 
kėdės, pasodinau ant pirmo kirpimo krėslo prie vitrinos, čiu- 
pau žirkles, nukirpau jam plaukelius iš nosiaskylių ir ausų, atsi- 
sėdau tada šalia jo, ant antro kirpimo krėslo, pasakiau: 

— Štai! Matote! Kaltinamasis nestovi priešais teisėją! Jis sėdi 
greta jo! Jie sėdi greta: teisėjas ir kaltinamasis? 

— Ir ką tai turėtų reikšti, pone Šulcai? 

— Kad šis teismo procesas nepaprastas, pone pirmos instan- 
cijos teisėjau. Mes atsisakome įprastos procedūros, mums ne- 
reikia prokuroro, advokato ir visų kitų. Mes dirbame išvien. 
Kaip partneriai! 

— Kaip partneriai? 

— Taip, pone pirmos instancijos teisėjau. Užtikrinu jus, kad 
aš, Maksas Šulcas, siekiu to paties tikslo, kaip ir jūs! 

— Ir koks jis? 


— Nubausti mane taip, kad mano aukos būtų patenkintos. 


Ar jau pasakojau jums apie savo naująjį šaldytuvą. Persirengi- 
mo kambaryje. Taip. Ten stovi naujas šaldytuvas. 

Paėmiau butelį vyno. Balto. Atšaldyto. Gaivinančio. Pa- 
ėmiau ir dvi vyno taures. Grįžau atgal į saloną. Įpyliau. Gurkš- 
telėjau su teisėju. Pasakiau: 

— Mes elgsimės netradiciškai. Kad pabrėžtume, jog esame 
partneriai. 

— Netradiciškai? 

— Taip. Mes galime netgi tujintis. Kreiptis vienas į kitą var- 
du. Aš būsiu tik Maksas. Tu būsi tik Volfgangas. Supratai? 

Teisėjas pagėrė vyno, užsirūkė cigarą... paragino mane atsi- 
sėsti, pasakė: 
— Na, Maksai! Sėskis šalia manęs! — Pasakė: — Tokio teismo 


aš dar nesu matęs! 


Kirpimo salonas! Du ponai! Kirpimo salone! 

Pabandykite... įsivaizduoti: ilgas sieninis veidrodis. Keturios 
akys. Teisėjo akys. Ir kaltinamojo akys. 

— Kaltas? 

— Prisidėjau! Tiktai prisidėjau! Kiti irgi prisidėjo. Tuomet tai 
buvo teisėta! 

— Kaltas! 

— Be to, man pasimaišęs protas, Volfgangai. Nepamiršk to. 
Jau seniai. 

— Kaltas! 

— Gerai! Kaltas! Tai požiūrio reikalas! Tačiau, jeigu nori, 
Volfgangai, aš sutinku. Taigi: aš esu kaltas! 

— Tuomet... mano nuosprendis toks - pakarti! 

— Kiek kartų, Volfgangai? 

— Šešis milijonus kartų! 

— Tačiau mes nežinome, ar buvo šeši milijonai, Volfgangai. 
Galėjo būti kiek daugiau, bet ir mažiau. Be to, aš ne visus juos 
nužudžiau. Na, tuos šešis milijonus. Aš tik prisidėjau. 

— Kiek tu pats nužudei, Maksai? 

— Tiksliai nežinau, Volfgangai. Aš jų neskaičiavau. 

— Maždaug, Maksai? 

— Maždaug dešimt tūkstančių. Tačiau gal ir daugiau. Arba 
mažiau. Tiktai kad būtų apvalus skaičius, tarkim: dešimt tūks- 
tančių! 


— Tai sutarta, Maksai! 

— Taip, Voltgangai! 

— Taigi: dešimt tūkstančių! 

— Taip, Volfgangai! 

— Tuomet mano nuosprendis toks: dešimt tūkstančių kartų 
pakarti! 

— Klausyk, Volfgangai. Nejau tu nori mane dešimt tūkstan- 
čių kartų pakarti? 

— Taip, Maksai! 

— Tačiau tai neįmanoma, Volfgangai. Aš turiu tik vieną 
kaklą. 

— Teisybė, Maksai. Tai ką mes dabar darysime? 

— Aš nežinau, Volfgangai. 

— Tada pakarsime tave tik vieną kartą, Maksai! 

— Taip bus negerai, Volftgangai. 

— Kodėl bus negerai, Maksai? 

— Na, kad mes kitaip tarėmės, Volfgangai! 

— Kaip kitaip, Maksai? 

— Kad rasime sprendimą, kuris patenkintų mano aukas. 

— Nair ką, Maksai? 

— Jos bus nepatenkintos tokia bausme. 

— Ką tu nori tuo pasakyti, Maksai? 

— Mano mirtis būtų tik viena. Viena mirtis už dešimtį tūks- 
tančių. Tai būtų neteisinga. 

— Čia problema, Maksai. 

— Taip, Volfgangai. Čia problema. 


— Tarkime, Volfgangai... tarkime, kad aš turiu dešimt tūkstan- 
čių kaklų. Ir tu galėtum mane dešimt tūkstančių kartų pakarti. 
Ar manai, kad tada mano aukos būtų patenkintos? 

— Aš nežinau, Maksai. Turiu pagalvoti. 

— Tikrai ne, Volfgangai. Mano aukos tada nebūtų paten- 
kintos. 

— O kodėl, Maksai? 

— Kas joms būtų iš to, Volfgangai? Jos negyvos! 

— Taip, Maksai. 

- Jos, tiesa, auga čia kaip medžiai, Volfgangai. Tačiau tai juk 
ne tas pats. 

— Ką tu turi galvoje, Maksai? 

— Ogi tai... kad jų gyvenimas vis dėlto kitoks... negu buvo, 
kai aš, Maksas Šulcas, jas nužudžiau. 

— Aš tavęs nesuprantu, Maksai. 

— Nagi pagalvok, Volftgangai. To, ką atėmiau, aš negaliu su- 
grąžinti. Net jeigu ir norėčiau. Aš negaliu to padaryti... supran- 
ti, Volfgangai. Negaliu. Tai ne mano galioje. 

— Na ir ką, Maksai? 

— Ką reiškia... na ir ką?... Volfgangai! Kaip tu nesupranti. 
Juk jie to nori. Mano nužudytieji. Mano aukos. Nori susigrą- 
žinti gyvenimą! Jos nenori, kad mane pakartų. Arba užmuštų. 
Arba sušaudytų. Kad ir dešimt tūkstančių kartų. Jos tiktai nori 
susigrąžinti gyvenimą. Ir daugiau nieko. Aš to negaliu padary- 
ti, Volfgangai. Gyvenimo, Volfgangai, aš, Maksas Šulcas, joms 
niekada negalėsiu sugrąžinti. Aš net negaliu nubraukti mirties 
baimės, baimės prieš mirtį. Tai neįmanoma, Voltgangai. Nėra 
man tokios bausmės, kuri galėtų patenkinti mano aukas. 


Mūsų balsai pritilo. Tiktai žodžių aidas davėsi po kambarį, be- 
viltiškai trankėsi į žvilgančius veidrodžius ir kliudė mūsų akis 
veidrodyje, kurios ieškojo to, ko negalėjo rasti. 

Teisėjas buvo sutrikęs. Aš pasiūliau jam dar vyno, bet jis 
atsisakė. Mes ilgai tylėjome. Paskui teisėjas tarė: 

— Bus geriausia, jei atidėsime teismą! 
Aš pasakiau: 
— Tai nieko neduos. Nuosprendžio nebus. Net ir kitame 


teisme. 


Mes vėl ėmėme lošti kortomis. Jis ieškojo nuosprendžio. Aš tai 
mačiau. Lošė išsiblaškęs. Ne taip, kaip visada. Mes sulošėme 
dar dukart. Tada teisėjas užsnūdo. 

Bandykite mus įsivaizduoti! Du sutrikę vyrai. Jie vaidino. 
Pavargo. Ypač teisėjas. Jis užmigo. Ir dabar pabunda. Pasižiūri 
į mane. Sako: 

— Maksai Šulcai. Nuosprendžio nėra. Tai sumautas spektaklis. 

Aš sakau: 

— Nuosprendį reikia paskelbti. 

Ir teisėjas sako: 

— Aš pavargau. Man dabar niekas neateina į galvą. Tai su- 
mautas spektaklis. Ir aš senas žmogus. 

Aš klausiu: 

— Ar galiu nuosprendį paskelbti aš? 

Ir teisėjas linkteli, sako: 

— Aš pavargęs. Koks nuosprendis? 

Aš atsakau: 

— Nekaltas! 

Ir pavargęs senis linkteli... sako: 


— Nekaltas! 

10. 


Teisėjas kasdien skutasi: barzdą ir galvą. Atėjęs į saloną išsi- 
šiepia. Kasryt pasisveikina su manimi: 

— Šalom, pone Šulcai! Kaip sekasi, pone Šulcai? Kodėl jūsų 
geriausias plaukų atauginimo tepalas vadinasi „Samsonas V2“? 
Ir ką bendra turi Samsono plaukai su vokiečių raketa? Kaip ma- 
note, pone Šulcai, ar man verta jį išbandyti? Mano amžiuje? Ir 
kam man tie plaukai? Senam žmogui? Kam aš dar galiu patikti? 
Ką jūs į tai, pone Šulcai? 

Kirpimo salono „Pasaulio viešpats“ personalas žino mūsų 
žaidimą, laido pokštus arba gailisi manęs. Ponas burmistras 
Danielis Rozenbergas man pasiūlė savo namų gydytoją. Pa- 
sakė: 

— Jis, tiesa, ne psichiatras, o miškų ir pievų žolių specialistas. 
Tačiau turi širdį. Jums reikėtų jam atsiverti. 

Net ir žmona nežiūri į mane rimtai. Aš kelias savaites strei- 
kavau. Kai ateidavo svečių, užsidarydavau. Kur? Savo studijų ir 
darbo kambaryje. Norėjau pabūti vienas. 


Dažnai einu pasivaikščioti į Šešių Milijonų mišką! Kalbuosi su 
medžiais, pasakoju jiems istorijas, pasakoju apie žemės druską, 

kuri yra ne druska, o tik dulkės... buvusiųjų dulkės, Dievo, ku- 
ris nėra dievas, padarų. Pasakoju apie dulkes, kurios keliauja. 
Pasakoju apie keliaujančias dulkes. 
— „Ir vieną dieną dulkės pasiekė mus. Ir pasikeitė.“ 
Pasakoju apie augimą ir tapsmą. Ir kaip žmonės ir augalai 


leidžia šaknis. Ir kam. 


Aš sėdėjau medžių šešėlyje ir leidausi jų erzinamas. Sakė man 
medžiai: 

— Vieną dieną tu mirsi. Esi jau nebejaunas, Maksai Šulcai! 

— Aš ir nesakiau, kad esu jaunas. Nors dabar šešiasdešimt 
vieneri metai ne amžius. Dabar žmonės gyvena ilgiau. 

Ir medžiai sutiko: 

— Teisybė. 

Ir aš pasakiau: 

— Teisybė. 

Ir medžiai pasakė: 

— Tačiau vieną dieną tu vis tiek mirsi. 

Ir aš pasakiau: 

— Aišku. Kada nors kiekvienas turi apie tai pagalvoti. 

Aš užminiau medžiams mįslę. Pasakiau jiems: 

— Nagi truputį pasistenkite. Pajudinkite savo labuones! 
Kaip aš mirsiu? Pabandykite atspėti, kokia bus mirties prie- 
žastis. 

Ir medžiai atsakė: 

— Mums tai visai nerūpi! 

Ir aš pasakiau: 

— Ir vis dėlto. Atspėkite. Čia juk tiktai žaidimas! 

— Tave pagaus ir pakars, — atsakė medžiai. 

Aš nusijuokiau. Pasakiau: 

— Tai būtų neįtikėtina. Dauguma masinių žudikų gyvena 
laisvi. Kai kurie užsienyje. Daugelis vėl senojoje tėvynėje. Ar 
neskaitote laikraščių? Jiems gerai sekasi, tiems masiniams žudi- 
kams! Jie yra kirpėjai. Arba ką nors kita veikia. Daug kas turi 
įmones. Daug kas fabrikus. Yra pramonininkai. Daug kas vėl 
užsiima politika, sėdi vyriausybėje. Užima svarbias vietas ir yra 
gerbiami. Ir turi šeimas. 

Aš šyptelėjau ir pasakiau: 

— Tikrai, sakau aš jums. Tai tikra teisybė. Jie gyvena laisvi ir 
šaiposi iš Dievo ir pasaulio. Ir iš žodžio „teisingumas“! 

Pasakiau medžiams: 

— Jūs turite ką nors geriau sugalvoti. Kas būtų labiau įti- 
kėtina. 

Pasakiau medžiams: 

— Aš, pavyzdžiui, galėčiau mirti šabo vakarą! Mat mano 
žmona gardžiai ruošia žuvį. Per šabą. Žuvį, kaip jos motina 
Vapniarkoje prie Podolsko. Aš, pavyzdžiui, galėčiau užspringri 
žuvies ašaka. Ir uždusti. Tai būtų labiau tikėtina. 

Pasakiau: 

— Galėčiau ir kuo kitu užspringti: didele kaulo skeveldra. Tai 
irgi būtų labiau įtikėtina. 

Pasakiau: 

— Galėčiau mirti nuo kokios nors ligos! Tai įmanoma. Arba 
nuo senatviško nusilpimo. Tai irgi įmanoma! Labiausiai įtikė- 
tina, kad man sustreikuos širdis... kaip sakoma, ištiks širdies 
infarktas. Dabar tai įprasta. Tai galėtų atsitikti naktį. Miegant. 
Ir aš nė nepajusčiau. 

Aišku, tai galėtų atsitikti ir vakare. Mano bute. Kaip tik 
penkios minutės prieš dešimt. Prieš užmiegant. Kartais aš su 
savo žmona tai darau. Penkios prieš dešimt. Visada tokiu metu. 

Kaip tvarkingas žmogus. Tiktai prieš miegą. Mes taip susitarę: 
kartais, ne per dažnai. Ir vienąkart galėtų atsakyti širdis. Tai 
įmanoma! 

Aš dar ilgai kalbėjau medžiams, daviau pasiūlymų, norėjau, 
kad jie pasirinktų mano mirties priežastį. 

Tačiau medžiai negalėjo apsispręsti. 

11. 


Vakar — po pietų — gulėjau ant sofos svetainėje, norėjau kaip 
paprastai nusnūsti perpietės, bet negalėjau užmigti, tiktai gulė- 
jau pusiau užmerktomis akimis. 

Buvo slogiai karšta. Pūtė chamsinas. Rytų vėjas. Jis atlekia 
iš arabų dykumos ir kankina žmones, gyvūnus ir augalus. To- 
kios tad tokelės. Arabai nedrįsta siųsti savo lėktuvų. Bet siunčia 
mums savo vėją. 

Aš gulėjau ant sofos, man buvo sunku kvėpuoti ir maniau, 
kad jau atėjo paskutinioji. Žmona brazdėjo skalbykloje. Pro 
praviras duris į svetainę ėjo garas, šliaužė palei sienas, prislinko 
prie sofos ir galop mane apgaubė. 

Aš sapnavau būdraudamas. Man atrodė, kad iš tiesų mirštu. 


Prie telefono susijaudinęs mano žmonos balsas: 

— Pone gydytojau. Nelaimė! Mano vyras! Širdies infarktas! 
Po pietų! Ką? Ką jūs sakote? Persodinti širdį? Jūs turite trijų 
arabų širdis? Ir dviejų turistų? Vieno anglo ir vieno vokiečio? 
Galite pasiūlyti penkias širdis. Luktelėkite. Man reikia paklaus- 
ti vyrą. Jis dar gali šnabždėti. 

Negali būti nė kalbos, pone gydytojau. Aš paklausiau savo 


vyro. Negali būti nė kalbos. Jis nenori arabiškos širdies. Ir 

angliškos. O juo labiau vokiškos. Mano vyras nori žydiškos 
širdies! 

Ką jūs pasakėte? Neturite tokios? Žydiškos širdies? Nė vienos? 

Atsiprašau, ką? Galbūt rytoj? Arba poryt? Vis kas nors atsi- 
tinka? Užimtoje teritorijoje? Mina? Bomba? Šūvis iš pasalų? Gali 
būti, kad kas nors mirs ir lovoje? Taip irgi gali būti? Palaukti? 

Ką jūs sakote? Pasisekė? Ką tik kažkas numirė? Dar nenumi- 
rė? Tiktai miršta? Nori paaukoti širdį? 

Kaip? Ką jūs sakote? Rabinas? Rabino širdis? Ar mano vyras 
sutinka? 


Aš guliu ant neštuvų. Mane išveža. Aš netenku sąmonės. Paskui 
vėl ją argaunu. 

Kur aš? Matyt, Hadasos ligoninėje. Kokioje nors palatoje 
sunkiems ligoniams. Aš nieko nematau. Tik miglą. Vien tiktai 
miglą. Tačiau girdžiu balsus. Kažkieno balsus. 

— Jis ilgai buvo be sąmonės. Net nežino, kad buvo operuo- 
tas. Išvis nieko nežino. 

— Ar tiesa, kad dabar turi rabino širdį? 

— Tiesa. 

— Kas jis buvo? 

— Nežinau. Rabinas. 

— Ar jis liks gyvas? 

— Nemanau. Kažkas nepasisekė. 

— Taigi jis... vėl miršta? 

— Taip. 

Balsai, balsai, balsai: 

— Taip. 

— Taip. Taip. Taip. 

Kas čia dabar, po velnių. Aš nebegirdžiu jokių balsų. Nieko 
nematau. Tamsa. Tyla. 

Ne. Aš nieko nematau. Ir vis dėlto matau. Galiu įsivaizduoti: 

Matau, kaip mano mintys išlenda iš suminkštėjusių smege- 
nų kertės, išsilaisvina, suka aplink akies obuolį, ima trykšti pro 
varliškas akis, ištrykštra, ima plaukioti ore, po kambarį, pakim- 
ba palubėje, spokso į mane, kažką man šnabžda. 

Pirmos instancijos teisėjas Volfgangas Richteris sako: 

— Maksai! Tu miršti! 

Ir mano mintys, kabančios palubėje, seniai išlindusios iš 
gleivėtos masės, iš pilkos košės už varliškų akių... sako: 

— Taip. Aš žinau, Volfgangai. 

— Aš negalėjau čia tavęs nuteisti, Maksai. Čia, žemėje. Ta- 
čiau kai ką sugalvojau. 

— Ir ką tu sugalvojai, Volfgangai. 

— Labai originalų dalyką! 

— Ir koks jis? 

— Aš atiduodu tave kitam teismui. 

— Tai neoriginalu. 

— Aš atiduodu tave teisti Dievui, Maksai. 

— Kurio galbūt nėra... 

— Aš žinojau. 

— Ką... žinojai? 

— Kad tu bijosi, Maksai. 

— Iš ko tai supranti, Volfgangai. 

— Tavo kakta išpilta baimės prakaito. Ir tu išsižiojęs. 

— Negali būti, Volfgangai. Kaip mano kūnas gali prakaituo- 
ti... iš baimės... jeigu mano baimė kiūkso palubėje? 

— Tu tai tik įsivaizduoji, Maksai. 

— Taip. Aš bijau. 


) 437 ( 


— Aha. 

— Kaip aš atrodau, Voltgangai? 

— Taip ir taip, Maksai. Gaila, kad savęs nematai. Tavo varliš- 
kos akys plačiai išplėstos. Burna irgi. 

— Tai šitaipos? 

— Aha. Šitaipos. Galų gale toks tipas kaip tu... miršta su „jų“ 
baime. 

— Kieno baime? 

— Su savo aukų baime, priešmirtine. 

— Ar tai teisinga bausmė? 


— Ne. 


Ir staiga aš jas vėl matau. Baltas užuolaidas. Ir atvirą langą. Ir 
net vėją. Matau ir jį. 

Ir man atrodo, kad jis pučia iš Šešių Milijonų miško. Tas 
vėjas. Jis nurveria baltas mano lango užuolaidas. Ir purto jas. 

Ir jos pamažu tamsėja. Lango užuolaidos. Tamsėja ir tam- 
sėja, atsikabina, virsta sparnais, juodais sparnais, ima plasnoti, 
leidžiasi vėjo nešamos, vėjo, kuris atlėkė iš miško, Šešių Mi- 
lijonų miško. Ir tie sparnai nutveria mane, stipriai įsikerta į 
mano atkištas rankas. Ir vėjas pakyla, ima nešti mano sparnus, 
ir mane. Kažkur. Tenai! 

